
Momente  de  seamă  în  viaţa  naţiunii 


POPAS  ANIVERSAR  IN  DEVENIREA  NOASTRĂ  ISTORICA 

Luna  decembrie  este  marcată  —  în  istoria  poporului  român  - —  de  J 

două  evenimente  de  importanţă  covîrşitoare  în  dezvoltarea  Patriei  noas-  J 

tre:  1  Decembrie  —  ziua  Unirii  celei  mari  şi  30  Decembrie  —  ziua  pro -  I 

clamării  Republicii.  Acest  popas  sărbătoresc  ne  oferă  prilejul  să  medităm 
asupra  acestor  două  evenimente  remarcabile  şi  să  adîncim  în  conştiinţă  I 

strădaniile  şi  jertfele  vrednicilor  noştri  înaintaşi  pentru  împlinirea  unor  | 

astfel  de  idealuri  de  dorul  cărora  „ne-au  murit  şi  moşii  şi  strămoşii4*.  I 

1  Decembrie  1918  reprezintă  un  moment  fundamental,  o  piatră  de 
hotar  în  Istoria  României,  căci  evenimentul  petrecut  în  această  zi  în  j 

urmă  cu  67  de  ani  a  însemnat  şi  a  marcat  desăvîrşirea  statului  naţional  I 

unitar  român.  Atunci,  în  acea  memorabilă  zi,  Adunarea  naţională  a  româ-  I 

nilor  transilvăneni  —  peste  100.000  de  români  —  la  Alba  Iulia,  oraşul 
în  care  Mihai  Viteazul  realizase  visul  unităţii  tuturor  românilor,  iar 
Horia  şi  Cloşca  au  primit  botezul  martiriului,  pentru  cauza  românilor  I 

transilvăneni,  a  pecetluit  pentru  totdeauna  unitatea  neaiVului  românesc. 

La  1  Decembrie  1918  s-a  materializat  conştiinţa  unităţii  româneşti,  con¬ 
ştiinţă  pe  care  au  avut-o  dintotdeauna  locuitorii  acestor  plaiuri  bine-  j 

cuvîntate  care  au  vorbit  aceeaşi  „limbă  sfîntă“,  au  avut  aceeaşi  credinţă 
ortodoxă,  au  avut  aceeaşi  simţire  şi  aceeaşi  cugetare  românească. 

Neamul  nostru,  deşi  nevoit,  de  vicisitudinile  istoriei,  să  trăiască 
împărţit  în  mai  multe  provincii,  a  ţinut  permanent  trează  conştiinţa  uni¬ 
tăţii  de  obîrşie,  de  limbă,  de  lege  şi  de  năzuinţe.  Strădaniile  şi  jertfele 
strămoşilor  au  fost  adevărate  torţe  sau  faruri  călăuzitoare  pentru  liber-  I 

tate  şi  unitate.  I 

Cărturarii  români,  între  care  reprezentanţii  Bisericii  neamului  ocupă 
un  loc  de  frunte,  au  contribuit  substanţial  la  acţiunea  de  trezire  sau  de  | 

menţinere  a  conştiinţei  unităţii.  Manuscrisele  şi  tipăriturile  circulau  de  I 

o  parte  şi  alta  a  Carpaţilor  transmiţînd  acelaşi  grai,  aceeaşi  lege,  aceeaşi  I 

spiritualitate.  Cazania  lui  Coresi,  tipărită  la  Braşov  în  1581,  era  destinată 
să  fie  de  folos  „Tuturor  românilor “.  In  Palia  de  la  Orăştie  —  1582  — 
fiul  Diaconului  Coresi,  Şerban  diaconul  se  adresa:  „Voud,  tuturor  fra -  I 

ţilor  români “.  De  reţinut  că  au  fost  aflate  sute  de  exemplare  din  Caza¬ 
nia  lui  Varlaam  în  sate  îndepărtate  din  Bihor,  din  Maramureş,  din 
Banat,  de  pe  Tîrnave  sau  în  părţile  Hunedoarei.  Conştiinţa  unităţii  noas-  I 

tre  naţionale  s-a  păstrat  permanent.  Cronicarul  Grigorie  Ureche  scria: 
„Românii  cîţi  se  află  locuitori  şi  la  Ardeal  şi  la  Maramureş,  de  la  un  loc 
sînt  cu  Moldovenii,  şi  toţi  de  la  Râm  se  trag“.  Iar  Stolnicul  Constan- 

tin  Cantacuzino  nota:  „Insă  români  înţelegem  nu  numai  ceştia  de  aici, 
ci  şi  din  Ardeal,  care  încă  şi  mai  neaoşi  sînt.  Şi  moldovenii  şi  toţi  cîţi 
şi  într-altă  parte  se  află  şi-au  această  limbă  ...  tot  români  îi  ţinem,  că 
toţi  aceştia  dintr-o  fîntînă  au  izvorît  şi  cură".  Marele  cărturar  de 
renume  european  —  Dimitrie  Cantemir  —  sublinia  şi  el  energic:  „Nea¬ 
mul  moldovenilor,  muntenilor  şi  ardelenilor,  cu  toţii,  cu  un  nume  de 
obşte  se  cheamă". 

Unirea  românilor  din  cele  trei  Ţări  româneşti  s-a  realizat  chiar 
teritorial  de  Mihai  Viteazul  la  1600  şi  el  s-a  intitulat:  „Domn  Ţării 
Româneşti,  al  Ardealului  şi  a  toata  Ţara  Moldovei".  Atunci  locuitorii 
vechii  Dacii  se  aflau  sub  acelaşi  steag.  Această  unire  a  fost  temporară, 
a  durat  puţin,  dar  faptul  fiind  posibil  a  devenit  un  moment  de  referinţă 
şi  un  ideal  pentru  evenimentele  şi  generaţiile  următoare.  înfăptuitorul 
primei  uniri  a  fost  asasinat  pe  Cîmpia  Turzii,  actul  de  la  1600  a  fost 
anulat,  dar  n-a  putut  fi  şters  din  minţile  românilor  şi  a  continuat  să 
trăiască  cu  vigoare  în  conştiinţa  poporului  nostru.  In  toată  perioada  ce 
a  urmat,  dar  mai  ales  în  prima  jumătate  a  secolului  al  XlX-lea  unirea 
naţională  era  „ frumoasa  deviză  ce  răsună  în  toate  părţile  şi  deşteaptă 
duhurile  cu  putere  multă" ,  cum  scria  Gheorghe  Bariţ.  Această  conştiinţă  şi 
dorinţă  fierbinte  de  unire  a  tuturor  fraţilor  a  izbucnit  în  rostiri  răspi¬ 
cate  şi  puternice  la  15  mai  1848  pe  Cîmpia  Blajului:  „Noi  vrem  să  ne 
unim  cu  ţara!". 

Datorită  acestei  permanente  conştiinţe  a  unităţii  românilor  s-a  putut 
realiza  la  24  Ianuarie  1859  Unirea  Moldovei  cu  Ţara  Românească.  Dar 
pînă  să  realizeze  desăvîrşirea  unităţii  sale  româneşti,  neamul  nostru  a 
trebuit  să  ma:  treacă  prin  două  grele  momente:  cucerirea  deplinei  ne- 
atîrnări  —  1877  —  şi  prima  conflagraţie  mondială  —  1916 — 1918  — ,  mo¬ 
mente  în  care  s-au  jertfit  mulţi  fii  ai  acestui  popor,  sfinţind  cu  sîngele 
lor  glia  străbună. 

La  1  Decembrie  1918  s-a  înfăptuit,  după  cum  spunea  Nicolae  Iorga, 
„o  necesitate  istorică  ajunsă  la  recunoaştere",  fapt  ce  a  provocat  o  mare 
bucurie.  „Poate  că  niciodată  —  scria  Alexandru  Vlahuţă  —  despre  atmo¬ 
sfera  ce  domina  inimile  celor  adunaţi  pe  Cîmpul  lui  Horia  la  Alba  Iulia  — 
n-a  încăput  atîta  fericire  între  hotarele  ţării  ce  s-a  chemat  cîndva 
Dacia  Felix". 

Actul  desăvîrşirii  statului  naţional  unitar  român  a  încununat  aspira¬ 
ţia  şi  lupta  poporului  român  de  veacuri.  A  întruchipat  voinţa  unanimă  a 
neamului  nostru,  precum  arăta  Preşedintele  României,  Domnul  Nicolae 
Ceauşescu:  „Analiza  evenimentelor  demonstrează  elocvent  că  forma¬ 
rea  statului  naţional  unitar  român  nu  este  rezultatul  unor  înţelegeri 
încheiate  la  masa  tratativelor,  ci  rodul  luptei  întregului  popor,  însufleţit 
de  năzuinţa  seculară  a  unităţii,  de  hotărîrea  de  a  împlini  visul  pentru  care 
au  luptat  şi  s-au  jertfit  generaţii  de  înaintaşi". 

înfăptuitorii  istoricului  act  de  la  1  Decembrie  1918  ne  cer  ca  recu¬ 
noştinţă  să  lucrăm  în  acelaşi  spirit  de  conştiinţă,  de  unitate  şi  jertfel- 
nicie,  să  fim  toţi  românii  uniţi  în  iubire,  slujire  şi  cinstire  a  Patriei 
noastre. 

La  30  decembrie  sărbătorim  marele  eveniment  al  proclamării  Repu¬ 
blicii.  Poporul  nostru  sărbătoreşte  cu  cinste  această  memorabilă  zi  pentru 
că  actul  constituit  la  30  Decembrie  1947  a  însemnat  piatra  unghiulară 
care  stă  neclintită  la  edificiul  României  socialiste  de  azi. 

Republica  (de  la  lat.  respublica  =  treburi  publice)  este  acea  formă 
de  guvernămînt  în  care  conducerea  este  exercitată  de  un  organ  suprem 
al  puterii  de  stat  sau  de  un  preşedinte  ales  sau  numit.  Formele  istorice 
ale  republicii  sînt:  republică  aristocratică  (în  antichitate  Grecia  şi  Roma, 
în  evul  mediu  Veneţia,  Florenţa  ş.  a.);  iar  în  epoca  modernă  republica 
burgheză  (parlamentară  sau  prezidenţială).  In  socialism  republica  asi¬ 
gură  suveranitatea  deplină  şi  reală  a  poporului,  care  înfăptuieşte  puterea 
politică,  în  frunte  cu  clasa  muncitoare.  Conceptul  de  republică  îl  întîlnim 
în  limba  noastră  încă  în  scrierile  erudiţilor  cronicari:  Miron  Costin,  apoi 
Constantin  Cantacuzino,  fruntaşii  Şcolii  ardelene,  Gheorghe  Lazăr,  Gheor- 
ghe  Asachi.  Şi  alţi  învăţaţi  ai  neamului  vorbeau  de  o  republică  a  poporu¬ 
lui.  Nicolae  Bălcescu  definea  cu  multă  claritate  această  formă  de  orga¬ 
nizare  statală:  „Cuvîntul  republică  este  o  vorbă  veche,  care  va  să  zică 
lucrul  tuturor.  Republica  este  un  stat  în  care  oamenii  adunaţi  îngrijesc 
singuri  de  soarta  lor  fără  a-şi  pune  stăpîni  pe  cap,  avînd  în  lucrarea  lor 
drept  regulă  dreptatea  şi  drept  ţintă  frăţia". 

După  istoricul  act  de  la  23  August  1944  —  Revoluţia  de  eliberare 
socială  şi  naţională,  antifascistă  şi  antiimperialistă  —  românilor  li  se 
oferea  posibilitatea  luării  în  propriile  mîini  a  soartei  naţionale.  Pentru  o 
ţară  care  şi-a  dobîndit  independenţa  deplină,  păstrarea  în  continuare  a 
unei  forme  de  guvernămînt  anacronice,  cum  era  regalitatea,  era  o 
contrazicere  în  sine.  Pentru  aceasta  Adunarea  Deputaţilor  a  votat  Legea 
nr.  363  prin  care  se  proclama  Republica  Populară  Română  şi  monarhia 
a  fost  înlăturată,  astfel  că  din  30  Decembrie  1947  clasa  muncitoare  a 
devenit  făuritoare  de  istorie.  Acest  act  istoric  nu  a  fost  numai  unul 
care  a  înlocuit  termenul  de  regat  cu  cel  de  republică  de  pe  frontispiciul 
ţării,  ci  a  însemnat  o  schimbare  profundă  în  însuşi  chipul  ţării. 

Constituţia  ţării  noastre  din  21  august  1965  a  consfinţit  caracterul 
nou  al  Patriei  şi  a  proclamat  Republica  Socialistă  România. 

După  istoricul  act  de  la  30  Decembrie  1947  —  şi  mai  ales  în  ultimile 
două  decenii  de  cînd  destinele  româneşti  sînt  conduse  de  Preşedintele 
Nicolae  Ceauşescu  —  s-a  putut  realiza  deplina  unitate  moral-socială  şi 
politică  a  poporului  român,  s-au  realizat  salturi  în  toate  domeniile  vieţii 
economice,  ştiinţifice  şi  culturale.  Această  dată  înseamnă  începutul  unei 
noi  etape  în  istoria  contemporană  a  României,  cum  afirma  Domnul 
Nicolae  Ceauşescu:  „Instaurarea  Republicii ...  a  marcat  trecerea  la  revo¬ 
luţia  proletară  şi  la  edificarea  societăţii  socialiste",  căci  „ Revoluţia  so¬ 
cialistă  sâvîrşită  de  naţiunea  noastră  socialistă  înseamnă  înălţarea  eco¬ 
nomică,  politică  şi  culturală  a  Republicii  şi  înseamnă  desâvîrşirea  omu¬ 
lui  liber  într-o  ţară  liberă,  stăpîn  pe  munca  sa  şi  înfăptuirile  sale,  bene¬ 
ficiarul  plenar  al  tuturor  roadelor  colective  şi  individuale “. 

întregul  nostru  popor  —  făuritor  de  trai  şi  viaţă  nouă  —  sărbătoreşte 
în  acest  an  cea  de-a  XXXVIII-a  aniversare  a  Republicii  ferm  angajat  • 
în  dezvoltarea  economico-socială  a  ţării,  încheind  cincinalul  1981 — 1985, 

numit  cincinalul  calităţii  şi  eficienţei.  Prin  munca  unită  a  întregului 
popor  român  s-a  ajuns  —  ca  şi  în  condiţiile  create  de  criza  economică 
mondială  —  în  cincinalul  acesta  producţia  industrială  să  înregistreze  un 
ritm  mediu  anual  de  creştere  de  circa  6  la  sută,  industria  românească 
realizînd  în  prezent  o  productivitate  de  peste  100  de  ori  mai  mare  decît 
în  1945.  Realizări  remarcabile  s-au  obţinut  în  domeniul  investiţiilor,  pre¬ 
cum  şi  în  celelalte  ramuri  ale  economiei  naţionale.  O  continuă  afirmare 
şi  înflorire  au  cunoscut  ştiinţa,  învăţămîntul  şi  cultura.  S-a  înfăptuit 
neabătut  programul  de  ridicare  continuă  a  nivelului  de  trai  material 
şi  spiritual  al  poporului.  Totalul  locuinţelor  noi  puse  la  dispoziţia  oame¬ 
nilor  muncii  s-a  ridicat  la  750.000,  ceea  ce  a  făcut  ca  zilnic  să  se  mute 
în  case  noi  500  de  familii  faţă  de  numai  26  de  familii  în  1950,  aşa  încît 
astăzi  80%  din  populaţia  României  locuieşte  în  case  noi. 

în  cei  38  de  ani  de  Republică  şi  mai  ales  în  ultimele  două  decenii 
s-a  acordat  o  mare  atenţie  dezvoltării  armonioase  a  întregului  teritoriu 
al  Patriei,  a  tuturor  judeţelor  ţării  prin  amplasarea  unitară  şi  echilibrată 
a  unităţilor  economice,  a  instituţiilor  de  învăţămînt,  cultură  şi  sănătate, 
între  măreţele  obiective  economice  înălţate  în  aceşti  ani  reţinem:  Hidro¬ 
centrala  Porţile  de  Fier,  combinatele  siderurgice  de  la  Galaţi  şi  Călă¬ 
raşi,  platformele  chimice  de  la  Piteşti,  Midia-Năvodari,  şantierele  navale 
de  la  Tulcea  şi  Constanţa,  Transfăgărăşanul,  metroul  bucureştean,  Uzinele 
Oltcit,  Canalul  Dunăre — Marea  Neagră  ş.  a. 

Acum  la  a  38-a  aniversare  a  proclamării  Republicii  poporul  român 
are  încă  vii  în  memorie  evenimentele  cele  mai  de  seamă  pe  care  le-a  trăit 
cu  intensitate  şi  mîndrie  patriotică  în  cursul  acestui  an.  In  zilele  de 
7  şi  8  februarie  a  avut  loc  Congresul  al  III-lea  al  Frontului  Democra¬ 
ţiei  şi  Unităţii  Socialiste,  măreţ  forum  al  naţiunii  noastre,  format  din 
reprezentanţii  tuturor  categoriilor  sociale  şi  organizaţiilor  obşteşti,  care  a 
reales  pe  Domnul  Nicolae  Ceauşescu,  Preşedintele  ţării  noastre,  în  înalta 
funcţie  de  Preşedinte  al  Frontului  Democraţiei  şi  Unităţii  Socialiste. 

într-o  atmosferă  de  vibrant  entuziasm  patriotic  şi  deplină  unitate 
naţională,  Marea  Adunare  Naţională  a  reales  la  29  martie  a.  c.  pe  Domnul 
Nicolae  Ceauşescu,  preşedintele  Frontului  Democraţiei  şi  Unităţii  Socia¬ 
liste,  în  suprema  funcţie  din  ţara  noastră  de  Preşedinte  al  Republicii 
Socialiste  România. 

în  luna  iulie  s-au  împlinit  două  decenii  de  cînd  în  fruntea  destinelor 
ţării  se  află  Domnul  Preşedinte  Nicolae  Ceauşescu,  ctitorul  epocii  pe  care 
poporul  în  mod  firesc  şi  fericit  o  asociază  cu  numele  Domniei  Sale. 
Această  epocă  de  prestigioase  înfăptuiri  a  fost  caracterizată  de  însuşi 
ctitorul  ei  ca  o  perioadă  ,,de  muncă  intensă  şi  măreţe  realizări1*.  Ca  o 
înaltă  cinstire  a  Conducătorului  ţării,  Adunarea  Generală  a  Academiei 
Republicii  Socialiste  România  a  ales  pe  Domnul  Nicolae  Ceauşescu,  emi¬ 
nentul  conducător  al  destinelor  poporului  nostru,  ca  membru  titular  şi 
preşedinte  de  onoare  al  acestei  înalte  instituţii  de  cultură. 

în  zilele  de  10  şi  11  septembrie  a  avut  loc  Congresul  al  III-lea  al 
Consiliilor  populare. 

în  28 — 29  noiembrie  a  avut  loc  la  Bucureşti  lucrările  primului 
Congres  al  ştiinţei  şi  învăţămîntului. 

Datorită  politicii  consecvente  şi  sănătoase  promovate,  ţara  noastră, 
la  cea  de-a  38-a  aniversare  a  Republicii,  se  bucură  în  întreaga  lume  de 
un  bine  meritat  prestigiu,  unanim  recunoscut  pe  toate  meridianele  pla¬ 
netei.  Pe  plan  extern  România  urmăreşte  în  mod  consecvent  promovarea 
colaborării  şi  păcii,  dezvoltarea  relaţiilor  în  spiritul  avantajului  reciproc 
cu  toate  statele  lumii.  Dacă  în  1947  ţara  noastră  întreţinea  relaţii  diplo¬ 
matice  şi  economice  cu  numai  25  de  state,  astăzi  ea  întreţine  relaţii  eco¬ 
nomice,  comerciale  şi  de  cooperare  cu  150  de  ţări.  România  este  cunos¬ 
cută  în  lumea  întreagă,  prin  iniţiativele  de  pace  ale  Preşedintelui  ei. 
Pentru  ca  omenirea  să  fie  eliberată  de  groaza  unui  posibil  război  pusti¬ 
itor,  ţara  noastră  a  iniţiat  şi  în  acest  an  mai  multe  acţiuni  concrete.  Reţi¬ 
nem  dintre  acestea:  Apelul  pentru  dezarmare  şi  pace  al  Frontului  Demo¬ 
craţiei  şi  Unităţii  Socialiste,  adresat  partidelor  şi  organizaţiilor  democra¬ 
tice,  guvernelor,  tuturor  popoarelor  din  ţările  europene,  din  Statele  Unite 
ale  Americii  şi  Canada,  din  23  mai,  şi  Apelul  celei  de-a  IlI-a  Adunări 
a  Cultelor  din  România,  din  16 — 18  septembrie,  către  toate  Bisericile  şi 
organizaţiile  religioase  internaţionale. 

♦ 


La  acest  popas  aniversar  în  devenirea  noastră  istorică:  împlinirea 
a  67  de  ani  de  la  istoricul  act  al  Unirii  Transilvaniei  cu  Patria-mamă, 
prin  care  s-a  desâvîrşit  constituirea  statului  naţional  român  unitar  şi 
a  XXXVIII-a  aniversare  a  proclamării  Republicii,  este  prezentă,  ca  la 
toate  celelalte  momente  memorabile  din  istoria  neamului  nostru,  şi  Bise¬ 
rica  Ortodoxă  Română.  Biserica  noastră  strămoşească  şi-a  împletit  din- 
totdeauna  viaţa  sa  cu  viaţa  poporului  român,  căci  ea  s-a  întrupat  în  viaţa 
acestui  neam.  Biserica  strămoşilor  şi  a  noastră  a  fost  şi  este  o  Biserică 
slujitoare,  o  Biserică  devenită  „integral  a  poporului**  (N.  Iorga). 

Fâelnd  parte  din  Frontul  Democraţiei  şi  Unităţii  Socialiste  —  alături 
de  celelalte,  culte  religioase  din  ţara  noastră  —  Biserica  Ortodoxă  Română 
se  simte  intr-o  deplină  unitate  cu  poporul,  participînd  de  pe  poziţiile 
sale  specifice  şi  cu  mijloacele  sale  proprii  la  toate  acţiunile  îndeobşte 
folositoare.  „înalta  ierarhie  bisericească,  preoţimea  şi  credincioşii,  însu- 
şindu-şi  toate  aspiraţiile  şi  idealurile  actuale  ale  poporului,  se  găsesc 
strînşi  uniţi  în  jurul  Preşedintelui  ţării,  Domnul  Nicolae  Ceauşescu,  şi 
participă  cu  bucurie  la  înfăptuirea  operei  mari  de  zidire  a  României  noi, 
a  României  fericite**  (din  cuvîntarea  Prea  Fericitului  Patriarh  Iustin  Moi- 
sescu  la  Congresul  al  III-lea  al  Frontului  Democraţiei  şi  Unităţii  So¬ 
cialiste). 

Anii  care  s-au  scurs  de  la  proclamarea  Republicii  au  marcat  şi  pen¬ 
tru  Biserica  noastră  realizări  deosebite:  s-a  reorganizat  învăţămîntul 
teologic  de  pregătire  a  clerului,  s-au  organizat  cu  regularitate  cursuri 
de  îndrumare  pastoral-misionară  a  clerului,  s-a  reorganizat  presa  bise¬ 
ricească,  s-a  trecut  la  realizarea  unui  nou  impuls  şi  o  nouă  calitate  în 
activitatea  învăţătorească  a  Bisericii  prin  editarea  de  manuale  de  teolo¬ 
gie,  prin  traducerea  şi  tipărirea  operelor  Sfinţilor  Părinţi  în  limba  ro¬ 
mână.  S-au  restaurat,  de  asemenea,  numeroase  monumente  religioase  şi 

locaşuri  de  cult,  iar  pe  plan  intercreştin  s-a  intensificat  activitatea  ecu- 
menistă  a  Bisericii  noastre.  Pentru  românii  din  străinătate  s-au  organi¬ 
zat  mai  multe  comunităţi  ortodoxe,  au  luat  fiinţă  noi  centre  eparhiale, 
atît  în  cuprinsul  ţării,  cît  şi  pentru  românii  ortodocşi  aflaţi  în  Europa 
apuseană. 

La  acest  popas  sărbătoresc  gîndurile  nobile  şi  simţămintele  curate 
ale  slujitorilor  şi  credincioşilor  Bisericii  Ortodoxe  Române  se  îndreaptă 
către  Patria  noastră  dragă,  către  această  realitate  fiinţială  şi  loc  al  părin¬ 
ţilor  noştri,  căci  nimic  nu  poate  fi  mai  scump  pe  lume  decît  ţara  în  care 
te-ai  născut  tu  şi  strămoşii  tăi  şi  unde-şi  dorm  somnul  de  veci  vrednicii 
noştri  înaintaşi.  .  %  !l 

Cler  şi  credincioşi  ne  rugăm  ca  Domnul  să  reverse  darurile  Sale 
cele  bogate  peste  aceste  plaiuri  binecuvîntate,  să  binecuvînteze  stră¬ 
daniile  celor  ce  cu  mintea  şi  cu  braţele  zidesc  din  temelie  o  viaţă  nouă. 

,,Binecuvintează,  Doamne,  ţara  aceasta  şi  pe  cei  care  locuiesc  în- 
tr-însa“! 


Redacţia 


i 


Pentru  pacea  a  toată  lumea 


PASTORALA  PENTRU  PACE 

SFÎNTUL  SINOD 

AL  BISERICII  ORTODOXE  ROMANE 

IUBITULUI  NOSTRU  CLER  ŞI  DREPTCREDINCIOŞILOR 

CREŞTINI  DIN  CUPRINSUL  PATRIARHIEI  ROMANE 
HAR,  MILA  ŞI  PACE  DE  LA  DUMNEZEU ,  IAR  DE  LA  NOI 

ARHIEREŞTI  BINECUVlNTARI 

Iubiţi  credincioşi , 

Aşa  cum  ne  învaţă  Sfînta  noastră  Biserică,  lumea  este  opera  lui 
Dumnezeu,  iar  omul  poartă  în  sine  chipul  şi  asemănarea  Creatorului  său. 

Odată  cu  suflarea  de  viaţă,  Dumnezeu  i-a  dat  omului  şi  puterea  de 
a  stăpîni  peste  toată  făptura  zicînd:  „ Creşteţi  şi  vă  înmulţiţi ,  şi  umpleţi 
pămîntul . . .  şi-l  stăpiniţi . . (Facere  1,  28). 

Din  această  poruncă  divină  învăţăm  că  darul  cel  mai  de  preţ  pe 
care  Dumnezeu  l-a  făcut  omului  este  viaţa,  iar  viaţa  i-a  fost  dată  să 
fie  trăită,  păstrată  şi  apărată  împreună  cu  toţi  semenii. 

însuşi  Fiul  lui  Dumnezeu  mărturiseşte  „că  a  venit  în  lume  pentru 
ca  lumea  viaţă  să  aibă  şi  încă  din  belşug "  (Ioan  10,  10).  Acest  belşug  de 
viaţă  îl  putem  dobîndi  însă,  numai  atunci  cînd  între  noi  se  împlineşte 
mesajul  îngeresc  cîntat  la  Naşterea  Domnului  Hristos:  „Slavă  întru  cei 
de  sus  lui  Dumnezeu  şi  pe  pămînt  pace,  întru  oameni  bunâvoire"  (Luca 
2,  14).  Pacea  este  aşadar,  un  bun  suprem;  ea  constituie  o  condiţie  esen¬ 
ţială  a  binelui  şi  fericirii  neamului  omenesc  (Ioan  14,  27). 

Din  păcate,  însă,  de-a  lungul  istoriei,  „oameni  vărsători  de  sînge", 
cum  spune  psalmistul  (Ps.  58,  2),  au  nesocotit  voinţa  divină,  s-au  ridicat 
împotriva  celor  drepţi  şi,  nu  o  dată,  împotriva  celor  lipsiţi  de  apărare, 
au  tulburat  pacea  pe  pămînt,  distrugînd  bunurile  materiale  şi  spirituale, 
curmînd  nenumărate  vieţi  şi  provocînd  lacrimi  şi  durere. 

Iubiţi  fii  sufleteşti, 

Lumea,  pe  care  „Dumnezeu  atît  de  mult  o  iubeşte"  (Ioan  3,  16), 
se  găseşte  astăzi  în  faţa  primejdiei  de  moarte.  Se  fac  pregătiri  pentru 
distrugerea  ei  cu  tot  felul  de  arme  şi,  mai  ales,  cu  armele  nucleare.  Cei 
ce  „nu  cunosc  drumul  păcii"  (Isaia  59,  7 — 8),  nu  înţeleg  yşi  nu  vor  să 
înţeleagă  că  un  război  cu  asemenea  arme  ar  face  să  dispară  însăşi  viaţa 
pe  planeta  noastră.  Un  război  nuclear  va  fi  un  război  planetar,  va 

cuprinde  pămîntul,  apele  şi  văzduhul.  El  va  depăşi  graniţele  dintre  state, 
nu  va  ţine  seama  de  ţări  mari  sau  mici,  nu  va  cruţa  nici  un  popor,  pe 
tineri  sau  bătrîni,  pe  credincioşi  sau  necredincioşi.  El  va  însemna  un 
cataclism  de  nedescris,  războiul  nuclear  pustiind  totul,  în  urma  lui  ne- 
maifiind  nici  învinşi  nici  învingători. 

In  faţa  acestei  grave  ameninţări,  nimeni  nu  trebuie  să  fie  nepăsător, 
nimeni  nu  are  dreptul  să  se  sustragă  de  la  datoria  apărării  minunatelor 
bunuri  pe  care  Dumnezeu  „cu  înţelepciune  le-a  făcut “  (Ps.  103,  25)  şi 
le-a  dăruit  omului.  A  apăra  pacea  înseamnă  a  apăra  viaţa  şi  toată  făp¬ 
tura,  înseamnă  a  fi  „ împreună-lucrători “  cu  Ziditorul  la  păstrarea  şi 
continuarea  operei  Sale. 

De  aceea  astăzi,  cînd  se  caută  fără  încetare  perfecţionarea  mijloa¬ 
celor  de  distrugere  şi  cînd  în  lume  s-au  acumulat  uriaşe  cantităţi  de 
arme  nucleare,  care  pot  distruge  de  cîteva  ori  viaţa  pe  întreaga  planetă, 
problema  fundamentală  a  zilelor  noastre  o  constituie  oprirea  cursei  înar¬ 
mărilor,  realizarea  dezarmării  şi,  în  primul  rînd,  a  dezarmării  nucleare. 
Acum,  mai  mult  ca  oricînd,  este  necesar  să  se  acţioneze  cu  toate  forţele 
pentru  a  stăvili  calea  războiului,  pentru  a  apăra  dreptul  divin  al  tuturor 
oamenilor,  al  popoarelor,  la  viaţă  şi  la  pace. 

Iubiţi  fii  duhovniceşti, 

Din  zorii  existenţei  sale  şi  pînă  astăzi,  poporul  român  n-a  avut  nimic 
mai  scump  ca  libertatea,  ca  voinţa  nestrămutată  de  a  fi  singur  stăpîn 
pe  pămîntul  şi  destinul  propriu,  ca  dorinţa  de  a  trăi  în  pace  şi  bună 
înţelegere  cu  toate  popoarele.  Niciodată  poporul  nostru  n-a  manifestat 
tendinţe  războinice  sau  ambiţii  de  cotropire,  de  înrobire  a  altor  popoare, 
niciodată  n-a  rîvnit  la  ceea  ce  nu  i-a  aparţinut;  iar  arma  în  mînă  a 
luat-o  numai  pentru  a-şi  apăra  fiinţa  naţională,  integritatea  hotarelor, 
libertatea  şi  neatîrnarea  şi  odată  cu  acestea,  dreptul  la  viaţă. 

De  aceea,  în  întreaga  sa  istorie,  poporul  nostru  a  preţuit  munca 
paşnică.  El  şi-a  cultivat  cu  rîvnă  ogoarele,  şi-a  făurit  în  ateliere  şi 
fabrici  bunurile  de  trebuinţă,  a  zidit  sate  şi  oraşe,  a  înălţat  monumente 
de  artă  şi  cultură,  biserici  şi  mănăstiri.  Iar  în  timpurile  din  urmă,  orîn- 
duindu-şi  viaţa  potrivit  intereselor  şi  aspiraţiilor  sale,  a  înzestrat  şi  îmbo¬ 
găţit  tot  mai  mult  chipul  scump  al  Patriei  prin  fabrici,  uzine,  hidrocen¬ 
trale,  şcoli  şi  nenumărate  aşezăminte  de  cultură  şi  civilizaţie. 

Hotărît  să  apere  pacea,  poporul  român  îşi  ridică  şi  astăzi  glasul  cu 
putere  pentru  salvarea  vieţii,  pentru  înţelegere  şi  colaborare  cu  celelalte 
state  şi  popoare,  pentru  o  lume  mai  dreaptă  şi  mai  bună,  fără  arme  şi 
fără  războaie. 

Strălucit  exponent  al  intereselor  fundamentale  de  pace,  linişte  şi 
bunăstare  ale  poporului  nostru,  ale  întregii  umanităţi,  Preşedintele 
României,  Domnul  Nicolae  Ceauşescu,  relevînd  momentul  de  extremă 
gravitate  în  care  se  află  astăzi  omenirea,  cheamă  toate  popoarele  lumii 
la  o  largă  colaborare  internaţională  pentru  a  impune  încetarea  cursei 
înarmărilor,  pentru  a  determina  trecerea  la  măsuri  neîntîrziate  de  dez¬ 
armare  şi,  în  primul  rînd,  de  dezarmare  nucleară,  pentru  apărarea  drep¬ 
tului  sacru  al  fiecărui  popor  la  o  viaţă  liberă  şi  independentă. 

In  fata  acestei  stăruitoare  chemări,  dreptmăritoarea  noastră  Bise¬ 
rică,  însuşindu-şi  pe  deplin  Apelul  Frontului  Democraţiei  şi  Unităţii 
Socialiste,  din  23  mai  1985,  fiind  călăuzită  de  conştiinţa  misiunii  sale 
de  a  fi  răspunzătoare  pentru  viaţa  şi  pacea  lumii  atît  în  faţa  lui  Dum¬ 
nezeu  cît  şi  a  oamenilor,  nu  încetează  să  îndemne,  prin  cuvînt  şi  faptă, 
la  dragoste  şi  bună  înţelegere,  rugîndu-se  necontenit  pentru  ,, pacea  a 
toată  lumea44  şi  pentru  „vremuri  cu  pace44. 

Se  cuvine  să  facem  cunoscut,  şi  pe  această  cale,  că  Biserica  Orto¬ 
doxă  Română,  împreună  cu  celelalte  culte  religioase  din  ţara  noastră,  au 
ţinut,  în  anii  din  urmă,  două  Adunări  consacrate  păcii  şi  dezarmării,  iar 
în  acest  an,  între  16  şi  18  septembrie  s-au  desfăşurat  la  Bucureşti,  lucră¬ 
rile  celei  de  a  treia  Adunări  a  Cultelor  din  România  pentru  dezarmare 
şi  pace  avînd  ca  temă:  „Pacea  înseamnă  astăzi  însăşi  viaţa  planetei 
noastre44.  La  aceste  adunări,  pe  lingă  reprezentanţii  unor  Biserici  şi  orga¬ 
nizaţii  religioase  din  ţară,  au  participat  şi  mulţi  reprezentanţi  ai  Biseri¬ 
cilor  de  peste  hotare. 

Cu  aceste  prilejuri  au  fost  adresate  apeluri  de  pace  înaltelor  foruri 
internaţionale,  Bisericilor,  organizaţiilor  religioase  internaţionale  şi  tutu¬ 
ror  oamenilor  de  bine  de  pretutindeni. 

Dreptmăritori  creştini , 

Aşa  cum  este  cunoscut,  poporul  român  aniversează  la  1  decembrie 
anul  acesta,  67  de  ani  de  la  istoricul  act  al  desăvîrşirii  statului  naţional 
unitar  român,  act  care  a  încununat  lupta  de  veacuri  a  neamului  nostru 
pentru  afirmarea  fiinţei  sale  naţionale,  pentru  independenţă,  pace  şi 
înţelegerea  între  oameni  şi  popoare. 

Răspunzători  fiind  în  faţa  lui  Dumnezeu  şi  a  întregii  lumi,  împreună 
cu  toţi  oamenii  de  pe  pămînt  de  viaţa  planetei  noastre  să  nu  precupeţim 
nici  un  efort  pentru  împlinirea  datoriei  noastre  de  a  apăra  pacea  în 
lume. 

Să  sprijinim  cu  însufleţire  şi  puteri  sporite  toate  iniţiativele  şi  acţiu¬ 
nile  înţelepte  ale  Conducerii  noastre  de  stat  menite  să  apere  pacea  şi 
viaţa,  bunăstarea  şi  dreptatea,  înfrăţirea  şi  colaborarea  dintre  oameni  şi 
popoare. 

Să  menţinem  şi  să  susţinem  în  sufletele  noastre  credinţa  şi  nădej¬ 
dea  într-un  viitor  mai  bun  al  lumii  şi  să  ne  rugăm  bunului  Dumnezeu, 
„Izvorul  vieţii44,  „Domnul  păcii44  şi  „Iubitorul  de  oameni44,  să  ne  păzească 
de  primejdia  unui  război  nuclear,  să  „împrăştie  toată  mînia44  dintre 
popoare,  să  insufle,  îndeosebi  conducătorilor  de  state,  gînduri  bune, 
înţelepciune  şi  răspundere  morală  faţă  de  prezentul  şi  viitorul  omenirii. 

Cu  convingerea  că  Dumnezeu  a  creat  pe  om  spre  viaţă,  iar  nu  spre 
moarte,  că  El  „nu  se  bucură  de  pierderea  celor  vii“  (înţelep.  lui  Solomon 
1,  13),  ci  de  propăşirea  lor,  să  lucrăm  cu  dragoste  şi  dăruire,  oriunde  şi 
oricînd,  pentru  ca  pacea  şi  înţelegerea  să  nu  lipsească  niciodată  şi 
nicăieri  de  pe  faţa  pămîntului. 

Harul  Domnului  nostru  Iisus  Hristos  şi  dragostea  lui  Dumnezeu 
Tatăl  şi  împărtăşirea  Sfîntului  Duh  să  fie  cu  noi  cu  toţi!  Amin. 

Pastorale  arhiereşti 


t  ANTONIE 

DIN  MILA  LUI  DUMNEZEU *  1 

ARHIEPISCOP  AL  EPARHIEI  SIBIULUI 
ŞI  MITROPOLIT  AL  ROMANILOR  ORTODOCŞI 
DIN  ARDEAL ,  CRIŞANA  ŞI  MARAMUREŞ 

Cinului  monahal ,  Prea  cucernicilor  protopopi  şi  preoţi  şi  tuturor 
binecredincioşilor  creştini  din  de  Dumnezeu  păzită  noastră  Arhiepiscopie , 
hart  pace  şi  ajutor  de  la  Dumnezeu ,  iar  de  la  Noi  arhierească  binecu- 
vîntare 


Iubiţi  credincioşi , 

Cîntarea  tradiţională  bisericească  ne  vesteşte  în  fiecare  an  cu  prile¬ 
jul  prăznuirii  Naşterii  Domnului  că,  întrupîndu-se  El  printre  noi,  a  „răsărit 
lumii  lumina  cunoştinţei" .  Tot  din  troparul  Sărbătorii  mai  aflăm  că  El, 
Cel  care  ne  aduce  „lumina  cunoştinţei",  El  însuşi  fiind  lumina,1  este 
recunoscut  ca  fiind  ttRâsăritul  cel  de  Sus"t  adică  pogorît  din  ceruri. 
Dar  troparul,  scurt,  uimitor  de  bogat  în  conţinut  —  cu  adevărat  inspirat 
de  Dumnezeu  —  îi  mai  dă  Mîntuitorului  Iisus  Hristos  încă  un  nume: 
Soarele  dreptăţii! 

Toţi  creştinii  cunosc  această  cîntare  cu  care  colindătorii  vestesc 
Naşterea  Domnului,  iar  în  unele  părţi  vine  chiar  preotul  să  le  sfinţească 
şi  să  le  binecuvinteze  casele  în  ajunul  Naşterii  cu  această  cîntare.  De 
asemenea,  Biserica  o  cîntă  în  slujbele  ei,  în  aceste  zile,  de  nenumă¬ 
rate  ori. 

M-am  gîndit  ca,  în  anul  acesta,  să  vă  atrag  atenţia  în  chip  deosebit 
asupra  conţinutului  acestei  cîntări  şi  asupra  bogăţiei  de  învăţături  pe 
care  le  conţine,  fiind  ea  o  adevărată  sinteză  teologică  asupra  bazelor 
credinţei  noastre. 

Creştinismul,  ca  religie  nouă  în  istorie,  începe  cu  Naşterea  Domnului, 
cu  întruparea  Fiului  lui  Dumnezeu,  potrivit  descoperirii  Sfintei  Scrip¬ 
turi:  „Şi  Cuvîntul  (Logosul)  trup  s-a  făcut".2  Fără  Naşterea  Domnu- 

✓ 


1  Ioan  IX,  5. 

2  Ioan  I,  14. 

lui,  creştinismul  n-ar  exista.  Aşadar,  ceea  ce  înseamnă  Naşterea  Dom¬ 
nului  pentru  noi,  aceea  înseamnă  şi  creştinismul.  Românul  are  o  vorbă: 
„Ziua  bună  se  cunoaşte  de  dimineaţă ",  adică  aşa  cum  se  arată  cineva 
de  la  început,  aşa  va  fi  şi  mai  pe  urmă.  Şi  mai  are  o  vorbă:- „Spune  din 
cine  te-ai  născut ,  ca  să  ştiu  cine  eşti",  adică  vei  fi  bun  şi  cinstit,  dacă 
te  tragi  din  oameni  buni  şi  cinstiţi.  în  cazul  nostru,  aplicând  acestea  la 
Naşterea  Domnului,  rostul  Său  în  lume  s-a  făcut  cunoscut  din  dimi¬ 
neaţa  întrupării,  ca  o  lumină  menită  să  ne  lumineze  mintea,  iar  faptul 
că  vine  „de  Sus“,  înseamnă  că  vine  de  la  Dumnezeu,  că  e  Unul  din 
Treime,  Fiul  lui  Dumnezeu,  căci  prin  „Cel  de  Sus",  noi  L-am  înţeles 
întotdeauna  pe  Dumnezeu.  Şi  venind  „de  Sus“ ,  nu  poate  fi  altfel  decît 
„ Soarele  dreptăţii ",  adică  acela  care  face  dreptate,  învaţă,  aduce  şi  răs¬ 
plăteşte  dreptatea,  vrea  ca  lumea  să  trăiască  după  dreptate. 

Multe  alte  titluri  îi  vor  da  Mîntuitorului  Evangheliştii,  ceilalţi  apos¬ 
toli,  marii  Sfinţi  Părinţi  şi  teologi,  dar  cele  mai  importante,  cele  mai 
surprinzătoare,  cele  mai  adevărate  nume  şi  le  va  da  El  însuşi,  mărturisind 
despre  Sine  şi  arătînd  în  primul  rînd  locul  de  unde  vine,  anume  de  la 
Tatăl,  ca  Fiu  născut  mai  înainte  de  toţi  vecii,  de  o  fiinţă  cu  Tatăl,  prin 
care  toate  s-au  făcut,  precum  mărturisim  în  Simbolul  credinţei.  Aceste 
descoperiri  alcătuiesc  elementele  primordiale  şi  esenţiale  ale  identităţii 
Celui  a  cărui  naştere  o  prăznuim  astăzi.  El  se  va  numi  şi  „Cuvîntul  lui 
Dumnezeu",3  ,, Domn  al  păcii",*  „Adevărul" ,5  „Omul  care  v-a  spus  ade¬ 
vărul"  6  şi  „Lumina  lumii"  1  şi  „Păstorul  cel  Bun " 8  şi  „Pîinea  cea  vie  ce 
s-a  pogorît  din  cer"  9  sau,  şi  mai  de-a  dreptul,  fără  nici  o  metaforă,  El 
ne  spune:  „Eu  sînt  de  sus  ...  nu  sînt  din  lumea  aceasta".10  Şi,  ca  să  nu 
mai  rămînă  nici  o  îndoială,  precizează:  „Eu  de  la  Dumnezeu  am  ieşit 
şi  am  venit,  căci  n-am  venit  de  la  Mine  însumi,  ci  Acela  m-a  trimis",11 
iar  mai  apoi  îşi  va  arăta  originea  şi  adevărata  identitate,  atunci  cînd, 
orbului  căruia  i-a  redat  vederea,  şi  care  L-a  întrebat:  „Tu  cine  eşti?", 
îi  va  răspunde:  —  „ Cel  ce  grăieşte  cu  tine . .  .  Acela  este  Fiul  lui  Dum¬ 
nezeu",12  adică  Cel  al  cărui  „Tată11  este  Dumnezeu.13 


Iubiţii  mei  fii  sufleteşti, 

Am  adus  în  amintirea  dumneavoastră  toate  aceste  mărturii  ale  lui 
Iisus  Hristos  despre  Sine,  pentru  a  vă  face  să  înţelegeţi  exact,  mai  întîi 
însemnătatea  Zilei  de  azi,  şi  apoi  Cine  este  cu  adevărat  Cel  a  cărui  Naş- 


3  Ioan  I,  1. 

4  Isaia  IX,  5. 

5  Ioan  III,  33;  XIV,  6. 
6.  Ioan  VIII,  40. 

7  Ioan  IX,  5. 

8  Ioan  X,  11. 

9  Ioan  VI,  51. 

10  Ioan  VIII,  23. 

11  Ioan  VIII,  42. 

12  Ioan  IX,  35—37. 

13  Ioan  X,  32. 

tere  o  serbăm.  Toţi  ne  serbăm  ziua  naşterii,  şi  serbăm  împreună  zilele  de 
naştere  ale  unor  oameni  mari,  ale  conducătorilor  de  ţări  şi  popoare,  şi 
bine  facem,  pentru  că  aşa  aducem  aminte  altora  cine  sîntem  şi  ce  facem 
şi,  tot  aşa,  ne  aducem  aminte  de  mai  marii  noştri 14  şi  de  ceea  ce  fac 
ei  pentru  noi.  Cu  atît  mai  mult,  e  drept  să  ne  aducem  aminte  şi  de 
Naşterea  Domnului  nostru  Iisus  Hristos,  de  ceea  ce  face  El  pentru  noi, 
şi  să-L  mărturisim  ca  Fiu  al  lui  Dumnezeu,  trimis  de  Sus,  de  „Tatăl 
nostru  cel  din  ceruri".15 


* 


Spuneam  însă  la  început  că  Troparul  Naşterii  îl  numeşte  pe  Mîntui- 
torul:  „ Lumina  cunoştinţei ".  De  ce  îi  dă  Biserica  acest  nume  atît  de 
pretenţios,  atît  de  mare,  atît  de  îndrăzneţ?  De  cînd  e  lumea,  dorinţa  de 
cunoaştere  a  fost  ţelul  tuturor  filozofilor,  al  oamenilor  de  ştiinţă,  al 
tuturor  înţelepţilor  şi,  la  urma  urmei,  al  tuturor  oamenilor  înzestraţi  cu 
capacitate  de  gîndire  şi  meditaţie. 

Uneori,  unii  filozofi  şi  oameni  de  ştiinţă  au  dat  speranţe  că  poate 
fi  înţeleasă  originea  lumii  şi  a'  vieţii,  şi  a  rostului  oamenilor  pe  pămînt, 
alteori,  alţii  şi-au  mărturisit  neputinţa  de  a  dezlega  toate  feţele  acestor 
taine,  socotite  multă  vreme  prea  mari  pentru  capacitatea  minţii  ome¬ 
neşti  şi  a  mijloacelor  ei  de  investigaţie.  Efortul  spre  cunoaştere,  prin 
filozofie,  prin  ştiinţă,  face  dovada  nobleţei  oamenilor  din  toate  timpurile. 
Prin  acest  efort  al  intelectului,  al  minţii,  al  puterii  de  analiză  şi  de  sin¬ 
teză,  al  imaginaţiei  şi  al  intuiţiei,  oamenii  se  deosebesc  de  toate  celelalte 
vieţuitoare  din  lume  şi,  poate,  din  întregul  univers. 

Fără  să  ne  dezinteresăm  de  eforturile  filozofiei  şi  ale  ştiinţei,  ba 
chiar  fiind  gata  să  le  ajutăm  şi  noi;  admiţînd  fără  rezerve  că  aspiraţia 
spre  cunoaştere  este  cu  adevărat  mîndria  şi  nobleţea  fiinţei  omeneşti,  noi, 
credincioşii,  credem  că  cele  de  care  avem  nevoie  pentru  dobîndirea  vieţii 
veşnice,  adică  „lumina  cunoştinţei"  despre  aceste  lucruri,  ne-a  venit  prin 
Iisus  Hristos,  şi  ea  se  află  înscrisă,  de  cei  care  L-au  văzut  şi  L-au  ascul¬ 
tat,  în  Sfînta  Scriptură  a  Noului  Testament  şi  în  Sfînta  Tradiţie. 

Este  adevărat:  Mîntuitorul  nu  ne-a  vorbit  despre  Facerea  lumii  şi 
a  omului ,  dar  ne-a  trimis  mereu  la  „ Lege  şi  profeţi",16  adică  la  Car¬ 
tea  Facerii  şi  la  celelalte  cărţi  ale  Vechiului  Testament  pe  care  le-a 
confirmat,  nemaifiind  nevoie  să  repete  ceea  ce  s-a  spus  acolo.  El  a 
corectat  numai  ceea  ce  trebuia  corectat,  şi  anume  cele  cu  privire  la 
dreapta  comportare  a  omului:  a  înlocuit  legea  talionului  —  ochi  pentru 
ochi  şi  dinte  pentru  dinte,  pe  vremea  aceea,  poate  necesară  şi  bună  — 
cu  legea  dragostei 17  şi  a  iertării,18  arătînd  că  Dumnezeu  judecă  nu  numai 
pe  omul  dinafară,  care  se  arată  adesea  cum  nu  este,  ci  şi  gîndurile  şi 


14  Evrei  XIII,  7;  Romani  XIII,  1;  Tit  III,  1. 

15  Matei  VI,  9. 

16  Matei  V,  17. 

17  Matei  V,  38—48. 

18  Matei  VI,  12—15:  XVIII,  21—22. 

intenţiile,  şi  păcatele  făcute  cu  mintea,  —  uciderile  prin  defăimare,  măr¬ 
turia  mincinoasă  —  deci  nu  numai  faptele  săvîrşite  cu  lucrul,  fiindcă 
Dumnezeu  vrea  o  lume  bună,  în  care  să  domnească  iubirea,  cinstea, 
dreptatea,  adevărul,  libertatea,  onestitatea,  o  lume  populată  de  oameni 
înnoiţi  sufleteşte,19  cu  inimi  bune,20  desăvîrşiţi.21 

Este  adevărat:  mai  sînt  încă  multe  taine  despre  univers,  despre 
lumea  noastră,  despre  viaţă,  despre  noi  înşine,  pe  care  nu  le  cunoaştem 
în  toate  amănuntele  lor,  precum,  de  pildă,  despre  gravitaţia  universală, 
sau  despre  relaţia  creier-gîndire-vorbire,  sau  despre  relaţia  dintre  sim¬ 
ţuri  şi  sentimente  şi,  în  legătură  cu  cercetarea  lor,  ne  îndreptăm  cu  res¬ 
pect,  cu  speranţă  şi  cu  recunoştinţă  gîndul  spre  cei  care  le  studiază,  cu 
efort  şi  cu  geniu,  şi  care  reuşesc  -să  afle  unele  răspunsuri,  satisfăcînd 
setea  noastră  de  cunoaştere.  Acestea,  odată  cunoscute,  fără  îndoială  ajută 
la  situarea  şi  mai  exactă  a  oamenilor  pe  Terra  noastră  şi  în  univers,  şi 
uşurează  mijloacele  de  trai,  de  progres  şi  de  fericire  pe  pămînt. 

Despre  mijloacele  prin  care  putem  însă  obţine  mîntuirea  noastră  veş¬ 
nică,  şi  despre  tot  ceea  ce  trebuie  să  ştim  şi  să  facem  în  legătură  cu 
aceasta,  avem  toate  cunoştinţele  de  la  Iisus  Hristos.  De  aceea  El  rămîne 
cu  adevărat,  pentru  noi  credincioşii:  „Lumina  cunoştinţei 

Drept  măritori  creştini , 

Biserica,  dintotdeauna,  ca  şi  astăzi,  a  avut  misiunea  de  la  Hristos, 
să  propovăduiască  aceste  cunoştinţe  despre  mîntuire.  De  aproape  două 
mii  de  ani  creştinătatea  le  primeşte  şi  le  împlineşte  şi,  cu  prilejul  fie¬ 
cărei  sărbătoriri  în  fiecare  an,  a  Naşterii  Domnului,  şi  le  reînnoieşte. 

Numindu-L  şi:  „Răsăritul  cel  de  Sus“,  noi  ne  afirmăm  credinţa  că 
El  este  Fiul  lui  Dumnezeu,  şi  tocmai  de  aceea  primim  drept  mîntuitoare 
toate  descoperirile  Lui,  toate  „cunoştinţele"  pe  care  ni  le-a  comunicat 
„de  la  Dumnezeu",22  şi  credem  în  ele  din  tot  sufletul  şi  din  tot  cugetul 
nostru.23 

Crezînd  însă,  „să  nu  rămînem  numai  auzitori  ai  cuvîntuluift  Său,  ci 
„să  fim  şi  împlinitori11,2*  pentru  că  numai  aşa  vom  auzi  chemarea:  „Veniţi 
binecuvîntaţii  Părintelui  Meu  şi  moşteniţi  împărăţia  cea  gătită  vouă ",25 

* 


Troparul  Naşterii  —  am  arătat  la  început  —  îl  mai  numeşte  pe 
Cel  născut  într-o  zi  ca  azi,  pe  timpul  Cezarului  August,26  în  Betleem,  şi 
„Soarele  dreptăţii ". 

Multe  şi  nenumărate  sînt  aspiraţiile  oamenilor.  Ei  aspiră  spre  tot  mai 


19  Ioan  III,  3;  Matei  XXIII,  25—27. 

20  Luca  VI,  45. 

21  Matei  V,  48. 

22  Ioan  X,  32;  VII,  16;  VIII,  38. 

23  Matei  XXII,  37. 

24  Iacob  I,  22 — 23. 

25  Matei  XXV,  34. 

26  Luca  II,  1. 

multă  cunoaştere,  spre  tot  mai  multă  libertate,  bunăstare  şi  fericire, 
iar  cei  care  cred  aspiră  cu  ardoare  spre  mîntuirea  sufletului. 

Se  întîmplă  ca  unele  aspiraţii  să  le  fie  comune  numai  unor  oameni, 
iar  altele  să-i  preocupe  numai  pe  alţii.  Libertatea  de  alegere  a  fost 
lăsată  de  Dumnezeu.27  Dar  sînt  şi  aspiraţii  comune  tuturor  oamenilor, 
în  rîndul  cărora  intră  şi  multe  din  cele  enumerate  mai  înainte.  Prin¬ 
tre  ele  însă,  aspiraţia  spre  dreptate  este,  fără  îndoială,  comună  tuturor 
oamenilor.  Chiar  şi  cei  care  fac  nedreptate  altora,  cînd  e  vorba  de 
ei  înşişi,  cînd  li  se  face  lor  o  nedreptate,  protestează  cu  vehemenţă, 
ca  şi  cum  ar  crede  în  dreptate  şi  ar  fi  cei  mai  drepţi  dintre  oameni. 
Făcînd  aşa,  ei  nu  fac  altceva  decît  recunosc  sfinţenia  dreptăţii,  numai 
că  n-o  pun  în  practică,  uitînd  de  legea  de  aur  a  creştinismului,  lăsată 
de  Mîntuitorul:  „Toate  cîte  voiţi  să  vă  facă  vouă  oameni ,  asemenea 
şi  voi  să  le  faceţi  lor".7* 

Toţi,  absolut  toţi,  suferim  cumplit  cînd  ni  se  face  o  nedreptate.  Ar 
trebui  să  suferim  tot  aşa  şi  atunci  cînd  se  fac  şi  altora  nedreptăţi.  Ne 
justificăm  noi  adesea  cu:  „e  mai  aproape  cămaşa  decît  haina",  dar  trebuie 
să  ştim  că  se  pedepseşte  nu  numai  nedreptatea  pe  care  o  facem  noi  altora, 
ci  şi  lipsa  noastră  de  sensibilitate,  indiferenţa  faţă  de  nedreptăţile  care  se 
fac  în  jurul  nostru  de  către  ceilalţi,  şi  pe  care  noi  le-am  putea  împiedica. 
Şi  chiar  cînd  nu  le  putem  împiedica,  trebuie  să  com-pătimim  cu  cei  ne¬ 
dreptăţiţi,  şi  să-i  condamnăm  pe  cei  ce  fac  nedreptăţi.29 

„ Soarele  dreptăţii ",  Mîntuitorul,  spre  aceasta  ne  îndeamnă,  căci  drep¬ 
tatea  nu  e  rezervată  numai  împărăţiei  de  dincolo,  ci  şi  lumii  acesteia. 
Căci  dacă  ea  domneşte  sigur  în  cer,  ea  trebuie  să  domnească  şi  pe  pămînt. 
Ne-o  spune  şi  o  cere  şi  bunul  simţ  elementar,  care  nu  se  poate  împăca 
cu  o  nedreptate  rămasă  în  veci  nepedepsită.  De  aceea  zicem:  „ Precum 
în  cer  şi  pe  pămînt".30  De  altfel,  Mîntuitorul  a  precizat  de  mai  multe 
ori,  că  împărăţia  cerurilor  nu  e  numai  dincolo,  în  lumea  viitoare,  ci  că 
ea  începe  de  aici,  din  această  lume.51 


Iubiţii  mei  fii  duhovniceşti. 

Nu  fără  a  fi  ştiut  ce  face,  şi  nu  din  raţiuni  literare  L-a  numit  tradi¬ 
ţia  bisericească  pe  Iisus  Hristos:  „Soarele  dreptăţii".  Dacă  nu  sîntem 
drepţi,  dacă  nu  ne  încălzim  la  acest  soare,  dacă  nu  ne  lăsăm  călăuziţi  de 
El  în  toate  zilele  vieţii  noastre,  precum  ne  lăsăm  încălziţi  de  soarele 
material  care  rînduieşte  viaţa  planetei  noastre,  nu  vom  putea  moşteni 
viaţa  de  veci. 

Există  pe  lume  nedreptăţi  care  se  fac  indivizilor,  şi  nedreptăţi  care 
se  fac  popoarelor.  De  aceea  Sfînta  Scriptură  spune  că  nu  numai  indi¬ 
vizii  care  fac  nedreptăţi  vor  da  socoteală  înaintea  lui  Dumnezeu,  ci  şi 


27  Deut.  XXX,  17;  Ioan  VIII,  32. 

28  Matei  VII,  12. 

29  Ps.  XXXVI,  17;  LXI,  10-  LXVII,  2;  Lc.  XVIII,  6—7. 

30  Matei  VI,  10. 

31  Luca  XVII,  1. 

popoarele.32  De  ce?  Pentru  că  nedreptatea  dă  naştere  la  suferinţă,  pen¬ 
tru  că  ea  naşte  conflicte,  atît  între  indivizi,  cît  şi  între  popoare.  Mîntui- 
torul  a  voit  ca  pe  pămînt  să  fie  pace.  A  lăsat  aceasta  ca  pe  un  Tes¬ 
tament:  „ Pacea  Mea  dau  vouă,  Pacea  Mea  las  vouă “.33 

* 


Iată,  dragii  mei,  astăzi  auzim  de  „războaie  şi  veşti  de  războaie" 
De  ce  s-a  ajuns  la  această  situaţie  în  lumea  de  astăzi?  Pentru  că  se 
calcă  dreptatea.  Pentru  că  ţările  bogate  şi  puternice  acaparează  totul, 
şi  lasă  multe  popoare  mici  să  trăiască  în  mizerie  şi  subdezvoltare. 
Ajungînd  la  conflicte  între  ele,  marile  puteri,  care  vor  să-şi  asigure 
(în  continuare)  partea  lor  de  stăpînire,  îşi  cheltuiesc  o  mare  parte  din 
avutul  lor  pentru  înarmarea  cu  cele  mai  puternice  arme  posibile,  avut 
care,  de  fapt,  nu  este  numai  al  lor,  ci  al  tuturor  oamenilor  de  pe  pămînt. 
Au  înrobit  pînă  şi  ştiinţa  şi  tehnica,  punîndu-le  în  slujba  fabricării  unor 
tot  mai  puternice  mijloace  de  distrugere. 

Iată  la  ce  duce  nedreptatea:  la  pregătiri  de  războaie,  şi  la  tot  mai 
multă  nedreptate  şi  suferinţă.  De  aceea,  Sfîntul  Apostol  Pavel  conjugă 
întotdeauna  „pacea  cu  dreptatea**.35 

încă  din  Vechiul  Testament,  proorocul  Isaia  spunea  că:  „ pacea  este 
roada  dreptăţii ,  iar  folosul  păcii  va  fi  liniştea  şi  siguranţa",36  iar  Psal- 
mistul  spunea  că  „Dragostea  şi  pacea  se  sărută “Z7  Nedreptatea  omoară 
şi  dragostea  şi  pacea. 

Toţi  dorim  pacea.  Toţi,  în  toate  rugăciunile  şi  slujbele  Bisericii 
noastre,  ne  rugăm  „pentru  pacea  a  toată  lumea".  Dar  oare  va  fi  pace 
adevărată,  atîta  vreme  cît  nu  se  va  aşeza  dreptatea  în  lume?  Cine  vrea 
pace,  trebuie  să  lupte  mai  întîi  pentru  dreptate,  desigur  nu  cu  armele, 
ci  prin  cuvînt,  prin  convingere,  prin  statornicirea  în  lume  a  unor  noi 
rînduieli  sociale,  mai  bune,  pe  baza  unei  ordini  morale,  potrivit  cărora 
nici  un  popor  să  nu  mai  fie  nedreptăţit,  nici  un  om  să  nu  mai  fie  umilit, 
ci  toţi  să  redevină  fraţi,  ca  fii  ai  aceluiaşi  Creator,  cu  drepturi  egale, 
egali  în  demnitate,  ca  indivizi  şi  ca  popoare. 

Aceasta  este  astăzi ,  în  condiţiile  ameninţărilor  la  adresa  păcii,  mesa¬ 
jul  Aceluia  care  s-a  numit  pe  Sine  „Soarele  dreptăţii"  şi  „Domnul  păcii", 
Iisus  Hristos,  mesaj  adresat  tuturor  celor  care  îi  urmează  învăţătura  şi 
doresc  să-I  împlinească  poruncile. 

Slavă  Domnului,  Ţara  noastră  şi  conducătorii  ei,  întregul  popor 
român,  toţi  credincioşii  noştri,  sînt  de  mult,  şi  astăzi  mai  mult  ca  oricînd, 
printre  cei  care  luptă  pentru  dreptate  şi  pace  în  lume. 


32  Matei  XXV,  32. 

33  Ioan  XIV,  27. 

34  Matei  XXIV,  6. 

35  Rom.  XIV,  17. 

36  Isaia  XXXII,  17;  Iacob  III,  18. 

37  Ps.  LXXXIV,  11. 

Iubiţi  credincioşi , 

Să  mulţumim  lui  Dumnezeu  că  ne-^a  dat  nouă,  Patriei  noastre  iubite, 
şi  lumii  întregi,  vreme  de  pace,  şi  iată  că  am  ajuns,  cu  inimile  pline  de 
speranţă,  şi  aceste  sărbători  ale  Crăciunului  din  anul  1985. 

Bucuraţi-vă!  Primiţi  cu  bucurie  şi  dragoste  pe  vestitorii  Naşterii 
Celui  ce  s-a  numit:  „ Lumina  cunoştinţei “,  f)Râsăritul  cel  de  Sus“ ,  şi 
„ Soarele  dreptăţii “!  Ei  vă  vor  vesti: 

Că  astăzi  Curata, 

Prea  nevinovata, 

Fecioara  Maria 
Naşte  pe  Mesia. 

Cei  mai  vârstnici  amintiţi-vă  de  vremea  copilăriei,  şi  întoarceţi-vă 
cu  suflete  de  copii  la  bucuria  sărbătorilor;38  cei  mai  tineri  învăţaţi  sfin¬ 
tele  şi  vechile  noastre  tradiţii  şi  obiceiuri  din  străbuni,  legate  de  această 
sărbătoare.  Ele  conţin  o  adevărată  teologie  pe  înţelesul  tuturor.  Şi  apoi 
e  bine  să  ştiţi,  la  rîndul  vostru,  să  lăsaţi  urmaşilor  voştri  aceste  tradiţii 
şi  astfel  să  păstrăm  unitatea  credinţei  şi  a  poporului  nostru  românesc, 
prin  şi  in  comuniunea  cu  moşii  şi  strămoşii  noştri,  trecuţi  dincolo  cu 
speranţa  în  viitorul  şi  unitatea  Patriei. 

Fiţi  sănătoşi  toţi!  • 

Anul  nou,  1986,  care  vine  peste  cîteva  zile,  să-l  întâmpinaţi  cu  bucurie 
şi  cu  încredere,  gata  să-i  faceţi  faţă  cu  noi  puteri  de  muncă,  cu  înnoite 
forţe  sufleteşti  spre  cele  de  mîntuire,  şi  cu  încrederea  că  Dumnezeu  ne 
va  ocroti  şi  ne  va  ajuta  în  continuare.  Anul  1986  să  fie  un  an  şi  mai  bun, 
şi  mai  rodnic  decît  cel  care  a  trecut,  şi  să  fie  binecuvântat  cu  pace. 

Al  vostru  al  tuturor,  către  Dumnezeu  pururea  rugător  pentru  voi 
şi  pentru  mîntuirea  voastră, 


t  ANTONIE, 
Arhiepiscop  al  Sibiului 
Şi 

Mitropolit  al  Ardealului 


38  Matei  XVIII,  3. 

.  2* 


+  TEOFIL 


DIN  MILA  LUI  DUMNEZEU ,  ARHIEPISCOP  AL  EPARHIEI 
VADULUI  FELEACULUI  ŞI  CLUJULUI 


Prea  cinstitului  cler  şi  tuturor  dreptmâritorilor  creştini  din  această 
Eparhie :  Har  şi  pace  multă  de  la  Dumnezeu-Tatăl  şi  de  la  Domnul  nostru 
Iisus  Hristos 

,  Iubiţi  credincioşi, 

„ Dumnezeu  este  iubire “  (I  Ioan  4,  8). 

Aşa  se  defineşte,  aşa  se  recomandă  Ziditorul  universului  pe  Sine 
însuşi.  Şi  temeiul  acestei  definiţii  ni-1  vădeşte  icoana  pe  care  Praznicul 
de  astăzi  o  pune  sub  ochii  noştri.  Un  prunc  nou-născut,  vizitat  de  magii 
răsăritului  şi  de  păstorii  Betleemului.  Iar  ecoul  evenimentului  îl  prelun¬ 
geşte  pînă  la  sfîrşitul  veacurilor  tălmăcirea  inspirată  a  Sf.  Ioan  Evan¬ 
ghelistul:  „Aşa  de  mult  a  iubit  Dumnezeu  lumea  că  a  dat  pe  unicul  Lui 
Fiuu  (Ioan  3,  16).  Unicul  Lui  Fiu,  la  rîndul  Său,  după  ce  a  trecut  pragul 
vîrstei  rînduite  ca  să  poată  fi  învăţător  al  legii,  n-a  pregetat  să  ne 
arate,  prin  fapte  şi  prin  vorbe ,  iubirea  Lui  fierbinte  pentru  om,  pentru 
toţi  oamenii.  Oriunde  şi  oricînd  suferinţa  omenească  a  căzut  în  calea  Sa, 
El  a  înlăturat-o  vindecînd-o.  Toate  suspinele  le-a  alinat,  toate  lacrimile 
le-a  curmat,  toate  întristările  le-a  înseninat  cu  iubirea  Lui  nesecată  şi 
neobosită. 

Dar  iubirea  Lui  neobosită  şi  nesecată  nu  ne-a  părăsit  odată  cu  înăl¬ 
ţarea  Sa  la  ceruri,  unde  sălăşluieşte  la  dreapta  Tatălui,  întru  mărire  şi 
întru  putere  neţărmurită. 

Ce  învăţătură  preţioasă  ne  oferă  apostolul  cel  mai  apropiat  de  Hris¬ 
tos,  care  ne-a  descoperit  că:  „Tatăl  iubeşte  pe  Fiul  şi  a  dat  toate  lucru¬ 
rile  în  mina  Luiu  (Ioan  3,  35).  Pe  urmele  apostolului  Ioan,  celălalt 
„ vas  alesu  (Fapte  9,  15),  marele  Pavel  ne  învaţă  şi  el  despre  taina  dintre 
Hristos  şi  Biserica  Sa.  La  începutul  epistolei  către  Efeseni,  Sf.  Pavel 
scrie  aşa:  „El,  Tatăl  slavei,  a  pus  totul  sub  picioarele  lui  Hristos  şi, 
mai  presus  de  toate,  L-a  dat  pe  El  cap  Bisericii,  care  este  trupul  Lui, 
plinirea  Celui  ce  plineşte  totul  întru  toţi“  (Efes.  1,  22 — 23). 

Aşadar,  Hristos  „este  capul  trupului  Bisericii../1  (Col.  1,  18),  „Iar 
voi  sînteţi  trupul  lui  Hinstos  şi  mădularele  Lui,  fiecare  în  partelt  (I  Cor. 
12,  27). 


PASTORALE  ARHIEREŞTI 


691 


Legătura  aceasta  strînsă  dintre  Hristos  şi  fiecare  credincios  în 
parte,  se  dobîndeşte  prin  botezul  creştin,  după  cum  aflăm  tot  de  la 
Pavel  care  scrie:  „Cifi  în  Hristos  v-aţi  botezat ,  în  Hristos  v-aţi  şi  îmbră¬ 
cat"  (Gal.  3,  27). 

Orice  cap  sănătos,  în  natură,  îşi  iubeşte  şi  îşi  preţuieşte  mădularele 
trupului  său.  Le  hrăneşte,  le  ocroteşte,  le  călăuzeşte.  Cerescul  nostru 
Cap,  se  înţelege  de  la  sine,  că  nu  poate  să  fie  mai  prejos. 

Ce  fericire,  ce  mîngîiere  pentru  noi  să  ne  ştim  la  adăpostul  unui  cap 
atît  de  slăvit,  atît  de  luminat,  atît  de  puternic  să  ne  apere  de  toate  unel¬ 
tirile  cele  rele  care  ne  vin  de  la  duhul  întunericului,  de  la  lumea  lui  şi 
ale  răului  moştenit  de  la  Adam.  Nici  o  clipă  nu  ni  se  pare  exagerată, 
forţată,  această  asemănare,  a  lui  Pavel  apostolul,  dintre  Hristos  şi  Bise¬ 
rica  Lui.  Este  o  taină  a  credinţei  noastre,  ca  multe  altele  pe  care  le  îm¬ 
brăţişăm  cu  puterea  credinţei,  că  Biserica  ortodoxă  este  Biserica  Dum¬ 
nezeului  celui  viu,  ,, stîlp  şi  temelie  a  adevărului “  (I  Tim.  3,  15). 

Cu  alte  cuvinte,  Biserica  în  propovăduirea  ei  nu  poate  greşi,  nu  se 
abate  de  la  adevărul  curat  şi  nestricat,  descoperit  nouă  de  Dumnezeu 
prin  profeţii  cei  sfinţi  şi  mai  cu  seamă  prin  Fiul  Său,  cel  Unul-Născut. 


Iubiţi  credincioşi , 

Ca  să  ne  încredinţeze  că  şi  El,  Fiul,  este  iubire  ca  şi  Tatăl  Său, 
Hristos  —  într-o  alegorie  foarte  înrudită  cu  aceea  a  capului  şi  corpului  — 
S-a  asemănat  pe  Sine  cu  viţa  de  vie,  iar  pe  ucenicii  Săi  cu  mlădiţele 
viţei  de  vie.  El  a  zis:  „Eu  sînt  viţa ,  voi  sînteţi  mlădiţele.  Cine  rămîne 
în  Mine ,  şi  în  cine  rămîn  Eu,  acela  aduce  multă  roadă;  căci  despărţiţi 
de  Mine ,  nu  puteţi  face  nimic"  (Ioan  15,  5). 

Din  cele  ce  le-aţi  auzit  pînă  acum,  noi  învăţăm  că,  după  cum  capul 
şi  mădularele  trupului  nu  alcătuiesc  decît  una  şi  aceeaşi  persoană,  că 
după  cum  tulpina  şi  ramurile  viţei  de  vie  nu  alcătuiesc  decît  una  şi 
aceeaşi  plantă  nobilă  —  la*  fel  Iisus  Hristos  şi  credincioşii  nu  alcătuiesc 
decît  o  singură  fiinţă. 

Din  alegoriile  de  pînă  acum,  noi  învăţăm,  că  la  fel  cu  mădularele 
care  îşi  scot  din  cap  toată  vigoarea  lor,  că  la  fel  cu  ramurile  ce  îşi  trag 
din  tulpină  toată  vlaga  lor,  tot  astfel  creştinul  îşi  scoate  întreagă  viaţa 
lui  suprafirească  din  unirea  lui  tainică  cu  Iisus  Hristos.  Această  unire 
începe  odată  cu  primirea  sfintelor  taine  şi  creşte  în  cursul  obişnuit  al 
vieţii  prin  aerul  credinţei,  prin  apa  cea  vie  a  harului  şi  prin  soarele 
iubirii  celei  neprihănite.  Această  unire  cu  Hristos  este  izvorul  oricărei 
vrednicii  şi  al  oricărei  răsplăţi  pentru  faptele  bune.  Ne-a  declarat-o 
răspicat  Cel  ce  a  zis:  „ Fără  de  Mine  nu  puteţi  face  nimic"  (Ioan  15,  5). 

Unirea  cu  Hristos  prin  rugăciune,  prin  pază  asupra  cugetului  şi  a 
inimii  noastre  ne  face  destoinici  de  fapte  bune  şi  ne  dă  curajul  să 
zicem:  „ Toate  le  pot  întru  Hristos ,  Cel  ce  mă  întăreşte"  (Filip.  4,  13). 

Această  unire  cu  Hristos  dă  valoare  mare  chiar  şi  faptelor  noastre 
bune,  mărunte  şi  ne  apropie  de  premiile  Celui  ce  a  făgăduit  solemn 

cînd  a  spus:  ,,Bucuraţi-vă  şi  vă  veseliţi ,  că  plata  voastră  multă  este 
în  ceruri "  (Matei  5,  12). 


Iubiţi  credincioşi , 

Din  calitatea  noastră  de  mădulare  ale  lui  Iisus  Hristos,  capul  nostru 
mistic,  izvorăsc  obligaţii  deosebit  de  importante  pentru  noi.  Mai  întîi, 
apare  cu  totul  firească  îndatorirea  de  a  ne  păstra  într-o  deplină  cură¬ 
ţenie  a  trupului  şi  a  sufletului.  Ar  fi  de-a  dreptul  necuviincios  să  fim 
nişte  mădulare  prihănite  şi  robite  păcatului,  sub  un  cap  sfînt,  încoro¬ 
nat  cu  aureolă  cerească.  Pavel  apostolul  ne  face  atenţi  în  această  privinţă, 
fără  de  sfială:  „Nu  ştiţi  oare  că  trupurile  voastre  sînt  mădularele  lui 
Hristos?  Luind  deci  mădularele  lui  Hristos ,  le  voi  face  oare  mădularele 
unei  desfrînate?  Nicidecum !il  (I  Cor.  6,  15).  Ar  fi  cu  totul  urît  şi  res¬ 
pingător,  să  alăturăm  fudulia  noastră,  limbuţia,  beţia  şi  trîndăvia,  egois¬ 
mul  nostru,  mînia  şi  toate  celelalte  patimi  rele,  cu  smerenia,  cu  blîn- 
deţea,  cu  răbdarea,  cu  dăruirea  de  sine  ale  desăvîrşitului  nostru  Cap 
Răscumpărător. 


Iubiţi  credincioşi , 

Din  demnitatea  noastră  aleasă,  de  mădulare  ale  Mîntuitorului  nea¬ 
mului  omenesc,  izvorăşte  şi  chemarea  de  a  nutri  pentru  toţi  creştinii  o 
caldă  iubire  frăţească.  Din  moment  ce  toţi  botezaţii  sînt  ca  şi  noi,  mădu¬ 
lare  ale  lui  Hristos,  şi  alcătuiesc,  laolaltă  cu  noi,  un  acelaşi  trup  al 
Lui,  dacă  noi  i-am  vătăma  în  vreun  chip  oarecare  —  ar  însemna  să-L 
ofensăm  pe  El  însuşi.  Să  ne  amintim  de  tînguirea  Celui  înviat  şi  înălţat 
la  ceruri  cum  îl  dojeneşte  pe  Saul  din  Tars,  aprigul  prigonitor  al  uce¬ 
nicilor  Săi  din  Damasc:  „ Saule ,  Saulet  de  ce  Mă  prigoneşti?"  (Fapte  9,  4). 
Prigonind  pe  ai  Mei,  tu  Mă  prigoneşti  pe  Mine.  Rătăcirea  şi  vinovăţia 
ta  o  cîntăresc  în  acest  fel. 

Să  facem  loc  în  sufletele  noastre  acestui  îndemn  paulin:  „ Noi  cei 
mulţi ,  un  trup  sîntem  în  Hristos  şi  fiecare  sintem  mădulare  unii  altora  . .  . 
pe  cît  stă  în  puterea  voastră ,  trăiţi  în  bună  pace  cu  toţi  oamenii"  (Rom. 
12,  5,  18). 

Să  suspinăm  şi  să  ne  rugăm,  iubiţii  mei  fii  duhovniceşti ,  în  fiecare 
zi  şi  cît  mai  des,  ca  să  vină  peste  noi  vremuri  de  pace  mondială,  vremuri 
de  înţelegere  între  oameni  şi  popoare,  vremuri  de  strînsă  colaborare  între 
cei  mari  şi  între  cei  mici.  Niciodată,  în  trecut,  n-a  fost  mai  întunecat  cerul 
planetei  noastre  de  cum  este  în  zilele  pe  care  le  trăim.  Desigur  aţi  înţeles 
că  mă  gîndesc  la  norii  încărcaţi  cu  trăznetele  unui  nou  război  mai  pus¬ 
tiitor  şi  mai  cumplit  decît  ne  putem  noi  închipui. 

Este  mult  mai  uşor  şi  mai  plăcut,  pentru  noi,  să  ne  închipuim  că 
mintea  omenească  ar  putea  să  aducă  pe  pămînt,  în  loc  de  grozăvii  şi 
urîciuni,  împăcarea  şi  armonia  pe  care  profetul  Isaia  a  zugrăvit-o  atît  de 
senin,  atît  de  însorit,  în  viziunea  lui  mesianică  şi  simbolică: 

„ Atunci  lupul  va  locui  laolaltă  cu  mielul  şi  leopardul  se  va  culca 
lingă  căprioară.  Viţelul  şi  puiul  de  leu  vor  mînca  împreună  şi  un  copil 
îi  va  paşte. 

Juninca  se  va  duce  la  păscut  împreună  cu  ursoaica  şi  puii  lor  vor 
sălăşlui  la  un  loc;  iar  leul  ca  şi  belul  va  mînca  paie. 

Pruncul  sugaci  se  va  juca  lingă  culcuşul  viperei  şi  în  vizuina  şarpelui 
otrăvitor ,  copilul  înţărcat  îşi  va  întinde  mina. 

Nu  va  fi  nici  o  nenorocire  şi  nici  un  prăpăd  în  tot  muntele  Meu  cel 
sfînt!  Că  tot  pămîntul  va  fi  plin  de  cunoştinţa  şi  de  temerea  de  Dumne¬ 
zeu ,  precum  marea  este  umplută  de  ape“  (Isaia  11,  6 — 9). 

Sub  această  formă  aparentă  de  fabulă  sacră  nu  putem  oare  să  cău¬ 
tăm  un  înţeles  omenesc,  actual  şi  optimist  profeţiei  lui  Isaia,  poetul  nostru 
sacru?  JToţi  oamenii  de  ştiinţă  prevăd  un  cataclism  mondial,  în  primejdia 
unui  nou  război. 

Este  apropiat  un  sfîrşit  al  vieţii  pe  pămînt,  în  izbucnirea  unei  cioc¬ 
niri  a  forţelor  atomice.  Să  actualizăm,  acum,  să  localizăm  pe  tărîmul  pla¬ 
netei  noastre,  viziunea  idilică  a  lui  Isaia.  Oamenii  cei  mari  şi  tari,  spe¬ 
răm  că  se  vor  lumina  şi  vor  admite  trebuinţa  urgentă  şi  strînsă  a  păcii 
şi  a  dezarmării. 


Iubiţi  credincioşi , 

în  anul  acesta  s-au  împlinit  patruzeci  de  ani  de  la  înfiinţarea  cunos¬ 
cutei  adunări,  „Organizaţia  Naţiunilor  Unite"  —  O.  N.  U.  Ea  a  fost 
creată  în  situaţia  mohorîtă  şi  tristă,  rămasă  îndată  după  al  doilea  război 
mondial.  Atunci*  în  1945,  din  oceanul  de  lacrimi  şi  sînge,  din  priveliştea 
jalnică  de  ruine  şi  cenuşă  a  crescut  voinţa  popoarelor  de  a  scuti  în  viitor, 
pe  vieţuitorii  pămîntului  de  asemenea  suferinţe,  de  a  pune  capăt,  pentru 
totdeauna,  războiului.  Noua  organizaţie  se  năştea  cu  rostul  de  pîrghie 
la  zidirea  unei  lumi  mai  bune,  întemeiată  pe  dreptate  şi  frăţietate 
internaţională. 

Nu  se  poate  tăgădui  că  în  cei  40  de  ani  de  la  înfiinţarea  organizaţiei, 
în  lume  nu  s-au  ivit  numeroase  transformări,  prefaceri  sociale  şi  poli¬ 
tice  uriaşe,  încît  harta  politică  a  globului  pămîntesc  a  ajuns  aproape 
de  nerecunoscut.  Zeci  şi  zeci  de  popoare  şi-au  cucerit  libertatea,  au 
format  state  noi,  neatîrnate  şi  suverane,  însetate  de  ridicarea  nestăvilită 
pe  tărîm  cultural,  economic  şi  social. 

Numai  că,  în  aceste  patru  decenii,  s-a  ivit  şi  a  crescut  necontenit 
cunoaşterea  puterii  distrugătoare  a  armelor  atomice.  Astfel,  s-a  schimbat 
din  temelie  cruzimea  războiului,  pînă  acolo  că,  o  nouă  încăierare  între 
state  ar  aduce  cu  sine,  cu  adevărat,  sfîrşitul  vieţii  pămînteşti,  lichidarea 
civilizaţiei  omeneşti. 

Iată  de  ce  a  fost  mult  apreciată  intervenţia  luminată  şi  bogată  în  idei 
a  Preşedintelui  României,  distinsul  om  politic  cunoscut  pe  toate  meri¬ 
dianele  lumii,  Domnul  Nicolae  Ceauşescu,  la  sesiunea  jubiliară  a  Orga¬ 
nizaţiei,  ţinută  cu  ocazia  împlinirii  celor  40  de  ani  de  la  naşterea  ei. 

Iată  de  ce,  pe  bună  dreptate,  Şeful  Statului  nostru,  în  mesajul  trans¬ 
mis  sesiunii  jubiliare,  a  arătat  cu  deosebită  claritate  că  problemele 
principale  ale  zilelor  noastre  zac  în  oprirea  cursei  înarmărilor  nucleare, 
înfăptuirea  dezarmării,  înlăturarea  militarizării  cosmosului. 

Dezvoltînd  în  chip  măiestrit  aceste  probleme,  Preşedintele  Româ¬ 
niei  a  susţinut  cu  tărie  că,  pacea  şi  colaborarea  dintre  toate  statele 
lumii  sînt  strîns  legate  de  rezolvarea  multiplelor  probleme  economice 
ale  statelor  în  curs  de  dezvoltare.  Şi  la  aceste  rezolvări  este  chemată  să 
ajute  şi  Organizaţia  Naţiunilor  Unite  —  în  primul  rînd. 

Cu  nădejdea  şi  încrederea  în  binecuvîntarea  Cerului  şi  în  osîrdia 
minţii  omeneşti,  aşteptăm  zi  de  zi  să  auzim  bune  vestiri  de  pace  şi  bună 
învoire  între  oameni  şi  popoare. 

Al  vostru  al  tuturor,  voitor  de  tot  binele  şi  pururea  către  Domnul 
rugător, 


t  TEOFIL 
Arhiepiscop  al  Clujului 


1 


✓ 


Dată  în  reşedinţa  Noastră  din  Cluj -Napoca  la  praznicul  Crăciunului  din  anul 

1985. 


t  E  M  I  L  I  A  N 


DIN  MILA  LUI  DUMNEZEU 
EPISCOP  AL  EPARHIEI  ORTODOXE  A  ALBA  IULIEI 

Iubitului  nostru  cler,  cinului  monahal  şi  dreptmăritorilor  creştini 
din  această  de  Dumnezeu  păzită  Episcopie,  Har ,  milă  şi  pace  de  la  lisus 
Hristos  Cel  ce  s-a  născut  în  Betleem,  iar  de  la  Smerenia  Noastră,  dragoste 
părintească  şi  arhiereşti  binecuvîntări 

„Hristos  se  naşte,  măriţi-L, 

Hristos  din  ceruri,  întîmpinaţi-L, 
Hristos  pe  pămînt,  înăîţaţi-vă, 
Cîntaţi  Domnului  tot  pămîntul!" 

(Din  Catavasiile  Crăciunului) 

Iubiţii  noştri  fii  sufleteşti, 

An  de  an  odată  cu  începutul  postului  Crăciunului,  cîntările  de  strană 
ne  introduc  treptat  în  atmosfera  acestui  praznic,  sporită  de  frumuseţea 
colindelor  străbune,  care  de  veacuri  exprimă  atît  de  înălţător  coborîrea 
din  sînurile  Tatălui  Ceresc  a  Mîntuitorului  nostru  lisus  Hristos,  între 
oameni.  } 

Vedem  în  bogăţia  nesfîrşită  a  acestor  minunate  cîntări  că,  deşi 
au  trecut  aproape  2000  de  ani  de  la  intrarea  în  istorie  a  pruncului  lisus, 
totuşi,  în  fiecare  an  renaşte  în  sufletele  noastre  prin  vestea  cea  bună 
a  răscumpărării  omului  care  străbate  toate  timpurile  şi  locurile.  Este  „Tai¬ 
na  cea  din  veac  ascunsă  şi  de  îngeri  neştiută44  a  întrupării  Lui.  Ea  rămîne 
mai  puţin  înţeleasă  de  mintea  noastră  omenească  pentru  că  se  descopere 
numai  în  parte  naşterea  Sa  după  trup,  ea  avînd  loc  „la  plinirea  vremii4*. 
Acest  adevăr  îl  face  cunoscut  Sf.  Evanghelist  Ioan  cînd  spune:  „Cuvîntul 
S-a  făcut  trup  şi  S-a  sălăşluit  între  noi  şi  am  văzut  slava  Lui,  slavă  ca 
a  Unuia  Născut  din  Tatăl,  plin  de  har  şi  de  adevăr44  (In.  I,  14). 

Naşterea  Domnului  are  răsfrîngeri  de  lumină  căci  lisus  Hristos  „Răsă¬ 
ritul  cel  de  Sus44  a  răsărit  lumii  lumina  cunoştinţei.  De  aceea  cei  ce  cred 
acestui  adevăr,  cu  mintea  omenească  greu  pot  înţelege  actul  întrupării 
care  e  o  mare  minune  ce  se  arată:  „Căci  dumnezeirea  se  îngemănează 
cu  omenitatea  noastră,  infinitul  încape  în  nemărginit,  mărirea  cea  ne¬ 
grăită  înalţă  slăbiciunea  firii  omeneşti.  De  aceea  imnograful  vesteşte 
în  graiul  sfînt:  „Taină  străină  văd  şi  preamărită,  cer  fiind  peştera,  scaun 
de  Heruvimi  Fecioara,  ieslea  sălăşluire  întru  care  s-a  culcat  cel  neîncăput, 
Hristos  Dumnezeul  nostru44  (Din  axionul  —  irmosul  Crăciunului). 

Dacă  stăruim  în  citirea  dumnezeieştilor  Scripturi,  ne  aducem  aminte 
că  întruparea  Fiului  lui  Dumnezeu  s-a  făcut  potrivit  cu  făgăduinţa  dată 
strămoşilor  noştri  Adam  şi  Eva  şi  din  nemărginita  iubire  a  Lui  faţă  de 
omul  căzut  în  păcat  căci  stă  scris:  ,,Iisus  Hristos  a  venit  în  lume  şi  a 
luat  asupra  Sa  păcatele  lumii44  (In.  1,  29).  Cu  alte  cuvinte  rostul  venirii 
în  trup  a  fost  acela  de  a  salva  viaţa  omului,  de  aceea  ne  spune  Sf.  Ev. 
Ioan:  „întru  aceasta  S-a  arătat  iubirea  lui  Dumnezeu  către  noi,  că  pe 
Fiul  Său  Cel  Unul  Născut  L-a  trimis  în  lume,  ca  prin  El  viaţă  să  avem44 
(I  In.  4,  9). 

Iubiţi  credincioşi , 

Omenirea  căzută  în  păcat  a  aşteptat  veacuri  de-a  rîndul  împlinirea 
făgăduinţei  dată  de  Dumnezeu  pentru  un  Răscumpărător.  Şi  dacă  prin 
păcatul  neascultării  poruncii  divine,  viaţa  omului  a  fost  răvăşită  de  urmă¬ 
rile  păcatului  strămoşesc  ce  a  dus  la  slăbirea  chipului  lui  Dumnezeu  în 
el,  sufletele  celor  alungaţi  din  Paradis  au  aşteptat  cu  nerăbdare  vestea 
izbăvirii,  iar  proorociile  Vechiului  Testament  au  întărit  nădejdile  po¬ 
porului  ales,  răcorindu-le  sufletele  înăbuşite  de  neputinţa  de-a  reintra 
în  comuniunea  de  iubire  a  lui  Dumnezeu. 

Astfel,  proorocul  Isaia  prevesteşte  venirea  lui  Mesia  zicînd:  „O 
mlădiţă  va  ieşi  din  tulpina  lui  lesei  şi  un  lăstar  din  rădăcinile  lui  va 
da  şi  se  va  odihni  peste  el  Duhul  lui  Dumnezeu44  (11,  1 — 3),  iar  prooro¬ 
cul  Miheia  vede  cu  ochii  minţii  locul  unde  avea  să  se  nască:  „Şi  tu 
Betleeme  Efrata,  măcar  prea  mic  între  cetăţile  de  căpetenie  ale  lui  Iuda, 
totuşi  din  tine  va  ieşi  Cel  ce  va  stăpîni  peste  Israel44  (5,  1 — 3). 

Ne  stăruie  de  asemenea  în  minte  proorocia  lui  Isaia:  „Prunc  S-a  dat 
nouă,  un  fiu  s-a  dat  nouă,  şi  se  cheamă  numele  lui  înger  de  mare  Sfat, 
Sfetnic  minunat,  Dumnezeu  tare,  Biruitor,  Domn  al  Păcii44  (Is.  9,  2 — 5). 

Proorociile  s-au  împlinit  la  vremea  rînduită  de  Dumnezeu  căci  spune 
Sf.  Ap.  Pavel  credincioşilor  din  Galatia:  „Cînd  a  venit  plinirea  vremii 
Dumnezeu  a  trimis  pe  Fiul  Său  născut  din  femeie,  născut  sub  lege,  ca 
pe  cei  de  sub  lege  să-i  răscumpere  ca  să  dobîndească  înfierea44  (Gal. 
4,  4 — 5). 

Pătrunse  de  bucuria  acestei  revărsări  de  iubire  divină  prin  trimi¬ 
terea  Fiului  Său  în  lume,  sufletele  au  răspuns  acestei  iubiri  cu  simţă¬ 
minte  alese  exteriorizate  atît  de  plăcut  în  colindele  pe  care  le  cîntăm  an 
de  an  cu  aceeaşi  dragoste,  pentru  că  prin  conţinutul  lor  istoric,  dogmatic, 
moral,  social  şi  patriotic,  ne  unesc  pe  toţi  sub  semnul  aceleiaşi  credinţe 
şi  iubiri  faţă  de  dumnezeiescul  Prunc,  care  aduce  în  inimi  bunătate  şi 
iubire. 

Pentru  aceea,  Întîmpinîndu-L  la  sălăşluirea  Sa  între  oameni  cu 
colinde,  care  sînt  de  fapt  o  mărturisire  a  adevărului  întrupării,  noi  îl 
primim  în  suflete,  în  inimile  noastre,  în  viaţa  noastră,  El  venind  an  de  an 
cu  bucuriile  şi  darurile  cărora  ne  face  părtaşi  la  acest  dumnezeiesc 
Praznic. 

Aceste  manifestări  sînt  răspunsul  la  dragostea  în  care  ne-a  cuprins 
pe  toţi  Cel  care  „ne-a  cercetat  pe  noi,  Răsăritul  cel  de  Sus  ca  să  lumi¬ 
neze  pe  cei  care  şed  în  întuneric  şi  în  umbra  morţii44  (Lc.  1,  79). 

Pentru  această  bucurie  noi  creştinii,  pe  parcursul  celor  şase  săptă- 
mîni  de  post  am  adăugat  şi  pregătirea  sufletească  şi  trupească  prin  rugă¬ 
ciune,  postul  îndătinat,  primenindu-ne  astfel  ca  să  oferim  sălaş  curat 
Pruncului  Sfînt  în  ieslea  sufletelor  noastre.  Şi  mai  presus  de  toate  să 
primim  pacea  adusă  în  noaptea  Sfîntă  prin  cîntarea  îngerească:  ,, Mărire 
întru  cei  de  sus  lui  Dumnezeu  şi  pe  pămînt  pace,  între  oameni  bună- 
voire"  (Lc.  2,  14),  pace  pe  care  o  dorim  sălăşluită  în  suflete,  în  relaţiile 
cu  semenii  noştri  şi  cu  Dumnezeu. 

Crezînd  astfel  ne  dăm  seama  că  întruparea  Fiului  lui  Dumnezeu 
aduce  noian  de  binefaceri  peste  omenire,  făcîndu-ne  mai  întîi  părtaşi 
dumnezeirii  Sale  prin  lucrarea  firii  noastre  pămînteşti. 

Sf.  Atanasie  cel  Mare  vorbind  despre  binefacerile  întrupării  zice: 
„fiindu-i  milă  de  neamul  nostru  şi  înduioşîndu-se  de  slăbiciunea  noastră, 
nesuferind  stricăciunea  morţii  asupra  noastră,  ca  să  nu  piardă  ceea  ce 
a  făcut  şi  ca  să  nu  zădărnicească  lucrarea  Tatălui,  îşi  ia  trup  asemenea 
nouă“,  iar  Sf.  Grigorie  de  Nazianz  arată  că:  „Serbarea  pe  care  noi  o 
serbăm,  venirea  lui  Dumnezeu  la  oameni  e  pentru  ca  noi  să  putem 
merge  la  Dumnezeu  . . .,  pentru  ca  noi  să  revenim  la  El,  dezbrăcîndu-ne 
de  omul  cel  vechi,  să  ne  îmbrăcăm  în  cel  nou“. 


Iubiţii  noştri  fii  sufleteşti , 

între  harurile  Betleemului  aduse  prin  naşterea  după  trup  a  Mîntui- 
torului  Hristos  pacea  cu  Dumnezeu,  cu  noi  înşine  şi  cu  semenii  este  una 
din  roadele  Duhului  care  ne  uneşte  pe  toţi  întreolaltă.  Poporul  nostru 
născut  creştin  a  avut  pacea  sădită  în  suflet  dintru  început,  împărtăşind 
tuturor  dorinţa  sa  de  pace  care  de-a  lungul  timpului  i-a  fost  susţinută 
de  credinţa  puternică  în  Dumnezeu  care  este  „Domn  al  păcii41. 

Cu  această  virtute  în  suflet  neamul  nostru  românesc  a  trăit  în  hota¬ 
rele  acestui  pămînt  rînduit  lui  de  Dumnezeu  şi  chiar  dacă  uneori  a  fost 
vitregit  de  stăpîniri  străine  nedrepte  şi-a  păstrat  cumpătul,  nădejdea  şi 
Dumnezeu  i-a  purtat  de  grijă  căci  a  ajuns  să-şi  împlinească  visul  de 
unitate  naţională  la  1  Decembrie  1918,  consfinţit  aici  în  Alba  Iulia. 

Şi  dacă  al  doilea  război  mondial  a  lăsat  răni  adînci,  vindecate  cu 
greu,  azi,  cînd  viaţa  omenirii  este  ameninţată  de  armele  nucleare  cele 
mai  distrugătoare  şi  de  izbucnirea  unui  război  atomic  care  pune  sub 
semnul  întrebării  însăşi  existenţa  vieţii  pe  pămînt,  glasul  poporului 
nostru,  căruia  s-a  făcut  exponent  Preşedintele  ţării  noastre,  Domnul 
Nicolae  Ceauşescu,  s-a  făcut  auzit  pe  toate  meridianele  globului;  aşa  cum 
şi  Apelul  Marii  Adunări  Naţionale,  adresat  în  15  noiembrie  conducători¬ 
lor  marilor  puteri  care  s-au  întîlnit  la  Geneva,  a  pus  început  unui  dialog 
constructiv  care  să  ducă  la  înlăturarea  armelor  şi  războaielor  din  viaţa 
omenirii  şi  pacea  să  se  statornicească  pe  pămînt. 

De  aceste  strădanii  se  bucură  şi  la  acestea  contribuie  şi  fiii  Bisericii, 
cu  convingerea  că  numai  în  climatul  de  pace  se  poate  manifesta  credinţa. 

Iubiţii  noştri  fii  duhovniceşti , 

t 

Pentru  fiii  Eparhiei  de  Alba  Iulia,  Crăciunul  pe  care-1  prăznuim  în 
acest  an  are  şi  alte  semnificaţii  pentru  că  se  împlineşte  un  deceniu  de 
la  refacerea  vechiului  scaun  vlădicesc  de  Alba  Iulia.  Toate  împlinirile 
Eparhiei  din  acest  răstimp  au  dat  o  nouă  înfăţişare  parohiilor  şi  un  nou 
suflu  de  viaţă  trăirii  credinţei  noastre  străbune,  ele  adăugîndu-se  zidiri¬ 
lor  noi  din  Patria  noas'tră  care  conturează  chipul  nou  al  României  pre¬ 
zente  în  „Epoca  Ceauşescu4*. 

La  acest  popas  de  praznic  şi  de  aniversare  simţim  o  datorie  de 
suflet  să  mulţumim  mai  întîi  Bunului  Dumnezeu  pentru  binefacerile 
revărsate  asupra  Eparhiei  noastre,  asupra  credincioşilor  noştri  şi  în 
acelaşi  timp  să  fim  cu  recunoştinţă  pentru  ocîrmuirea  bisericească  şi 
de  stat,  pentru  că  a  refăcut  acest  scaun  vlădicesc  care  să  păstreze  uni¬ 
tatea  spirituală,  unitatea  de  cuget  şi  simţire  românească. 

Dar  încheierea  anului  1985  şi  începutul  unui  nou  an  ies  din  obiş¬ 
nuitul  firesc,  pentru  că  ţara  noastră  păşeşte  pragul  unei  noi  perioade  de 
cinci  ani,  1986 — 1990,  pentru  care  cu  chibzuinţă  s-au  adăugat  noi  planuri 
de  împliniri  care  să  aducă  spor  în  viaţa  materială  şi  spirituală  a  ţării. 

Sîntem  chemaţi  şi  noi  să  sprijinim  aceste  strădanii  de  mai  bine  ale 
ocîrmuirii  noastre  de  stat,  împlinindu-ne  fiecare  la  locul  nostru  de  muncă 
îndatoririle  pe  care  le  avem,  dovedind  astfel  că  sîntem  deopotrivă  fii  ai 
Bisericii  şi  ai  Patriei. 

Numai  astfel  gîndind  şi  lucrînd  arătăm  prin  fapte  că  Naşterea 
Domnului  şi  Anul  Nou  au  adus  înnoiri  în  viaţa  noastră,  prin  primirea 
harurilor  revărsate  la  naşterea  dumnezeiescului  Prunc. 

Se  cuvine  ca  în  aceste  zile  de  Praznic  să  fim  cu  luare  aminte  la 
îndemnul  Sf.  Ap.  Pavel  care  zice:  „Iar  peste  toate  îmbrăcaţi-vă  întru 
dragoste  care  este  legătura  desăvîrşirii  şi  pacea  lui  Hristos,  întru  care  aţi 
fost  chemaţi  ca  să  fiţi  un  singur  trup,  să  stăpînească  în  inimile  voastre44 
(Colos.  3,  12—15). 

Iubiţii  noştri  fii  sufleteşti, 

Cunoscînd  că  praznicul  Crăciunului  este  sărbătoarea  împăcării  omu¬ 
lui  cu  Dumnezeu,  a  bucuriei  şi  a  păcii,  să  ne  străduim  a  păstra  datinile 
atît  de  frumoase  legate  de  Crăciunul  românesc;  să  cunoaştem  şi  să  cîn- 
tăm  colindele  care  sînt  creaţie  a  sufletului  românesc  şi  care  răspîndesc 
acea  mireasmă  duhovnicească  a  Praznicului  nu  numai  în  biserici,  ci  şi  în 
familiile  noastre,  încredinţaţi  fiind  că  astfel  mărturisim  credinţa  noastră 
în  Dumnezeu  prin  vestirea  naşterii  Pruncului  Iisus. 

La  acest  praznic  al  Crăciunului  gîndurile  noastre  vă  însoţesc  cu  aceste 
manifestări  româneşti  şi  dorim  ca  să  ne  întîlnim  ca  şi  în  ceilalţi  ani  cu 
credincioşii  noştri  din  Blaj,  Tg.  Mureş  şi  Harghita  şi  cu  ceilalţi  fii  ai 
noştri. 

De  aici  din  cetatea  Alba  Iuliei,  oraş  cu  nume  de  simbol  al  unităţii  de 
credinţă  şi  de  neam,  vă  împărtăşim  tuturor  doririle  noastre  de  bine  şi 
pace  împreunate  cu  îndemnul  de  a  săvîrşi  tot  lucrul  cel  bineplăcut  lui 

Dumnezeu,  potrivit  cuvintelor  Sf/Ap.  Pavel:  „Bucuraţi-vă,  desăvîrşiţi-vă, 
mîngîiaţi-vă,  fiţi  uniţi  în  cuget,  trăiţi  în  pace  şi  Dumnezeul  dragostei  şi 
al  păcii  va  fi  cu  voi"  (II  Cor.  13,  11). 

Dorindu-vă  să  petreceţi  Sfintele  sărbători  ale  Crăciunului,  Anului 
Nou  şi  Bobotezei  cu  sănătate,  multe  bucurii  şi  împliniri  duhovniceşti, 
încheiem  cuvîntul  nostru  pastoral  cu  urarea  din  colindul  strămoşesc: 
„Mărire  întru  cele-nalte  /  Toate  stelele  să  salte,  /  Salte  cerul  şi  pămîn- 
tul,  /  Şi  să  laude  cuvîntul.  /  Această  zi  prea  sfinţită  /  Şi  sărbătoare 
slăvită,  /  Urăm  la  toţi  să  vă  fie,  /  La  mulţi  ani  cu  bucurie!" 

Al  vostru  de  tot  binele  doritor  şi  rugător  fierbinte  către  Dumne¬ 
zeiescul  Prunc  născut  în  Betleem, 


t  EMILIAN 
Episcop  al  Alba  Iuliei 


9 


% 


Dată  în  reşedinţa  noastră  episcopală  din  Alba  Iulia,  la  Praznicul  Naşterii 
Domnului,  25  decembrie  1985. 


I 


f  VASILE 

DIN  MILA  LUI  DUMNEZEU,  EPISCOPUL  DE  DUMNEZEU 

PAZITEI  episcopii  ortodoxe  române  a  oradiei 

i 

Iubitului  cler  şi  dreptcredincioşilor  creştini ,  har ,  milă  şi  pace  de  la 
Dumnezeu-Tatâl  şi  de  la  Domnul  nostru  lisus  Hristos,  iar  de  la  smere¬ 
nia  noastră  arhiereşti  binecuvintări! 


„Dumnezeu  a  trimis  pe  Fiul  Său  cel 
Unul  Născut  în  lume,  ca  prin  El  viaţă  să 
avemu  (I  Ioan  IV,  9). 


Iubiţii  mei  fii  sufleteşti, 

Bunul  Dumnezeu  ne-a  învrednicit  să  ajungem  ziua  de  Crăciun,  în 
care  creştinătatea  întreagă  sărbătoreşte  Naşterea  după  trup  a  Domnului 
nostru  lisus  Hristos. 

Cine  va  putea  cuprinde  taina  întrupării  Fiului  lui  Dumnezeu?  Cine 
va  putea  tîlcui,  după  cuviinţă,  minunea?  Cine  va  putea  arăta  întreagă 
iubirea  lui  Dumnezeu  faţă  de  neamul  omenesc?  Ea  se  revarsă  ca  razele 
binefăcătoare  ale  soarelui  şi  luminează  întreagă  făptura. 

Cine  va  putea  înşira  toate  darurile  şi  întreagă  bucuria  care  porneşte 
de  la  acest  praznic? 

Cîntările  Bisericii  ne  înfăţişează,  cu  acest  prilej,  măreţia  sărbătorii 
şi  ne  cheamă  să  ne  împărtăşim  din  darurile  ei. 

Încă  din  vremea  Postului  Crăciunului,  auzim  cintîndu-se  la  strană 
imnul:  4 

„ Hristos  se  naşte,  mâriţi-L, 

Hristos  din  ceruri,  întîmpinaţi-L , 

Hristos  pe  pâmînt,  înălţaţi-vâ , 

Cîntaţi  Domnului  tot  pămintul!*1 

(Irmosul  Naşterii) 

într-o  altă  cîntare  a  Bisericii,  sîntem  invitaţi  să  preacinstim  pe 
Maica  Domnului  şi  Mîntuitorului  nostru  lisus  Hristos,  cu  cuvintele: 
,,Deschide-voi  gura  mea  şi  se  va  umple  de  Duh  şi  cuvînt  râspunde-voi 
împărătesei  Maice  şi  mă  voi  arăta  luminat  prăznuind  şi  voi  cînta  minu¬ 
nile  ei,  bucurîndu-mâ“  (Catavasiile  Buneivestiri). 

„Cerul  şi  pămîntul  s-au  unit  astăzi,  născîndu-se  Hristos.  Astăzi 
Dumnezeu  pe  pămînt  a  venit  şi  omul  la  cer  s-a  suit.  Astăzi  este  văzut 
cu  trup  pentru  om,  Cel  din  fire  nevăzut.  Astăzi  Cel  necuprins  de  margi- 

nile  lumii  se  lasă  cuprins  în  braţe  de  Fecioară,  Cuvîntul  lui  Dumnezeu, 
şi  de  Tatăl  nu  se  desparte.  Îngerii  cu  păstorii  slavoslovesc  şi  noi  împreună 
cu  dînşii  strigăm:  „ Mărire  întru  cei  de  sus  lui  Dumnezeu  şi  pe  pâmînt 
pace ,  între  oameni  bunâvoire". 

Iubiţi  credincioşi , 

După  căderea  în  păcat  a  lui  Adam,  toată  firea  omenească  a  fost 
cuprinsă  de  stricăciune.  Omul  a  rătăcit  de  la  calea  mîntuirii.  Dumnezeu, 
în  nemărginita  Lui  iubire  de  oameni,  nu  l-a  lăsat  pe  om  să  piară.  A 
chemat,  în  repetate  rînduri,  pe  urmaşii  lui  Adam  să  se  întoarcă  de  pe 
calea  rătăcirii  şi  să  se  închine  adevăratului  Dumnezeu.  Le-a  promis  că 
le  va  trimite  un  Mîntuitor. 

A  trimis,  rînd  pe  rînd,  bărbaţi  aleşi,  prooroci  care  le-au  arătat  calea 
*  cea  dreaptă  a  vieţii  şi  le-au  descoperit  voia  lui  Dumnezeu.  Dar  cei  mai 
mulţi  au  nesocotit  învăţătura  proorocilor.  *Pe  unii  din  prooroci  i-au  alun¬ 
gat  din  ţinutul  lor,  pe  alţii  i-au  omorît. 

Mai  la  urmă,  după  cum  spune  Apostolul  Pavel,  „cînd  a  venit' plini¬ 
rea  vremii ,  Dumnezeu  a  trimis  pe  Fiul  Său,  născut  din  femeie ,  născut 
sub  lege,  sâ-i  răscumpere ,  ca  să  dobîndeascâ  înfierea “  (Gal.  IV,  4 — 5). 

Cu  multe  sute  de  ani  înainte,  profeţii  au  vestit  despre  Naşterea 
Domnului,  despre  locul  şi  întîmplările  ce  vor  avea  loc  atunci,  despre 
misiunea  Lui  şi  despre  numele  ce-L  va  purta. 

Proorocul  Isaia  II  numeşte:  „înger  de  mare  sfat ,  sfetnic  minunat , 
Dumnezeu  tare ,  Domn  al  păcii “  (Isaia  IX,  5). 

Tot  Isaia  spune  că  Mesia  va  veni  ca  om  „ din  seminţia  lui  David  şi 
va  fi  asemenea  cu  o  mlâdiţâ  din  tulpina  lui  lesei  şi  un  lăstar  din  rădă¬ 
cinile  lui  va  da  şi  se  va  odihni  peste  El  Duhul  lui  Dumnezeu “  (Isaia 
XI,  1—2). 

Ceilalţi  prooroci  au  spus  că  El  va  fi  „ rege  al  dreptăţii „ Mîntuitorul 
lumii",  „Profet  minunat “  şi  „ Arhiereu  veşnic,  Tată  al  veacului  ce  va 
să  vie". 

Unele  dintre  aceste  numiri  arată  minunea  şi  scopul  venirii  Lui  în 
lume;  altele,  binefacerile  pe  care  le-a  adus,  iar  altele  ne  înfăţişează 
pilda  vieţii  Lui  şi  puterea  Lui  dumnezeiască.  Şi  unele,  şi  altele  exprimă 
adevărul  că  El  este  cu  adevărat  Dumnezeu  şi  om. 

Sfîntul  Irineu  spune:  „Neascultarea  strămoşului  Adam  ne-a  prins 
pe  toţi  în  legătura  morţii.  De  aceea  era  necesar  şi  drept  ca  legăturile 
morţii  să  fie  sfărîmate;  era  necesar  şi  drept  ca  moartea  să  fie  supusă 
tot  prin  trup  şi  astfel  omul  să  fie  eliberat  de  robia  ei.  De  aceea  Cuvîntul 
lui  Dumnezeu  s-a  făcut  trup,  pentru  ca  trupul  să  fie  eliberat  de  robia 
ei.  Şi  de  aceea  a  luat  Domnul  nostru  acelaşi  trup  cum  era  şi  în  Adam, 
pentru  ca  El  să  lupte  pentru  părinţi  şi  prin  trupul  lui  Adam  să  biruiască 
pe  acela  prin  care  a  fost  biruit  Adam"  (Irineu:  „Despre  dovedirea  propo- 
văduirii  apostolice"). 

Dar  numele  cel  mai  des  întîlnit  în  Sf.  Scriptură,  cînd  se  vorbeşte 
despre  Naşterea,  Moartea  şi  învierea  lui  Iisus,  este  acela  de:  „ Fiu  al  lui 
Dumnezeu 

La  Bunavestire,  îngerul  Gavril  a  spus  Fecioarei  Maria  că  va  naşte 
un  fiu,  care  se  va  chema  Emanuil,  ceea  ce  înseamnă:  „cu  noi  este 
Dumnezeu4*. 

Văzînd  că  ea  se  minunează  şi  nu  înţelege  această  taină,  îngerul  a 
adăugat:  „Acesta  va  fi  mare  şi  Fiul  Celui  Preaînalt  se  va  chema  şi 
Domnul  Dumnezeu  îi  va  da  tronul  lui  David ,  părintele  Său“  (Luca  I,  32). 

In  această  vestire  se  arată,  pe  de  o  parte,  dumnezeirea  lui  Iisus,  ca 
Fiu  al  lui  Dumnezeu,  pe  de  altă  parte,  firea  Lui  omenească,  atribuindu-i 
tronul  lui  David,  părintele  Său. 

Şi  mai  lămurit  îl  arată  Evanghelistul  Ioan  pe  Domnul  nostru  Iisus 
Hristos  ca  Fiu  al  lui  Dumnezeu:  „Şi  Cuvîntul  s-a  făcut  trup  şi  s-a 
sălăşluit  între  noi  şi  am  văzut  mărirea  Lui ,  mărire  ca  a  Unuia-Nâscut 
din  Tatăl ,  plin  de  har  şi  de  adevăr “  (Ioan  I,  14). 

„Harul  şi  adevărul  au  venit  prin  Iisus  Hristos.  Pe  Dumnezeu  nimeni 
nu  L-a  văzut  vreodată;  Fiul  cel  Unul-Nâscut,  Care  este  în  sînul  Tatălui , 
Acela  L-a  făcut  cunoscut “  (Ioan  I,  18). 

La  vîrsta  de  12  ani,  Iisus  a  mers  la  templul  din  Ierusalim  împreună 
cu  părinţii  Lui.  Părinţii  plecaseră  din  Ierusalim  după  serbare.  De  la  o 
vreme,  au  văzut  că  pruncul  nu  mai  e  cu  ei  în  mulţime.  S-au  întors 
îndată  la  Ierusalim  şi  L-au  aflat  în  mijlocul  învăţaţilor,  tîlcuindu-le  din 
Vechiul  Testament.  Mama  Lui  I-a  zis:  „De  ce  ne-ai  făcut  nouă  aşa?“ 
Iar  El  a  răspuns:  „Oare,  nu  ştiaţi  că  în  cele  ale  Tatălui  Meu  trebuie  să 
fiu?11  (Luca  II,  49). 

Botezîndu-se  la  Iordan  de  către  Ioan,  s-au  deschis  cerurile  şi  s-a 
auzit  glas  din  cer,  zicînd:  „Tu  eşti  Fiul  Meu  Cel  iubit ,  întru  Tine  am 
binevoit “  (Luca  III,  22). 

De  asemenea,  la  Schimbarea  la  Faţă  pe  Muntele  Taborului,  s-a 
auzit  glas  din  cer,  care  a  zis:  „Acesta  este  Fiul  Meu  cel  iubit,  pe  Acesta 
să-L  ascultaţi “  (Marcu  IX,  7;  Luca  IX,  35). 

Altă  dată,  Sfinţii  Apostoli  se  aflau  într-o  corabie  cuprinsă  de  valu¬ 
rile  furtunoase  ale  mării.  Iisus  vine  la  ei,  ceartă  furtuna  şi  potoleşte 
valurile  mării:  „Iar  cei  din  corabie  I  s-au  închinat  zicînd:  „Cu  adevărat, 
Tu  eşti  Fiul  lui  Dumnezeu “  (Matei  XIV,  33). 

Minunile  pe  care  le  făcea  Domnul  nostru  Iisus  Hristos,  viaţa  Lui 
curată  şi  învăţătura  Sa  au  întărit  în  sufletul  celor  ce  L-au  văzut  şi 
ascultat  convingerea  că  El  este  cu  adevărat  Fiul  lui  Dumnezeu. 

în  părţile  Cezareii  lui  Filip,  Iisus  a  întrebat  pe  ucenicii  Săi:  „Cine 
zic  oamenii  că  sînt  Eu,  Fiul  Omului?  Iar  ei  au  răspuns:  Unii ,  Ioan  Bote¬ 
zătorul,  alţii  Ilie,  alţii  Ieremia  sau  unul  dintre  prooroci.  Şi  le-a  zis:  Dar 
voi  cine  ziceţi  că  sînt?  Răspunzînd  Simon  Petru  a  zis:  Tu  eşti  Hristosul, 
Fiul  lui  Dumnezeu  celui  viult  (Matei  XVI,  13 — 16). 

Acest  adevăr,  această  mărturisire  a  aşezat-o  Iisus  la  temelia  Bise¬ 
ricii  creştine. 

O  mărturie  preţioasă  a  acestui  adevăr  o  aflăm  din  gura  sutaşului 
păgîn  care  supraveghea  drumul  suferinţelor  lui  Iisus,  pînă  sus  pe  Gol- 
gota.'  Văzînd  el  cu  cîtă  răbdare  ducea  Hristos  crucea,  cu  cîtă  bunătate 
se  ruga  pentru  iertarea  răstignitorilor,  auzind  şi  făgăduinţa  raiului  pen¬ 
tru  tîlharul  din  dreapta,  la  un  moment  dat  a  spus:  „Cu  adevărat  omul 
acesta  era  Fiul  lui  Dumnezeu !“  (Marcu  XV,  39). 

Este  vrednic  de  menţionat  faptul  că  aceste  cuvinte  n-au  fost  rostite 
nici  de  ucenicul  Ioan,  singurul  dintre  apostoli  care  a  mers  pînă  sus  pe 
Golgota,  nici  de  femeile  mironosiţe  care  stăteau  lingă  cruce  şi  plîngeau, 
ci  de  către  un  ostaş  păgîn.  El  şi-a  dat  seama  că  cele  ce  le  vedea  şi  auzea 
depăşesc  hotarele  firii  omeneşti. 

De  altfel,  însuşi  arhiereul,  care-1  judecase  pe  Iisus,  l-a  întrebat: 
„Eşti  tu  Hristosul ,  Fiul  Celui  binecuvîntat?  Iisus  a  răspuns:  „ Tu  ai  zis" 
(Matei  XXVI,  64). 

Sfinţii  Apostoli  au  propovăduit  neîncetat  adevărul  că  Iisus  este  Fiul 
lui  Dumnezeu.  „Noi  vă  binevestim  făgăduinţa  făcută  părinţilor.  Că  pe 
aceasta  Dumnezeu  a  împlinit-o  nouă ,  copiilor  lort  înviindu-L  pe  Iisus , 
precum  este  scris  şi  în  Psalmul  al  doilea:  „ Fiul  meu  eşti  Tu.  Eu  astăzi 
te-am  născut"  (Fapte  XIII,  32 — 33). 

Atît  de  mare  a  fost  iubirea  lui  Dumnezeu  faţă  de  oameni,  încît  a 
trimis  pe  Fiul  Său  întru  asemănarea  trupului  păcatului  ca  să-l  scape  pe 
om  de  sub  robia  acestuia  (Rom.  VIII,  3). 

O,  adînc  al  iubirii  Tale  de  oameni,  Doamne!  Ca  să  nu  ne  laşi  morţii 
celei  veşnice  în  care  ne  duce  păcatul,  Tu  ai  trimis  pe  Unul  Născut  Fiul 
Tău  în  lume,  „ca  prin  El  viaţă  să  avem"  (I.  Ioan  IV,  9). 

„Să  tacă  tot  trupul  omenesc  şi  să  stea  cu  frică  şi  cu  cutremur  şi 
nimic  pămîntesc  întru  sine  să  nu  gîndească".  Fiul  lui  Dumnezeu  vine 
la  noi  „să  se  nască  şi  să  crească,  să  ne  mîntuiască“.  Să-I  ieşim  întru 
întîmpinare  Celui  ce  s-a  arătat  pe  pămînt  ca  om  pentru  noi. 


Iubiţi  credincioşi, 

Sărbătoarea  Crăciunului  ne  prilejuieşte  în  fiecare  an  bucuria  de  a 
ne  întîlni,  în  duh  şi  adevăr,  cu  Domnul  nostru  Iisus  Hristos. 

Prezenţa  lui  Iisus  în  aceste  sărbători  —  Crăciunul,  Anul  Nou  şi 
Bobotează  —  este  mai  vie  ca  altă  dată  şi  ne  umple  inima  de  credinţă. 
El  este  atît  de  aproape,  atît  de  luminos,  încît  ni  se  pare  că  cerul  cu 
pămîntul  s-au  unit  şi  noi  sîntem  îndemnaţi  să  începem  o  viaţă  nouă, 
viaţă  cu  Dumnezeu,  o  viaţă  spre  împlinirea  chemării  noastre  în  lume. 

Este  drept  că  Mîntuitorul  vine  la  noi  în  chip  de  prunc  „mititel, 
înfăşeţel,  în  scutec  de  bumbăcel",  cum  spune  atît  de  frumos  colinda,  dar 
El  este  Fiul  lui  Dumnezeu,  cu  putere  dumnezeiască  să  alunge  de  la  noi 
toată  durerea  şi  întristarea. 

Dacă  ne-am  întreba:  De  ce  a  venit  Fiul  lui  Dumnezeu  în  lume? 
N-am  găsi  un  cuvînt  mai  potrivit  decît  acela  că  El  a  venit  să  ne  împace 
cu  Dumnezeu,  să  aducă  omenirii,  atît  de  zbuciumate  şi  neliniştite,  din 
pricina  atîtor  neînţelegeri  şi  războaie,  darul  păcii. 

Iată  de  ce  Crăciunul  este  mereu  aşteptat,  mereu  dorit,  fiindcă  el  ne 
aduce  pe  „ Domnul  păcii". 

El  a  venit  să  facă  un  legâmînt  al  păcii  (Iezechil  XXXIV,  25);  a 
învăţat  „ Evanghelia  păcii"  (Efes.  VI,  15)  şi  a  întemeiat  o  ,, împărăţie  a 
păcii  şi  a  dreptăţii “. 

Bucuria  păcii  s-a  împlinit  odată  cu  Naşterea  lui  Iisus  în  Betleemul 
Iudeii.  Iisus  a  venit  în  lume  să  împace  pe  oameni  cu  Dumnezeu,  să  le 

dăruiască  pacea  lăuntrică,  de  care  aveau  atîta  lipsă  pentru  minte  şi 
suflet,  „ căci  trăiau  în  întunericul  şi  umbra  morţii “  şi  să  le  ajute  să  fie 
ei  înşişi  colaboratori  cu  Dumnezeu,  în  aşezarea  unor  vremuri  de  pace  şi 
bună  înţelegere  între  oameni  şi  popoare. 

Pacea  adusă  de  Iisus  Hristos  cuprinde  aceste  trei  laturi:  pacea  cu 
Dumnezeu,  pacea  cu  sine  însuşi  şi  pacea  cu  oamenii. 

Prin  venirea  Mîntuitorului  în  lume,  s-a  surpat  zidul  despărţitor 
dintre  oameni  şi  Dumnezeu. 

Prin  Naşterea,  Moartea  pe  cruce  şi  Învierea  Sa,  Domnul  nostru 
Iisus  Hristos  ne-a  unit  cu  Dumnezeu  şi  ne-a  cîştigat  dreptul  de  fii  şi 
moştenitori  ai  împărăţiei  cerurilor. 

Cînd  l-a  creat  Dumnezeu  pe  om  i-a  dat  marele  dar  al  păcii,  al 
armoniei  dintre  suflet  şi  trup,  puterea  de  a  ieşi  biruitor  asupra  păcatului 
şi  puterea  de  a  săvîrşi  binele. 

Omul  însă  a  pierdut,  prin  căderea  în  păcat,  acest  mare  dar.  Puterile 
lui  sufleteşti  şi  trupeşti  au  slăbit.  Un  război  nevăzut  a  început  de  atunci 
în  fiinţa  omului  între  suflet  şi  trup.  De  multe  ori,  precum  spune  Aposto¬ 
lul  Pavel,  el  nu  face  binele  pe  care  îl  vrea,  ci  răul  pe  care  nu-1  vrea, 
pe  acela  îl  face.  Cunoscînd  acest  dramatic  zbucium  din  fiinţa  omului, 
Apostolul  Pavel  scrie:  „Om  nenorocit  ce  sînt!  Cine  mă  va  izbăvi  de 
trupul  morţii  acesteia ?“  (Rom.  7,  24).  Apoi  încheie:  „ Mulţumesc  lui 
Dumnezeu ,  prin  Iisus  Hristos ,  Domnul  nostru “  (Rom.  7,  25). 

Prin  credinţa  în  Iisus  Hristos  şi  prin  împlinirea  voii  lui  sfinte  dobîn- 
dim  pacea  sufletească. 

El  ne-a  dăruit  pacea,  precum  însuşi  a  spus:  „Pace  las  vouă,  pacea 
Mea  o  dau  vouă“  (Ioan  XIV,  27). 

Pacea  este  dar  dumnezeiesc,  dar  este  şi  o  obligaţie  din  partea  omu¬ 
lui,  de  a  contribui  la  menţinerea  şi  apărarea  ei.  Mîntuitorul  ne  îndeamnă 
să  trăim  în  pace  cu  toţi  oamenii.  Ne  cheamă  să  fim  împlinitori  ai  drep¬ 
tăţii  şi  să  lucrăm  la  clădirea  şi  apărarea  păcii  în  lume. 

Numai  dacă  ne  alăturăm  tuturor  oamenilor  de  bine,  care  se  stră¬ 
duiesc  să  aşeze  pacea  pe  temelia  dreptăţii  şi  libertăţii  de  care  au  lipsă 
toţi  oamenii  în  mod  egal,  numai  astfel  ne  vom  învrednici  de  a  fi  „fii  ai 
lui  Dumnezeu  şi  moştenitori  ai  împărăţiei  cerurilor44. 

între  cele  trei  feluri  în  care  ni  se  înfăţişează  pacea  adusă  de  Hristos 
—  pacea  cu  Dumnezeu,  pacea  sufletească  şi  pacea  cu  toţi  oamenii  —  este 
o  strînsă  legătură.  Noi  le-am  asemăna  cu  cele  trei  laturi  şi  unghiuri 
egale  ale  unui  triunghi.  Oricum  le-am  privi,  oricum  le-am  studia,  ne 
dăm  seama  că  toate  sînt  la  fel  de  însemnate  şi  fără  una  sau  alta  din  ele, 
nu  se  poate  face  triunghiul. 

Aşa  este  şi  cu  darul  păcii.  Creştinul  adevărat  nu  poate  fi  indiferent 
faţă  de  unul  sau  altul  din  cele  trei  aspecte  ale  păcii.  Căci  de  vom  pierde 
pe  una  din  ele  vom  deveni  duşmani  ai  celor  ce  au  auzit  de  la  Hristos 
cuvintele:  „Pace  vouă44,  „Pacea  este  maica  tuturor  bunătăţilor44. 

Iubiţi  fii  sufleteşti , 

în  toate  slujbele  bisericeşti  ne  rugăm  lui  Dumnezeu  pentru  „pacea 
de  susf  pentru  pacea  sufletelor  noastre  şi  pentru  pacea  a  toată  lumea". 
Cerem  aşadar  ca  Dumnezeu  să  ne  dăruiască  darul  păcii.  Aceasta  însă 
nu  este  de  ajuns.  Domnul  nostru  Iisus  Hristos  a  venit  la  noi  ca  „Domn 
al  Păcii".  El  aşteaptă  de  la  noi  ca  să  fim,  la  rîndu-ne,  sîrguitori  apără¬ 
tori  ai  păcii.  Să  nu  ne  mulţumim  cu  vestirea  păcii,  ci  să  fim  înşine  îm¬ 
plinitori  ai  ei.  Să  contribuim  la  aşezarea  păcii  în  lume,  alături  de  între¬ 
gul  nostru  popor  şi  de  toţi  oamenii  de  bine  din  lume.  Să  nu  obosim  în 
clădirea  şi  apărarea  acestui  bun  suprem  al  vieţii.  Să  sprijinim  cu  toată 
dăruirea  eforturile  ţării  noastre,  ale  Domnului  Nicolae  Ceauşescu,  pen¬ 
tru  apărarea  păcii  şi  a  vieţii  pe  pămînt. 

Aceasta  cu  atît  mai  mult  astăzi,  cînd  veşti  tot  mai  multe  anunţă 
pregătiri  de  noi  războaie,  prin  fabricarea  de  tot  felul  de  arme  atomice 
ucigătoare,  cînd  duşmanii  păcii  caută  în  tot  chipul  aruncarea  omenirii 
într-un  nou  război,  de  data  aceasta  nuclear. 

De  curînd,  la  1  Decembrie  anul  acesta,  în  ziua  sărbătorii  naţionale 
a  Unirii  Transilvaniei  cu  Ţara-Mamă  şi  a  formării  statului  naţional 
unitar  român,  s-a  citit  în  biserici  pastorala  Sfîntului  Sinod  pentru  pace, 
în  care  sînt  chemaţi  toţi  credincioşii  Bisericii  să  sprijine  acţiunea  pentru 
pace  a  poporului  nostru,  precum  şi  „ toate  iniţiativele  şi  acţiunile  înţe¬ 
lepte  ale  Conducerii  noastre  de  stat  menite  să  aşeze  pacea  şi  viaţa ,  bună¬ 
starea  şi  dreptatea ,  înfrăţirea  şi  colaborarea  dintre  oameni  şi  popoare “. 

Acum,  din  mijlocul  sărbătorii  Naşterii  Domnului,  cînd  am  ascultat 
imnul  îngerilor:  „ Mărire  întru  cei  de  sus  lui  Dumnezeu  şi  pe  pămînt 
pace ,  între  oameni  bunăînvoire" ,  să  înălţăm  inimile  către  Dumnezeu, 
izvorul  vieţii,  şi  să-L  rugăm  să  dăruiască  pace  lumii,  „sa  împrăştie  toată 
mînia “  ce  se  porneşte  între  popoare  şi  să  ne  apere  de  toată  nreaua  în¬ 
tâmplare *\ 

Dar,  mai  ales,  să  facem  în  acest  Praznic  al  păcii  făgăduinţa  că  ne 
vom  strădui  să  înmulţim  puterile  noastre  în  slujirea  păcii  şi  a  bunei 
înţelegeri  între  oameni. 

Drept  aceea,  iubiţii  mei,  tfcăutaţi  pacea  cu  toţi  şi  sfinţenia ,  fără  de 
care  nimeni  nu  va  vedea  pe  Domnul ,  luînd  seama  să  nu  se  lipsească 
cineva  de  harul  lui  Dumnezeu "  (Evrei  XII,  14 — 15). 

Cu  aceste  cuvinte  de  învăţătură  şi  îndemn  creştinesc,  vă  doresc  ca 
Naşterea  lui  Hristos  să  vă  fie  tuturor  de  folos. 

„Har  vouă  şi  pace  de  la  Dumnezeu ,  Tatăl  nostru ,  şi  de  la  Domnul 
Iisus  Hristos !“  (Romani  I,  7). 

Iar  de  la  noi  părintească  iubire  şi  arhierească  binecuvîntare! 

Al  vostru  al  tuturor  de  tot  binele  voitor  şi  fierbinte  rugător  către 
Hristos  Domnul, 

t  V  ASI  LE 
Episcopul  Oradiei 


3* 


s 


Studii  şi  articole 


DIALOGUL  TEOLOGIC  DINTRE  ORTODOCŞI 
ŞI  ROMANO-CATOLICI  ŞI  PERSPECTIVELE  LUI 


1.  Primul  mileniu  se  caracterizează  prin  eforturile  Bisericii  de  a-şi 
preciza  doctrina  şi  a  fixa  norme  de  interpretare  a  Scripturii  şi  a  Tradi¬ 
ţiei  care  să  asigure  în  toată  lumea  creştină  unitatea  de  credinţă,  de  cult 
şi  de  disciplină.  Confruntările  dintre  opinii  în  acest  mileniu  au  fost 
adesea  dramatice  dar,  în  şapte  reprize  reluate  de-a  lungul  a  cinci  sute 
de  ani  (325 — 787)  —  cele  şapte  sinoade  ecumenice  —  s-a  reuşit  perfor¬ 
manţa  exprimării  în  formule  universal  acceptate  a  tot  ceea  ce  con¬ 
stituia  fondul  elementar  al  învăţăturilor  care  asigurau  mîntuirea.  Cei 
care  nu  le-au  primit,  s-au  eliminat  singuri  din  concurs  şi  n-au  mai  în¬ 
semnat  nimic. 

Pe  puntea  de  trecere  din  mileniul  întîi  în  cel  de-al  doilea,  au  apărut 
primele  zguduiri  ale  edificiului  construit  de  cele  şapte  sinoade  ecume¬ 
nice  ca  pentru  eternitate.  S-a  produs  atunci  Marea  schismă  care  a  des¬ 
părţit  Occidentul  de  Orient. 

O  a  doua  zguduire,  de  acelaşi  fel,  de  data  aceasta  împărţind  în  două 
Occidentul,  s-a  petrecut  peste  alte  cinci  sute  de  ani,  la  începutul  seco¬ 
lului  al  XVI-lea.  S-a  rupt  de  Roma  lumea  protestantă.  Şi-apoi  au  urmat 
alte  rupturi,  ajungîndu-se,  în  pragul  secolului  al  XX-lea,  la  marea  ruşine 
a  unui  creştinism  divizat  in  mai  mult  de  o  mie  de  Biserici  şi  bisericuţe, 
toate  reclamîndu-se  a  fi,  doar  ele,  fidele  învăţăturii  lui  Hristos,  şi  numai 
ele  mîntuitoare. 

Iată  de  ce  creştinii  secolului  nostru  au  hotărît  să  procedeze  la  o 
revizuire  fundamentală  a  situaţiei  şi  la  refacerea  unităţii  pierdute.  Aşa 
s-a  născut  ideea  ecumenică,  s-a  organizat  Consiliul  Mondial  al  Biseri¬ 
cilor,  iar  în  deceniul  al  şaselea  s-a  convocat  Conciliul  Vatican  II,  pre¬ 
ocupat  îndeosebi  de  unitatis  redintegratio.  Ultimele  decenii  au  cunoscut 
şi  efervescenţa  dialogurilor  bilaterale,  între  aproape  toate  marile  familii 
creştine.  Secolul  nostru  va  fi  marcat  în  viitor  prin  cîteva  realizări  capi¬ 
tale,  unele  bune,  altele  rele,  cum  este,  de  pildă,  fabricarea  de  bombe 
atomice  şi  de  rachete,  dar  dintre  cele  bune,  el  va  străluci,  fără  îndoială, 
şi  prin  ideea  ecumenică,  chiar  dacă  ea  nu-şi  va  găsi  în  acest  secol  împli¬ 
nirea  ideală.  Naşterea  ideii  ecumenice  mărturiseşte  despre  o  anumită 
maturizare  atinsă  în  acest  secol  de  către  conştiinţa  creştină. 

în  acest  cadru,  s-a  născut  şi  dialogul  dintre  Biserica  Ortodoxă  şi 
Biserica  Romano-Catolică. 


STUDII  ŞI  ARTICOLE 


4 


707 


Nu  este  în  intenţia  noastră  să  facem  un  istoric  al  începutului  acestui 
dialog,  al  metodelor  şi  al  temelor  ce  şi-a  propus.  Accesul  la  informaţiile 
respective,  mai  ales  pentru  publicul  specializat,  este  uşor  şi,  în  general, 
toate  aceste  lucruri  fiind  publicate,  sînt  cunoscute.  Am  încerca  mai 
degrabă  o  evaluare  a  dialogului  din  etapa  prezentă  şi  o  întrezărire  a 
perspectivelor  ce  ne  stau  în  faţă.  Ne-am  interesa  de  ceea  ce  s-a  cîştigat 
pînă  acum  şi,  de  asemenea,  am  încerca  o  citire  în  semnele  timpului,  în 
mentalităţile  prezente  ale  celor  două  Biserici,  ca  să  încercăm  să  ghicim 
ce-i  aşteaptă  pe  cei  56  cavaleri  porniţi  să  descopere  Graalul,  pe  care, 
sau  îl  vor  descoperi,  sau  se  vor  descoperi  ei  a  fi  fost  tot  atîţia  Don 
Quichoţi  care  s-au  luptat  cu  morile  de  vînt.  I-am  numit  pe  cei  28  de 
membri  ortodocşi,  şi  pe  cei  28  de  membri  romano-catolici  ai  Comisiei 
mixte  internaţionale  de  dialog  între  cele  două  Biserici! 

Deocamdată,  cei  56  dialoghează  coherent.  Se  înţeleg  din  ochi.  Şi-au 
căpătat  libertatea  de  a-şi  spune  cu  sinceritate  opiniile,  şi  de  a  se  scan¬ 
daliza  de  ale  celorlalţi,  fără  să  recurgă  la  anateme  şi  fără  să  ameninţe 
cu  retragerea.  La  început  s-au  mai  petrecut  şi  astfel  de  scene,  mai  ales 
din  partea  unor  ortodocşi  doritori  de  a  reedita  şi  imita  îndepărtate 
situaţii  istorice,  din  vremea  în  care  erau  mai  în  cinste  cei  ce  se  despăr¬ 
ţeau,  decît  cei  ce  se  uneau. 

Comisia  de  dialog  pare  optimistă  şi  analizează  totul  cu  acrivie.  Nu 
lasă  nici  un  amănunt  neelucidat.  N-am  auzit  pe  nimeni  zicînd:  „Lăsaţi 
textul  aşa,  că  tot  nu  va  ieşi  nimic  pînă  la  urmă“.  Dimpotrivă.  Documen¬ 
tele  elaborate  pînă  acum  au  fost  judecate  nu  numai  în  legătură  cu  ceea 
ce  exprimau,  ci  şi  cu  toate  implicaţiile  posibile,  cu  tot  ceea  ce  puteau 
ascunde,  pînă  la  cele  mai  mici  amănunte.  Din  nou  trebuie  să  spun  că,  în 
astfel  de  operaţii,  au  excelat  mai  ales  ortodocşii,  ducînd  uneori  bănuielile 
îndreptate  împotriva  unor  cuvinte,  pînă  la  exasperarea  părţii  romano- 
catolice.  Dar,  romano-catolicii  nu  s-au  lăsat  pradă  mîniei,  şi  n-au  tăcut 
nici  ei  atunci  cînd  ortodocşii  au  ţinut  morţiş  să  impună  vreun  cuvînt 
sau  cuvinte,  care  ascundeau  teze  subtil  orientate  spre  a  cîştiga  un  uşor 
avans. 

în  Comisia  de  dialog  se  duc  uneori  adevărate  lupte.  Adesea  epui¬ 
zante.  Bine  că  nu  avem  şi  bombe!  Folosim  numai  armele  minţii  şi  ale 
cuvîntului,  cum  ar  trebui  să  se  întîmple  şi  în  dialogul  între  state  în 
actuala  criză  politică  mondială.  Dar  lupta  din  Comisia  noastră  înseamnă 
că  se  ia  totul  în  foarte  serios,  că  se  lucrează  cu  tenacitate  şi  cu  spe¬ 
ranţă.  Unii  se  supără  uneori  pe  cei*  cicălitori,  pe  cei  care  strecoară  ţîn- 
ţarul  şi  înghit  cămila,  cum  se  spune  în  Evanghelie,  dar,  de  la  distanţă, 
eu  îi  înţeleg  şi  îi  admir  pe  cicălitori,  şi-mi  dau  seama  că  fără  ei,  dialogul 
ar  putea  aluneca  în  facilitate,  în  superficialitate,  şi  s-ar  putea  trezi  la 
urmă  fără  argumentele  interne  care  să-l  impună  recepţiei  din  partea 
Bisericii. 

2.  La  Miinchen  (1982),  deşi  a  avut  loc  a  doua  reuniune  plenară  a 
Comisiei  mixte  de  dialog,  de  fapt  a  fost  prima  care  a  avut  pe  agendă  un 
document,  document  care,  spre  bucuria  tuturor,  a  fost  aprobat,  deşi  nu 
fără  unele  spasme  ale  naşterii,  trebuind  ca  delegaţia  Bisericii  Ortodoxe 
Române  să  joace  adesea  un  rol  important  de  calmare  a  spiritelor. 

Se  ştie  că  încă  la  Rodos,  la  lucrările  preliminare,  cînd  s-au  pre¬ 
cizat  metoda  de  lucru  şi  unele  teme,  s-a  hotărît  ca  dialogul  să  înceapă 
cu  problemele  de  convergenţă,  spre  a  se  ajunge  pas  cu  pas,  la  urmă,  la 
cele  evident  şi  radical  divergente,  de  teama  că  dacă  se  vor  ataca  de  la 
început  acestea,  se  va  ajunge  repede  la  dezacord  şi  la  ruptură.  Această 
metodă,  deşi  contestată  şi  astăzi  de  unii,1  se  dovedeşte  a  fi  fost  bine 
gîndită.  începînd  cu  ceea  ce  constituie  tezaurul  comun  de  învăţătură, 
cei  56  au  putut  începe  dialogul  mai  relaxaţi,  fără  spaime  totale.  Ei  s-au 
obişnuit  unii  cu  alţii,  au  putut  constata  că  ambele  părţi  sînt  unite  în  atît 
de.  multe  şi  atît  de  fundamentale  puncte  de  credinţă,  încît  cunoscutele 
divergenţe  parcă  îşi  pierd  din  gravitatea  pe  care  o  prezintă  cînd  sînt 
abordate  numai  ele,  dintr-o  dată.  Vom  ajunge  însă,  curînd,  şi  la  temele 
cele  grele.  Nu  vor  putea  fi  evitate. 

Astfel,  la  Miinchen  s-a  tratat  tema:  „ Taina  Bisericii  şi  a  Euharistiei 
in  lumina  tainei  Sfintei  Treimi".  S-a  plecat  prin  urmare  de  la  Euharistie 
ca  bază  a  Bisericii,  ceea  ce  e  adevărat  şi  pentru  ortodocşi  şi  pentru 
romano-catolici.  Tema  nu  a  pus  probleme  prea  grele,  dar  nu  a  fost  totuşi 
uşor  să  se  includă  în  text,  de  pildă  în  partea  I,  cel  puţin  trei  lucruri 
care  au  fost  clarificate  în  chip  expres: 

a)  Că  celebrarea  Euharistiei  revelează  energiile  divine  manifestate 
prin  Duhul  Sfînt,  în  lucrare  în  Trupul  lui  Hristos  (I,  5); 

b)  Că  în  Euharistie  epiclesa  este  invocarea  Duhului  Sfint  şi  mo¬ 
mentul  transformării  sacramentale  a  pîinii  şi  a  vinului  (I,  6); 

c)  Că  ne  împărtăşim  cu  Hristos  prin  Sfîntul  Duh  şi  că,  fără  a  voi 
deocamdată  să  rezolvăm  dificultăţile  ivite  între  Orient  şi  Occident,  pe 
tema  relaţiei  dintre  Fiul  şi  Sfîntul  Duh,  putem  totuşi  spune  împreună  că 
Sfîntul  Duh  care  purcede  de  la  Tatăl  (Ioan  XV,  26),  ca  de  la  singura 
sursă  din  Treime,  a  devenit  Duhul  înfierii  noastre  (Rom.  VIII,  15),  pen¬ 
tru  că  El  este  de  asemenea  şi  Duhul  Fiului  (Gal.  IV,  6),  şi  ne  este  comu¬ 
nicat  în  special  în  Euharistie,  prin  Fiul  în  care  se  odihneşte,  în  timp  şi 
în  eternitate  (Ioan  I,  32),  (I.  6). 

Din  perspectiva  ortodoxă,  aceste  concluzii  comune  constituie  un 
mare  pas  înainte. 

Dar  documentul  de  la  Miinchen,  prin  acestea,  nu  şi-a  epuizat  sur¬ 
prizele  şi  contribuţia  esenţială  la  progresul  dialogului  dintre  cele  două 
Biserici.  în  capitolul  II  se  vorbeşte  de  Biserica  locală  care  este  Biserică 
în  toată  plinătatea  ei,  atîta  timp  cît  în  ea  se  celebrează  Euharistia,  pre¬ 
zidată  de  Episcop.  Episcopul,  oricare  episcop,  fără  nici  o  diferenţă  de  la 
unul  la  altul,  a  primit  prin  hirotonia  de  succesiune  apostolică,  darul  de 
a  uni  într-o  comuniune  totală  pe  membrii  Bisericii  locale ,  cărora  el  le 
împărtăşeşte  Cuvîntul  mîntuitor,  primit  de  la  Duhul  Domnului.  Şi  docu¬ 
mentul  precizează  că  „l-a  primit  nu  juridic  (s.  n.),  ca  pe  o  simplă  trans¬ 
mitere  pe  care  Fiul  a  primit-o  de  la  Tatăl“  (II,  3),  ci  ca  pe  o  misiune 
specială.  Documentul  nu  vorbeşte  de  vreun  episcop  care  ar  fi  primit 
prin  Taina  hirotoniei  vreo  transmitere  de  putere  juridică  diferită  de  a 
celorlalţi  episcopi. 


1  Vezi  de  pildă  Epifanie  Theodoropulos,  în  revista  „Service  orthodoxe  de 
presse"  (S.O.  P.),  nr.  95,  februarie  1985,  p.  11.  După  revista  ateniană  SINAXI. 

Se  vorbeşte  în  cap.  II,  4  şi  de  faptul  că  „Episcopul  devine  în  Biserica 
sa  (locală  n.  n.)  garantul  apostolicităţii44.  Aşadar,  fiecare  episcop  este 
garantul  apostolicităţii  în  Biserica  sa.  Biserica  locală  (III,  1)  nu  este 
doar  „o  secţiune  din  Corpul  lui  Hristos44,  pentru  că  Euharistia  locală 
nu  divizează,  ci,  dimpotrivă,  e  semnul  unităţii  sacramentale  dintre  Bise¬ 
ricile  locale.  Biserica  locală  este  astfel,  prin  Euharistie,  „în  comuniune 
cu  prima  comunitate  de  ucenici44. 

în  felul  acesta,  se  spune  în  III,  2:  „ universal  şi  local  sînt  în  chip 
necesar  simultane 44 .  Biserica  este  apostolică  pentru  că  e  fondată  de 
martorii  lui  Hristos,  de  apostoli  (III,  3,  a).  Cu  toate  particularităţile  lo¬ 
cale,  „fiecare  trebuie  să  recunoască  în  ceilalţi,  identitatea  Tainei  Bise¬ 
ricii44.  Toţi  au  şi  trebuie  să-şi  recunoască  reciproc  catolicitatea.  Ea  tre¬ 
buie  recunoscută  mai  întîi  pe  plan  regional,  „în  patriarhate,  sau  în  alte 
unităţi  regionale,  acestea  fiind  manifestări  ale  vieţii  Duhului  Sfînt  intr-o 
aceeaşi  cultură,  sau  în  aceleaşi  circumstanţe  istorice44  (III,  3,  b).  Sfîrşitul 
documentului  de  la  Miinchen  precizează  că:  „ Toată  Biserica  e  dată  în 
grija  adunării  episcopilor  locali ,  în  comuniune  unii  cu  alţii",  comuniune 
care  se  exprimă  prin  tradiţia  sinodală,  conciliară. 

Avem  motive  să  vedem  în  cele  de  mai  sus,  şi  în  tot  documentul  de 
la  Miinchen,  o  reafirmare  a  sinodalităţii  în  spiritul  ei  cel  mai  tradiţional 
din  Biserica  nedespărţită,  şi  o  bază  solidă  pentru  momentul  cînd  vom 
aborda  temele  mai  dificile,  privitoare  de  pildă  la  episcopul  Romei  şi  la 
prerogativele  sale,  ca  şi  la  Bisericile  locale,  afirmaţii  care  nu  vor  putea 
fi  în  contradicţie  cu  cele  afirmate  aici  despre  episcopi  în  general.  Sînt 
de  acord  cu  profesorul  George  Galitis,  membru  şi  el  în  Comisia  mixtă 
de  dialog,  care  a  văzut  în  acest  document  „un  progres44  fiindcă,  orto¬ 
docşi  şi  romano-catolici,  „vorbim  în  acest  text  acelaşi  limbaj  teologic44.2 

3.  După  acest  evident  succes  obţinut  la  Miinchen,  s-a  dat  celor  trei 
Subcomisii  tema  pentru  a  treia  întîlnire.  Se  ştie  că  metoda  de  lucru  a  Co¬ 
misiei  mixte  este  de  a  lucra  mai  întîi  în  trei  Subcomisii ,  în  locuri  diferite, 
Subcomisii  care  tratează  aceeaşi  temă  şi  alcătuiesc,  toate,  cîte  un  referat 
separat.  Aceste  trei  referate  sînt  apoi  studiate  de  Comitetul  de  coordo¬ 
nare,  alcătuit  din  8  ortodocşi  şi  8  romano-catolici,  care  din  trei  alcă¬ 
tuiesc  un  singur  referat.  Acesta  se  prezintă  apoi  Comisiei  mixte ,  celor 
56  întruniţi  în  plen,  care  îl  rediscută,  îl  redactează  din  nou,  şi  îl  socotesc 
terminat  numai  cînd  capătă  consensul  unanim.  Personal,  socotesc  metoda 
foarte  bună.  Ea  asigură  cinci  filtre  pentru  fiecare  detaliu. 

Tema  următoare  a  fost:  „ Credinţa ,  tainele  şi  unitatea  Bisericii 44 . 
După  ce  a  trecut  prin  cele  trei  Subcomisii  şi  prin  Comitetul  de  coordo¬ 
nare  (Cipru  1983),  referatul  final  a  fost  prezentat  Comisiei  plenare  în 
Creta,  între  30  mai  şi  8  iunie  1984.  Anumite  dificultăţi  au  apărut  încă 
în  timpul  lucrărilor  Comitetului  de  coordonare,  întrunit  la  Nicosia.  Ele 
n-au  fost  însă  luate  prea  în  tragic,  ştiindu-se  că  analiza  finală  se  va  face 
în  Creta  (1984),  la  Academia  de  lingă  mănăstirea  Gonia.  S-au  exprimat 
anumite  speranţe  că  problemele  rămase  în  suspensie  vor  fi  între  timp 


2  In  aceeaşi  revistă,  p,  10. 

adîncite,  mai  ales  de  către  partea  romano-catolică  —  şi  vom  vedea  în¬ 
dată  de  ce  —  aşa  încît  să  le  putem  clarifica  operativ. 

Introducerea  şi  partea  I:  Credinţa  şi  Comuniunea  în  Taine,  constînd 
din  nouă  pagini  mari  de  teologie  sacramentală,  au  trecut  relativ  uşor 
proba  acordului.  Ici  şi  colo  s-au  îmbunătăţit  cîteva  formulări,  pentru  mai 
multă  preciziune  şi,  cînd  trecerea  paragraf  cu  paragraf  a  textului  s-a 
terminat,  consensul  a  fost  unanim. 

Ultimele  cîteva  pagini  însă,  adică  partea  a  Il-a,  intitulată:  „ Tainele 
iniţierii  creştine:  relaţia  lor  cu  unitatea  Bisericii ",  ne-au  ţinut  în  loc 
cîteva  zile  şi,  la  sfîrşit,  ne-am  trezit  cu  textul  încă  necopt  pentru  acord. 
Ortodocşii,  cu  toată  bunăvoinţa,  nu  l-au  putut  accepta,  cu  atît  mai  mult 
cu  cît,  sosit  nerotunjit  de  la  Comitetul  de  coordonare,  apusenii  n-au  mai 
adus  în  plus  nici  o  justificare  teologică  valabilă,  unor  practici  romano- 
catolice  socotite  de  ortodocşi  în  totală  contradicţie  nu  numai  cu  doc¬ 
trina,  dar  şi  cu  practica  din  Biserica  primară,  practică  atestată  în  afară 
de  orice  îndoială.  Este  adevărat  că  faţă  de  tradiţia  din  Biserica  primară, 
şi  partea  ortodoxă  a  recunoscut  că  practică  cel  puţin  o  abatere  ulterioară, 
—  renunţarea  la  confirmarea  exclusivă  prin  episcop  — ,  dar  ortodocşii 
au  putut  justifica  renunţarea  şi  teologic  şi  istoric,  aşa  încît  romano- 
catolicii  au  acceptat  cu  uşurinţă  aceste  justificări.  Istoric ,  şi  partea 
romano-catolică  a  justificat  practicile  inacceptabile  pentru  ortodocşi, 
dar  părţii  ortodoxe  i  s-a  părut  cu  totul  insuficientă  justificarea  teologică. 

Iată,  pe  scurt,  problemele  divergente: 

a)  Deşi  în  teorie  ambele  părţi  în  dialog  consideră  succesiunea  taine¬ 
lor  de  iniţiere  în  ordinea:  Botez,  Mirungere,  Euharistie,  în  practică, 
romano-catolicii  administrează  Euharistia  şi  înainte  de  Mirungere; 

b)  Deşi  ambele  părţi  consideră  Botezul  şi  Mirungerea  ca  fiind 
strîns  legate  în  timp,  şi  într-o  interdependenţă  teologică  greu  de  sepa¬ 
rat,  în  practică  romano-catolicii  administrează  Mirungerea  la  vîrşta 
adultă  (8 — 12  ani),  considerînd  că  e  nevoie  de  consimţămîntul  şi  mărtu¬ 
risirea  de  credinţă  personală  a  celui  ce  o  primeşte,  şi  invocînd  şi  raţiuni 
pastorale:  catehizarea,  întîlnirea  cu  episcopul  etc. 

c)  Deşi  ambele  părţi  sînt  de  acord  că  toate  tainele  de  iniţiere 
pot  fi  administrate  de  către  episcop,  şi  de  către  preot  ca  delegat  al 
episcopului,  partea  romano-catolică  practică  Mirungerea  săvîrşită  numai 
de  către  Episcop,  prezentînd  dovezi  valabile  că  acesta  a  fost  obiceiul 
în  Biserica  primară.  Partea  ortodoxă  a  admis  acest  lucru,  dar  a  demon¬ 
strat,  tot  cu  practică  istorică,  faptul  că  destul  de  devreme  episcopii 
au  delegat  cu  săvîrşirea  acestei  taine  pe  preoţi,  în  momentul  în  care 
creştinii  s-au  înmulţit  atît  de  mult,  încît  episcopii  n-au  mai  putut 
administra  această  taină  la  timpul  cuvenit,  adică  imediat  după  Botez. 
Ortodocşii  au  observat  că  din  amînarea  cu  8 — 12  ani  a  administrării 
Mirungerii,  decurg  nişte  consecinţe  ireconciliabile  cu  logica  teologică, 
precum: 

d)  Se  pune  întrebarea:  Un  creştin  botezat,  dar  neconfirmat,  este 
sau  nu  este  creştin  deplin,  între  Botez  şi  Mirungere?  Şi-apoi  fără  Mir¬ 
ungere  nu  i  se  poate  administra  taina  împărtăşaniei;  deci  nu  e  încor¬ 
porat  la  Hristos  în  chip  deplin.  Dacă  moare  se  mîntuieşte  sau  nu? 

e)  Chiar  dacă  fără  Mirungere  este  creştin,  distanţînd  Mirungerea 
de  Botez,  creăm  fără  să  vrem,  categorii  de  creştini,  împotriva  tuturor 
evidenţelor  biblice:  creştini  cu  Botez,  creştini  cu  Botez  şi  Mirungere, 
şi  creştini  cu  Botez,  Mirungere  şi  Euharistie.  Nu  e  nevoie  să  mai  insis¬ 
tăm  asupra  încurcăturilor  care  decurg  de  aici. 

f)  Romano-catolicii  au  mărturisit  că  au  observat  din  vreme  această 
situaţie,  de  aceea,  în  practică,  tot  mai  mulţi,  dacă  nu  chiar  toţi  preoţii 
romano-catolici,  au  început  a  administra  Euharistia  copiilor,  înainte  de 
administrarea  Mirungerii.  Or,  aceasta  complică  şi  mai  mult  situaţia.  Se 
administrează  Euharistia  înainte  de  pecetluirea  cu  darurile  Sfîntului 
Duh  a  pruncului,  deci  înainte  ca  el  să  fie  creştin  desăvîrşit.  La  acestea, 
partea  romano-catolică  n-a  formulat  încă  răspunsuri  convingătoare. 

g)  Căutînd  remedierea  situaţiei,  s-a  arătat  că  partea  romano-catolică 
a  apelat  la  altă  practică,  anume  că  preotul,  la  Botez,  săvîrşeşte  şi  o  Mzr- 
ungere  parţială ,  de  unde  ar  decurge  că  e  îndreptăţită  chiar  şi  admini¬ 
strarea  Euharistiei  îndată  după  Botez.  Partea  ortodoxă  a  cerut  atunci 
explicaţii:  această  administrare  parţială  a  unei  ungeri,  imediat  după 
Botez,  este  taina  Mirungerii  sau  măcar  o  jumătate  din  ea?  Şi  dacă 
este  aşa,  de  ce  o  mai  administrează  încă  o  dată,  între  8 — 12  ani,  în 
întregime?  N-a  fost  valabilă  prima?  Răspunsul  a  fost:  nu,  ungerea 
de  după  Botez  nu  este  taina  Mirungerii.  Atunci  ce  este?  —  au  întrebat 
ortodocşii.  Ne-am  întors  astfel  acolo  de  unde  pornisem,  fără  să  fi  făcut 
nici  cel  mai  încurajator  pas  înainte. 

Partea  romano-catolică  a  recunoscut  ciudăţenia  situaţiei,  dar  cînd 
ortodocşii  au  sugerat  că  soluţia  ar  putea  fi  revenirea  la  ordinea:  Botez, 
Mirungere,  Euharistie,  administrate  consecutiv,  îndată  după  Botez,  răs¬ 
punsul  a  fost:  Cum  să  mai  schimbăm  practica  Mirungerii  (Confirmării) 
la  vîrsta  adultă,  care  are  un  loc  atît  de  important  în  viaţa  religioasă 
şi  în  pastorala  apuseană?  Practica  e  mai  puternică  decît  teoria.  Schimba¬ 
rea  ar  duce  la  un  scandal.  Au  convenit  şi  ortodocşii  că  nu  e  uşor,  dar 
că  o  soluţie  acceptabilă  ambelor  părţi  trebuie  totuşi  găsită. 

Discuţiile  s-au  continuat  pînă  la  ultimul  minut  al  întîlnirii  din 
Creta.  Nu  s-a  putut  totuşi  ajunge  la  un  consens.  Nu  s-a  semnat  docu¬ 
mentul.  Spre  a  salva  cît  de  cît  situaţia,  şi  a  nu  recunoaşte  eşecul,  s-a 
dat  vina  pe  timp:  nu  a  fost  timp  suficient  pentru  discuţii.  Problemele 
au  rămas  deschise,  urmînd  a  fi  retransmise  Comitetului  de  coordonare , 
spre  a  încerca  un  text  de  conciliere. 

Comitetul  de  coordonare  s-a  întîlnit  în  oraşul  Opole  din  Polonia, 
între  3 — 8  iunie  1985.  E  de  la  sine  înţeles  că  litigiile  din  Creta  s-au 
prezentat  la  Opole  în  fruntea  ordinei  de  zi.  Partea  romano-catolică, 
doritoare  de  conciliere,  n-a  mai  dorit  reluarea  discuţiilor  în  acelaşi  fel 
ca  la  Creta.  Poate  că  a  făcut  bine,  pentru  că,  oricum,  ele  s-ar  fi  repetat 
fără  a  se  putea  ieşi  din  impas. 

S-a  propus  amendarea  textului  vechi  cu  unele  fraze  care  să-l  neu¬ 
tralizeze  şi,  totodată,  introducerea  unor  texte  noi,  uşor  explicative,  asu¬ 
pra  faptului  că  diferenţele  în  administrarea  celor  trei  Taine  au  coexistat 
în  Răsărit  şi  Apus  încă  din  vremea  Bisericii  nedespărţite ,  fără  să  moti¬ 
veze  întreruperea  comuniunii ,  aşa  încît  ambele  practici  sînt  legitime. 

S-a  descoperit  chiar  o  hotărire  a  Sinodului  din  Constantinopol  din  879 — 
880  care  sună  aşa:  „Fiecare  scaun  a  primit  unele  obiceiuri  vechi  din 
tradiţie;  nu  e  cazul  să  se  provoace  dispute  şi  polemici  pe  aceste  teme“.3 

Textul  cel  nou  a  fost  aprobat  de  ambele  părţi,  repede,  chiar  cu  o 
oarecare  bucurie  că  nu  se  mai  reiau  discuţiile. 

Tot  ceea  ce  am  arătat  despre  documentul  din  Creta,  cu  completările 
de  la  Opole,  nu  constituie  încă  textul  final.  E  încă  un  text  de  lucru  care 
va  fi  prezentat  în  anul  viitor  Comisiei  mixte  plenare,  la  Bari,  în  Italia. 
Vom  vedea  ce  se  va  întîmpla.  Soluţia  părţii  romano-catolice  e  să  se 
evite  discuţia  în  amănunt  şi  să  se  aprobe  practicile  locale ,  întrucît,  teo¬ 
logic,  ambele  Biserici  mărturisesc  acelaşi  lucru. 

Se  va  vedea  dacă  partea  ortodoxă  va  fi  de  acord.  E  limpede  că 
romano-catolicii  cred  că  nu  pot  să  renunţe  la  practica  Confirmării  la 
vîrstă  adultă,  aşa  încît  nu  există  decît  două  posibilităţi:  ori  se  acceptă 
diversitatea  practicilor,  ori  nu  se  acceptă,  şi  dialogul  se  va  împotmoli. 
Va  mai  putea  el  continua,  pe  alte  teme,  dacă  aceasta  nu  va  obţine 
consensul  ambelor  părţi? 

în  legătură  cu  aceasta  se  poate  pune  şi  întrebarea  de  principiu  şi 

metodă:  speră  oare  părţile  în  dialog  să  facă  paşi  reali  înainte,  fără  să 

fie  dispuse  să  accepte  şi  să  opereze  şi  anumite  schimbări  în  teologia  şi 
in  practica  lor?  întrebarea  rămîne  deschisă. 

Se  poate  conta,  oare,  în  vederea  refacerii  unităţii,  numai  pe  rein- 
terpretarea  practicilor  şi  a  definiţiilor  teologice  care  acum  sînt  adesea 
diferite?  Va  fi  posibil  aşa  ceva,  în  absolut  toate  cazurile?  Personal  mă 
îndoiesc  şi,  în  cazul  Tainelor  de  iniţiere,  mă  aştept  ca  la  Bari  discuţiile 
să  se  reia  cu  aceeaşi  vehemenţă  ca  şi  în  Creta.  Practica  apuseană  a 

administrării  Tainelor  in  altă  ordine  de  loc  şi  de  timp,  implică  conse¬ 

cinţe  teologice  greu  de  acceptat.  Să  vedem  ce  pondere  va  avea  pentru 
conştiinţa  ortodoxă  faptul  că  practicile  diferite  au  fost  totuşi  tolerate 
încă  de  dinainte  de  despărţire.  Mă  tem  că  se  va  putea  zice  că  o  greşeală 
tolerată,  nu  e  o  greşeală  devenită  adevăr,  şi  că  dacă  n-a  fost  îndreptată 
la  vreme,  nu  înseamnă  că  nu  trebuie  îndreptată  niciodată!  Dar  să  nu 
anticipăm. 

în  orice  caz,  dacă  părţile  în  dialog  nu  vor  fi  gata  să  admită,  cînd 
va  fi  cazul,  şi  unele  îndreptări  şi  corectări,  fie  în  materie  de  credinţă- 
teologie,  fie  în  materie  de  practică-tradiţie  bisericească,  dialogul  va  fi 
confruntat  mai  devreme  sau  mai  tîrziu,  cu  pericolul  întreruperii  lui. 
Părţilor  li  se  cere,  aşadar,  multă  înţelepciune,  imaginaţie,  iniţiativă,  răb¬ 
dare,  inventivitate,  voinţă  de  dialog,  voinţă  de  unitate. 

Trebuie  să  mai  avem  în  vedere  şi  faptul  că  un  dialog  care  ar  înainta 
pe  poduri  fragile,  alcătuite  din  acorduri  duplicitare,  care  spun  lucrurile 
parţial  şi  trec  sub  tăcere  divergenţele  care  nu  şi-au  găsit  soluţii,  se  va 
destrăma  total  cînd  va  trebui  să  treacă  prin  cenzura  Sinoadelor  celor 
două  Biserici,  ca  primă  autoritate  de  receptare,  sau  cînd  va  trebui  să 
treacă  pragul  receptării  de  către  Biserică,  de  poporul  lui  Dumnezeu, 
care  este  ultima  autoritate.  Nu  trebuie,  aşadar,  să  ne  ameţim  cu  pseudo- 


3  La  Mansi ,  XVII,  489  B. 

soluţii  sau  cu  soluţii  uşoare,  insuficient  elaborate,  numai  de  dragul  de  a 
merge  înainte.  în  realitate  aşa  ceva  nu  ar  fi  un  mers  înainte.  Oricum, 
ne  aflăm  în  faţa  testării  unui  principiu:  dacă  practicile  diferite,  coexis¬ 
tente  în  vremea  cînd  Bisericile  nu  erau  despărţite,  pot  fi  acceptate  în 
continuare,  atunci  se  va  fi  găsit  o  cheie  ecumenică  şi  pentru  multe  alte 
probleme. 

4.  La  Bari,  însă,  în  1985,  tema  principală  a  dialogului,  pe  care  o 
va  studia  Comisia  mixtă  plenară,  nu  va  fi  cea  a  tainelor  de  iniţiere, 
ci  alta,  şi  anume:  Taina  hirotoniei  în  structura  sacramentală  a  Bisericii. 

Există  deja  un  text  de  lucru,  asupra  căruia  nu  voi  insista  aici  prea 
mult.  El  e  alcătuit  din  cele  trei  referate  ale  Subcomisiilor  şi  nu  a  dat 
prea  mult  de  lucru  Comitetului  de  coordonare,  la  Opole. 

în  linii  generale,  credinţa  celor  două  Biserici,  ortodoxă  şi  romano- 
catolică,  în  privinţa  preoţiei,  este  aceeaşi,  putem  spune  chiar  că  este 
identică.  Deosebirile  privesc  tot  unele  practici,  precum  celibatul,  dar 
acestea  într-adevăr  nu  sînt  de  ordinea  credinţei.  învăţătura  despre  suc¬ 
cesiunea  apostolică  e  aceeaşi,  învăţătura  despre  cele  trei  trepte  ierarhice 
e  aceeaşi,  învăţătura  despre  preoţia  universală  a  poporului  lui  Dumne¬ 
zeu  e  aceeaşi.  Numai  problemele  nerezolvate  din  documentul  din  Creta, 
cînd  sînt  amintite  în  acest  nou  document  (acum  numit  provizoriu  Opole, 
în  viitor  Bari),  rămîn  tot  nerezolvate. 

Textul  de  la  Opole  referă  corect  despre  comuniunea  dintre  episcopi 
(în  cap.  56):  „în  decursul  istoriei  sale ,  Biserica  din  Orient  şi  cea  din 
Occident  au  cunoscut  forme  diverse  de  exercitare  a  comuniunii  dintre 
episcopi:  prin  schimburi  de  scrisori,  prin  vizite  de  la  o  Biserică  la  alta , 
dar  în  principiu  prin  viaţa  sinodală  sau  conciliară ".  Mai  departe  se  ex¬ 
plică  modul  de  formare  a  pentarhiei:  Roma,  Constantinopol,  Alexandria, 
Antiohia  şi  Ierusalim,  şi  faptul  că  în  timp  au  apărut  forme  şi  titluri 
administrative  şi  onorifice  noi,  precum  arhiepiscopi,  mitropoliţi  primaţi 
şi  patriarhi.  Desigur  ortodocşii  vor  propune,  din  nou,  (au  propus  şi  la 
Opole),*  să  se  adaoge  şi:  papi,  în  aceeaşi  ordine  de  idei  şi  funcţiuni. 

De  altfel,  s-a  ocolit  deocamdată  abordarea  problemei  papalităţii. 
S-au  fixat  totuşi  cîteva  probleme.  De  pildă  se  spune  în  document  că 
„ sinodalitatea  s-a  structurat  la  diferite  nivele  spre  a  favoriza  co-respon- 
sabilitatea  Bisericilor  în  evanghelizarea  şi  slujirea  omenirii".  S-au  avut 
în  vedere  sinoadele  naţionale,  provinciale,  pan-ortodoxe,  ecumenice  şi 
desigur  şi  conciliile  apusene.  Mai  departe  nu  s-a  mers.  Se  spune  doar,  ca 
o  prevenire  şi  o  pregătire  că:  ,,în  această  perspectivă  a  comuniunii  dintre 
Bisericile  locale  ar  putea  fi  abordată  şi  problema  funcţiunii  episcopului 
Romei  printre  episcopi". 

Fără  îndoială  că  va  trebui  să  ajungem  şi  aici!  Ultimul  capitol  însă 
(58)  avertizează  corect  asupra  modului  cum  se  va  pune  problema:  „în 
sinoadele  ecumenice,  reunite  în  situaţii  de  criză,  episcopii  Bisericii  ne¬ 
despărţite,  cu  autoritate  universală,  au  decis  în  comun  (s.  n.)  asupra  cre¬ 
dinţei  şi  au  emis  canoane  pentru  a  afirma  Tradiţia  apostolilor". 

Personal,  prevăd  că  documentul  de  la  Bari,  după  unele  intervenţii 
neesenţiale,  va  putea  fi  uşor  finalizat  prin  consens. 

La  Opole  s-a  încercat  şi  fixarea  temelor  următoare.  O  parte  din 
membrii  Comitetului  de  coordonare  au  propus  să  trecem  de  îndată  la 
problema  primatului  papal  şi  a  infailibilităţii.  Am  fost  printre  cei  care 
s-au  opus,  considerînd  că  e  prea  devreme.  Se  ştie  că,  încă  de  la  început, 
unii  au  recomandat  să  se  înceapă  dialogul  cu  ceea  ce  ne  desparte,  ca  să 
nu  mai  pierdem  timpul  de  pomană,  cu  discutarea  învăţăturilor  care  ne 
sînt  comune.  Aceştia  erau  însă  în  taina  inimii  lor  convinşi  că  pentru 
probleme  mari  nu  există  soluţii  acceptabile  pentru  ambele  părţi,  şi  că 
astfel  se  va  renunţa  la  dialog!  Şi  acum  încă  unii  ortodocşi  atrag  atenţia 
că:  , .Trebuie  să  ne  intre  bine  în  cap  că  pe  romano-catolici  nu-i  intere¬ 
sează  în  realitate  decît  două  lucruri  esenţiale:  primatul  şi  infailibilitatea 
şi  că,  prin  dialog,  ei  nu  urmăresc  altceva  decît  să  le  propage".4  Părintele 
Placide  Deseille,  devenit  ortodox  în  ultimii  ani,  atras  mai  ales  de  spiri¬ 
tualitatea  răsăriteană,  potrivită  sufletului  său,  după  ce  vede  un  progres  în 
accentul  pe  Bisericile  locale,  în  documentul  de  la  Miinchen,  avertizează 
şi  el  că  aceasta  ar  trebui  să  determine  modificări  profunde  în  catolicism 
şi  să  ne  îndrumeze  de  îndată  spre  orientarea  dialogului  înspre  diferenţe “.5 

Sînt  de  acord,  dar  să  nu  ne  pripim.  Să  le  abordăm  la  plinirea 
vremii.  S-au  pus  pînă  acum  cîteva  premise  importante.  Trebuie  să  mai 
punem  şi  altele,  înainte  de  a  ne  fi  imposibil  să  mai  continuăm  dialogul, 
înainte  de  a  aborda  tema  primatului  şi  a  infailibilităţii,  ar  trebui,  poate, 
să  procedăm  la  una  sau  două  întîlniri  premergătoare  ale  plenului  Comi¬ 
siei  mixte  de  dialog,  în  faţa  căreia  să  se  prezinte  două-trei  referate 
ortodoxe,  două-trei  referate  romano-catolice,  cu  tema:  Cît  se  poate  avansa 
dintr-o  parte  spre  cealaltă?  Fără  o  bună  pregătire  dialogul  asupra  pri¬ 
matului  şi  infailibilităţii  are  totuşi  şanse  minime,  potrivit  unor  semne 
recente. 

Aş  putea  fi  întrebat  pe  ce  mă  întemeiez  cînd  afirm  aceasta  şi  de 
ce  am  propus  la  Opole  amînarea  acestei  teme  cu  cel  puţin  încă  o 
sesiune  a  Comisiei  de  dialog?  Aş  răspunde  că  în  primul  rînd  mă  înte¬ 
meiez  pe  propria  mea  cunoaştere  a  spiritului  ortodox  şi  a  celui  romano- 
catolic,  a  căror  pregătire  pentru  unitate  este  încă  insuficientă.  Ştiu  că 
există  entuziaşti  ai  dialogului  şi  ai  speranţei  şi  printre  ortodocşi  şi  prin¬ 
tre  romano-catolici.  Şi  eu  sînt  printre  aceştia,  un  entuziast  ponderat. 
Ştiu  de  asemenea  că  există  şi  mulţi  pesimişti.  Am  întrebat  pe  mulţi  ro¬ 
mano-catolici  cum  cred  ei  că  s-ar  putea  rezolva  acest  litigiu  aproape 
milenar:  n-am  primit  răspunsuri  care  să  indice  o  viziune  clară  asupra 
acestui  lucru,  deşi  cei  întrebaţi  erau  oameni  care  ar  fi  trebuit  să  aibă 
o  viziune  clară  şi  realistă.  Ortodocşii  răspund  mai  repede  şi  mai  exact  la 
această  întrebare!  Eu  aş  fi  printre  entuziaştii  cei  mari,  dacă  aş  găsi  mai 
mulţi  entuziaşti  şi  printre  romano-catolici,  gata  să  ştie  să  cîştige  prin 
ceea  ce  încă  li  se  pare  că  vor  pierde,  dacă  vor  merge  prea  hotărîţi  pe 
drumul  unităţii!  Reinstaurarea  Pentarhiei  îl  va  aduce  pe  Papa  din  nou  în 
fruntea  listei  —  primus  inter  pares  —  din  care  acum  este  omis  în  toată 
lumea  răsăriteană. 


4  Epifanie  Theodoropulos,  loc.  cit.,  p.  11. 

5  In  aceeaşi  revistă. 


I 


p 


STUDII  ŞI  ARTICOLE 


715  • 


Dar  mai  este  ceva  care,  personal,  mă  nelinişteşte  şi,  cu  toată  defe- 
renţa  faţă  de  partenerii  de  dialog  voi  spune  totuşi  lucrurilor  pe  nume. 
Mă  nelinişteşte  faptul  că  deşi  noi,  în  Comisia  mixtă  de  dialog,  stabilim 
unele  punţi,  unele  premise  solide  pentru  tema  cea  mare,  partea  romano- 
catolică,  în  diferite  articole,  cuvîntări  papale,  recenzii  de  cărţi  etc.  se 
străduieşte  să  contracareze  aceste  premise  cu  altele  de  un  neaşteptat 
conservatorism.  Ale  noastre,  ale  Comisiei,  precum  am  -arătat,  sînt  des¬ 
chise,  celelalte  reînnoiesc  declaraţii,  viziuni  şi  pretenţii  care  vor  putea 
speria  încă  o  dată  pe  partenerii  ortodocşi  în  dialog.  N-aş  vrea  să  cred  că 
aceste  lucruri  sînt  făcute  intenţionat,  spre  atenţia  Comisiei  noastre,  dar 
fiind  publice,  ele  sînt  receptate  de  noi  şi  în  acest  sens. 

Iată  cîteva  declaraţii  importante  ale  S.  Sale  Papa  Ioan  Paul  al  II-lea: 
„Sentimentele  de  afecţiune  reciprocă,  dialogul  sincer  pentru  a  ajunge  la 
adevăr ...  îi  vor  conduce  pe  ortodocşi  şi  pe  catolici  la  deplina  comuniune 
de  credinţă,  în  cadrul  varietăţii  tradiţiilor  liturgice,  disciplinare,  spiri¬ 
tuale  şi  teologice". 6 

In  iulie  1985  am  citit  în  „L’Osservatore  Romano"  7 8  o  cuvîntare  a 
S.  Sale  Papa  rostită  în  faţa  Curiei  romane,  deci  de  mare  însemnătate,  al 
cărei  titlu  mi-a  plăcut  şi  mi-a  părut  încurajator:  „Biserica  (romano-cato- 
licâ)  este  angajată  irevocabil  în  mişcgrea  ecumenică “.  Se  spun  în  această 
cuvîntare  lucruri  de  mare  importanţă  pentru  ecumenism  şi  pentru  dia¬ 
logul  nostru,  la  care  S.  Sa  face  trimiteri  speciale,  cu  aprecieri  elogioase. 
Dialogul  şi  documentele  lui  sînt  deci  receptate  de  episcopul  Romei,  papă 
şi  patriarh  al  Occidentului.  El  atrage  atenţia,  cu  delicateţe  pastorală  şi 
omenească:  „trebuie  să  avem  în  toate  grija  de  a  veni  întru  întîmpinarea 
a  ceea  ce  doresc  şi  aşteaptă  în  chip  legitim  ceilalţi  fraţi  creştini  ai  noştri , 
cunoscînd  felul  lor  de  gîndire  şi  sensibilităţile  lor".  S.  Sa  mai  atrage 
atenţia  că  trebuie  „să  se  evite  soluţiile  facile  care  nu  duc  la  nimic  solid 
şi  stabil",*  şi  omagiază  pe  Paul  al  Vl-lea  pentru  abolirea  amintirii  exco¬ 
municărilor  dintre  Bisericile  Romei  şi  Constantinopolului  la  7  dec.  1965. 
Tot  atît  de  frumos,  S.  Sa  promite  să  nu  obosească,  încurajînd  orice  efort, 
la  toate  nivelele,  în  vederea  întîlnirii  cu  ceilalţi  fraţi  creştini. 

Toate  acestea  sînt  încurajatoare  pentru  noi  toţi.  Sensibilitatea  orto¬ 
doxă  e  însă  uitată  cînd  se  afirmă  că  Papa  „este  în  slujba  Bisericii ,  slujire 
care  îi  incumbă  într-un  chip  unic  (s.  n.)  episcopului  Romei ",  ca  şi  atunci 
cînd  se  spune  că  Papa  e  chemat  „să  pască  turma  întregii  Biserici"?9  Se 
ştie  că  noi  credem,  aşa  cum  a  spus  de  multe  ori  S.  Sa,  că  la  această 
slujire  sînt  chemaţi  în  mod  egal  toţi  episcopii! 

Mulţi  ortodocşi  se  simt  descurajaţi  însă  mai  ales  de  unele  texte 
romano-catolice  din  ultima  vreme.  Iată  spre  exemplu,  cum  scrie  Vittorio 
Peri,  directorul  Bibliotecii  Vaticanului  şi  membru  în  Comisia  mixtă  de 
dialog  şi  în  Comitetul  de  Coordonare:  Vis-ă-vis  de  organismul  conciliar, 


6  „L’Osservatore  Romano",  4,  20  ianuarie  1985. 

7  Nr.  29,  16  iulie,  p.  1  şi  4—5. 

8  Idem. 

9  „L’Osservatore  Romano",  4,  1985,  col.  1. 

papa  are  o  poziţie  deosebită  de  a  patriarhilor  (are  în  vedere  pentarhia). 
Papa  cooperează  (sinergazetai)  cu  Conciliu!,  pe  cînd  patriarhii  sînt  de 
acord  (simfronunsin).10  Papa  are  un  rol  special ,  distinct ,  în  Biserica  uni¬ 
versală.* 11  Papa  are  o  misiune  specifică.12  în  Sinoadele  ecumenice  numai 
confirmarea  expresă  a  Papei  poate  convalida  concluziile.13  Papa  are  mi¬ 
siunea  de  ghid  şi  o  funcţie  de  coordonare.14  Papa  a  avut  de  la  început 
un  drept  special  de  intervenţie  pentru  a  salvgarda  credinţa  ortodoxă  şi 
comuniunea  în  dragoste  a  Bisericilor.15 

Prerogativele  proprii  Scaunului  roman  —  precizează  Dr.  Peri,  spre 
a  nu  rămîne  nici  un  dubiu  —  se  exprimau  în  termeni  care  nu  sînt  nici 
morali,  nici  generici,  ci  în  mod  tipic  juridici  (s.  n.);16  Papa  are  un  minister 
caracteristic  (s.  n.)  pentru  edificarea  Bisericii  universale;17  Papa  are  o  ha- 
rismă  destinată  construcţiei  unităţii  eclesiale.18  Funcţiunea  pontificală  a 
fost  întotdeauna  singulară  (s.  n.)  vis-â-vis  de  aceea  a  patriarhilor;19  Minis¬ 
terul  eclesial  al  Papei  are  uncaracter  unic20  (s.  n.);  Scaunul  roman  are  o 
misiune  eclesială  particulară .21  Papa  a  exercitat  rolul  de  protecţie  (s.  n.J 
şi  de  promovare  a  creşterii  comuniunii  eclesiale;22  Papa  are  o  funcţie 
proprie ;23  Papei,  potrivit  conştiinţei  eclesiale  celei  mai  autorizate  şi  celei 
mai  autentice,  aceea  a  Orientului,  i-a  fost  recunoscută  întotdeauna  o 
funcţie  specială.24 

Aş  putea  cita  aici  şi  pe  alţii.  De  pildă  alt  membru  al  Comisiei  mixte, 
Mgr.  Michele  Maccarrone,  reputatul  istoric,  continuă  să  ne  mai  numească 
şi  azi  pe  noi  ortodocşii  „fraţi  separaţi",25  deşi  Papii  înşişi  vorbesc  acum 
de  Biserici- sur  orii 2*  De  altfel,  Mgr.  Maccarrone  are  o  ciudată  idee  despre 
ecumenism.  Cînd  părintele  M.  R.  Tillard,  şi  el  membru  al  Comisiei  mixte 
de  dialog,  în  cunoscuta  sa  carte  „Episcopul  Romei"  2;  face  eforturi  dis¬ 
perate  şi  oneste  de  a  găsi  o  cale  de  prezentare  a  primatului  papal  cît  de 
cît  acceptabilă  ortodocşilor,  Mgr.  Maccarrone  îl  acuză  că  scrie,  nici  mai 
mult,  nici  mai  puţin,  decît  împotriva  ecumenismului!  Oare  nu  au  drep¬ 
tate  unii  ortodocşi  cînd  declară  că  nu  pricep  ce  înţeleg  romano-catolicii 
—  sau  măcar  unii  dintre  ei  —  prin  ecumenism? 


10  Vittorio  Peri,  La  Synergie  entre  le  Pape  et  la  Concile  ecumenique.  Note 
d’histoire  sur  Vecclesiologie  traditionelle  de  l’Eglise  indivise ,  în  „Irănikon*4,  2, 
1983,  p.  174. 

11  Idem,  p.  178. 

12  Ibidem. 

13  Idem,  p.  179. 

14  Ibidem. 

15  Ibidem. 

16  Idem,  p.  180. 

17  Ibidem. 

18  Ibidem. 

19  Idem,  p.  181. 

20  Ibidem. 

21  Ibidem. 

22  Idem,  vezi  şi  p.  191. 

23  Ibidem. 

24  Ibidem. 

25  „L’Osservatore  Romano*',  ed  hebd,  nr.  49.  4  decembrie  1984,  p.  6. 

26  De  asemenea  la  Papa  Ioan  Paul  al  II-lea,  în  cuvîntarea  către  Curie,  p.  5. 

27  L'Eveque  de  Rome,  Paris,  1982. 

Mgr.  Maccarrone  apără  nu  numai  primatul  din  epoca  lui  cea  mai 
îndepărtată  de  ortodoxie,  dar  îl  condamnă  pe  M.  R.  Tillard  pentru  că 
ridică  unele  obiecţii  împotriva  Conciliului  Vatican  I  şi  împotriva  defini¬ 
ţiilor  „ex  sese“.  Deşi  Comisia  mixtă  de  dialog  a  promovat  deja  ideea 
egalităţii  Bisericilor  locale,  ca  Biserici  plenare,  Mgr.  Maccarrone  scrie 
negru  pe  alb:  „Biserica  romană  nu  este  numai  o  Biserică  locală.  Ea  se 

bucură  de  singularitate  (s.  n.)  proprie44.28 

* 

Ne  oprim  aici.  Deja  am  abuzat  prea  mult  de  citate  care  spun  acelaşi 
lucru,  dar  mi  s-a  părut  elocvent  prin  sine  faptul  că,  numai  pe  cîteva 
pagini,  s-a  putut  spune  de  atîtea  ori  acelaşi  lucru,  cînd  chiar  S.  Sa  Papa 
vorbeşte  despre  ele  cu  oarecare  reţinere,  şi  cu  completări  de  intenţie 
demitizantă!  Nu  neg  deloc  faptul  că  unii  Papi  pot  avea  harisme  speciale 
şi  iniţiative  de  mare  valoare  pentru  întreaga  Biserică.  Dar  asta  e  altceva. 

Asemenea  pregătiri  pentru  dialogul  asupra  marilor  diferenţe  care 
despart  cele  două  Biserici  nu  sînt  de  bun  augur.  Le-am  pomenit  pentru 
că  tema  conferinţei  mele  mă  obligă  să  mă  refer  şi  la  perspectivele  dialo¬ 
gului  în  care  ne-am  angajat. 

în  acest  context  e  de  înţeles  de  ce  Bisericile  şi  teologii  ortodocşi  nu 
prea  reacţionează,  nu  prea  analizează  rezultatele  dialogului  de  pînă  acum. 
Abia  cîţiva  teologi,  ici  şi  colo,  au  spus  şi  mai  spun  cîte  ceva.  Dialogul  n-a 
devenit  încă  un  eveniment.  Persistă  încă  o  anumită  neîncredere,  alimen¬ 
tată  şi  de  unii  ortodocşi  prea  conservatori,  dar  iată  că  ea  e  alimentată  şi 
de  unii  romano-catolici.  Chiar  unul  din  copreşedinţi,  iubitul  nostru  cardi¬ 
nal  Willebrands,  în  cadrul  unei  conferinţe  ţinute  aici  la  Viena,  în  anul 
trecut,  cu  prilejul  aniversării  a  20  de  ani  de  la  înfiinţarea  Asociaţiei 
„Pro  Oriente44,  deşi  a  spus  foarte  multe  lucruri  încurajatoare  pentru 
dialogul  cu  Orientul,  nu  s-a  putut  reţine  să  nu  spună  că  Biserica  Romei 
deţine  primatul  printre  celelalte  Biserici.  De  asemenea  l-a  citat  pe  S.  Sa 
Papa  Ioan  Paul  al  II-lea  care,  într-o  cuvîntare  ţinută  la  Seminario  Ro¬ 
mano,  a  spus  textual:  „Papa  este  locţiitorul  lui  Hristos  pentru  întreaga 
Biserică44.  Să  sperăm  că  acestea  nu  mai  sînt  totuşi  condiţii  ale  dialogului, 
sau  vreun  veto  anticipat.  Pentru  Comisia  mixtă  de  dialog,  totul  e  supus 
dialogului.  în  această  perspectivă  dialogul  rămîne  deschis. 

Ortodocşii  ar  dori  ca  partea  romano-catolică  să  înţeleagă  lunga 
experienţă  răsăriteană  a  sinodalităţii,  experienţa  care  şi-a  dovedit  realis¬ 
mul  şi  eficacitatea.  Ortodocşii  au  încă  impresia  că  deşi  partea  catolică 
a  reabilitat  în  mare  parte  spiritul  conciliar,  el  mai  rămîne  încă  incom¬ 
plet  exprimat  şi  înţeles  în  viaţa  Bisericii  Apusene. 

Pierderea  sinodalităţii  (conciliarităţii)  s-a  datorat  estompării  carac¬ 
terului  organic  al  Bisericii  şi  îngroşării  aspectului  juridic  în  viaţa  Bi¬ 
sericii. 

Soluţia  rezolvării  marilor  diferenţe  dintre  cele  două  Biserici  stă  în 
modul  cum  va  fi  înţeleasă  şi  exercitată  sinodalitatea.  „ Pregătirile 44  ar 
trebui  să  meargă  mai  ales  spre  această  direcţie,  nu  spre  reafirmarea  tocmai 


28  Loc.  cit.t  p.  6. 

a  antitezelor  sinodalităţii,  adică  exact  a  ceea  ce  a  dus  la  despărţirea  şi 
la  adîncirea  ei.  , 

Revenind  la  impasul  actual,  în  legătură  cu  ordinea  şi  timpul  admini¬ 
strării  tainelor  de  iniţiere,  aş  zice  că  e  bine  că  ambele  părţi  în  dialog 
se  prevalează  şi  fac  apel  la  practica  bisericească  din  vechime,  din  epoca 
unităţii.  în  această  privinţă  Comisia  de  dialog  se  va  afla  în  situaţia,  pe 
de  o  parte  de  a  determina  tradiţia  autentică ,  pe  de  alta  de  a  stabili  un 
principiu  care  va  putea  fi  utilizat  şi  în  alte  cazuri  similare.  Aceasta  ar 
putea  fi  o  contribuţie  nouă,  majoră,  la  deschiderea  unor  căi  noi  spre  suc¬ 
cesul  dialogului. 

Eu  mi-aş  propune  mie  şi  d-voastră,  şi  celor  56  de  cavaleri  ai  îndrăz¬ 
nelii,  membri  ai  Comisiei  mixte  internaţionale  de  dialog  teologic  între 
Biserica  ortodoxă  şi  Biserica  romano-catolică,  să  reţinem  nu  atît  „pre¬ 
gătirile”  care  poartă  în  ele  germenul  descurajării,  ci  mai  ales  cîteva 
cuvinte  profetice  ale  Papei  Ioan  Paul  al  II-lea,  care  deschid  cea  mai  mare 
fereastră  speranţei.  Aceste  cuvinte  au  fost  rostite  la  28  iunie  1985,  la 
Roma,  cu  prilejul  aniversării  a  25  de  ani  de  la  instituirea  Secretariatului 
pentru  unitate,  în  acea  deja  citată  cuvîntare  către  Curia  Romană.  Ele 
conţin  cheia  succesului  dialogului  dintre  Orient  şi  Occident,  în  totalitatea 
lui,  .soluţia  care  va  încununa  dialogul:  f, Trebuie  ca  Biserica  să  reînveţe 
a  respira  cu  ambii  săi  plâmîni,  oriental  şi  occidental 

Văd  în  aceste  cuvinte,  printre  ele  şi  dincolo  de  ele,  Biserica  viitorului 
apropiat,  una,  sfîntă,  sobornicească  şi  apostolească,  din  Răsărit  şi  Apus, 
Pentarhia  restaurată  în  spiritul  tradiţiei  creştine  bimilenare. 

t  ANTONIE 

Mitropolitul  Transilvaniei 

ÎMPĂCAREA  —  COMPONENTA  A  MÎNTUIRII  • 


1.  Importanţa  şi  actualitatea  problemei 


Restabilirea  relaţiei  omului  cu  Dumnezeu,  tulburate  de  păcat,  prin 
împăcarea  cu  Dumnezeu,  cu  sine  şi  cu  lumea,  a  fost  o  căutare  şi  preocu¬ 
pare  constantă  a  sufletului  religios  de  totdeauna,  încărcat  de  conştiinţa 
vinovăţiei  pentru  starea  sa  de  păcat  şi  a  traumelor  adînci  ale  acestuia  pe 
care  le  lasă  în  viaţa  omului  şi  a  lumii.  Abia  în  creştinism  însă,  unicul 
loc  unde  se  împlineşte  plenar  această  năzuinţă  şi  căutare  neostoită  a 
sufletului  religios,  prin  întreagă  iconomia  divină  a  mîntuirii  lumii  reali¬ 
zată  de  Dumnezeu-Tatăl  prin  Fiul  în  Duhul  Sfînt,  problema  împăcării  a 
fost  înţeleasă  în  toată  amploarea,  dimensiunile  şi  fiinţa  ei,  precum  şi  în 
contextul  întregii  iconomii  divine  a  mîntuirii. 

Deşi  problema  împăcării  a  fost  abordată  teologic  prima  dată  în  Apus, 
în  special  de  Anselm  de  Canterbury  în  cadrul  teoriei  satisfacţiei  şi  mai 
apoi  de  la  Reformă  încoace,* 1  totuşi  fiind  un  termen  biblic,  e  adevărat  mai 
puţin  frecvent,  dar  reliefînd  un  aspect  important  al  iconomiei  divine  a 
mîntuirii,  ea  a  constituit  o  preocupare  constantă  în  teologia  biblică,  în 
scrierile  Sf.  Părinţi,  dar  şi  în  teologia  dogmatică  ortodoxă,  direct  sau 
indirect  în  legătură  strînsă  cu  alţi  termeni  care  o  implică,  în  cadrul 
dogmei  soteriologice  şi  hristologice,  în  teologia  simbolică,  precum  şi  în 
teologia  morală  şi  păstorală  cu  aplicaţiile  ei  practice. 

Dar,  îndeosebi  azi,  mai  ales  în  ultimele  decenii,  împăcarea  a  devenit 
o  problemă  importantă  de  cercetare  multilaterală  în  cadrul  dialogurilor 
ecumenice  contemporane,  chiar  ortodox-luterane,2  precum  şi  în  Mişcarea 
ecumenică  şi  în  cadrul  fundamentării  teologice  a  preocupărilor  şi  efor¬ 
turilor  susţinute  ale  Bisericilor  creştine  de  stopare  a  cursei  înarmărilor 
şi  apărarea  vieţii  şi  păcii  pe  planeta  noastră. 

Avînd  deci  o  importanţă  permanentă  pentru  teologia  creştină,  tema 
celui  de  al  IV-lea  dialog  teologic  între  Biserica  Ortodoxă  Română  şi 
E  K  D  îşi  vădeşte,  aşadar,  nu  numai  utilitatea  dar  şi  actualitatea  sa  cu 
totul  deosebită,  mai  cu  seamă  că  împăcarea  este  privită  acum  în  legătură 
strînsă  cu  înnoirea  şi  vindecarea  lumii  în  Hristos. 


*  Referat  ţinut  în  cadrul  celui  de  al  IV-lea  dialog  teologic  între  Biserica 
Ortodoxă  Română  şi  Biserica  Evanghelică  din  Germania  Federală  (EKD)  care  a  avut 
loc  la  Techirghiol  (1985). 

1  Christoph  Klein,  Versdhnung  als  Zwischenmenschliches  Geschehen  im  Neuen 
Testament ,  în  „Im  Kraftfeld  des  Evangeliums"  Festschrift  fur  Hermann  Binder, 
Sibiu,  1981,  p.  46. 

2  Versbhnung.  Das  deutsch-russische  Gesprăch  iiber  das  chrisliche  Verstăndnis 
der  Vreschohung  zwischen  Vertreten  der  EKD  und  der  Russischen  Orthodoxen 
Kirchen ,  Studienheft  5,  Witten,  1967. 


4 


720 


MITROPOLIA  ARDEALULUI 


2.  Noţiunea  de  mîntuire,  aspectele  şi  elementele  ei  componente 

Misterul  iconomiei  şi  unirii  noastre  cu  Dumnezeu  prin  întruparea, 
viaţa,  moartea,  învierea  şi  înălţarea  la  cer  a  lui  Iisus  Hristos,  ca  şi  prin 
pogorîrea  Duhului  Sfînt,  cuprinde  în  Revelaţia  dumnezeiască  o  multitu¬ 
dine  de  aspecte  şi  direcţii  importante  a  căror  semnificaţii  cu  greu  pot  fi 
redate  şi  reduse  la  un  simplu  cuvînt.  De  aceea  „Sf.  Scriptură  —  zice 
Nicolae  Cabasila  —  a  trebuit  să  caute  o  mulţime  de  icoane  care  să  lămu¬ 
rească  marea  taină  a  acestei  uniri  neînţelese,  deoarece  într-una  singură 
e  limpede  că  nu  se  poate  cuprinde  un  aşa  mare  adevăr  .  .  .  Nici  una  din 
aceste  icoane  folosite  nu  lămuresc  deplin  unirea  duhovnicească  a  omului 
cu  Dumnezeu,  căci  toate  se  dovedesc  neputincioase  în  a  arăta  adîncimea 
acestei  taine44.3  Toate  imaginile  şi  icoanele  folosite  de  Sf.  Scriptură  indică 
deci  diversitatea  de  aspecte  şi  laturi  ale  mîntuirii  noastre  obiective  şi 
subiective  în  Hristos  şi  care  privesc  pe  de  o  parte  restabilirea  relaţiei 
omului  cu  Dumnezeu  prin  restaurarea  slavei  şi  cinstirii  lui  Dumnezeu 
Unul  în  Treime  în  lumea  creată  şi  împăcarea  Sa  cu  noi  în  jertfa  lui 
Hristos,  prin  care  s-a  împlinit  întreaga  dreptate,  iar  pe  de  altă  parte 
în  eliberarea  naturii  umane  din  robia  puterilor  stricăciunii  şi  ale  păcatu¬ 
lui  şi  a  morţii,  vindecarea  şi  restaurarea  ei  în  starea  originară,  precum 
şi  sălăşuirea  bogăţiei  vieţii  şi  energiilor  dumnezeieşti  în  firea  omenească 
asumată  de  Hristos  şi  prin  El  în  noi  toţi. 

Termenul  principal  folosit  de  Sf.  Scriptură  şi  Tradiţia  bisericească 
pentru  a  reda  scopul  şi  rezultatul  operei  lui  Hristos  este  acela  de  „mîn¬ 
tuire44  şi  de  aceea  el  rămîne  termenul  preferat  în  teologia  ortodoxă, 
întrucît  el  este  folosit  cel  mai  des  în  Noul  Testament,  de  peste  200  de  ori, 
şi  este  întrebuinţat  şi  în  Simbolul  de  credinţă  al  Bisericii  ecumenice, 
înţelesurile  cuprinse  în  el  sînt  redate  în  Noul  Testament  printr-o  mul- 
ţine  de  alţi  termeni,  cum  sînt  cei  de  răscumpărare,  împăcare,  îndreptare, 
viaţa  cea  nouă,  sfinţire  etc.,  care  pun  în  relief  diferitele  laturi,  aspecte 
şi  faze  ale  mîntuirii  noastre  în  Hristos.  între  toţi  aceşti  termeni  care 
exprimă  starea  de  mîntuire  există  o  deplină  solidaritate  sau  complemen¬ 
taritate.  înţelesul  fiecăruia  implică  înţelesurile  exprimate  prin  ceilalţi. 
Fiecare  termen  e  valoros  în  sine,  căci  indică  diferite  aspecte  şi  semnifi¬ 
caţii  ale  iconomiei  divine  a  mîntuirii  şi  de  aceea  de  toţi  trebuie  să 
ţinem  seama  în  înţelegerea  ei,  fără  să  forţăm  pe  cei  mulţi  să  intre  în 
înţelesul  vreunuia.4  în  acelaşi  timp  termenul  grec  „sotiria44  corespunde 
lui  „sanus“  din  latină  şi  înseamnă  a  da  sănătate  celui  ce  a  pierdut-o, 
a  salva  de  la  moarte,  a  vindeca.  De  aceea  expresia  „credinţa  ta  te-a 
mîntuit44  înseamnă  „credinţa  te-a  vindecat44,  cei  doi  termeni  fiind  sino¬ 
nimi.  De  aceea  mîntuirea  în  Hristos  are  şi  un  sens  terapeutic  de  „vin- 


3  Nicolae  Cabasila,  Viaţa  în  Hristos ,  P.  G.,  150,  col.  497  CD  —  504  A. 

4  D.  Stăniloae,  Teologia  dogmatică  ortodoxă,  voi.  II,  Bucureşti,  1978,  p.  332; 
Idem,  învăţătura  ortodoxă  despre  mîntuire  şi  concluziile  ce  rezultă  din  ea  pentru 
slujirea  creştină,  „Ortodoxia“,  24  (1972),  2,  195 — 197;  VI.  Lossky,  Redemption  et 
deification,  în:  „A  l’image  et  â  la  resemblance  de  Dieu“,  Paris,  1967,  p.  98;  P.  Nellas, 
învăţătura  despre  îndreptare  a  lui  Nicolae  Cabasila.  Contribuţie  la  soteriologia 
ortodoxă,  Atena,  1975,  p.  21 — 24. 

decare  a  fiinţei*4,  iar  Mîntuitorul  se  numeşte  pe  Sine  „viaţa44,  care  a 
biruit  moartea.5 

în  teologia  apuseană,  în  general,  s-au  folosit  cu  predilecţie  pentru 
întreagă  opera  de  mîntuire  termenii  biblici  de  răscumpărare  şi  de  împă¬ 
care.  Teologia  patristică  şi  ortodoxă  i-a  folosit  şi  îi  foloseşte  şi  ea,  dar 
niciodată  ca  înţelesuri  exclusive,  ci  numai  în  legătură  strînsă  cu  cei¬ 
lalţi  termeni  şi  aspecte  implicate  în  termenul  de  mîntuire,  cum  proce¬ 
dează  de  exemplu  Sf.  Simion  Noul  Teolog:  „Fiul  lui  Dumnezeu  —  zice 
el  —  s-a  coborît  pe  pămînt  ca  să  ne  împace  prin  Sine  pe  noi  cei  ce 
eram  duşmani  ai  Părintelui  Său  (R.  5,  10)  şi  să  ne  unească  în  chip 
conştient  cu  Sine  prin  Duhul  Sfînt44.6  Termenul  biblic  de  împăcare  întîl- 
uit  în  Epistolele  Sf.  Apostol  Pavel  exprimă  deci  un  aspect  important  al 
mîntuirii  noastre  în  Hristos,  subliniind  desfiinţarea  „vrăjmăşiei44  şi  resta¬ 
bilirea  relaţiei  normale  de  pace  între  noi  şi  Dumnezeu,  prin  întruparea 
şi  jertfa  pe  Cruce.  în  acest  sens  împăcarea  formează  o  componentă  esen¬ 
ţială  a  mîntuirii  şi  priveşte  îndeosebi  direcţia  ei  spre  Dumnezeu  şi  as¬ 
pectul  negativ  al  mîntuirii,  de  nimicire  a  păcatului  şi  a  vrajbei  şi  a  ur¬ 
mărilor  lor  în  om,  ceea  ce  arată  în  acelaşi  timp  şi  direcţia  ei  spre  firea 
umană  asumată  de  Hristos  şi  noi  toţi,  privind  vindecarea  şi  restaurarea 
firii  umane,  ca  şi  aspectul  pozitiv  al  iconomiei  mîntuirii,  unirea  cu  Dum¬ 
nezeu,  viaţa  cea  nouă  şi  îndumnezeirea  prin  har  —  vocaţia  ultimă  a 
omului.7  Deşi  Ortodoxia  a  insistat  mai  ales  asupra  aspectului  ontologic 
şi  pozitiv  al  iconomiei  mîntuirii,  restaurarea  firii  umane  şi  îndumne¬ 
zeirea  ei  prin  har,  totuşi  n-a  scăpat  o  clipă  din  vedere  şi  împăcarea 
noastră  cu  Dumnezeu  realizată  în  Iisus  Hristos,  dovadă  e  şi  faptul  că 
aceasta  din  urmă  a  făcut  şi  obiectul  unei  aprofundări  şi  hotărîri  ofi¬ 
ciale  a  ei  cu  valoare  panortodoxă,  încă  din  secolul  al  Xll-lea,  în  hotărî- 
rile  Sinoadelor  din  Constantinopol  (1156 — 1157),  cu  privire  la  jertfa  şi 
împăcarea  adusă  de  Hristos,  ca  şi  în  cîteva  „anatematisme44  ale  acestora 
de  o  excepţională  importanţă  şi  care  au  intrat  încă  de  atunci  în  „Sino- 
diconul  Ortodoxiei44.8 

3.  Împăcarea  lumii  în  lisus  Hristos 

Aşadar,  în  sens  paulin,  împăcarea  lumii  cu  Dumnezeu  presupune 
păcatul,  care  a  stricat  armonia  dintre  om  şi  Dumnezeu,  cu  sine  însuşi  şi 
cu  lumea  şi  înseamnă  „surparea  zidului  despărţitor44  între  cele  două 
lumi,  precum  şi  „desfiinţarea  vrăjmăşiei  în  trupul  lui  Hristos44  (Ef.  2,  14; 
Col.  1,  20 — 21;  R.  5,  10).  Ca  act  liber  al  omului,  păcatul  care  vine  din 
cădere  nu  constituie  numai  o  întunecare  a  spiritului  din  care  trebuie  să 
iasă,  o  infirmitate  de  care  trebuie  să  se  vindece  şi  moarte  din  pricina 
căreia  el  trebuie  să  reînvie,  ci  este  în  acelaşi  timp  şi  o  „vrăjmăşie44 


5  P.  Evdokimov,  Les  âges  de  la  vie  srpirituelle,  Paris,  1964,  p.  169 — 170,  38; 
Nellas,  op.  cit.,  p.  106 — 111. 

6  Sf.  Simion  Noul  Teolog,  Cele  225  de  capete  teologice  şi  practice,  (II,  58), 
trad.  de  D.  Stăniloae,  Filocalia,  voi.  VI,  Bucureşti,  1977,  p.  80. 

7  V.  Lossky,  op.  cit.,  p.  108;  Nellas,  op.  cit.,  p.  71. 

8  John  Meyendorff,  Christ  in  eastem  christian  thought,  Washington,  1969, 
p.  154;  J.  Gouillard,  Le  Synodikon  de  VOrthodoxie.  Edition  et  Commentaire,  Paris, 
1967,  p.  72—74. 

împotriva  lui  Dumnezeu,  care  trebuie  nimicită.9  Vrăjmăşia  aceasta  năs¬ 
cută  din  păcatul  mîndriei  şi  întreţinută  mereu  de  teama  de  pedeapsă, 
care  generează  la  rîndul  ei  aversiune  şi  ură,  înalţă  şi  mai  mult  zidul  des¬ 
părţitor  între  cele  două  lumi,  într-un  zid  al  vrajbei  şi  răzvrătirii  con¬ 
tinue  a  omului  cu  sine  însuşi,  cu  Dumnezeu  şi  cu  lumea,  precum  şi  al 
făpturii  întregi  împotriva  lui.  Se  înţelege  că  vrăjmăşia  aceasta  n-o 
nutreşte  Dumnezeu,  ci  omul,  căci  ,,nu  Dumnezeu  este  Cel  ce  duşmănea, 
ci  omul.  Pentru  că  Dumnezeu  niciodată  nu  duşmăneşte*4.10  Cu  toate 
acestea  Sf.  Scriptură  spune  că  prin  păcat  toţi  am  devenit  nu  numai  „fii 
ai  neascultării*4,  ci  şi  „fii  ai  mîniei**  (Ef.  2,  2 — 3)  lui  Dumnezeu,  că 
„mînia  lui  Dumnezeu  se  descoperă  din  cer  peste  toată  fărădelegea  şi 
peste  toată  nedreptatea  oamenilor  care  ţin  adevărul  lui  Dumnezeu  în 
robia  nedreptăţii**  (R.  1,  18;  Ef.  5,  6;  Col.  3,  6).  Căci  deşi  Dumnezeu  nu 
urăşte  pe  om,  El  detestă  şi  urăşte  însă  păcatul  şi  atitudinea  şi  starea 
aceasta  în  care  se  află  omul  îi  pricinuieşte  de  fiecare  dată  indispoziţie, 
mîhnire,  supărare  şi  scîrbă  faţă  de  urîciunea  păcatului.* 11  Şi  cu  toate 
acestea  El  se  apleacă  necontenit  cu  iubire  faţă  de  făptura  Sa  şi  în  marea 
Sa  bunătate  şi  iubire  de  oameni,  încă  pe  cînd  erau  păcătoşi  şi  vrăjmaşi, 
spune  Sf.  Apostol  Pavel,  ne-a  împăcat  cu  Sine  prin  întruparea  şi  moartea 
Fiului  Său,  Care  unindu-ne  cu  Sine  şi  ascultător  făcîndu-se  pînă  la 
moarte  a  surpat  zidul  vrajbei,  mîntuindu-ne  astfel  „prin  viaţa  Lui“  (R.  5, 
8—10;  Ef.  2,  14—18;  Col.  1,  20-±-21;  II  Cor.  5,  18—19;  Filip.  2,  8). 

Aşa  cum  am  spus,  teologia  ortodoxă  n-a  înţeles  niciodată  în  sens 
exclusiv  şi  nici  pur  juridic  termenul  de  împăcare,  ci  numai  în  legătură 
strînsă  cu  ceilalţi,  considerînd  întotdeauna  mîntuirea,  împăcarea  în  Hris- 
tos,  ca  manifestîndu-se  simultan  în  trei  direcţii:  spre  Dumnezeu,  spre 
firea  omenească  asumată  de  El  şi  spre  noi.  De  aceea  mîntuirea,  împă¬ 
carea  începe  de  fapt  chiar  prin  întruparea  Fiului,  care  prin  unirea  celor 
două  firi,  dumnezeiască  şi  omenească,  în  ipostasul  Său  dumnezeiesc,  ne-a 
unit  în  Sine  cu  Dumnezeu,  făcînd  din  cele  două  lumi  una  şi  înlăturînd 
astfel  cel  dintîi  obstacol  în  calea  împăcării  şi  apropierii.  „Trei  piedici 
—  observă  Nicolae  Cabasila  —  stau  în  calea  omului  spre  Dumnezeu: 
firea,  păcatul  şi  moartea.  De  toate  aceste  trei  piedici  Domnul  îi  dă 
omului  putere  să  scape,  ba  chiar  să  se  unească  cu  Sine,  după  ce  le-a 
înlăturat  pe  toate  una  după  alta:  pe  cea  a  firii  prin  întrupare,  pe  a 
păcatului  prin  răstignire,  iar  zidul  cel  din  urmă  al  morţii  celei  tiranice, 
din  care  a  ridicat  toată  firea  prin  înviere  . . .  Luînd  astfel  asupra  Lui 
tocmai  ceea  ce  forma  între  noi  şi  El  zid  despărţitor,  n-a  mai  lăsat  nimic 
între  noi**.12 

întruparea  Fiului  a  adus  în  firea  omenească  o  viaţă  şi  putere  nouă 
în  raport  cu  Dumnezeu,  cu  noi  înşine  şi  cu  semenii,  unindu-ne  în  modul 
cel  mai  intim,  neseparabil  şi  definitiv  în  Sine  pe  noi  toţi  cu  Dumnezeu. 
„Fiul  lui  Dumnezeu  făcîndu-se  om  —  zice  Pr.  Prof.  D.  Stăniloae  — 


9  Nellas,  op.  cit.,  p.  82. 

10  Ioan  Hrisostom,  Omilia  XI  la  II.  Cor.  3,  P.  G.  61,  col.  478. 

11  Grigorie  Marcu,  Profilul  neotestamentar  al  teologiei  împăcării  în  desfăşu¬ 
rările  lui  actuale,  în  „Mitropolia  Ardealului44,  XVIII  (1973),  1 — 2,  p.  15;  Nellas, 
op.  cit.,  p.  113;  D.  Stăniloae,  Teologia  dogmatică  ortodoxă,  voi.  II,  p.  130. 

12  N.  Cabasila,  op.  cit.,  col.  572  C  D,  A. 

devine  şi  în  această  calitate  Fiul  lui  Dumnezeu.  Iubirea  Sa  filială,  eternă 
şi  desăvîrşită,  faţă  de  Tatăl  umple  şi  umanitatea  Sa".13  „Hristos  l-a  aşe¬ 
zat  iarăşi  pe  omul  întors  de  la  Dumnezeu  —  zice  Sf.  Chirii  al  Alexan¬ 
driei  —  în  faţa  Tatălui  în  Sine  ca  în  cel  dintîi  om.  In  Hristos  a  fost 
pus  în  vederea  Tatălui  şi  în  ochii  Lui".14  Tatăl  priveşte  acum  la  faţa 
lui  Hristos,  Dumnezeu-Omul,  cu  iubirea  cu  care  priveşte  la  Fiul  Său 
Unul-Născut.  Firea  noastră  omenească,  unindu-se  cu  firea  dumnezeiască 
în  ipostasul  dumnezeiesc  al  Fiului  şi  purtată  fiind  acum  de  El,  e  sfin¬ 
ţită  şi  îndreptată  real  chiar  prin  aceasta  spre  Dumnezeu,  aşa  încît  ea 
a  devenit  sfîntă,  dreaptă  şi  împăcată  chiar  în  rădăcina  ei.  Pacea  ei  cu 
Dumnezeu  constă  în  iubirea  filială  a  lui  Hristos-Omul  faţă  de  Tatăl, 
precum  şi  în  privirea  iubitoare  a  Tatălui  la  faţa  lui  Hristos  ca  la  însuşi 
Fiul  Său,  care  poartă  întipărit  acum  în  eâ  chipul  Fiului.15  „Ce  anume 
a  împăcat  pe  Dumnezeu  cu  firea  omenească?  se  întreabă  N.  Cabasila. 
Fără  îndoială  faptul  că  îl  vede  om  pe  însuşi  Fiul  Lui  iubit. “  lt>  Căci  El 
se  bucură  „regăsind  între  noi  pe  însuşi  Fiul  Său  iubit".17 

Importanţa  întrupării  în  întreaga  iconomia  mîntuirii  şi  împăcării 
rezultă  apoi  şi  din  faptul  că  ipostasul  dumnezeiesc  al  lui  Iisus  Hristos 
nefiind  supus  limitelor,  a  devenit  arhetipul  ipostatic  al  întregii  umani¬ 
tăţi,  în  care  e  recapitulată,  şi  prin  aceasta  lumea  întreagă  este  unită 
şi  împăcată  cu  Dumnezeu  în  Hristos.18 

întruparea  însă  este  doar  prima  etapă,  care  a  înlăturat  primul  ob¬ 
stacol  din  cale  şi  a  creat  astfel  condiţia  pentru  înlăturarea  celorlalte 
două:  păcatul  şi  moartea,  prin  jertfa  de  pe  Cruce  şi  învierea  lui  Iisus 
Hristos,  fără  de  care  n-ar  fi  fost  realizată  deplin  împăcarea. 

Dacă  păcatul  neascultării,  care  s-a  transformat  în ,  ură  şi  insultă 
faţă  de  Dumnezeu,  a  generat  moartea,  Iisus  Hristos  s-a  făcut  ascultător 
faţă  de  Dumnezeu  pînă  la  moarte,  „împlinind  astfel  toată  dreptatea"  19 
şi  restabilind  toată  slava  şi  cinstea  pe  care  omul  se  cuvenea  s-o  dea  lui 
Dumnezeu,  şi  împăcîndu-i  în  Sine  cu  El.  „în  felul  acesta  —  zice  N. 
Cabasila  —  Fiul  Unul-Născut  singur,  neomiţînd  nimic  pentru  slava 
Tatălui  a  surpat  zidul  din  mijloc  al  vrajbei  şi  a  eliberat  pe  om  de  pă¬ 
cate.  Întrucît  însă  Iisus,  Cel  în  două  firi,  a  cinstit  pe  Tatăl  după  cealaltă 
din  firi,  adică  după  firea  noastră  omenească,  a  împletit  Tatălui  acea 
cunună  a  slavei  din  Trupul  şi  Sîngele  Lui;  de  aceea  singurul  leac  îm¬ 
potriva  păcatului  este  Trupul  lui  Hristos  şi  singura  dezlegare  de  păcate 
este  Sîngele  Lui."  20  Cabasila  explică  preamărirea  lui  Dumnezeu,  pe  care 
Hristos  I-a  adus-o  prin  toată  viaţa  Sa  pînă  la  jertfa  pe  Cruce,  ca  pe 
un  act  de  supremă  omagiere  şi  restabilire  a  dreptăţii  lui  Dumnezeu  în 


13  D.  Stăniloae,  învăţătura  ortodoxă  despre  mîntuire,  p.  199. 

14  Sf.  Chirii  al  Alexandriei,  De  adoratione  in  Spiritu  et  veritate ,  IX;  P.  G., 
68,  col.  62  D. 

15  D.  Stăniloae,  op.  cit.,  p.  200. 

16  N.  Cabasila,  Explicarea  dumnezeieştii  Liturghii,  P.  G.  150,  col.  464  B. 

17  Idem,  Viaţa,  col.  636  D. 

18  John  Meyendorff,  op.  cit.r  p.  118. 

19  N.  Cabasila,  Viaţa,  col.  689  D. 

20  Ibidem,  col.  589  C. 

toate  făpturile  Sale,  încît  spune  că  ,,dacă  Mîntuitorul  s-a  întrupat,  a 
făcut  aceasta  numai  spre  a  preamări  pe  Tatăl/*  în  felul  acesta  „El  s-a 
făcut  dreptate  de  la  Dumnezeu**  pentru  noi,  care  „ne-a  deschis  uşile 
cerului**  şi  „a  sfărîmat  zidul  vrajbei  şi  a  împăcat  pe  Dumnezeu  cu 
noi**.21  ' 

Păcatul  l-a  biruit  Hristos  întru  Sine,  datorită  unirii  celor  două  firi 
în  una  şi  aceeaşi  persoană  dumnezeiască,  prin  tăria  şi  biruinţa  asupra 
lui  pe  care  i-o  cîştigă  şi  dă  firea  dumnezeiască  celei  omeneşti,  să  nu 
mai  cadă.22  Iar  ultima  piedică  în  calea  împăcării  noastre  cu  Dumnezeu, 
moartea,  a  fost  omorîtă  prin  înviere,  căci  prin  luarea  asupra  Lui  a 
tuturor  suferinţelor,  stricăciunii  şi  morţii,  „prin  moartea  Lui  a  omorît 
moartea  noastră  şi  ne-a  dezlegat  de  vina  pentru  păcate**.23 

în  felul  acesta,  Iisus  Hristos  a  nimicit  prin  jertfa  de  pe  Cruce,  în 
trupul  Său,  în  chip  drept  şi  în  însăşi  rădăcina  ei,  atît  duşmănia  omului 
cu  Dumnezeu,  cît  şi  scîrba  lui  Dumnezeu  faţă  de  omul  păcătos,  „făcînd 
să  răsară  pacea  şi  dreptatea  Sa  în  noi**.24 

Sf.  Chirii  al  Alexandriei  a  accentuat  un  alt  aspect  al  împăcării 
prin  jertfa  lui  Hristos  şi  anume  că  omul  nu  poate  intra  la  Tatăl  decît 
în  starea  de  jertfă  curată,  dar  neputînd-o  aduce,  Hristos  s-a  adus  Tatălui 
ca  jertfă  curată  şi  în  El  şi  prin  El  avem  şi  noi  intrare  la  Tatăl  şi  odată 
cu  intrarea  avem  şi  împăcarea  şi  pacea  între  noi  şi  între  noi  şi  Dum¬ 
nezeu,  întrucît  „s-au  destrămat  cele  ale  mîniei  şi  au  fost  desfiinţate 
urmările  blestemului“.2S  Jertfa  aceasta  atotcurată,  ca  arderea  de  tot  adusă 
Tatălui  întru  miros  de  „bună  mireasmă,  care  stă  în  moartea  lui  Hris- 
tos**,2*  este  oferirea  şi  predarea  totală  Tatălui  şi  în  El  sîntem  oferiţi  şi 
noi  Lui.  Dar  Hristos  deşi  nu  se  mai  jertfeşte  şi  moare  în  chip  văzut, 
El  este  permanent,  „de-a  pururi**  (Ev.  10,  12 — 14)  în  starea  sau  dispo¬ 
ziţia  de  jertfă  şi  predare  Tatălui  pentru  ca  să  ne  atragă  pe  toţi  în  chip 
actual  şi  moral  în  jertfa  Sa,  ca  să  putem  trăi  şi  pune  în  lucrare  astfel 
împăcarea  şi  pacea  care  a  cîştigat-o  şi  ne-a  dăruit-o.  De  aceea  El  poartă 
şi  în  continuare  pe  Trupul  Lui  „semnele  jertfei**  şi  le  păstrează  în  veci 
ca  „podoabe  împărăteşti**,  „ca  semne  ale  iubirii  Sale  de  oameni,  căci 
prin  ele  a  găsit  din  nou  pe  cel  pierdut  şi  pe  urma  patimilor  a  cucerit 
acum  pe  cel  care-1  iubea  . .  .  Căci  El  s-a  gîndit  să  păstreze  pe  Trupul  Său 
semnele  jertfei  Sale  şi  să  poarte  pe  el  pururea  urinele  rănilor  dobîndite 
in  timpul  răstignirii,  vrînd  să  arate  prin  aceasta  că  chiar  atunci  cînd  va 
veni  a  doua  oară  în  lumina  strălucitoare,  El  va  rămîne  pentru  robii  Săi, 
Acelaşi  răstignit  şi  împuns,  rănile  acestea  ţinîndu-i  loc  de  podoabe 
împărăteşti**. 

în  explicaţia  jertfei  şi  a  morţii  lui  Hristos  unii  Sf.  Părinţi  au  accen¬ 
tuat  direcţia  ei  spre  Dumnezeu,  pentru  nimicirea  vrajbei  şi  realizarea 


21  Ibidem,  col.  588  B.  508  B. 

22  Ibidem,  col.  513  B,  D;  517  C. 

23  Ibidem,  col.  637  B;  508  C. 

24  Ibidem.  col.  509  D. 

25  Sf.  Chirii  al  Alexandriei,  Glafire,  II,  P.  G.  69,  col.  73  A. 

26  Idem,  De  adoratione,  col.  964,  973;  N.  Cabasila,  Viaţa,  col.  537  D. 

27  N.  Cabasila,  op.  cit.,  col.  645  C  D. 

împăcării  fără  să  neglijeze  însă  şi  implicaţiile  ei  asupra  firii  omeneşti, 
iar  alţii  au  scos  în  relief  îndeosebi  direcţia  ei  îndreptată  spre  vindecarea 
şi  întărirea  firii  omeneşti,  fără  să  uite  direcţia  ei  spre  Dumnezeu.  O 
punte  de  legătură  între  aceste  două  explicaţii  ar  putea  fi  explicaţia  Sf. 
Grigorie  de  Nazianz,  care  respingînd  opinia  răscumpărării  neamului 
omenesc  de  la  diavol,  ca  şi  cea  de  la  Dumnezeu,  în  sensul  că  ,, preţul 
de  răscumpărare**  ar  fi  fost  plătit  de  Iisus  Hristos,  fie  diavolului,  fie 
lui  Dumnezeu,  ca  Unul  care  trebuie  îmblînzit  şi  împăcat  prin  jertfă, 
spune:  „nu  este  oare  evident  că  Tatăl  primeşte  jertfa  nu  pentru  că  ar 
avea  lipsă  de  ea,  ci  pentru  că  prin  iconomie  trebuia  ca  omul  să  fie  sfin¬ 
ţit  prin  omenitatea  lui  Hristos,  trebuia  ca  însuşi  Dumnezeu  să  ne  cheme 
către  El  prin  Fiul  Său,  care  este  mijlocitorul  care  a  împlinit  totul  spre 
slava  Tatălui**.28  în  acelaşi  sens  şi  Nicolae  Cabasila  conciliind  cele  două 
explicaţii  „învaţă  că  Hristos  a  oferit  rănile  şi  patimile  Lui  din  iconomie 
pentru  om “,29 

Oricum,  însă,  teologia  ortodoxă  învaţă  că  împăcarea  realizată  de 
Iisus  Hristos,  deşi  exprimă  direcţia  ei  spre  Dumnezeu,  are  implicaţii 
profunde  şi  asupra  firii  omeneşti  asumate,  ca  şi  în  direcţia  spre  toţi 
oamenii.  De  asemenea  ea  nu  a  făcut  niciodată  din  moartea  lui  Hristos 
un  eveniment  mîntuitor  independent  de  înviere  şi  de  întrupare.  Ea  pri¬ 
veşte  într-o  legătură  strînsă,  întruparea,  moartea,  învierea,  înălţarea  şi 
pogorîrea  şi  lucrarea  Duhului  Sfînt,  cele  cinci  acte  principale  prin  care 
se  realizează  întreagă  iconomia  divină  a  mîntuirii.30  După  învăţătura 
ortodoxă  „Hristos  nu  se  întrupează  şi  nu  moare  simplu  pentru  o  con¬ 
ciliere  externă  cu  noi  şi  pentru  a  ne  face  drepţi  înaintea  Lui,  ci  pentru 
a  ne  scăpa  de  moartea  veşnică,  pentru  a  se  uni  deplin  şi  pe  veci  cu  noi, 
într-o  stare  de  pace  cu  El,  care  este  starea  celei  mai  depline  uniri  şi 
iubiri  între  El  şi  noi,  stare  în  care  trăim  în  unire  cu  El  toată  dreptatea 
şi  sfinţenia  Lui.  Toată  iconomia  lui  Dumnezeu  cu  noi  prin  Fiul,  are  ca 
scop  desăvîrşirşa  eshatologică  a  unirii  lui  Dumnezeu  cu  omenirea  în- 
treagă**  .3I 

Cum  spuneam  la  început  în  Biserica  Ortodoxă  problema  împăcării 
prin  jertfa  Fiului  a  făcut  şi  obiectul  unei  aprofundări  şi  hotărîri  sino¬ 
dale  oficiale,  în  sec.  al  XH-lea,  care  a  adus  importante  precizări  ce  au 
intrat  în  „Sinodiconul  Ortodoxiei**.  Combătînd  opinia  greşită  a  lui  Sothe- 
rikos  Panteughenes,  care  susţinea  că  Iisus  Hristos  a  adus  jertfa  numai 
Tatălui  şi  vorbea  de  o  dublă  sfinţire  şi  împăcare  considerată  ca  un 
schimb:  una  de  la  Fiul,  care  asumînd  firea  noastră  omenească  ne-a  dat 
în  schimb  iertarea  păcatelor,  iar  a  doua  de  la  Tatăl,  care  primind  jertfa 
Sîngelui  lui  Hristos  ne-a  dăruit  .  în  schimb  înfierea.  Biserica  Ortodoxă 
a  apărat  unitatea  de  lucrare  şi  cinstire  a  persoanelor  treimice,  ca  şi 
unicitatea  operei  de  împăcare  şi  mîntuire  realizată  de  Iisus  Hristos  în¬ 
tru  Sine. 


28  Sf.  Grigorie  de  Nazianz,  Oratio  19,  §  22,  P.  G.t  36,  65;  D.  Stăniloae,  op. 
cit.,  p.  205. 

29  Nellas,  op.  cit.,  p.  121;  N.  Cabasila,  op.  cit.,  col.  716  C. 

30  D.  Stăniloae,  op.  cit.,  p.  207;  idem.  Teologia  dogmatică  ortodoxă,  voi.  II, 
p.  195. 

31  D.  Stăniloae,  op.  cit.,  p.  205. 

Iisus  Hristos,  Dumnezeu-Omul,  reunind  în  Sine  toate,  este  nu  numai 
Cel  ce  aduce  jertfa  şi  jertfă,  ci  şi  Cel  ce  o  primeşte;  de  asemenea  El 
esfe  Cel  ce  împacă  şi  împăcarea  şi  Cel  împăcat.  „Anatema  celor  ce  zic 
că  jertfa  cinstitului  Trup  şi  Sînge  din  vremea  Patimii  a  Domnului  şi 
Dumnezeului  şi  Mîntuitorului  nostru  Iisus  Hristos ...  a  adus-o  numai 
lui  Dumnezeu-Tatăl,  dar  nu  şi-a  primit-o  ca  Dumnezeu  împreună  cu 
Tatăl,  nici  însuşi  Cel  Unul-Născut,  nici  Duhul  Sfînt,  întrucît  prin  aceasta 
exclud  pe  însuşi  Dumnezeu  Cuvîntul  şi  pe  Duhul  Mîngîietorul,  de  la 
aceeaşi  cinstire  şi  demnitate  cuvenită  lor  ca  Dumnezeu".  „Anatema  celor 
ce  născocesc  şi  introduc  distanţe  temporale  în  împăcarea  firii  cu  dum¬ 
nezeiasca  şi  fericita  fire  a  Treimii  Celei  de  viaţă  începătoare  şi  Prea- 
sfinte  şi  afirmă  că  mai  întîi  am  fost  împăcaţi  cu  Cuvîntul  Cel  Unul-Năs- 
cut  prin  asumarea  umanităţii  şi  apoi  cu  Dumnezeu-Tatăl  prin  mîntui- 
toarea  Patimă  a  Domnului  Hristos  şi  împart  astfel  cele  neîmpărţite,  în 
vreme  ce  dumnezeieşti  Părinţi  învaţă  că  Cel  Unul-Născut  ne-a  împăcat 
cu  Sine  şi  prin  Sine  şi  întru  Sine  cu  Dumnezeu-Tatăl  şl  prin  urmare 
şi  cu  Preasfîntul  Duh  de  viaţă  făcător,  prin  întreg  misterul  iconomiei 
Sale".32 

Precizările  acestea  sînt  foarte  importante  din  punct  de  vedere  orto¬ 
dox  pentru  înţelegerea  misterului  săvîrşirii  împăcării  noastre  obiective 
şi  subiective  cu  Dumnezeu  în  şi  prin  Iisus  Hristos.  îndeosebi  trei  lucruri 
sînt  de  reţinut: 

1.  Iisus  Hristos  a  realizat  împăcarea  noastră  cu  Dumnezeu  „prin 
întreg  misterul  iconomiei  Sale“,  adică  nu  printr-o  simplă  reconciliere 
formală,  exterioară,  ci  una  profundă  care  a  mers  pînă  la  suprimarea 
rădăcinii  vrajbei  şi  anume  prin  unirea  ipostatică  la  întrupare,  patimile, 
moartea  şi  învierea  Sa. 

i 

2.  Această  împăcare  n-a  realizat-o  printr-o  lucrare  detaşată  de  per¬ 
soana  Sa,  ca  un  act  de  graţiere,  ci  în  Sine  şi  prin  Sine  ne-a  unit  şi 
împăcat  cu  Sine  şi  cu  întreaga  Sf.  Treime. 

3.  Ca  o  concluzie  firească  a  tot  ceea  ce  am  spus  pînă  acum,  apare 
ideea  specifică  învăţăturii  şi  tradiţiei  ortodoxe  că  însuşirea  subiectivă 
a  împăcării  realizată  de  Iisus  Hristos  nu  e  cu  putinţă  decît  prin  unirea 
noastră  strînsă  haric-sacramentală  şi  moral-ascetică  permanentă  cu  Hris¬ 
tos.  Căci  „fără  Hristos  —  zice  N.  Cabasila  —  sufletele  noastre  nu  pot 
vieţui  şi  nu  pot  avea  pacea  adevărată.  Căci  El  e  singurul  care  ne  împacă 
cu  Dumnezeu,  dîndu-ne  pacea  fără  de  care  nu  e  cu  putinţă  să  dobîndim 
bunătăţile  lui  Dumnezeu.  Aşadar,  fie  că  nu  ne-am  unit  deloc  cu  Hris¬ 
tos,  fie  că  după  ce  ne-am  unit  n-am  rămas  în  unire  cu  El  sîntem  tot 
vrăjmaşi  şi  nepărtaşi  la  bunurile  cele  dumnezeieşti".33  Ceea  ce  ne  dă¬ 
ruieşte  Hristos,  împăcarea  şi  pacea  Lui,  nu  este  deci  o  lucrare  exterioară 
Lui  şi  detaşată  de  pl,  ci  „Domnul  ni  se  dă  pe  Sine  însuşi.  Pentru  că 


32  J.  Gouillard,  Le  Synodikon  de  l’Orthodoxie,  p.  72 — 74.  Aceleaşi  idei  le 
întîlnim  şi  la  Nicolae  al  Metonei  care  a  fost  animatorul  şi  teoreticianul  Sinoade¬ 
lor  din  1156 — 1157  de  la  Constantinopol,  în  lucrarea  sa  „Tratat  împotriva  lui  Sothe - 
rikos la  Andronik  K.  Demetrakopulos,  Biblioteca  teologică,  Leipzig,  1866,  p.  338. 

33  N.  Cabasila,  Explicarea,  col.  464  B. 

împărtăşindu-ne  cu  Trupul  şi  Sîngele  Său  noi  primim  pe  însuşi  Dum¬ 
nezeu  în  sufletele  noastre" 

4.  împăcarea  ca  dar  şi  misiune  de  întrupare  a  acesteia  in  viaţa  cre¬ 
dincioşilor  şi  a  luniii 


Cu  aceasta  am  intrat  în  importanta  şi  complexa  problemă  a  împăr¬ 
tăşirii,  însuşirii,  actualizării,  întrupării  şi  rodirii  împăcării  şi  păcii  reali¬ 
zate  de  Iisus  Hristos  în  noi  şi  prin  noi  în  lume,  şi  care  nu  e  alta  decît 
cea  a  raportului  strîns  între  împăcare  şi  îndreptare,  între  mîntuire  şi 
viaţa  nouă  în  Hristos  sau  a  omului  nou.  Fără  a  intra  în  amănuntele 
acesteia,  vom  evidenţia  doar  cîteva  aspecte  şi  implicaţii  ale  icopomiei 
împăcării  ca  indicativ  şi  imperativ,  ca  dar  dumnezeiesc  şi  misiune  de 
punere  în  lucrare  a  acestuia  prin  participarea  noastră,  pentru  întruparea 
împăcării  şi  păcii  lui  Hristos  în  viaţa  credincioşilor  şi  de  revărsare  a 
roadelor  ei  asupra  lumii  întregi. 


Dacă  Iisus  Hristos  este  săvîrşitorul  şi  „mijlocitorul44  împăcării  obiec¬ 
tive,  care  împăcîndu-ne  în  Sine  şi  cu  Sine,  cu  Dumnezeu  Unul  în  Treime, 
El  este  şi  „mijlocitorul4*  către  noi  a  darurilor  împăcării  din  Trupul  Său 
îndumnezeit,  pe  care  le  avem  numai  unindu-ne  cu  El  prin  harul  Sfin¬ 
telor  Taine.35  „Şi  cum  mijloceşte?  Unindu-ne  cu  Sine  şi  prin  Sine  ne  îm¬ 
părtăşeşte  darurile  proprii  după  vrednicia  şi  după  măsura  curăţiei  fie¬ 
căruia44.36 


Am  văzut  că  împăcarea  realizată  prin  întreaga  iconomie  divină  de 
Iisus  Hristos  are  nu  numai  un  caracter  obiectiv  şi  virtual,  dar  şi  de  dar 
al  lui  Dumnezeu,  Care  „era  în  Hristos  împăcînd  lumea  cu  Sine44,  „pe 
cînd  eram  păcătoşi  şi  vrăjmaşi44  (II.  Cor.  5,  18 — 19;  R.  5,  8 — 10).  Aceasta 
rezultă  clar  şi  din  cuvîntul  Mîntuitorului  către  Sf.  Apostoli  după  în¬ 
viere:  „Pace  vă  las  vouă,  pacea  Mea  o  dau  vouă44  (Ioan  14,  27);  ca  şi  din 
binecuvîntările  apostolice:  „har  vouă,  şi  pace  de  la  Dumnezeu-Tatăl 
nostru  şi  de  la  Domnul  Iisus  Hristos44  (R.  1,  7  ş.  a.),  precum  şi  din  rugă¬ 
ciunile  la  Liturghie:  „pentru  pacea  de  sus44  şi  cererea  preotului:  „Harul 
Domnului  nostru  Iisus  Hristos  şi  dragostea  lui  Dumnezeu-Tatăl  şi  îm¬ 
părtăşirea  Sf.  Duh*  să  fie  cu  voi  toţi44  (II.  Cor.  13,  14).  Prin  aceasta 
„preotul  cere  pentru  noi  de  la  Sfînta  Treime  „toată  darea  cea  bună  şi 
tot  darul  desăvîrşit44  (Iacob  1,  17),  pe  care  îl  numeşte  felurit  după  fie¬ 
care  din  fericitele  feţe  treimice:  de  la  Fiul  cere  har ,  de  la  Tatăl  dragoste , 
iar  de  la  Duhul  Sfînt  împărtăşire" . 37  întrucît  Fiul  este  Cel  care  a  cîştigat 
harul  prin  jertfa  Sa,  fără  să-i  putem  da  nimic  în  schimb,  iar  Tatăl  s-a 
milostivit  şi  aplecat  iarăşi  cu  iubire  faţă  de  neamul  omenesc  datorită 
jertfei  Fiului  Său,  iar  Duhul  Sfînt  este  Cel  care  ne  împărtăşeşte  acest 
har  prin  pogorîrea  Sa  asupra  Sf.  Apostoli.  De  aceea,  darul  împăcării  lui 
Hristos  este  dragostea  lui  Dumnezeu  Unul  în  Treime  faţă  de  noi,  dar  şi 
roadă  şi  dar  al  Duhului  Sfînt  (Gal.  5,  22). 


34  Idem,  Viaţa,  col.  593  A  B. 

35  Ibidem,  col.  577  B  C. 

36  Idem,  Explicarea,  col.  464  A. 

37  Ibidem ,  col.  424  B  C. 

Dar  împăcarea  nu  poate  avea  loc  ca  act  conştient  şi  liber  dacă  nu 
participă  la  ea  ambele  părţi.  împăcarea  a  fost  realizată  obiectiv  în  şi  prin 
Iisus  Hristos  fără  participarea  noastră  şi  ni-o  dăruieşte  ca  dar  prin  Sf. 
Taine,  dar,  întrucît  Dumnezeu  nu  face  nici  o  silă  libertăţii  noastre,  la 
însuşirea,  actualizarea  şi  punerea  în  lucrare  a  acestuia  trebuie  să  parti¬ 
cipăm  şi  noi,  prin  unirea  strînsă  cu  Hristos,  prin  care  primim  darurile 
împăcării  şi  întipărim  tot  mai  mult  în  fiinţa  noastră  chipul  virtuţilor 
lui  Hristos.  „Cei  ce  au  crezut  cu  adevărat  lui  Hristos,  zice  Sf.  Maxim 
Mărturisitorul,  L-au  sălăşuit  întreg  în  ei,  prin  împlinirea  poruncilor"/8 
Căci  „Dumnezeu  se  împacă  cu  fiecare  dintre  oameni  (actual)  numai, 
dacă  cineva  poartă  in  sine  chipul  Fiului  Său  Unul-Născut  şi  mănîncă 
Trupul  Lui  şi  se  face  un  Duh  cu  El.  Fără  acestea  oricine  în  sine  este 
omul  vechi,  urît  lui  Dumnezeu,  ca  unul  ce  n-are  nimic  cu  El".39  Aşa 
cum  Dumnezeu-Tatăl  s-a  bucurat  văzînd  om  pe  însuşi  Fiul  Său  iubit, 
intors  cu  totul  spre  El,  şi  s-a  împăcat  virtual  cu  tot  neamul  omenesc, 
tot  aşa  El  se  împacă  actual  cu  noi  numai  dacă  „regăseşte  în  noi  pe  însuşi 
Fiul  Său  iubit"46. 

Deşi  împăcarea  realizată  de  Iisus  Hristos,  prin  suprimarea  defini¬ 
tivă  în  Trupul  Său  a  rădăcinii  însăşi  a  vrajbei,  a  adus  o  schimbare  fun¬ 
damentală  în  Sine  a  raporturilor  noastre  cu  Dumnezeu,  cu  noi  înşine  şi 
cu  lumea,  manifestîndu-se  ca  o  viaţă  nouă  în  Trupul  Său  îndumnezeit, 
totuşi  prin  împărtăşirea  Sf.  Taine  aceasta  se  află  „ca  o  putere  ascunsă 
în  noi", 41  care  se  actualizează  şi  devine  realitate  în  viaţa  credinciosului 
numai  pe  măsura  participării  noastre  şi  punerea  ei  în  lucrare  prin  îm¬ 
plinirea  poruncilor  lui  Hristos.  Fără  participarea  şi  conlucrarea  noastră 
darul  acesta  rămîne  în  stare  virtuală.  Din  acest  motiv  darul  împăcării 
şi  păcii  Lui  Hristos  este  şi  un  imperativ,  poruncă  şi  misiune  de  înde¬ 
plinit,  în  Noul  Testament.  „Fericiţi  făcătorii  de  pace"  (Mt.  5,  9);  „Să 
urmărim  cele  ale  păcii"  (R.  14,  19);  „Căutaţi  pacea  cu  toată  lumea" 
(Ev.  12,  14);  „Trăiţi  între  voi  în  bună  pace"  (I  Tes.  5,  13);  „împăcaţi-vă 
cu  Dumnezeu"  (II.  Cor.  5,  20)  ş.  a.  Pacea  lui  Hristos  trebuie  deci  căutată, 
simţită,  urmată  şi  actualizată  în  viaţa  noastră  şi  a  lumii. 

Cum  simte  şi  experimentează  credinciosul  darul  împăcării  împăr¬ 
tăşit  lui  de  Hristos  prin  Duhul  Sfînt  în  credinţă?  La  început  ca  „o  pace 
a  conştiinţei  bune  înaintea  lui  Dumnezeu",42  care  ne  dă  siguranţa  că  în 
Hristos  a  încetat  vrajba  între  noi  şi  Dumnezeu  şi  între  noi  şi  ceilalţi,  că 
Dumnezeu  se  apleacă  iarăşi  cu  iubire  faţă  de  noi.  Apoi  îl  simţim  ca  pe  o 
putere  tot  mai  mare  în  noi,  care  ne  vine  de  dincolo  de  noi,  din  harul  pri¬ 
mit,  pe  măsură  ce-1  punem  în  lucrare,  împlinind  poruncile  lui  Hristos  de 


38  Sf.  Maxim  Mărturisitorul,  Cuvint  ascetic,  34.  Trad.  D.  Stăniloae,  Filocalia, 
voi.  II,  Sibiu,  1947,  p.  22;  N.  Cabasila,  Viaţa,  col.  689  A;  Marcu  Ascetul,  Răspuns 
celor  ce  se  îndoiesc  despre  dumnezeiescul  Botez,  trad.  D.  Stăniloae,  Filocalie,  voi.  I, 
Sibiu,  1947,  p.  290;  „Căci  în  măsura  în  care  crezînd  lucrăm  poruncile,  lucrează  şi 
Duhul  Sfînt  în  noi  roadele  Sale". 

39  Ibidem ,  464  B  C. 

40  Idem.  Viaţa,  col.  636  D. 

41  Ibidem,  col.  544  D;  Marcu  Ascetul,  op.  cit.,  p.  282. 

42  E.  Wolf,  Die  Versohnung  durch  Christus  und  der  Friede  auf  Erden,  în 
„Versohnung",  p.  135. 

stingere  a  tulburării,  vrajbei  şi  războiului  din  noi  şi  dintre  noi,  iar  în  locul 
lor  apărînd  tot  mai  puternic  iubirea,  bucuria  şi  pacea.  Simţirea  şi  expe¬ 
rienţa  acestei  puteri  sînt.  tot  una  cu  simţirea  şi  experienţa  tot  mai 
deplină  a  prezenţei  lui  Iisus  Hristos  însuşi  în  noi,  împăcătorul  şi  Domnul 
păcii,  şi  care  ne  fac  şi  pe  noi  prin  punerea  în  lucrare  a  păcii  Lui,  ase¬ 
menea  lui  Dumnezeu,  „făcători  de  pace44.  „Cel  ce  scoate  această  boală  a 
urii  şi  vrajbei  din  viaţa  omenească  —  zice  Sf.  Grigorie  de  Nissa  —  şi 
prin  bunăvoinţă  şi  pace  leagă  între  ei  pe  cei  de  aceleaşi  firi  şi-i  aduce 
pe  oameni  la  bună  înţelegere  prietenească,  oare  nu  împlineşte  cu  ade¬ 
vărat  lucrarea  puterii  dumnezeieşti?  De  aceea  îl  numeşte  pe  făcătorul 
de  pace  fiu  al  lui  Dumnezeu,  dat  fiind  că  cel  ce  dăruieşte  acestea  vieţii 
oamenilor  se  face  următor  lui  Dumnezeu . . .  Această  lucrare  ţi-o  le- 
giueşte  şi  ţie,  ca  să  smulgi  ura,  să  desfiinţezi  războiul,  să  nimiceşti 
pizma,  să  alungi  lupta;  să  omori  făţărnicia,  să  stingi  ţinerea  de  minte 
a  răului  ce  mocneşte  în  lăuntrul  inimii  tale,  şi  să  sădeşti  în  locul  acestora 
toate  cîte  le  înlocuiesc  prin  înlăturarea  celor  contrare.  Căci  precum  odată 
cu  retragerea  întunericului  intră  lumina,  aşa  şi  în  locul  fiecăreia  din 
acestea  intră  roada  Duhului  iubirea,  bucuria  şi  pacea  (Gal.  5,  22)44. 43  în 
acest  sens,  împlinirea  împăcării  în  viaţa  credincioşilor  şi  a  lumii  în¬ 
seamnă  în  acelaşi  timp  vindecarea  omului  şi  a  lumii  de  boala  vrajbei 
şi  întunericului  urii  şi  intrarea  ei  în  orizontul  de  lumină  al  păcii,  bucu¬ 
riei  şi  iubirii  lui  Hristos. 

Actualizarea  împăcării  şi  păcii  lui  Hristos  prin  împreună  partici¬ 
parea  şi  conlucrarea  noastră,  în  noi  înşine  şi  între  oameni,  nu  este  numai 
singura  cale  de  împărtăşire  reală  a  darului  păcii  pentru  însănătoşirea 
vieţii  umane,  dar  ea  trebuie  să  fie  şi  preocuparea  şi  grija  noastră  de 
căpetenie,  asemenea  lui  Hristos  care  n-a  avut  alt  scop  decît  aceasta. 
„Intrucît  Hristos  a  făcut  toate  pentru  pace,  nimic  altceva  nu  are  pre¬ 
cădere  asupra  păcii  pentru  cei  care  şi-au  făcut  o  preocupare  şi  rîvnă 
din  cele  ale  lui  Hristos.  Căci  ei  vor  „urma  pacea44,  cum  porunceşte 
Pavel  (R.  14,  19),  mai  presus  de  orice  altceva  şi  vor  călăuzi  şi  pe  alţii 
spre  lucrul  ei,  vor  nimici  ura  deşartă  şi  vor  face  să  înceteze  pe  cei  ce  se 
războiesc  în  zadar,  ştiind  că  pacea  este  atît  de  preţioasă  încît  Dumnezeu 
însuşi  a  coborît  pe  pămînt  ca  s-o  cîştige  oamenilor,  şi-a  cheltuit  pentru 
ea  însuşi  Sîngele  Lui,  făcîndu-se  împăcător  şi  Domn  al  păcii ...  De  aceea 
cei  ce  se  închină  Lui  nimic  altceva  nu  vor  socoti  să  lucreze  decît  să  fie 
artizani  (technitai)  ai  împăcării  şi  păcii  între  oameni44.44 

împăcarea  lumii  în  Hristos,  în  viziunea  paulină  şi  patristică,  nu  are 
numai  o  dimensiune  verticală,  de  restabilire  a  relaţiei  normale  între  om 
şi  Dumnezeu/  ci  şi  o  dimensiune  orizontală, 4t;  socială,  cosmică  chiar, 
implicînd  restabilirea  armoniei  şi  păcii  între  oameni,  prin  actualizarea 


43  Sf.  Grigorie  de  Nissa,  Despre  fericiri,  VII  în  „Scrieri".  Partea  întîi  trad. 
D.  Stăniloae,  Bucureşti,  1982,  p.  393. 

44.  N.  Cabasila,  Viaţa,  col.  676  C  D. 

45  G.  Marcu  cu  op.  cit.,  p.  18;  Pr.  Prof.  Vasile  Mihoc,  Elemente  pentru  o 
teologie  creştină  a  păcii,  „Mitropolia  Ardealului"  XXVIII  (1983),  11 — 12,  p.  717; 
Ch.  Klein,  Die  horizontale  Dimension  in  Luthers  Versdhnungslehre,,  în  „Gefordet 
und  Gesegnet",  Sibiu,  1983,  p.  131 — 146;  Idem,  Versohnung  als  Zwischenmensch- 
•liches  Geschehen,  p.  45 — 60. 

cît  mai  deplină  pe  toate  planurile  şi  în  situaţiile  şi  probleme  cele  mai 
complicate  interumane  şi  internaţionale,  a  darurilor  împăcării  şi  păcii 
lui  Hristos.  Viziunea  individualistă  a  împăcării,  potrivit  cap.  I  din  Epis¬ 
tola  către  Coloseni,  este  depăşită. 

Desigur,  Biserica  este  ,,aria  specifică"  46  a  actualizării  împăcării  lui 
Hristos,  unde  are  loc  împărtăşirea  de  ea  în  unirea  cu  Hristos  prin  cre¬ 
dinţă  şi  harul  Sf.  Taine  şi  creşterea  noastră  în  viaţa  cea  nouă  pînă  la 
statura  plinătăţii  şi  desăvîrşirii  lui  Hristos  (Ef.  4,  13).  Dar  binefacerile 
împăcării  manifestate  în  Biserică  se  revarsă  şi  în  afară,  cuprinzîndu-i  pe 
toţi  fără  discriminare  asemenea  păcii  lui  Hristos,  în  extensiunea  ei 
panumană.  „Făcătorul  de  pace,  zice  Sf.  Grigorie  de  Nissa,  este  cel  ce  dă 
pacea  altuia,  căci  nu  voieşte  să  o  aibă  numai  el,  ci  să  împartă  din  bel¬ 
şugul  prisositor  şi  celor  ce  nu  o  au . . .  Căci  precum  aromatele  bine 
mirositoare  umplu  aerul  dimprejur  de  buna  lor  mireasmă,  tot  aşa  darul 
păcii  răspîndeşte  cu  îmbelşugare  în  jur  buna  mireasmă  a  lui".47 

în  acelaşi  timp  Noul  Testament  indică  clar  „lumea"  ca  obiect  al 
împăcării  cu  Dumnezeu  în  Iisus  Hristos,  care  „a  împăcat  lumea  cu  Sine 
însuşi"  (II.  Cor.  5,  19)  şi  „a  făcut  din  cele  două  lumi  una"  (Ef.  2,  14), 
acţiune  care  are  un  caracter  universal,  cosmic,  incluzînd  în  sfera  ei 
„toate"  (Col.  1,  19 — 20).  Creaţia,  lumea  întreagă,  fiind  împăcată  şi  unită 
virtual  şi  obiectiv  în  Hristos,  a  devenit  prin  aceasta  obiect  al  voinţei 
mîntuitoare  a  lui  Dumnezeu.  Chiar  dacă  nu  toţi  au  conştiinţa  aceasta, 
„prin  eforturile  pentru  eliberare,  pentru  dreptate,  pentru  adevăr,  pentru 
pace,  —  zice  Hermann  Ridderboss  —  lumea  depune  mărturie  inconştient 
despre  împăcarea  tuturor.  Şi  lupta  aceasta  pentru  o  lume  mai  bună,  pen¬ 
tru  pace  şi  dreptate,  ar  putea  chiar  să  ajute  să  pregătească  calea  spre 
Hristos  şi  să  deschidă  accesul  spre  El".48  In  timp  ce  aceste  eforturi 

creează  condiţiile  propice  extinderii  şi  revărsării  roadelor  împăcării  lui 
Hristos  asupra  lumii  intregi,  această  extindere  a  roadelor  păcii  lui  Hris¬ 
tos  asupra  tuturor  susţine  eforturile  de  dreptate  şi  pace  din  întreaga 
lume.49  De  altfel,  pacea  lui  Hristos,  deşi  distinctă  de  pacea  lumii,  nu  se 
poate  realiza  plenar  decît  în  relaţiile  dintre  oameni.  Credincioşii  sînt 
chemaţi  să  fie  „făcători  de  pace"  nu  numai  între  ei,  ci  şi  între  toţi  oa¬ 
menii  (Ev.  12,  14).  „Dumnezeu  —  zice  H.  G.  Pohlman  —  Care  este  în 

acelaşi  timp  în  Hristos,  Cel  ce  împacă  şi  Cel  împăcat,  vrea  ca  şi  noi 
oamenii  să  fim  în  acelaşi  timp  împăcători  împăcaţi  ai  lumii".50  Şi  anume 
nu  numai  prin  vestirea  „cuvîntului  împăcării",  ci  şi  prin  împlinirea 

„slujirii  împăcării"  (II.  Cor.  5,  18 — 19)  pentru  rodirea  darului  împăcării 
între  toţi. 

Pacea  şi  împăcarea  lumii  în  Hristos  are,  desigur,  şi  o  dimensiune 
eshatologică,  ca  una  ce  este  o  componentă  esenţială  a  împărăţiei  lui 


46  Gr.  Marcu,  op.  cit.,  p.  19. 

47  Grigorie  de  Nissa,  op.  cit.,  p.  390. 

48  H.  Ridderboss,  La  reconciliation  d’apres  le  Nouveau  Testament,  în  „Perspec- 
tives  reformees**,  IX  (1979)  1,  p.  43 — 44. 

49  Pr.  Prof.  Ioan  I.  Ică,  Pacea  ca  făgăduinţă  şi  împlinirea  ei  în  Iisus  Hristos 
Si  in  istorie  prin  Duhul  Sfînt,  în  „Mitropolia  Ardealului**,  XXIII  (1978),  10 — 12, 
p.  803. 

50  Horst  Georg  Pohlman,  Abriss  der  Dogmatik,  Giitersloh,  1973,  p.  189. 

Dumnezeu,  care  este  deja  între  noi,  dar  ne  rugăm  să  şi  vină  mereu. 
Noi  avem  acum  arvuna  darului  împăcării  în  Hristos  şi  puterea  de  a  o 
întrupa  tot  mai  plenar  în  viaţa  noastră  şi  în  istorie,  pînă  ce  lumea  în¬ 
treagă  va  fi  actual  împăcată  şi  unită  desăvîrşit  în  Iisus  Hristos. 

5.  Convergenţe  şi  perspective 

împăcarea  lumii  în  Hristos,  prin  întreaga  iconomie  divină  a  mîn- 
tuirii,  nu  este  numai  o  învăţătură  creştină  fundamentală,  izvor,  putere 
şi  speranţă  a  lumii  de  pace  şi  eliberare  de  forţele  întunericului,  dar  şi 
un  important  punct  de  apropiere  în  dialogul  ortodox-luteran  actual. 
Deşi  această  învăţătură  este  prezentată  diferit  şi  în  alt  cadru  doctrinar 
de  fiecare  Biserică,  totuşi  pe  baza  poziţiilor  teologice  evanghelice  actuale, 
cele  mai  avansate,  se  pot  degaja  o  serie  de  puncte  apropiate  şi  conver¬ 
gente  semnificative  între  ortodocşi  şi  luterani: 

1.  După  cercetările  mai  noi,  învăţătura  lui  Luther  despre  împăcare 
este  mai  apropiată  de  învăţătura  clasică  a  Bisericii  vechi  în  ce  priveşte 
mîntuirea,  înţelegînd-o  adică  nu  simplu  juridic,  ci  ca  o  eliberare  a  firii 
omeneşti  de  tirania  puterilor  păcatului,  morţii  şi  diavolului  şi  chiar  şi 
ca  o  îndumnezeire  a  ei  în  Hristos.51 

2.  în  ansamblu,  învăţătura  despre  împăcare  prin  întruparea  şi  jertfa 
pe  Cruce  a  Mîntuitorului  Iisus  Hristos  accentuează  puternic  latura  obiec¬ 
tivă  a  mîntuirii,  pentru  izbăvirea  de  realitatea  profundă  a  păcatului, 
care  nu  putea  fi  eradicat  şi  iertat  printr-o  simplă  schimbare  de  dispo¬ 
ziţie  lăuntrică  a  omului,  dictată  de  sus. 

3.  Dacă  omul  este  autorul  vrăjmăşiei,  care  provoacă  mîhnirea  şi 
„mînia“  Părintelui  ceresc,  Dumnezeu  este  autorul  împăcării  în  Iisus 
Hristos,  Cel  ce  împacă  şi  Cel  împăcat  şi  care  împăcînd  „toate*4  întru 
Sine,  a  manifestat  marea  Sa  iubire  faţă  de  noi  pe  cînd  eram  păcătoşi  şi 
vrăjmaşi  Lui. 

4.  împăcarea  s-a  realizat  deplin  în  jertfa  pe  Cruce,  prii*  care  Iisus 
Hristos  împlinind  toată  dreptatea  S-a  făcut  pentru  noi  dreptate  de  la 
Dumnezeu,  care  ne-a  redeschis  în  Sine  accesul  la  iubirea  şi  comuniunea 
cu  Dumnezeu. 

5.  între  Hristos  şi  opera  Sa  de  împăcare  nu  se  poate  face  o  sepa¬ 
raţie,  fapt  pentru  care  Hristos  însuşi  este  pacea  şi  împăcarea  noastră, 
de  aceea  împărtăşirea  de  darul  păcii  se  poate  face  numai  printr-o  unire 
directă  cu  Hristos  însuşi. 

6.  împăcarea  obiectivă  a  lumii  în  Hristos,  ca  restabilire  a  relaţiei 
normale  între  om  şi  Dumnezeu  şi  întreolaltă,  a  adus  şi  o  schimbare,  o 
viaţă  nouă,  ca  sfinţire  şi  vindecare  a  firii  omeneşti  în  Hristos,  rămînînd 
totuşi  în  discuţie  natura  şi  întinderea  acestei  schimbări  în  viaţa  credin¬ 
cioşilor  şi  a  lumii,  prin  însuşirea  împăcării. 

7.  Există  o  legătură  strînsă  între  împăcare  şi  îndreptare,  ca  viaţa 
cea  nouă,  în  care  rodeşte  darul  împăcării  în  toate  relaţiile  noastre,  atît 
în  dimensiunea  verticală,  cît  şi  în  cea  orizontală. 


51  Ch.  Klein,  op.  cit,  p.  143—144,  139;  WA.  34,  439,  32;  WA.  40,  III,  717; 
W  A.  26,  37. 

8.  împăcarea  în  Hristos  nu  este  numai  dar  dumnezeiesc,  ci  şi  misiune 
de  întrupare  şi  rodire  a  păcii  de  sus  în  viaţa  credincioşilor,  a  căror  roade 
se  revarsă  prin  ei  asupra  tuturor  şi  susţin  eforturile  de  dreptate  şi  pace 
în  lume. 

9.  Pacea  care  izvorăşte  din  puterea  împăcării  în  Hristos  este  deja 
o  realitate  virtuală  ascunsă,  ce  se  actualizează  în  trupul  eclezial  al  lui 
Hristos  şi  prin  el  pentru  întreaga  lume. 

10.  împăcarea  în  Hristos  este  o  componentă  esenţială  a  împărăţiei 
lui  Dumnezeu  şi  are  de  asemenea  o  dimensiune  eshatologică,  de  tensiune 
continuă  între  ceea  ce  avem  deja  şi  ceea  ce  trebuie  să  vină. 

Precum  se  vede,  punctele  de  apropiere  sînt  multe  şi  ele  ar  mai  putea 
fi  lărgite  în  discuţiile  noastre.  Oricum,  însăşi  apropierea  lui  Luther  de 
învăţătura  Bisericii  vechi  despre  mîntuire,  înţeleasă  ca  o  eliberare  mai 
profundă,  precum  şi  accentuarea  puternică  la  el  a  dimensiunii  orizon¬ 
tale  şi  sociale  a  împăcării,  ca  o  întrupare  şi  revărsare  a  roadelor  ei  în 
toate  relaţiile  interumane,  ar  putea  contribui  —  zice  Prof.  Christoph 
Klein  —  nu  numai  la  înaintarea  cu  un  pas  mai  departe  în  discuţiile 
actuale  asupra  împăcării,  dar  şi  la  o  conclucrare  fructuoasă  comună 
la  împăcarea  dintre  oameni  şi  popoare,  devenind  artizanii  acesteia  în 
lumea  contemporană. 


Pr.  Prof.  Dr.  îoan  I.  Ică 


TESTAMENTUL  MITROPOLITULUI  ANDREI  ŞAGUNA 

La  21  august/2  septembrie  1846,  vicarul  Andrei  Şaguna  a  sosit  la 
Sibiu  pentru  a-şi  prelua  înalta  funcţie,  fiind  animat  de  idealurile  cele 
mai  generoase,  simţăminte  dezvăluite  aproape  doi  ani  mai  tîrziu  cu  prile¬ 
jul  sfinţirii  la  Carlovitz  ca  episcop:  „  pe  românii  ardeleni  din  adîncul 
somn  să-i  deştept  şi  cu  voia  cătră  tot  ce  e  adevărat,  plăcut  şi  bun  să-i 
trag44.1  In  decursul  îndelungatei  păstoriri,  de  peste  un  sfert  de  veac, 
arhiereul  Andrei  Şaguna  a  depus  o  activitate  uriaşă  manifestată  pe 
multiple  planuri  (bisericesc,  cultural,  politic,  social),  lucrînd  fără  preget 
pentru  propăşirea  naţiunii  sale  şi  îndeosebi  a  românilor  ortodocşi  de  din¬ 
coace  de  munţi,  care  datorită  vitregiei  orînduirii  feudale  rămăseseră  în 
urmă  faţă  de  celelalte  naţionalităţi.  în  funcţie  de  necesităţi  căpăta  întîie- 
tate  un  domeniu  sau  altul,  ierarhul  Andrei  Şaguna  rezolvînd  cele  mai 
dificile  probleme  ivite  înaintea  naţiunii  sale,  ajutat  de  inteligenţa  sa  deo¬ 
sebită,  după  cum  îl  caracteriza  un  contemporan,  „că  are  o  minte  cît  o 
jumătate  de  ţară44.2 

După  sfinţire,  fără  zăbavă,  s-a  îndreptat  spre  Transilvania,  în  vederea 
participării  la  Adunarea  Naţională  de  la  Blaj,  ce  s-a  desfăşurat  între 
3/15 — 5/17  mai  1848,  care  l-a  ales  copreşedinte  şi  preşedinte  al  Comite¬ 
tului  Naţional  Român.  In  această  calitate  a  apărat  cauza  românească  la 
Viena  şi  Pesta,  onorînd  mandatul  încredinţat  de  naţiune. 

După  înfrîngerea  revoluţiei  (august  1849),  în  decada  absolutistă, 
episcopul  Andrei  Şaguna  şi-a  dat  seama  că  românii  nu  mai  au  posibilita¬ 
tea  să  se  manifeste  pe  tărîm  politic  datorită  opoziţiei  habsburgice,  fapt 
ce  l-a  determinat  să-şi  intensifice  eforturile  în  domeniul  culturii.  Pe 
cînd  mulţi  români  transilvăneni  deprimaţi  de  instaurarea  absolutismului 
în  frunte  cu  S.  Bărnuţiu,  A.  T.  Laurian,  A.  Papiu  Ilarian  trec  în  Princi¬ 
pate,  ierarhul  A.  Şaguna  rămîne  să  conducă  lupta  pe  un  alt  făgaş  şi  anu¬ 
me  cel  cultural,  impunîndu-şi  din  nou  clarviziunea  sa. 

Episcopul  A.  Şaguna  prin  intermediul  Bisericii  căuta  să  consolideze 
naţiunea  de  dincoace  de  Carpaţi,  stimulînd  în  primul  rînd  dezvoltarea 
învăţămîntului  în  limba  română.  Prima  reuşită  a  constat  în  aprobarea 
obţinută  pentru  ţinerea  unui  sinod,  după  o  întrerupere  de  mai  bine 
de  150  de  ani,  care  s-a  deschis  la  12  martie  1850.  Arhiereul  A.  Şaguna, 
preşedintele  sinodului,  într-o  cuvîntare  arată  starea  deplorabilă  a  româ¬ 
nilor;  „  ...  au  doară  a  noastră  e  vina  că  suntem  astăzi  săraci  şi  înjosiţi 


1  N.  Popea,  Arhiepiscopul  şi  metropolitul  Andrei  baron  de  Şaguna ,  Sibiu, 
1923,  p.  13. 

2  I.  Lupaş,  Şaguna  şi  Eotvos,  Arad,  1913,  p.  20. 

în  toate?  Au  doară  nu  e  vina  celor  bogaţi  şi  înălţaţi  pentru  sărăcirea  şi 
înjosirea  noastră?".3  Soborul  a  hotărît:  înfiinţarea  mitropoliei,  egala  în¬ 
dreptăţire  a  Bisericii  ortodoxe,  Biserica  greco-neunită  să  se  numească 
Biserică  răsăriteană,  cumpărarea  unui  imobil,  şcoala  clericală  din  Sibiu 
să  se  transforme  în  Institut  teologic,  înfiinţarea  de  şcoli  reale,  gimnaziale, 
a  unei  academii,  precum  şi  o  universitate,  primirea  românilor  in  şcoli 
militare  şi  altele.  Desfăşurarea  sinodului  şi  hotărîrile  importante  luate  au 
marcat  un  nou  succes  dobîndit  de  episcopul  Andrei  Şaguna. 

O  altă  realizare  de  o  covîrşitoare  însemnătate  a  fost  inaugurarea  în' 
1850  a  tipografiei  eparhiale,  fondată  pe  spesele  sale,  care  devine  un  nou 
focar  de  cultură  prin  tipărirea  de  cărţi  bisericeşti  şi  şcolare,  răspîndite 
pe  o  arie  foarte  largă  dincoace  şi  dincolo  de  Carpaţi. 

La  rugămintea  lui  Iacob  Mureşan,  episcopul  Andrei  Şaguna  intervine 
în  august  1850  la  guvernatorul  militar,  obţinînd  reapariţiile  „Gazetei 
Transilvaniei"  şi  „Foaiei  pentru  minte,  inimă  şi  literatură",  fiind  la 
acea  dată  singurele  periodice  româneşti  din  Imperiul  habsburgic.  în 
urma  demersurilor  întreprinse,  la  1  ianuarie  1853  apare  „Telegraful 
Român",  care  va  fi  un  factor  de  progres,  contribuind  prin  conţinutul 
său,  atît  la  răspîndirea  cunoştinţelor  şi  informării  opiniei  publice,  cît  şi 
la  consolidarea  vieţii  naţionale  româneşti,  periodic  cu  cea  mai  îndelungată 
apariţie,  neîntreruptă  pînă  astăzi. 

în  primii  ani  ai  regimului  liberal  trece  din  nou  pe  primul  loc  activi¬ 
tatea  politică.  în  calitate  de  copreşedinte  al  Congresului  naţional  (ianua¬ 
rie  1861),  episcopul  A.  Şaguna  proclamă  pe  români  „ca  naţiune  politică 
şi  independentă  faţă  de  celelalte  naţiuni".4  *La  Dieta  de  la  Sibiu  deschisă 
la  1  iulie  1863  participă  ca  deputat  de  Sălişte  şi  nu  ca  regalist.  După 
lungi  dezbateri  se  votează  legea  despre  egala  îndreptăţire  a  naţiunii 
şi  a  confesiunilor  sale,  precum  şi  a  folosirii  limbii  române. 

în  timpul  începerii  tratativelor  pentru  instaurarea  dualismului,  împă¬ 
ratul  Francisc  Iosif  printr-un  bilet  de  mînă  la  12/24  decembrie  1864 
aprobă  reînfiinţarea  Mitropoliei  ortodoxe,  dîndu-i  în  sfîrşit  satisfacţie 
episcopului.  Noul  mitropolit,  la  6  februarie  1865,  mulţumeşte  personal 
monarhului.  După  instaurarea  dualismului  la  1867,  în  lunile  mai-iunie 
s-a  discutat  şi  aprobat  la  Viena  de  cele  două  Camere  Proiectul  de  lege 
privitor  la  înfiinţarea  Mitropoliei  române  gr.  răsăritene  şi  recunoaşterea 
autonomiei  acestei  Biserici. 

La  26/28  septembrie  1868  s-a  deschis  Congresul  naţional  al  Bisericii 
greco-răsăritene,  sub  preşedinţia  mitropolitului  Andrei.  Acum  s-a  votat 
Statutul  organic  al  Bisericii  ortodoxe  române  din  Ungaria  şi  Transilvania, 
după  care  s-a  condus  Mitropolia  decenii  de-a  rîndul,  asigurîndu-se  bunul 
mers  al  activităţii  religioase  şi  şcolare,  Biserica  devenind  principalul 
bastion  în  apărarea  naţionalităţii  româneşti  de  dincoace  de  munţi.  în 
timpul  păstoririi  sale  mitropolitul  Andrei  a  repurtat  numeroase  izbînzi, 
însă  înfiinţarea  Mitropoliei  rămîne  realizarea  sa  capitală,  care  le-a  între¬ 
cut  pe  toate  celelalte. 


3  Actele  soboarelor  Bisericii  greco-răsăritene  din  Ardeal  din  anii  1850  şi  1860, 
Sibiu,  1860,  p.  6. 

4  „Foaie  pentru  minte,  inimă. şi  literatură44,  nr.  3  din  18  ianuarie  1861. 

O  altă  instituţie  de  o  deosebită  însemnătate  în  viaţa  românească,  de 
data  aceasta  laică,  a  fost  Asociaţia  transilvană  pentru  literatura  română  şi 
cultura  poporului  român.  Fondarea  ei  la  1861  s-a  datorat  demersurilor 
episcopului  Andrei  la  împăratul  Francisc  Iosif.  Referitor  la  acest  aşeză- 
mînt  episcopul  Andrei  a  făcut  în  1864  următoarea  declaraţie  lui  George 
Bariţiu:  „Să  nu  lăsăm  domnule  Bariţiu  ca  să  apuie  asociaţiunea  noastră, 
să  o  susţinem  cu  toate  braţele,  încît  dacă  s-ar  întîmpla  să  pierdem  toate 
celelalte  drepturi  la  care  năzuim,  să  rămînem  cel  puţin  cu  acest  comun 
de  cultură  a  limbei  şi  a  spiritelor*1.5 

Insă  mitropolitul  Andrei  a  sprijinit  Biserica,  învăţămîntul  şi  cultura 
nu  numai  moral,  ci  şi  material,  aflîndu-se  în  permanenţă  în  fruntea 
donatorilor,  cu  sume  consistente,  ca  să  nu  mai  punem  la  socoteală  nume¬ 
roasele  şi  îndelungatele  deplasări  la  Viena  şi  Budapesta,  toate  fiind  plă¬ 
tite  din  fondurile  sale.  între  donaţiile  mai  importante  enumerăm:  tipo¬ 
grafia,  fundaţiei  Gr.  Pantazi  2000  fl.;  pentru  construirea  Catedralei  27.000 
fl.;  2000  fl.  gimnaziului  din  Brad  şi  multe  altele,  în  cele  din  urmă  averea 
dăruită  Bisericii  se  ridică  în  jur  de  600.000  coroane. 

In  urma  eforturilor  supraomeneşti  depuse,  după  1860  sănătatea  arhie¬ 
reului  Andrei  începe  să  se  şubrezească,  determinîndu-1  în  cele  din  urmă 
să-şi  redacteze  testamentul  pentru  prima  dată  în  1867. 

Cu  prilejul  sărbătoririi  unui  sfert  de  veac  de  la  preluarea  înaltei 
funcţii  ecleziastice,  mitropolitul  Andrei  a  refuzat  toate  onorurile,  rămînînd 
în  acele  zile  în  singurătate  şi  rugăciune,  mulţumind  lui  Dumnezeu  pen¬ 
tru  toate  cele  înfăptuite.  Agravîndu-se  boala  se  stinge  la  16/28  iunie 
1873.  Contemporanii  săi  abia  atunci  şi-au  dat  seama  de  adevărata  sa 
valoare,  aşa  după  cum  reiese  dintr-o  scrisoare  a  lui  Slavici.  „  . . .  Nu  e 
frază  deşartă,  cînd  zic,  că  Şaguna  el  singur,  în  afară,  însemna  mai  mult 
decît  restul  de  2.800.000  români  împreună  (n.  n.  —  se  referă  la  românii 
de  dincoace  de  munţi).  Om  cult  în  puterea  cuvîntului,  om  plin  de  abne¬ 
gaţie,  om  cu  vederi  întinse,  care  totdeauna  ştia,  de  ce  e  vorba,  ce  este 
şi  ce  nu  este  în  anumite  împrejurări  cu  putinţă;  el  era  o  garanţie  pentru 
aceia,  care  prin  mijlocirea  lui  se  puneau  în  înţelegere  cu  poporul  român**.6 

Odată  cu  deschiderea  şi  publicarea  testamentului 7  opinia  publică  a 
fost  profund  impresionată  de  generozitatea  şi  modestia  sa.  Chiar  de  la 
început  cerea  să  fie  înmormîntat  simplu  la  Răşinari,  cu  un  singur  preot, 
fără  pompă  şi  muzică.  în  conformitate  cu  Statutul  organic,  jumătate  din 
averea  personală  avea  dreptul  să  o  doneze  cui  dorea,  însă  a  lăsat-o 
moştenire  Arhiepiscopiei  sub  forma  unei  fundaţii  în  scopuri  bisericeşti, 
şcolare  şi  filantropice.  Un  spaţiu  larg  a  acordat  tipografiei  ce  urma  să 
funcţioneze  sub  forma  unui  Institut  tipografic. 

S-a  vorbit  şi  scris  foarte  mult  de  loialitatea  sa  faţă  de  monarh. 
Atunci  cum  trebuie  interpretată  atitudinea  sa  exprimată  în  testament  cu 


5  G.  Bariţiu,  Părţi  alese  din  istoria  Transilvaniei  pre  două  sute  de  ani  în  urmă , 
volumul  III,  Sibiu,  1891,  p.  261. 

6  Dr.  Ioan  Lupaş,  Mitropolitul  Andrei  Şaguna,  Sibiu,  1909,  p.  386. 

7  Biblioteca  Astra  Sibiu ,  Colecţia  specială,  Mapa  XXII/7/2. 

privire  la  distincţiile  acordate,  cerînd  trimiterea  decoraţiilor  la  Viena  şi 
păstrarea  în  bibliotecă  numai  a  diplomelor.  Din  cauza  situaţiei  specifice 
din  Transilvania  a  fost  nevoit  să-şi  arate  ataşamentul  faţă  de  împărat, 
căci  de  la  aristocraţia  maghiară  nu  se  obţinea  nici  o  concesie  pentru 
români,  iar  cînd  s-a  instaurat  dualismul  l-a  decepţionat  profund  Fran- 
cisc  Iosif  care  i-a  părăsit  pe  români. 

Deşi  urmaşii  nu  i-au  ridicat  mitropolitului  Şaguna  o  statuie  pe 
măsura  activităţii  depuse,  totuşi  arhiereul  şi-a  durat  monumentul,  acesta 
constînd  din  instituţiile  create,  în  catedrala  ce  n-a  ajuns  să  o  vadă  înăl- 
ţîndu-se,  iar  republicarea  testamentului  te  îndeamnă  la  meditaţie,  viaţa 
sa  încărcată  de  jertfe  rămînînd  o  pildă  plină  de  învăţăminte. 


Diac.  Liviu  David 


In  numele  Tatălui  şi  al  Fiului  şi  al  Sfîntului  Duh.  Amin. 


Eu  subscrisul  avînd  în  vedere ,  că  sunt  om  muritor  şi  înaintat  în  vîrstă.  şi 
sunt  Arhiereu,  carele  este  dator  prin  canoane  a-şi  face  diata  conform  chemării 
sale,  —  fac  diata  mea  în  următoarele ,  şi  adecă: 

I.  Consistorial  nostru  arhidiecezan  plenar  are  a  funcţiona  prin  esmişii  săi 

membrii  numcddeât  după  moartea  mea  în  înţelesul  §-lui  136  din  Statutul  organic 
al  mitropoliei  noastre ,  şi  a  sigila  toate  odăile  şi  dulapele  mele ,  şi  a  celor  ale  fon¬ 
dului  instruct  de  mai  înainte,  iară  medicii  mei  să  desfacă  trupul  meu,  şi  să-l  pre¬ 
gătească  spre  înmormîntare;  apoi  domesticul  meu  Simeon  Stoianoviciu  cu  duhovni¬ 
cul  meu  German  să  mă  îmbrace  în  reverenda  neagră  de  toate  zilele  şi  în  mantoros 
negru  cu  camilavca  pe  cap,  cosciugul  să  fie  de  metal,  şi  de  nu  s-ar  găsi  astfel,  să 
fie  de  lemn  de  brad  îmbrăcat  cu  mătasă  neagră,  şi  procurîndu-se  cosciugul  de  metal 
acela  să  se  pună  în  ajcesta.  •  * 

II.  înmormântarea  mea  să  se  facă  înainte  de  amiazi  fără  pompă,  fără  muzică 
şi  fără  predică  în  următorul  rînd: 

a)  după  ce  duhovnicul  meu  Ieromonah  German,  pe  carele  rînduiesc,  ca  el 
singur,  şi  solitar  să  mă  îngroape,  va  săvîrşi  acasă  pravila  mică  de  îngropăciune, 
atunci  un  cleric  îmbrăcat  în  stihar  negru  să  premeargă  conductului  cu  crucea  cea 
mare  neagră,  şi  alta  nimica  să  nu  se  poarte; 

b)  apoi  să  urmeze  clericii  şi  pedagogii  cite  4 — 5  intr-un  rînd  cu  profesorii  lor; 

c)  apoi  poporul  credincios,  cîte  4 — 5  intr-un  rînd; 

d)  apoi  preoţimea  noastră ,  cite  4 — 5  într-un  rînd; 

e)  după  preoţime  să  vină  crucea  de  la  mormîntul  meu  purtată  de  un  cleric 
îmbrăcat  in  stihar  negru; 

f)  apoi  să  vină  corul  cîntăreţilor ,  care  va  avea  a  cînta  lin; 

g)  mai  departe  să  vină  doi  clerici  îmbrăcaţi  în  stihare  negre  purtînd  lumini; 

h)  apoi  duhovnicul  German  îmbrăcat  în  sfită  neagră  ca  preot  îngropător; 

i)  apoi  să  vină  carul  funebral  cu  cosciugul,  şi  în  fine  să  urmeze  personalul  con- 
sistorului  arhidiecezan  plenar,  şi  oaspeţi  după  categoria  lor;  astfel  conductul  mă 
poate  petrece  pînă  la  cazarme,  sau  cel  mult  pînă  la  magazinele  militare,  de  va  fi 
ziua  frumoasă;  domesticul  meu  Simeon  şi  servitorul  meu  Vasiliu  să  rămînă  acasă 
spre  a  păzi  acolo,  ca  să  nu  se  intîmple  vreo  pagubă. 

Dizolvindu-se  conductul,  carul  funebral  şi  duhovnicul  meu  German  în  careta 
mea  să  mă  ducă  la  biserica  cea  mare  în  opidul  Răşinari,  unde  în  tinda  femească 
să  se  depună  cosciugul,  şi  în  următoarea  zi  duhovnicul  singur  să  celebreze  s.  litur- 

ghie  şi  să  săvirşească  înmormintarea  mea,  —  cu  această  ocaziune  duhovnicul  să 
împartă  între  săraci  două  sute  fi.  v.  a.,  care  sau  duhovnicul  sau  eforia  arhidiecezană 
să-i  anticipe  pînă  la  refundare  din  averea  mea. 

III.  După  înmormintarea  mea  ori  şi  numaidedt  după  moartea  mea,  are  să 
urmeze  inventarea  şi  conscrierea  tuturor  lucrurilor  mele  mişcătoare  şi  nemişcătoare, 
precum  şi  celor  din  inventarul  vechi  prin  delegaţii  din  partea  judecătoriei  locale 
şi  ai  consistorului  plenar  arhidiecezan  conform  §-lui  136  din  Statutul  organic. 

In  inventarul  lucrurilor  şi  efectelor  mele  se  află  însemnările  mele,  care  arată, 
care  din  lucrurile  şi  efectele  mele  voiesc  să  rămînă  pentru  fondul  instruct  al  arhi - 
diecezei  noastre,  şi  care  voiesc  ca  să  se  vîndă  în  favorul  lăsămîntului  meu. 

Eu  după  §  108  din  Stat.  organic  a-şi  putea  testa  cui  şi  cum  aş  voi  jumătate 
din  averea  mea,  dar  eu  resignez  la  favorul  acesta  şi  unduiesc  în  înţelesul  canoa¬ 
nelor  apostolice  38,  40,  41  şi  al  canonului  89  din  Cartagena,  ca  toată  averea,  ce  se 
va  găsi  după  moarte,  să  rămînă  arhiepiscopiei  noastre  spre  scopuri  bisericeşti,  şco¬ 
lare  şi  filantropice  prin  o  fundaţiune  pentru  toţi  timpii  viitori  pe  seama  zidindelor, 
reparandelor  şi  înzestrîndelor  biserici  şi  şcoli  confesionale  cu  lucruri  necesare  adecă: 
icoane,  vase,  sfite,  clopote,  cărţi  rituale  şi  cu  scaune  şi  alte  ustensilii ;  aci  înţeleg, 
că  cărţile  rituale  pentru  biserici  să  se  procure  cu  banii  fundaţiunii  mele  din  tipo¬ 
grafia  arhidiecezană.  —  De  aceea  unduiesc  şi  aşez  o  comisiune  administrativă  de 
sine  stătătoare ,  care  va  avea  dreptul  eschisiv  de  conferirea  ajutoarelor  din  funda- 
ţiunea  mea  în  înţelesul  celor  mai  sus  amintite. 

Comisiunea  aceasta  administrativă  a  fundaţiunii  mele  va  consta  din  un  pre¬ 
şedinte  în  persoana  succesorului  meu  în  scaunul  arhiepiscopesc;  sau  în  absenţa  lui 
din  Vicarul  său  arhiepiscopesc;  din  un  secretar,  care  poate  fi  din  cler  ori  dintre 
laicii  arhidiecezei  noastre,  din  un  fiscal  censurat  de  religia  noastră,  apoi  din  cîte 
un  paroh  şi  doi  distincţitori  laici  din  parohiile  noastre  de  la  Sibiu,  Răşinari,  Boiţa 
de  lîngă  Sibiu  şi  Sălişte,  asemenea  de  lingă  Sibiu. 

De  membrii  ai  acestei  comisiuni  administrative  a  fundaţiunii  mele  denumesc  eu 
din  Sibiu  pe  parohul  Zaharia  Boiu,  cu  dnii  neguţători  Ant.  Bechniţiu  şi  Grigoriu 
Matei ;  din  Răşinari  pe  parohul  Sava  Popoviciu  cu  Bucur  Cioran  şi  Iacob  Ciucean; 
din  Boiţa  pe  parohul  loan  Rotariu  cu  Ioan  Popoviciu  şi  Aleman  Cloajă;  din  Sălişte 
pe  parohul  Nicolau  Răcuciu  cu  Dumitru  Răcuciu  şi  Nicolau  Steflea  junior ;  de 
secretar  pe  Dr.  Aurel  Brote  şi  de  fiscal  pe  Dr.  Ştefan  Păcurariu. 

Pe  preşedintele  ordinar  şi  extraordinar  dimpreună  cu  membrii  acestei  comi¬ 
siuni  îi  rog,  a  aduce  chemarea  lor  aceasta  fără  recompensare,  pînă  cînd  capitalul 
fundaţiunii  va  fi  în  stare  a  le  recompensa  osteneala  lor;  iară  secretarului  şi  fisca¬ 
lului  comisiunii  acesteia,  las  de  la  început  un  onorariu  anual  de  cîte  una  sută 
floreni  v.  a.,  care  după  împrejurările  favoritoare  ale  fundaţiunii  se  va  putea  mări. 
—  Această  comisiune  administrativă  numai  decît  după  urmata  moartea  mea,  şi  după 
publicarea  diatei  mele,  se  va  constitui  sub  preşedinţia  Vicarului  arhiepiscopesc  şi 
se  va  pune  în  conţelegere  cu  consistoiml  arhidiecezan  epitropesc,  de  a  cunoaşte 
starea  fundaţiunii  mele,  şi  a  notifica  tuturor  comunelor  noastre  parohiale  din 
arhidieceza  Ardealului  spre  ştiinţă  şi  direcţiune,  şi  cînd  fundaţiunea  mea  va  poseda 
un  capital  de  una  sută  de  mii  florini  în  valută  austriacă,  o  va  pune  în  lucrare,  şi 
adecă  din  venitul  anual  două  părţi  din  patru,  pe  seama  şcoalelor  mai  mari  şi  mai 
mici,  şi  altor  lipse  de  ale  lor;  şi  o  parte  din  patru  să  se  pună  la  capital  spre  înmulţire. 

Recursele  de  la  singuratici  să  nu  se  primească,  ci  numai  cele  venite  de  la 
sinoadele  parohiale ,  şi  vor  fi  motivate  în  formă  legală  între  altele  cu  planul  de 
zidire  sau  de  reparaţie,  şi  cu  proiectul  de  cheltuieli  din  partea  arteficiului,  precum 
şi  cu  conspectul  autentic  despre  averea  banală  şi  despre  ofertul  voluntar  al  res¬ 
pectivei  comune ;  de  aceea  comisiunea  administrativă  va  examina  strîns  şi  cu  deo¬ 
sebire,  că  este  sau  ba?  comuna  parohială,  care  a  recurs  pentru  ajutor  din  fundaţiu¬ 
nea  mea,  organizată  după  Statutul  organic,  şi  dacă  va  afla,  că  nu  este,  să  nu  i  se 
dea  ajutor. 

Recursele  au  a  se  aşterne  presidului,  carele  apoi  timpuriu  le  transpune  secre¬ 
tarului  spre  referare  în  cea  mai  proximă  şedinţă  şi  acolo  se  vor  decide  prin  plura¬ 
litatea  voturilor.  —  Comisiunea  administrativă  va  invigila,  ca  banii  prisosiţi  ai 
acestei  fundaţiuni  să  nu  se  dea  la  privaţi  în  împrumut,  ci  să  se  îmbrace  în  obliga¬ 
ţiuni  de  drumuri  ferate  patriotice  şi  de  despăgubirea  pămîntului  din  patrie. 

Dacă  comisiunea  administrativă  va  afla  cu  cale,  ca  casa  Werthaimiană  să  se 
cumpere,  are  voia  aceasta  a  o  face.  —  Mai  departe  las  comisiunii  administrative 

în  bună  chibzuială,  de  a  face  neşte  regule  directive  de  procedere  în  conferirea  aju¬ 
toarelor  din  fundaţiunea  mea,  însă  acelea  să  se  aştearnă  sinodului  anual  arhidie- 
cezan,  şi  numai  după  aprobata  lor  censurare  să  se  pună  în  lucrare  cu  valoare  de 
drept. 

Va  fi  însă  necesar,  ca  comisiunea  administrativă  să  aibă  în  fiecare  şedinţă  în 
evidenţă  starea  actuală  a  fundaţiunii,  ca  după  aceea  să  se  poată  acomoda,  deci  să 
ceară  de  la  eforia  arhidiecezană  timpuriu  conspectul  stării  fundaţiunii  mele,  la  care 
starea  banală  a  fundaţiunii  mele  are  a  se  păstra.  —  Pentru  aducerea  unei  hotârîri 
valide  se  va  cere  prezenţa  preşedintelui  ordinar  sau  extraordinar  şi  a  opt  membri 
comisionali,  afară  de  secretarul  şi  fiscalul  comisiunii.  —  Membrii  comisiunii  se  pun 
pe  viaţă,  şi  se  reîntregesc  prin  alegere  cu  pluralitatea  voturilor  cu  privire  la  local 
şi  categoria  celui  ce  se  daplineşte.  Secretarul  şi  fiscalul  se  vor  bucura  de  vot 
informativ,  iară  la  alegerea  vreunui  membru  de  vot  decisiv.  —  In  fine  eforia  arhi¬ 
diecezană  va  manipula  cu  banii  fundaţiunii  mele  şi  îi  va  păstra  în  lada  de  fier  a 
arhiepiscopiei  cu  acea  restrîngere,  că  din  tr-înşii  nu  va  putea  face  la  privaţi  nici 
un  împrumut,  ci  va  fi  datoare,  cu  previa  învoire  a  comisiunii  administrative  a-i 
îmbrăca  banii  prisosiţi  în  obligaţii  de  drumuri  ferate  patriotice  sau  în  obligaţii  de 
despăgubirea  pămîntului,  şi  va  presta  sinodului  anual  arhidiecezan  şi  comisiunii 
administrative  racioţiniul  anual  despre  starea  fundaţiunii  mele. 

IV.  Tipografia  arhidiecezană  fondată  de  mine  cu  spesele  mele  şi  donată  bise¬ 
ricii  noastre  din  Ardeal,  în  ziua  înfiinţării  din  27  august  1850,  care  pînă  la  moar¬ 
te-mi  o  am  grijit,  şi  o  am  administrat,  şi  numai  Dumnezeu  ştie.cu  cîte  greutăţi  o  am 
apărat  şi  susţinut,  faţă  cu  duşmanii  bisericii  şi  ai  naţiunii  noastre  române,  —  o 
declar  şi  acum  ca  fondatorul  ei,  de  averea  bisericii,  adecă  a  arhidiecezei  noastre 
ardelene,  şi  fiindcă  scopul  principal  al  intenţiunii  mele  la  înfiinţarea  tipografiei 
arhidiecezane  a  fost  şi  este:  a  eda  cărţi  bisericeşti,  şcolare  şi  ştiinţifice  cu  un  preţ 
cit  se  poate  de  moderat,  şi  a  înlesni  autorilor  edarea  opurilor  lor  şi  a  retipări 
opuri  clasice  bisericeşti ;  apoi  cu  rezervaţiune  mentală  am  dorit,  ca  cu  timpul  din 
prisosinţa  veniturilor  anuale  ale  tipografiei  arhidiecezane  să  se  dea  nişte  ajutoare 
manuale  pe  seama  văduvelor  preotese  sărace  din  arhidieceza  noastră,  pentrji  aces¬ 
tea  este  voia  mea  ultimă ,  ca  a  fondatorului,  ca  să  aşez  o  comisiune  administra¬ 
tivă  a  tipografiei  arhidiecezane,  care  strîns  să  susţină  scopurile  de  mine  ca  fon¬ 
dator  prefipte  ale  tipografiei  arhidiecezane,  şi  care  are  a  se  constitui  numai  decît 
după  moartea  mea  şi  după  publicarea  diatei  mele  sub  prezidenţia  Vicarului  arhi- 
episcopesc  dimpreună  cu  membrii  ei.  —  Preşedintele  comisiunii  acesteia  adminis¬ 
trative  va  fi  totdeauna  succesorul  meu  în  scaunul  arhiepiscopal,  şi  în  absenţa  lui 
Vicarul  arhiepiscopesc ;  membrii  ei  vor  fi  trei  din  cler  şi  trei  laici ,  apoi  un  secretar 
din  cler  sau  din  laici  şi  un  fiscal  cenzurat,  laic  de  religia  noastră. 

La  întemeierea  comisiunii  administrative  a  tipografiei  arhidiecezane,  denu¬ 
mesc  eu  ca  fondatorul  ei,  de  membrii  clericali:  pe  Moise  Lazăr,  asesor  consistorial; 
pe  Dr.  llariu  Puşcariu.  profesor  de  teologie  şi  pe  Nicolau  Frateşiu,  protodiacon  şi 
secretar  consistorial;  de  membrii  laici:  pe  Domnul  căpitan  Teodor  Stanislau,  pe 
Domnul  advocat  loan  Preda;  de  fiscal  pe  Domnul  Dr.  loan  Nemeşiu,  şi  de  secretar 
pe  Domnul  Dr.  Dimitrie  Răcuciu. 

Preşedintele  şi  locţiitorul  lui,  precum  şi  pe  ceilalţi  membri  ai  acestei  comisiuni 
administrative  îi  rog  de  a  binevoi  a  duce  la  început,  fără  vreo  recompensare  che¬ 
marea  lor;  dar  devenind  starea  financiară  a  tipografiei  arhidiecezane  în  astfel  de 
poziţie,  ca  să  poată  avea  recompensare  pentru  fatigiile  lor,  atunci  să  aibă  voie  a 
face  un  proiect  motivat  despre  aceea,  şi  să-l  aşterne  sinodului  anual  arhidiecezan 
spre  cenzurare  şi  după  urmata  aprobare  a  pune  în  lucrare  recompenza  lor.  —  Insă 
fiscalului  şi  secretarului  las  de  la  început  un  onorar  anual  de  cîte  o  sută  de  floreni 
v.  a.,  care  după  starea  fundaţiunii  tipografiei  încă  se  va  putea  mări,  însă  şi  această 
previe  să  se  aştearnă  sinodului  anual  arhidiecezan  spre  cenzurare,  şi  numai  dacă 
aci  s-a  aprobat,  să  se  efeptueze. 

La  întîmplarea  de  vreo  vacanţă  a  personalului  acestei  comisiuni,  aceea  are 
a  se  reîntregi  cu  pluralitatea  voturilor,  după  categoria  membrului,  în  locul  căruia 
se  face  alegerea,  cu  care  ocaziune  fiscalul  şi  secretarul  se  vor  bucura  de  vot  deci¬ 
siv,  în  celelalte  afaceri  numai  de  vot  informativ.  —  Comisiunea  administrativă  a 
tipografiei,  după  ce  se  va  constitui,  are  a  începe  funcţionarea  sa  cu  inventarea 
generală  şi  specială  a  tuturor  lucrurilor  şi  efectelor  ale  tipografiei  arhidiecezane. 
Ea  va  îngriji  prin  lucrarea  sa  protocolară  pentru  economia  întreagă  a  tipografiei 

arhidiecezane,  însdrcinînd  pe  manipulantele  George  Simon,  ca  în  ziua  de  sîmbătă 
în  fiecare  săptămînă  să  depună  raţiociniu  hebdomadal ,  înaintea  membrilor  corni - 
sionali:  Moise  Lazăr  şi  Teodor  Stanislau  şi  după  cenzurarea  raţiocinului  hebdoma¬ 
dal ,  să  aştearnă  preşedintelui  rezultatul  venitului  şi  al  erogaţiunei  cu  banii  prisosiţi , 
ca  de  aci  să  se  transpună  Eforiei  arhidiecezane.  Pe  lingă  acest  raţiociniu  hebdo¬ 
madal,  va  fi  dator  manipulantul  tipografiei  să  dea  în  scris  menţionaţilor  membri 
comisionali  şi  preşedintelui,  suma  preliminară  a  speselor,  care  are  a  se  face  în 
decurgerea  săptămînii  viitoare  pentru  lipsele  tipografiei ,  adecă  pentru  cumpărarea 
hirtiei  sau  a  altor  lucruri  necesare. 

Pentru  astfel  de  fatigiu  şi  serviciu  las  acestor  membri  comisionali  un  onorar 
anual  de  câte  o  sută  f  lorini  v.  a.,  care  cu  timp  se  va  putea  mări  după  împrejurări 
cu  previa  aprobare  a  sinodului  anual  arhidiecezan.  Averea  banală  şi  hîrtiile  reali¬ 
tăţilor  tipografiei  arhidiecezane  să  se  ţină  la  Eforia  arhidiecezană  în  lada  Werthai- 
miană,  care  va  raporta  sinodului  anual  arhidiecezan  şi  comisiunii  administrative  a 
tipografiei  de  câte  ori  va  cere  trebuinţa . 

Spre  aducerea  unei  hotărîri  valide  se  va  cere  prezenţa  cel  puţin  a  patru 
membri,  a  fiscalului  şi  a  secretarului. 

Să  se  facă  cu  finea  fiecărui  an  preliminar  motivat  despre  suma,  care  se  va 
putea  împărţi  între  văduvele  preotese  sărace  şi  în  această  afacere  să  se  urmeze 
modului  de  mine  practicat  aşa  încât  o  parte  a  prisosului  anual  să  se  pună  la  capital 
spre  înmulţire. 

Din  prisosinţa  averii  acestei  fundaţiuni  tipografice  nu  se  va  putea  da  la  privaţi 
nici  un  împrumut,  ci  aceea  are  a  se  pune  în  cassa  de  păstrare  sau  după  împrejurări 
a  se  îmbrăca  în  obligaţii  de  despăgubirea  pământului,  ori  ale  drumului  de  fier  din 
patrie.  —  Recomand  comisiunii  administrative  a  susţinea  jurnalul  „Telegraful 
Românu  ca  organ  al  mitropoliei  şi  al  arhiepiscopiei  noastre  în  modul  cel  pînă  acum 
redigiat  şi  totodată  a  lăsa  în  postul  de  redactor  pe  Domnul  Nicolau  Cristea  pînă-i 
va  plăcea;  aşişderea  a  lăsa  şi  pe  George  Simon  în  postul  său  ca  manipulant  pentru 
documentata  sa  fidelitate  şi  desteritatea  în  acest  post  şi  a-i  da  leafă  anuală  de  două 
sute  floreni  v.  a.  şi  mîncare  în  seminar,  ceea  ce  dnd  o  ar  pierde,  atunci  leafa 
anuală  să  i  se  deie  de  cinci  sute  floreni  v.  a.  şi  ajungînd  la  bătrîneţe  să  i  se  deie 
pensiune  anuală  de  trei  sute  floreni  v.  a.  —  Comisiunea  administrativă  să  se  ţină 
strîns  de  praxa  mea,  a  nu  da  cărţi  nimănui  fără  bani  gata  şi  aceasta  să  se  observe 
şi  de  cătră  manipulantul  George  Simon.  —  Apoi  se  înţelege  de  sine  că  comisiunea 
administrativă  a  tipografiei  arhidiecezane  este  în  drept  a-şi  face  unele  reguli 
directive  pentru  afacerile  sale,  însă  acelea  să  le  aştearnă  sinodului  anual  arhi¬ 
diecezan  spre  revedere,  şi  aprobîndu-se  să  le  pună  în  lucrare. 

In  fine  mai  doresc,  ca  comisiunea  administrativă  a  tipografiei  să  susţină  toate 
dispoziţiunile  mele ,  cîte  am  dispus  eu  ca  fondatorul  tipografiei  în  scris,  sau  cu 
viu  grai  în  favorul  corpului  profesoral  de  la  gimnaziul  nostru  mare  de  naţiunea  şi 
religia  noastră  din  Braşov,  şi  în  a  celui  al  direcţiunii  gimnaziului  mare  de  confesiu¬ 
nea  evanghelico-augsburgică  din  Sibiu  şi  acele  a  le  extinde  şi  asupra  gimnaziului 
mic  din  Brad  în  Zarand,  şi  asupra  altor  asemenea  institute  de  religia  şi  naţiunea 
noastră ,  care  cu  timpul  se  vor  înfiinţa.  Apoi  toate  opurile  mele  literare  să  se  con¬ 
sidere  de  proprietate  a  tipografiei  arhidiecezane  şi  după  împrejurări  să  se  retipă¬ 
rească  în  favorul  acestui  institut. 

V.  Decoraţiunile  mele  de  ordini  dimpreună  cu  cărţile  lor  de  statute,  consisto - 
rul  arhidiecezan  bisericesc  să  le  trimită  la  înaltul  Ministeriu  intern  regesc  unguresc 
cu  rugarea,  acele  a  le  transpune  Cancelariei  lor  respective  împărăteşti  la  Viena , 
iară  diplomele  să  se  conserve  în  bibliotecă. 

VI.  Din  averea  mea  să  se  plătească: 

a)  duhovnicului  meu  Ieromonah  German  două  sute  floreni  v.  austr.  în 
bani  gata ; 

b)  medicilor  mei  Dr.  Szabd  şi  Dr.  XVerner,  cîte  două  sute  cincizeci  floreni 
v.  a.  în  bani  gata; 

c)  domesticului  meu  Simeon  Stoianoviciu,  două  mii  patru  sute  florini  v.  a.  în 
bani  gata; 

d)  servitorului  meu  Vasiliu  Trifon,  dacă  va  fi  în  serviciul  meu  pînă  la  moar¬ 
tea  mea ,  plata  lui  anuală  pe  trei  ani  bani  gata; 

e)  celorlalţi  servitori  şi  servitoare,  plata  lor  pe  un  an  în  bani  gata; 

f)  de  sine  se  înţelege,  că  toţi  servitorii  mei  au  să  primească  din  averea  mea, 
afară  de  legatele  sus  expuse  încă  şi  lefele  lor,  ce  le  convin  lor  pînă  la  ziua  morţii 
mele. 

VIL  Las  bisericei  noastre  celei  mari  din  opidul  Răşinari  patru  mii  de  floreni 
v.  a.  în  obligaţiuni  de  stat  pentru  facerea  şi  conservarea  criptei  mele,  care  legat 
şi  la  acel  caz  să-l  capete  cînd  aş  zidi  eu  în  viaţă  cripta  mea. 

VIII.  Din  averea  mea  să  se  plătească  raţiocinele  măestrilor  reşedinţei  mele 
şi  cheltuelile  funebrale. 

IX.  Urin  urmare  toată  averea  mea,  ce  se  va  compune  după  moarte,  va  consta 
din  suma  banilor,  ceea  ce  va  prisosi  după  depunerea  acestor  legate  şi  cheltuieli 
şi  are  a  constitui  fundaţiunea  mea,  precum  în  punctul  III  al  diatei  mele  acestea  am 
expus,  spre  scopuri  bisericeşti,  şcolare  şi  filantropice. 

X.  Toate  aci  scrise  şi  cele  ce  sunt  însemnate  în  codicilul  meu  din  anul  1867, 
şi  se  păstrează  la  Eforia  arhidiecezanâ ,  cuprind  hotărîrile  mele  ultime  şi  le  încre¬ 
dinţez  acele  spre  efeptuire  celor  chemaţi  de  lege  şi  canoane,  căci  eu  am  dispus 
toate,  fiindu-mi  Dumnezeu  cercetător  şi  povăţuitor,  Amin. 

Dumnezeu  să  fie  cu  toţi  şi  cu  mine! 

Sibiu,  1  august,  1871 

(L.  S.) 

Andrei  Baron  de  Şaguna 
Arhiep.  şi  Metropolit 

Fiind  subscrişii  chemaţi  de  Excelenţa  Sa  Înalt  Preasfinţitul  părinte  Arhi¬ 
episcop  şi  Metropolit  Andrei  Baron  de  Şaguna  ca  martori  ai  testamentului  său. 
—  înaintea  noastră  a  tuturor  a  declarat,  deplin  sănătos  fiind,  —  că  aceasta  este 
voinţa  sa  cea  din  urmă,  pe  care  o  a  scris  şi  subscris  cu  propria  sa  mînă.  Aceasta 
întărim  cu  subscrierile  şi  sigilele  noastre. 

(L.  S.)  Dr.  Ioan  Nemeşiu  m.  p. 
martor 

(L.S.)  Dr.  Dimitriu  Răcuciu  m.p. 

martor  al  testamentului 

(L.  S.)  Ioan  Preda  m.  p. 

martor 

(L.S.)  Dr.  Ioan  Borcia  m.p. 

martor  al  testamentului 

I 

(L.  S.)  Dr.  Aur.  Brote  m.  p. 
ca  martor 

Nr.  consist,  plen.  10 

Acest  testament  s-a  desigilat  şi  publicat  în  şedinţa  consistoriului  arhidiecezan 
plenar  de  astăzi,  şi  apoi  s-a  transpus  iară  Epitropiei  arhidiecezane  spre  păstrare. 

Sibiu,  16  iunie  1873 
N.  Popea  m.  p. 

Arhim  şi  Vicar  arhiepiscopesc 

N.  Frateşiu  m.  p. 
secretar  consistorial 


Codicil 

Alipirea  oamenilor  mei  mă  îndeamnă  să  fac  următoarele  modificări  în  diata 
mea  din  1  August  1871  şi  adecă: 

ad  d)  Servitorului  meu  Vasiliu  Trifon  plata  lui  anuală  pe  cinci  ani ; 

m  v  WtriTrpr ,  ■.  n  T3*  I 

ad  e)  Celorlalţi  servitori  şi  servitoare  plata  lor  anuală  pe  patru  ani . 
încă  şi  profesorului  de  teologie  Dr.  îlarion  Puşcariu  şi  arhidiaconului  meu 
Nicolau  Frateşiu  dte  trei  sute  floreni  pentru  serviciile  în  boala  mea. 

Codicilul  acesta  doresc  să  aibă  valoarea  diatei  mele  şi  să  se  observe. 

Sibiu,  la  trei  Ierarhi  1873 

Andrei  m.  p. 

.  A rhiep.  şi  Metropolit 

Nr.  consist,  plenariu  10 

Acest  Testament  (Codicil)  s-a  desigilat  şi  publicat  in  şedinţa  consistorului 
arhidiecezan  plenar  de  astăzi  şi  apoi  s-a  transpus  iară  Epitropiei  arhidiecezane 
spre  păstrare: 

Sibiu,  16  iunie  1873 
(L.  S.) 

N.  Popea  m.p. 

Arhim.  şi  Vicar  arhiepiscopesc 

N.  Frateşiu  m.  p. 
secretar  consistorial 


Codicil 

% 

în  numele  Tatălui  şi  al  Fiului  şi  al  Sfîntului  Duh  m-am  înscris  astăzi  în 
3  iuliu  1867  la  « Asigur aţiuni  generale  din  Triest »  cu  o  sută  de  mii  floreni  v.  a.  pe 
viaţa  mea,  din  care  sumă  afierosesc: 

I.  Metropoliei  noastre  pe  seama  unei  înfiinţînde  Eparhii  române  gr.  răsăritene 
25.000  fl 

II.  Metropoliei  noastre  pe  seama  unei  altei  înfiinţînde  Eparhii  române  gr. 
răs.  25.000  fl. 

III.  Pe  seama  înmulţirii  fondului  Pantasian,  fără  cea  mai  mică  schimbare  a 
dispoziţiunii  mele  primitive  din  25  ianuarie  1855  Nr.  cons.  36  făcută  în  primnţa 
acestei  fundaţiuni  25.000  fl. 

IV.  Pe  seama  înmulţirii  fondului  bisericilor  sărace  gr.  răs.  din  Ardeal  25.000  fl. 

Sibiu,  3  iulie  1867 

Andrei  Baron  de  Şaguna 
Arhiep.  şi  Metropolit  \ 

Nr.  consist,  plenar  10 

Acest  act  fundaţional  s-a  scos  din  casa  Werthaimiană  a  Epitropiei  arhidie¬ 
cezane,  unde  a  fost  depus  şi  publicat  în  şedinţa  consistorului  arhidiecezan  plenar 
de  astăzi  şi  apoi  s-a  transpus  iară  Epitropiei  arhidiecezane  spre  păstrare. 

Sibiu,  16  iunie  1873 

(L.  S.) 

N.  Popea  m.  p. 

Arhim.  şi  Vicar  arhiepiscopesc 

N.  Frateşiu  m.  p. 
secretar  consistorial 

Notă.  Reprodus  din  protocolul  Sinodului  arhidiecezan  din  1874. 


Din  Sfinţii  Părinţi 


SF.  MAXIM  MĂRTURISITORUL 

EPISTOLE  DE  MORALA  ŞI  SPIRITUALITATE 

(ep.  22—23,  32—39,  9) 

—  prezentare  şi  traducere  — 

I. 

Majoritatea  operelor  marilor  Sf.  Părinţi  ai  Bisericii  includ  în  paginile  lor  şi 
remarcabile  corespondenţe,  mai  mult  sau  mai  puţin  vaste  şi  variate.  Cu  o  stră¬ 
lucită  ascendenţă  în  cultura  clasică  greco-latină,  genul  epistolar  este  şi  cel  mai 
vechi  gen  literar  din  istoria  literaturii  neotestamentare,  apostolice  şi  postapos- 
tolice,  şi  patristice.  De-a  lungul  vremurilor  el  a  îmbrăcat  cele  mai  diferite 
forme,  mergînd  de  la  simplele  notaţii  de  corespondenţă  particulară  pînâ  la  ade¬ 
vărate  tratate  în  formă  epistolară  adresate  unui  public  larg,  toate  fiind  de 
regulă  înveşmîntate  într-o’  formă  artistică  aleasă,  oglindind  fidel  gradul  de  cultură 
literară  al  autorilor  lor. 

In  acest  sens  nici  cele  45  de  piese  din  corespondenţa  păstrată  a  Sf.  Maxim 
Mărturisitorul  (580 — 662)  nu  face  excepţie  de  la  regulă,  ci  dimpotrivă,  o  reprezintă 
cu  strălucire.  Prin  scrisorile  sale  Maxim  poate  fi  situat  fără  ezitare  printre  marile 
modele  şi  culmi  ale  genului  epistolar  patristic,  alături  de  corespondenţa  Părinţilor 
Capadocieni,  de  un  Vasile  cel  Mare,  Grigore  de  Nazianz  şi  Grigore  de  Nyssa,  cu 
365,  245  şi  respectiv  30  de  epistole  fiecare,  sau  de  imensa  corespondenţă  asce¬ 
tică  a  unui  Isidor  Pelusiotul,  Nil  din  Ancyra,  sau  Varsanufie  şi  Ioan  din  Gaza, 
cu  2021,  1061,  şi  respectiv  361  şi  446  de  scrisori  fiecare.  * 

Format  la  şcoala  înaltă  a  unei  educaţii  clasice  solide  şi  organic  asimilate  şi 
a  unui  studiu  asiduu  şi  aprofundat  al  operelor  Părinţilor  anteriori  (mai  ales 
a  celor  Capadocieni  şi  ai  Filocaliei),  Maxim  atestă  în  epistolele  sale,  din  punct  de 
vedere  stilistic,  un  excepţional  simţ  pentru  limpezimea,  precizia  şi  densitatea 
sintetică  a  exprimării,  ilustrînd  cele  trei  principii  ale  artei  epistolare  enunţate  de 
Sf.  Grigorie  de  Nazianz  în  ep.  52  către  Nicobul  (P.  G.  37,  405 — 406),  adevărată 
teorie  a  corespondenţei  artistice:  1.  concizie,  2.  claritate,  3.  eleganţă. 

Şi  în  ce  priveşte  conţinutul  lor  teologic  toate  cele  45  de  piese  ale  colecţiei 
epistolare  maximiene,  chiar  şi  cele  mai  personale  —  lăsînd  deoparte  acum  vastele 
tratate  dogmatice  împotriva  hristologiei  monofizite  severiene  din  ep.  12,  13,  15  — 
sînt  texte  extraordinare,  de  o  valoare  inestimabilă.  Maxim  apare  în  ele  ca  un 
veritabil  maestru  în  sesizarea  şi  prezentarea  semnificaţiilor  şi  implicaţiilor  spiri¬ 
tuale  mai  profunde  precum  şi  a  fundamentelor  şi  exigenţelor  religios-morale,  ale 
evenimentelor  celor  mai  simple  şi  uzuale  din  existenţa  sa  şi  a  diferiţilor  lui  cores¬ 
pondenţi:  monahi,  episcopi,  preoţi,  diaconi,  sau  demnitari  bizantini  ai  epocii  sale. 

Drept  exemplificare  a  acestor  consideraţii  generale  prezentăm  în  continuare, 
prefaţîndu-1  cu  succinta  prezentare  de  rigoare,  un  prim  grupaj  format  din  11 
epistole  maximiene.  Scrise  unor  corespondenţi  diferiţi,  în  împrejurări  diferite  şi 
pe  teme  variate,  ele  ilustrează  limpede  tonalitatea  şi  orientarea  practic-duhovni- 

ceaşcă  şi  moral- ascetică  edifiantă  generale  şi  specifice  scrisului  maximian.  Mai 
precis  este  vorba  de  un  grupaj  alcătuit  din  10  miniaturi  epistolare  ocazionale  şi 
imposibil  de  datat  mai  îndeaproape:  ep.  22 — 23  îndemn  la  corespondenţă,  36 — 39 
mulţumiri  pentru  danii,  şi  32 — 35  scurte  exhortaţii  spirituale  cu  prilejul  unei 
sărbători  a  Paştelui,  urmate  de  o  mică  schiţă  de  tratat  de  etică  teologică  creş¬ 
tină:  ep.  9  despre  motivaţiile  şi  sensurile  acţiunii  morale.1 

Ep.  22  (P.  G.  91,  605  B  C),2  imposibil  de  datat  precis,  —  probabil  însă  într-o 
epocă  relativ  timpurie  —  este  adresată  în  ediţia  lui  Fr.  Combefis  unui  oarecare 
Auxentie,  total  necunoscut,  dar  în  Vatic.  gr.  507  unui  awă  Ştefan,  identificat  de 
P.  Sherwood 3  drept  un  monah  preot,  ulterior  egumen,  de  la  mănăstirea  Phillippikos 
din  Chrysopolis,  suburbie  asiatică  a  Constantinopolei,  unde,  între  cc.  613 — 623, 
Maxim  îşi  începuse  viaţa  monahală  părăsind  funcţia  de  prim-secretar  ( protoase - 
kr&tes)  imperial  al  basileului  bizantin  Herakleios,  deţinută  vreme  de  cîţiva  ani  la 
Palatul  Sacru  din  Capitala  bizantină.  Textul  reprezintă  o  scurtă  dar  extrem  de 
frumoasă  notă  —  inegalabilă  în  felul  ei  după  acelaşi  Sherwood4  —  în  care  Maxim 
dojeneşte  cu  extremă  afecţiune  şi  delicateţe  pe  corespondent  pentru  faptul  de  a 
nu-i  mai  fi  scris.  De  reţinut  este  ideea  comunicării  epistolare  ca  „întîlnire  (perso¬ 
nală)  prin  scrisori4*  (diă  grâmmaton  ânteuxis )  şi  mijloc  divin  de  fortificare  spiri¬ 
tuală  a  naturii  umane.  Cuvîntul  configurat  scriptic  (ho  grâmmasi  lâgos  morpho- 
umenos),  incitînd  memoria  să  închipuie  feţele  celor  ce  se  iubesc  (anamăttesthai  tdn 
philoumenân  prâsopa),  apare  drept  scînteia  ce  reaprinde  focul  mocnit  al  dorului. 

Ep.  23  (P.  G.  91,  605  D — 608  B),  prezentînd  vădite  similitudini  ideatice  cu 
epistola  precedentă  şi  adresată  în  persoana  aceluiaşi  Ştefan  preotul  comunităţii 
din  Chrysopolis,  al  cărei  fiu  (pais)  spiritual  Maxim  se  considera,  este  datată 
ipotetic  de  Sherwood  în  628 — 629.5  Reţine  ideea  că,  întrucît  caracterul  propriu 
(îdion)  al  Iubirii  agapice  spirituale  este  acela  de  a  nu  diviza  şi  sufletele  celor  ce 
se  iubesc  odată  cu  separarea  lor  fizică,  ea  nu  circumscrie  Sntr-un  loc  nici  puterea 
cuvîntului  (şi  comunicării)  care  face  din  om  chip  al  lui  Dumnezeu.  Cuvîntul 


1  Pentru  cronologia  vieţii  şi  mai  ales  a  operelor  Sf.  Maxim  Mărturisitorul 
ne  bazăm  pe  valoroasele  precizări  ale  lui  P.  Sherwood  OSB,  An  annotated  Date-list 
of  the  Works  of  Maximus  the  Confessor  (Studia  Anselmiana  30),  Roma,  1952. 

-  2  Cf.  ibidem ,  p.  25  (nr.  2). 

3  Ibidem,  p.  33. 

4  Ibidem ,  p.  25:  „I  doubt  it  can  be  surpassed  in  its  kind“. 

5  Ibidem,  p.  33  (nr.  30).  In  datarea  ep.  23  Sherwood  porneşte  de  la  dubla 

temă  a  absenţei  fizice  datorate  unei  mari  distanţe  temporale  şi  a  prezenţei  spiri¬ 
tuale,  temă  ce  se  regăseşte  mai  amplu  dezvoltată  în  ep.  27  şi  43  către  Ioan  Cubi- 
cularul  (P.  G.  91,  617  C — 620  A,  637  C),  databile  mai  cu  oarecare  siguranţă  între 

628—629. 

Cercetări  mai  noi  ale  tradiţiei  manuscrise  (P.  Canart,  1964  şi  G.  Mahieu 
1967)  au  stabilit  că  şi  ep.  40-^41  (P.  G.  91,  633  C— 635  A;  635  BC)  lacunar  editate  şi 
adresate  în  ediţia  princeps  a  lui  Combefis  (Paris  1674,  reluată  în  P.  G.  90 — 91, 
1865)  lui  Talasie  preotul  şi  egumenul  (adresă  acceptată  ca  atare  şi  de  Sherwood 
care  le  datează  între  630 — 634,  op.  cit.,  p.  34,  nr.  34 — 35),  sînt  de  fapt  adresate  lui 
Ştefan  preotul  şi  egumenul  comunităţii  din  Chrysopolis,  în  iarna  634 — 635.  Lucrarea 
pe  care  Maxim  se  angajează  în  aceste  scrisori  să  o  pună  la  punct  la  cererea  lui 
Ştefan  şi  a  awei  Toma  (636  A)  nu  este  deci  „Răspunsuri  către  Talasie44,  cum 
credea  Sherwood,  ci  „Ambigua"  I,  1 — 5,  P.  G.,  1032 — 1062  (trad.  rom.  pr.  prof. 

D.  Stăniloae,  PSB  80,  1985,  p.  45 — 64),  principala  scriere  maximianâ  destinată  com¬ 

baterii  monoenergismului  hristologic  şi  dedicată  chiar  avei  Toma.  O  altă  epistolă  a 


lui  Maxim  către  Ştefan,  preotul  şi  egumenul,  databilă  în  iarna  anului  642,  a  editat 
şi  S.  L.  Epifanovici,  Materiale  pentru  studiul  vieţii  şi  operelor  Sf.  Maxim  Mărtu¬ 
risitorul  (ruseşte),  Kiev,  1917,  p.  84  sq;  cf.  Sherwood,  op.  cit.,  p.  50  (nr.  71).  In  ea 
Maxim  roagă  pe  Ştefan  să  verifice  la  Constantinopol  autenticitatea  unui  document 
trimis  de  el  în  capitala  bizantină  în  chestiunea  revocării  eparhului  Gheorghe  al 
Africii  de  autorităţile  imperiale  ca  urmare  a  unor  intrigi  şi  maşinaţii  politice; 
cf.  contemporane  şi  în  aceeaşi  chestiune  şi  ep.  44 — 45  ale  lui  Maxim  către  Ioan 
Cubicularul,  P.  G.  91,  641 — 648,  648 — 649  şi  discuţia  istorică  la  Sherwood,  op.  cit., 
p.  49 — 52  (nr.  69 — 72). 

(ho  logos)  uneşte  spiritual  pe  cei  prezenţi  în  dialog  prin  glăsuire  (diă  phones), 
iar  pe  cei  absenţi  prin  literele  scrisorii  (diă  grămmaton);  el  reprezintă  un  mod 
(trdpos)  spiritual  conceput  de  natura  (physis)  umană  după  har  (kată  chârin)  spre 
unirea  (prds  henosin)  celor  despărţiţi  între  ei  printr-o  mare  distanţă  spaţială  ( pollo 
td  topilco  diastemati)  prin  aceea  că  activînd  memoria  (ten  mnănen),  creează  aievea 
in  duh  prin  Iubirea  agapică  (en  pneiimati  . . .  katagâpen)  prezenţa  ( parolista )  spi¬ 
rituală  a  celor  ce  se  iubesc  astfel. 

Epistolele  22 — 23  schiţează  astfel,  în  pofida  scurtimii  şi  caracterului  lor  per¬ 
sonal,  jaloanele  unei  adevărate  teologii  a  comunicării  şi  a  cuvîntului  rostit  şi 
scris,  semn  al  Chipului  divin  în  om,  ca  mediere  pnevmatică  în  Agape  a  prezenţei 
spirituale  reale  a  persoanelor  celor  ce  comunică  în  Iubire  agapică  duhovnicească, 
şi  ca  atare  mod  şau  tropos  existenţial  al  fortificării  şi  unificării  firii  (umanităţii) 
prin  unirea  spirituală  a  persoanelor  în  pofida  distanţelor  spaţiale  ce  le  pot  separa. 

In  ce  priveşte  epistolele  32 — 39, 6  toate  cu  datare  nesigură,  aşa  cum  sînt  editate 
de  Migne  după  Combefis,  par  a  fi  adresate  unui  avvă  Polihronie,  al  cărui  nume 
apare  doar  în  suprascrierea  ep.  32,  şi  care  altfel  este  total  necunoscut.  După  cum 
remarca  şi  Sherwood,  epistolele  32 — 39  formează  în  realitate  două  grupuri  bine 
distincte,  şi  este  problematic  ca  ele  să  fi  fost  adresate  la  origine  aceleiaşi  per¬ 
soane.  Un  grup  îl  formează  ep.  36 — 39, 7  şi  reprezintă  scrisori  de  mulţumire  pentru 
daruri  materiale  şi  spirituale  adresate  unui  venerabil  Părinte  duhovnicesc  căruia 
Maxim  i  se  adresează  cu  reverenţă  în  numele  comunităţii  din  care  face  parte. 
Astfel: 

Ep.  36  (629  C — 632  A)  reprezintă  o  mulţumire  pentru  o  danie  de  legume  dez¬ 
voltată  în  sens  contemplativ.  Părintele  dăruitor  este  elogiat  în  baza  unei  aluzii 
pauline  (Rom.  14,  2)  ca  unul  ce  oferă  celor  neputincioşi  încă  în  vederea  perso¬ 
nală  nemijlocită  (ămesos  autopsian)  a  celor  divine,  în  mod  simbolic  (symbolikos), 
împreună  cu  legumele  şi  contemplaţia  naturală  (theoria  physikâ)  a  lucrurilor  vă¬ 
zute  şi  pieritoare;  el  este  în  continuare  solicitat  să  ofere  ucenicilor  lui,  strunindu-le 
în  prealabil  pofta  prin  raţiunile  Providenţă  şi  Judecată  ( prânoia ,  krisis),  şi  hrana 
solidă  şi  consistentă  a  sufletului  şi  cu  raţiunile  sau  doctrinele  lucrurilor  eterne 
(logous  ton  aidion)  întrucît  sufletul  consumă  în  mod  spiritual  ca  şi  „grîu“  (pîine) 
raţiunea  sau  doctrina  practică  a  Virtuţilor,  ca  şi  „vin“  raţiunea  sau  doctrina  con¬ 
templativă  a  Gnozei,  iar  ca  „untdelemn4'  deprinderea  interioară  a  Blîndeţii. 

Ep.  37  (623  A — C)  dezvoltă  o  mulţumire  similară  pentru  o  scrisoare  însoţită  de 
daruri  (grănima  metă  xenion)  dar  în  sens  practic.  Hrana  trupului  li  s-a  făcut  celor 
dăruiţi  şi  învăţâmînt  (paideuma)  sufletului  prin  smerenia  (tapeinosis)  cu  care  a 
fost  trimisă  şi  însoţită  în  scrisoarea  Părintelui.  Smerenia,  ca  maică  a  tuturor  vir¬ 
tuţilor  (măter  pasân  areton),  îi  face  pe  oameni  să  participe  la  înţelepciune  (met6- 
chous  scphias)  prin  aceea  că,  conform  cu  Prov.  13,  10,  duce  la  adevărata  cunoaştere 
de  sine. 

Ep.  38  (632  C — 633  A;  are  acelaşi  sens  practic.  Prin  pocăinţă  ( metanoia )  in 
mărturisirea  (exagoria)  păcatelor,  sufletul  nu  se  mai  hrăneşte  cu  „ceapă“,  care 
este  consimţirea  (synkatathăsis)  la  închipuirile  pătimaşe  (phantasias  empatheîs), 
nici  cu  „usturoi44  împrăştiind  mirosul  păcatelor  împlinite  cu  fapta  asupra  celorlalţi, 
ci,  conform  unei  exegeze  spirituale  a  Ex.  16,  15,  cu  „mană44,  pîinea  raţională  a 
gnozei  (tăn  logikon  tes  gnâseos  ărton)  plouată  din  cer,  gnoză  din  har  ce  pentru  a 
fi  efectivă  şi  autentică  nu  trebuie  nici  tezaurizată  nici  exhibată  ostentativ. 

Ep.  39  (633  B),  în  cîteva  rînduri  doar,  interpretează  excelent  activitatea  Părin¬ 
telui  spiritual  care-şi  hrăneşte  ucenicii  atît  în  mod  material  după  omul  exterior, 
fenomenal,  cît  şi  spiritual  după  omul  cel  interior,  inteligibil,  —  conform  Ps.  120, 
8  —  ca  o  dublă  mişcare  simultană:  „intrare44  (eisodos)  a  sufletului  în  Dumnezeu  şi 
posesiune  a  harismelor  (ktesis  ton  charismăton)  îmbogăţită  prin  făptuire  (diă 
prăxeos),  şi  „ieşire44  (exddos)  a  lui  afară  în  actul  de  comunicare  (metâdosis)  a 
acestor  harisme  şi  altora  spre  a  fi  fructificate  şi  de  aceştia  în  activitatea  lor. 

Celălalt  grup  de  epistole  editate  de  Combefis,  tot  ca  adresate  awei  Poli¬ 
hronie,  reprezintă  4  extrem  de  scurte  meditaţii  ascetice  pe  tema  paulină  a  morţii 
şi  invierii  cu  Hristos  scrise  înaintea  unor  Paşti  ale  unui  an  nedeterminabil.  Spre 


6  Sherwood,  op.  cit.,  p.  43  (nr.  51 — 54;  55 — 58). 

7  Grupul  epistolelor  36 — 39  apare  numai  în  Cod.  Paris.  gr.  888,  sec.  17. 

deosebire  de  celălalt  grup  tonul  epistolar  este  acum  cel  al  unui  părinte  duhov¬ 
nicesc  către  ucenicii  lui: 

Ep.  32  (625  D — 628  A)  prezintă  sintetic  clasica  înţelegere  paulină  a  spirituali¬ 
tăţii  creştine  ca  integrare  şi  participare  ascetică  la  Misterul  Pascal,  central  în 
creştinism,  al  Morţii  şi  învierii  lui  Hristos  (cf.  Rom.  8,  3 — 11;  Col.  3,  1  sq;  2  Tim. 
2,  11).  Omorîrea  (nekrosis)  şi  înmormîntarea  Omului  cel  Vechi  stricat  prin  pofte 
echivalează  existenţial  cu  libertatea  (eleutheria)  faţă  de  patimi,  adică  cu  nepăti- 
mirea  ca  sfîrşit  al  fazei  practice  a  vieţii  spirituale,  iar  învierea  (anâstasis)  Omului 
cel  Nou  reînnoit  (Ef.  4,  22 — 24)  cu  îndrăzneala  (parrhesîa)  conştiinţei  (kată  synei - 
desin )  purificate  şi  cu  luminarea  (photismds)  gnostică  a  minţii  (kată  noun )  ca 
intrare  în  viaţa  contemplativă.8 9  Aceasta  este  prăznuirea  autentică  a  Paştilor.  Cei 
ce  nu  au  ajuns  pînă  aici  însă  trebuie  să  evite  măcar  exemplul  lui  Petru  şi  Iuda 
care  reprezintă  primul:  negarea  (âmesis)  Logosului  divin  exprimată  în  refuzul  de 
a  face  binele  de  frică,  iar  al  doilea: .  trădarea  (parâdosis)  Lui,  în  lucrarea  efec¬ 
tivă  a  păcatului. 

Ep.  33  (628  B.-C.)  reprezintă  interpretarea  existenţial  ascetică,  în  acelaşi  con¬ 
text  pascal,  a  4  locuri  biblice  corelate.  în  lumina  exegezei  spirituale  a  acestor 
texte,  învierea  interioară  a  fiecăruia  la  nepătimire  (apatheia),  care  este  Pacea 
spirituală,  autentică  şi  desăvîrşitâ  a  lui  Hristos,  presupune  mortificarea  ascetică 
prealabilă  a  vieţii  împătimite  (  =  „viaţa  ispititoare4*  din  Iov.  7,  1),  a  plăcerii  sen¬ 
zuale  amăgitoare  (=„lumea  stăpînită  de  cel  rău“  din  I.  In.  5,  19),  a  patimilor 
trupului  şi  a  mişcărilor  pătimaşe  ale  sufletului  .(  =  „lupta  cu  oamenii  şi  demonii44 
din  Efes.  6,  12),  la  care  se  adaugă  răbdarea  mîntuitoare  pînă  la  sfîrşit  (Mc.  13,  13)  a 
încercărilor  fără  de  voie  (  =  „strîmtorările“  sau  „necazurile  drepţilor**  din  Ps.  33,20). 

Ep.  34  (628  C — 629  A)  interpretează  pacea  nepătimirii  dată  de  Hristos  Aposto¬ 
lilor  atît  înainte  (In.  14,  27)  cît  şi  după  învierea  Sa  (In.  20,  19)  în  perspectiva 
unei  exegeze  ascetice  a  Ps.  90,  13,  ca  o  „păşire  peste  aspidă  şi  vasilisc4*,  monştrii 
ce  reprezintă  neascultarea  poruncilor  şi  acceptarea  gîndurilor  rele,  şi  respectiv  ca 
o  „călcare  peste  leu  şi  peste  balaur44  adică  peste  dezlănţuirea  iraţională  a  celor 
două  facultăţi  pasionale  ale  sufletului  uman  reprezentate  de  mînie  (thymos)  şi  poftă 
( epithymia )  sau,  altfel  zis,  peste  irascibilitate  şi  concupiscenţă. 

Ep.  35  (629  A — B),  în  fine,  aplică  în  mod  existenţial  întreaga  tipologie  biblică 
pascală  atît  veterotestamentară:  Israel,  trecînd  prin  mare  şi  pustie  în  pămîntul 
odihnei  (Exod),  cît  şi  neotestamentară:  Hristos  trecînd  prin  Cruce,  Patimi  şi 
Moarte  —  care  alcătuiesc  tropos-ul  (modul)  Iconomiei  Sale  —  întru  slavă  (după 
Lc.  24,  26  şi  Evr.  2,  9 — 10),  la  viaţa  fiecărui  creştin  care  poate  ajunge  la  odihna 
slăvită  în  Dumnezeu  numai  trecînd  în  prealabil  marea  vieţii  şi  pustia  răbdării 
suferinţelor  şi  încercărilor  cu  ochii  aţintiţi  la  Iisus,  începătorul  mîntuirii  noastre 
(Evr.  12,  2). 

Pe  lîngă  aceste  10  superbe  miniaturi  epistolare  ce  reflectă,  credem,  limpede 
geniul  artistic  şi  virtuozitatea  stilistică  a  corespondenţei  maximiene,  grupajul  de 
faţă  mai  include  şi  o  altă  piesă  de  dimensiuni  ceva  mai  mari  reprezentînd  un 
veritabil  scurt  tratat  de  teologie  morală  „in  nuce44.  Este  vorba  de: 

Ep  .9  (445  C — 449  A) 0  este  adresată,  la  o  dată  iarăşi  imposibil  de  precizat  mai 
îndeaproape  —  probabil  însă  între  628 — 630,  adică  după  sosirea  lui  Maxim  în 
Africa  — ,  preotului  şi  egumenului  Talasie  Libianul,  conducător  al  unei  comunităţi 
monastice  din  Libia  şi  prieten  al  lui  Maxim,  căruia  între  630 — 634  acesta  îi  va 
adresa  cel  mai  voluminos  opus  al  său:  exegezele  mistico-ascetice  a  65  de  locuri 
dificile  din  Scripturi  cuprinse  în  celebrele  sale  „Răspunsuri  către  Talasie44.10  Faptul 


8  Motivul  Misterului  Pascal  ca  miez  şi  structură  intimă  a  spiritualităţii,  dar 
şi  lege  cosmică  şi  eshatologică  universală  este  dezvoltat  pe  larg  de  Maxim  în 
„centurile  gnostice 44  I,  59 — 67;  P.  G.  90,  1104  D — 1108  B;  tr.  rom.  prof.  D.  Stăniloae, 
Filocalia,  II,  Sibiu,  1947,  p.  145 — 150  (cf.  şi  analiza  şi  valorizarea  lor  în  contextul 
patristic  general  la  H.  U.  von  Balthasar,  Die  Gnostischen  Centurion  (1941 !)  în 
Kosmische  Liturghie.2  Das  Weltbild  des  Maximus’  des  Bekenners ,  Einsiedeln,  1961, 
zweite,  vollig  verănderte  Auflage,  p.  624 — 631  şi  „Ambigua",  II,  47 — 60,  63,  65;  P.  G. 
91,  1357—1385,  1388—1393;  tr.  rom.  P.  S.  B.  80,  p.  305—328,  330—335  (nr.  123—149, 
153—155,  157—159);  cf.  şi  ep.  25;  P.  G.  91,  613  C. 

9  Sherwood,  op.  cit.,  p.  30  (nr.  34).  % 

10  P.  G.  90,  241 — 785,  trad.  rom.  pr!  prof.  D.  Stăniloae,  Filocalia,  III,  Sibiu,  1947. 

că  în  epistola  9  Maxim  se  numeşte  pe  sine  rob  şi  ucenic  (dotdos  kai  mathetes)  al 
lui  Talasie  nu  trebuie  luat  în  sens  strict,  ci  doar  ca  reverenţa  şi  smerenia  obiş¬ 
nuită  la  Maxim,  ce  întreaga  sa  viaţă  a  fost  simplu  monah,  faţă  de  un  corespon¬ 
dent  ce  era  şi  preot  şi  egumen;  în  realitate,  nu  Maxim  este  discipolul  lui  Talasie, 
ci  acesta  din  urmă  este  discipolul  primului.11 

Scrisă  cu  prilejul  unei  situaţii  grele  (448  D — 449  A),  neprecizată  însă  mai 
îndeaproape,  în  care  se  găsea  Talasie,  epistola  9  este  extrem  de  importantă  prin 
justificarea  teologică  pe  care  o  propune  îndemnului  la  un  mod  de  acţiune  con¬ 
secvent  creştin  în  orice  împrejurare.  Justificarea  se  prezintă  sub  forma  unei 
aprofundări  teologice  de  către  Maxim  a  celebrului  trihotomism  spiritual-moral 
paulin  după  care,  din  punct  de  vedere  religios-moral  oamenii  se  împart  în  3  cate¬ 
gorii:  duhovniceşti  ( pneumatikoi  —  Rom.  8,  5sq),  sufleteşti  ( psychikoi  —  I  Cor.  2, 
14  şi  Iuda  19)  şi  trupeşti  (sarkikoi  —  Rom.  8,  5 — 9;  19 — 13).  Diviziunea  religios- 
morală  tripartită  a  oamenilor  reflectă  în  viziunea  maximiană  la  nivel  etic  consti¬ 
tuţia  duală,  spiritual-materială,  şi  poziţia  ontologică  creaţională  centrală  a  omului 
în  Univers,  conform  căreia  firea  sau  natura  (physis)  umană  se  află  la  mijloc  între 
Dumnezeu  (theos)  şi  lume  (kosmos),  luată  aici  exclusiv  în  accepţiunea  ei  negativă 
din  epistolele  pauline  şi  ioaneice  ca  lume  căzută  în  păcat  şi  prilej  de  păcat.  Cores¬ 
punzător  poziţiei  sale  ontologice  în  univers,  Dumnezeu,  natura  umană  şi  lumea 
apar  în  acelaşi  timp  şi  ca  cei  3  factori  principali  ce  determină  acţiunile  omului 
în  libertatea  lui  de  alegere  inalienabilă.  Atunci  cînd  ea  îl  conduce  pe  om,  natura 
umană  îl  menţine  şi  reţine  însă  în  acelaşi  timp  pe  om,  în  imanenţa  şi  interiorul 
limitelor  sale  naturale;  omul  natural  are  drept  lege  morală  aceea  de  a  nu  voi  nici 
să  facă  nici  să  sufere  răul,  şi  corespunde  categoriei  oamenilor  „pshici44,  adică,  în 
explicaţia  lui  Maxim,  celor  ce  nici  nu  neîndreptâţesc  pe  cineva,  dar  nici  nu  sufere 
a  fi  ei  neîndreptăţiţi.  Spre  deosebire  de  natura  umană  însă,  care  menţine  pe  om 
strict  în  imanenţa  sa  naturală,  Dumnezeu  şi  lumea  ce  reprezintă  frontierele  (me- 
thoria)  superioară  respectiv  inferioară  ale  naturii,  răspund  în  sens  ascendent  sau 
descendent,  pozitiv  sau  negativ,  vocaţiei  ek-statice  a  naturii  umane  ca  elan  perso¬ 
nal  şi  liber  spre  transcendenţă;  acestea  posedă  capacitatea  de  a  determina  pe  om 
să  iasă  (existaşi)  prin  libertatea  sa  în  mod  existenţial  din  el  însuşi  şi  să-l  prefacă 
prin  relaţie  (thesei)  ceea  ce  ele  sînt  prin  natura  (physei)  lor. 

Condus  de  lume  şi  alipindu-se  exclusiv  de  materialitatea  ei,  prin  ceea  ce 
Maxim  numeşte  în  alte  scrieri  iubirea  trupească  de  sine  (philautia),  omul  actuali¬ 
zează  însă  vocaţia  sa  de  transcendere  existenţială  în  sens  ontologic  descendent  sau 
trans-des-cendent  (după  o  expresie  a  lui  J.  Wahl)  animalizîndu-se  şi  devenind 
prin  împătimirea  (empatheia)  după  aparenţele  vremelnice  lucrurilor  lumii  materiale 
dobitoc  (ktenos),  mod  şi  condiţie  de  existenţă  para-naturală  (pară  physin)  contrară 
atît  naturii,  cît  şi  vocaţiei  sale  personale  divine  de  Chip  al  lui  Dumnezeu,  şi  care 


11  In  ultimă  instanţă  ep.  9  este  unica  epistolă  proprki-zisă  a  Sf.  Maxim 
adresată  lui  Talasie  integral  conservată.  Ep.  40 — 41  adresate  în  ediţia  Combefis  lui 
Talasie  sînt  adresate  în  realitate  lui  Ştefan,  preotul  şi  egumenul  (vezi  nota  5),  iar 
ep.  25  (P.  G.  91,  617  A — 618  B),  cu  titlul  „către  Talasie  preotul  care  l-a  întrebat 
cum  unii  dintre  regii  neamurilor  (păgînilor)  pentru  mînia  lui  Dumnezeu  trimisă 
asupra  lor  şi  mulţimea  ascultării  lor  jertfeau  copii  şi  rude  ale  lor  şi  mînia  înceta, 
precum  se  istoriseşte  de  mulţi  dintre  cei  vechi*4,  este  nu  atît  o  epistolă  cît  un  frag¬ 
ment,  legat  de  IV.  Regi  3,  27,  dintr-o  colecţie  necunoscută  de  „questiones  et 
responsa4*  (cf.  Sherwood,  op.  cit.,  p.  34,  nr.  32).  Excerpte  „ex  epistola  S.  Maximi 
scripta  ad  abbatem  Thalassium  de  iis  que  apocrisarii  fecerunt  638“,  care  descriu 
atitudinea  apocrisarilor  papei  Severin  la  Constantinopol  faţă  de  „Ekth£sis“  şi 
reprezintă  prima  luare  de  cunoştinţă  şi  de  poziţie  a  lui  Maxim  faţă  de  decretul 
imperial  monotelit  din  638,  sînt  conservate  de  Anastasius  Bibliothecarus,  CoZZec- 
tanea,  P.  L.  129,  538  D  sq.  şi  Mansi  X,  677  sq.;  cf.  Sherwood,  op.  cit.,  p.  43,  nr.  60, 
şi  p.  13.  / 

Talasie  Libianul  este  şi  autorul  a  4  Centurii  „despre  Iubirea  agapică,  Infrî- 
nare  şi  Vieţuirea  după  Minte*4,  P.  G.  51,  1427 — 1471,  trad.  rom.  pr.  prof.  D.  Stă- 
niloae,  Filocalia,  IV,  (1948),  p.  3 — 36,  scrise  spre  650  şi  care  depind  în  mod  cert 
de  scrierile  Sf.  Maxim  [ibid.  p.  2).  * 

corespunde  categoriei  oamenilor  „carnali",  împătimiţi,  a  căror  lege  de  acţiune  este 
în  consecinţă  aceea  de  a  şti  să  mai  facă  numai  răul  şi  a  voi  numai  nedreptatea. 

Condus  însă  de  Dumnezeu  şi  unindu-se  cu  El,  omul  transcende  limitele  con¬ 
diţiei  sale  naturale  în  mod  adecvat,  ascensional  sau  trans-as-cendent  (J.  Wahl), 
şi  devine  prin  relaţie  (thăsei)  harică  dumnezeu  (theds),  primind  de  la  Dumnezeu, 
prin  har.  nu  prin  fire,  Indumnezeirea  (thedsis)  sau  Asemănarea  personală  cu  Dum¬ 
nezeu,  mod  de  existenţă  divin  ce-1  •  ridică  pe  om  „ mai  presus  de  fire"  (hyper 
physin),  dar  nu  în  contra,  ci  în  sensul  indicat  de  fire.  Condiţie  existenţială  divină 
ce  aparţine  numai  oamenilor  „pnevmatici",  îndumnezeirea  are  drept  lege  supremă 
de  acţiune  morală  aceea  de  a  voi  în  toate  circumstanţele  nu  numai  să  facă  binele, 
ci  să  şi  sufere  pentru  virtute,  dacă  e  cazul,  chiar  şi  răul  şi  nedreptatea,  după  ase¬ 
mănarea  lui  Hristos.  Omul  duhovnicesc  realizat,  condus  de  Duhul  Sfînt,  este  Sf in¬ 
tui,  persoana  întru  care  Iubirea  agapică  depăşeşte  sau  transcende  atît  lumea  cît 
şi  firea,  adică  nu  numai  condiţia  existenţială  decăzută,  carnală,  ci  şi  pe  cea  simplu 
naturală,  psihică  şi  care  în  toate  împrejurările  acţionează  în  modul  divin  de  exis¬ 
tenţă,  pnevmatic,  al  vieţii,  kenozei.  Patimilor  şi  Jertfei  lui  Iisus,  „începătorul  mîn- 
tuirii  noastre"  (Evr.  2,  9 — 10  şi  12,  2  sq),  conformîndu-se  total,  pînă  la  iubirea 
de  vrăjmaşi  (Mt.  5,  38 — 48  par;  Rom.  12,  14;  I  Cor.  4,  12 — 14),  poruncii  divine  a 
Iubirii  de  Dumnezeu  şi  de  aproapele,  poruncă  al  cărei  scop  (skdpos)  ultim  este  eli¬ 
berarea  ’  (eleutherdsai)  spirituală  a  omului  ca  persoană  de  sub  dubla  sclavie  atît 
a  păcatului  (lumii),  cît  şi  a  firii  supuse  prin  păcat  legii  tiranice  a  generării  şi 
corupţiei  (genesis  kai  phtorâ),  a  naşterii  şi  morţii.  Prin  eliberarea  sa  etic-ascetică 
progresivă  de  sub  condiţionările  mundane  şi  naturale,  creştinul  înduhovnicit  prin 
Asemănarea  personală  prin  har  şi  virtute  cu  Hristos  devine  astfel  integral  dispo¬ 
nibil  diaconiei  depline  a  lui  Dumnezeu  şi  a  aproapelui  în  Iubirea  agapică  mergînd 
în  dăruire  de  sine  totală  pînă  la  sacrificiul  vieţii 12  şi  anticipînd  în  această  viaţă 
încă  libertatea  condiţiei  pnevmatice  esenţialmente  eshatologice  a  învierii  finale 
în  împărăţia  lui  Dumnezeu. 

Concentrat  în  dubla  poruncă  a  Iubirii  de  Dumnezeu  şi  aproapele  ce  inarticu- 
lează  organic  dubla  dimensiune  constitutivă,  atît  interioară  şi  verticală  —  spre 
Dumnezeu,  cît  şi  externă  şi  orizontală  —  spre  umanitate,  a  oricărei  acţiuni  umane 
autentice  şi  plenare,  etosul  Evangheliei  lui  Hristos  apare  limpede  şi  în  aceste  scurte 
fulguraţii  epistolare  maximiene  ca  etos  eshatologic,  ascetic  şi  sacrificial,  al  eliberării 
interioare  şi  diaconiei  comunitare,  ce-şi  demonstrează  în  fiecare  epocă  şi  context 
istoric  viabilitatea  şi  actualitatea  sa  perenă. 


12  Paralela  cea  mai  aprofundată  şi  revelatorie  a  ideii  fundamentale  schiţate 
numai  fugar  de  Maxim  în  ep.  9  către  Talasie  o  constituie  acea  culme  a  scrisului 
maximian  reprezentată  de  excursul  despre  cele  3  legi  cuprins  în  exegeza  alegorică 
a  istoriei  lui  Iona  din  Quaestiones  ad  Thălassium ,  64,  P.  G.  90,  726 — 728;  tr.  rom. 
pr.  prof.  D.  Stâniloae,  Filoc.  rom.  III,  Sibiu,  1947,  p.  410 — 412. 

—  legea  naturală  pretinde  a  ne  purta  faţă  de  ceilalţi  precum  vrem  şi  noi  ca 
ei  să  se  poarte  faţă  de  noi  (Mt.  17,  12;  Lc.  6,  35). 

—  legea  scrisă  reclamă  să  iubim  pe  aproapele  ca  pe  noi  înşine  (Lev.  19,  18; 
Mt.  22,  39;  Mc.  12,  17;  Lc.  10,  27). 

—  legea  harului  (legea  îndumnezeirii  şi  refacerii  firii  prin  libertatea  eshatolo- 
gică  supremă  a  persoanei  faţă  de  natura  sa  proprie)  cere  să  ne  jertfim  şi  viaţa 
pentru  ceilalţi  după  exemplul  lui  Hristos  Dumnezeu  (In.  15,  13),  care  a  făcut 
aceasta  „ca  noi  să  învăţăm  nu  numai  să  ne  ajutăm  întreolaltă  în  mod  natural 
şi  să  ne  iubim  unii  pe  alţii  ca  pe  noi  înşine  în  mod  spiritual,  ci  şi  să  purtăm  de 
grijă  de  alţii  mai  mult  decît  de  noi  înşine  în  mod  dumnezeiesc  şi  aceasta  să  ne 
fie  dovada  Iubirii  agapice  întreolaltă  ca,  în  temeiul  virtuţii  noastre,  să  fim  gata 
a  suferi  cu  bucurie  moartea  de  bimă  voie  unii  pentru  alţii"  (p.  412). 

II. 

EPISTOLA  22 

A  aceluiaşi  către  Auxentie  (alte  msse:  Avva  Ştefan) 

Dacă  aţi  hotărît  să  neglijaţi  scrisorile  către  prieteni  încrezîndu-Vă  în  Duhul, 
prin  Care  aveţi  în  mod  indisolubil  prezentă  în  jurul  vostru  înşivă  Iubirea  agapică 
ca  una  ce  nu  mai  are  nevoie  de  nimic  pentru  înnoirea  (ei),  laud  atunci  legea  şi 
Vă  aprob,  ca  pe  unul  ce  aveţi  credinţa  că  visteria  Iubirii  agapice  este  în  Acela 
din  Care  şi  întru  Care  aceasta  îşi  trage  obîrşia  şi  odihna  în  mod  natural.  Dacă 
însă,  neglijînd  modul  de  comportare  (trâpos)  cuvenit  al  prieteniei,  refuzaţi  să  scrieţi 
din  delăsare,  atunci  nu  voi  înceta  să  fac  cele  contrare  ca  unul  ce  nu  ştiu  să  respect 
pe  prieteni  prin  mărimea  prejudecăţilor  (prolepseos)  din  lume.  Iar  dacă  nici  una 
din  acestea  două  nu  este  cauza  faptului  de  a  nu  mai  scrie,  primiţi  atunci  pe  cei 
absenţi  şi  daţi  cu  rîvnă  întîlnire  celor  absenţi  prin  scrisori,  după  cum  a  învăţat 
şi  firea  sau  mai  degrabă  după  cum  a  socotit  (însuşi)  Dumnezeu  să  se  întărească 
firea.  CăQi  cuvîntul  figurat  de  litere  în  scrisori  îmboldeşte  şi  scoală  din  somn 
amintirea  liniştită  şi  adormită  spre  a  vedea  şi  a-şi  închipui  feţele  prietenilor 
iubiţi,  şi  prin  ele,  dorul,  în  felul  focului  mocnind  stins,  se  reaprinde  iarăşi  ca 
dintr-o  mică  scînteie. 


EPISTOLA  23 

A  aceluiaşi  către  Ştefan  Preotul 

Proprie  Iubirii  agapice  duhovniceşti  este  nu  numai  aceea  de  a  face  bine 
celor  în  nevoie  prezenţi  de  faţă,  ci  şi  aceea  de  a  întări  şi  pe  cei  absenţi  şi  de  a 
nu  îngădui  ca  sufletele  să  fie  despărţite  şi  ele  împreună  cu  trupurile,  nici  ca  pu¬ 
terea  cuvîntului,  prin  care  sufletul  poartă  Chipul  Creatorului,  să  fie  circumscrisa 
de  un  loc,  ci  (dimpotrivă)  ca  cei  prezenţi  să  intre  în  dialog  cu  cei  iubiţi  prin  voce, 
grăind  cele  ce  se  cade  ochi  în  ochi,  sau  ca  cei  absenţi  să  întreţină  relaţii  prin 
scrisori.  Căci  acest  mod  (trdpos)  l-a  conceput  cu  înţelepciune  firea  după  harul  lui 
Dumnezeu  spre  unirea  nedespărţită  a  celor  separaţi  între  ei  trupeşte  printr-o  mare 
distanţă  în  spaţiu.  Căci  astfel  cuvîntul,  răsunînd  continuu  prin  voce  sau  scrisori, 
imprimă  în  suflet  o  amintire  de  neşters  încît  necontenit  îi  putem  vedea  pe  cei 
pururea  prezenţi  în  duhul  prin  Iubirea  agapică,  sîntem  îmbrăţişaţi  (de  ei  aievea) 
şi  scoşi  afară  din  toate  cele  ce  provoacă  tristeţe.  Aşadar  să  nu  mă  uitaţi,  cinstiţi 
Părinţi,  pe  mine  copilul  şi  ucenicul  vostru,  ci,  ca  unii  ce  sînteţi  ucenici  şi  dascăli 
ai  Iubirii  agapice,  hrăniţi  prin  cuvîntul  virtuţilor  sufletul  meu  cel  chinuit  de 
foame  şi  luminaţi  mintea  mea  cea  apăsată  de  întunericul  neştiinţei,  privind  la 
%  plata  hărăzită  vouă  pentru  aceasta  şi  aflătoare  în  ceruri,  măcar  că  faptul  acesta 
vă  abate  poate  puţin  de  la  o  ocupaţie  mai  bună  şi  mai  cinstită  încă  decît  Iubirea 
agapică.  Căci  ştiu  că  nu  este  egal  în  bună  mărire  faptul  de  a  fi  în  legătură  în 
mod  nemijlocit  cu  Dumnezeu  (prin  rugăciune)  cu  acela  de-a  purta  de  grijă  cu 
compasiune  de  cei  mai  mici  afară  doar  de  faptul  că  nici  acesta  (din  urmă)  nu 
este  străin  de  cele  orînduite  ca  lege  de  Dumnezeu. 


EPISTOLA  36 

A  aceluiaşi  către  acelaşi 

Binecuvîntat  este  stăpînul  nostru  de  către  Domnul  şi  binecuvîntatâ  este  gră¬ 
dina  inimii  lui,  pe  care  a  sădit-o  Lucrătorul  cel  adevărat  Iisus  şi  a  umplut-o  cu 
plantele  cele  nemuritoare  ale  dreptăţii,  de  ale  cărei  roade  ne-am  împărtăşit  şi  noi 
săturîndu-ne  de  legumele  ei  duhovniceşti,  din  care  ştia  să  dea  hrană  şi  marele 
Apostol  (Rom.  14,  2),  hrănind  pe  cei  neputincioşi  în  vederea  nemijlocită  a  celor 

dumnezeieşti  ca  şi  cu  nişte  legume  cu  contemplaţia  naturală  a  celor  văzute  şi 
conducîndu-i  prin  tnagnificienţa  celor  fenomenale  spre  Creatorul  acesteia;  pe  care 
(Apostol)  imitîndu-1  şi  binecuvîntatul  nostru  dascăl  şi  Părinte  ne-a  tratat  plin 
de  afecţiune  alâturîndu-ne  nouă  în  mod  simbolic  prin  legume  şi  observarea  (raţio¬ 
nală)  a  creaţiei  acesteia.  Impărtăşeşte-ne  însă  acum  şi  hrană  tare,  şi  mişcă  sufletul 
nostru  cel  zăbavnic  în  plăceri  şi  nedoritor  de  cele  dumnezeieşti  contractînd  pofta 
prin  raţiunea  mai  subtilă  a  Providenţei  şi  Judecăţii,  ca  să  hrăneşti  pe  ucenicii 
tăi  nu  numai  cu  legume,  învăţîndu-i  nu  numai  raţiunile  sau  doctrinele  celor  ce 
se  nasc  şi  pier,  ci  îi  întăreşte  ca  şi  cu  grîu ,  vin  şi  untdelemn  cu  raţiunile  sau 
doctrinele  celor  veşnice,  dîndu-le  ca  „pîine  tare“  raţiunea  sau  doctrina  ce  conţine 
Virtuţile,  încălzind  inima  însoţitorilor  tăi  spre  extazul  îndumnezeitor  ca  şi  cu  un 
„vin44  cu  raţiunea  sau  doctrina  Cunoştinţei  celei  neuitate,  şi  turnînd  în  casnicii  tăi 
ca  „untdelemn**  deprinderea  paşnică  şi  netulburată  a  Blîndeţii  ce  hrăneşte  şi  pă¬ 
zeşte  întru  aceştia  flacăra  nestinsă. 


EPISTOLA  37 

A  aceluiaşi  către  acelaşi 

Iarăşi  am  primit,  sfinte  Părinte,  o  cinstită  scrisoare  a  ta  împreună  cu  daruri 
şi  iarăşi  ne-am  desfătat  de  bunătăţile  lor  egale  cu  primele,  stingînd  pe  de  o  parte 
prin  daruri  arderea  înnegritoare  sufletului  nostru  a  patimilor  —  căci  înainte  de 
ele  ne-am  hrănit  cu  raţiunile  sau  doctrinele  inteligibile  (ale  scrisorii),  crezînd  că 
nu  la  întîmplare  şi  fără  rost  s-au  trimis  acestea  de  către  tine,  cel  ce  întru  toate 
eşti  mişcat  cu  raţiune  şi  cu  duh,  ci  făcîndu-ne  hrana  trupului  şi  învăţătură  a 
sufletului  —  iar  pe  de  alta,  găsind  în  scrisoare  Smerenia,  maica  tuturor  virtuţilor, 
prin  care  se  zideşte  în  cei  ce  o  au  facerea  şi  paza  (lucrurilor)  celor  bune  (şi  fru¬ 
moase),  am  plîns  îndeajuns  înţelegînd  cît  de  departe  sîntem  de  această  cale.  Căci 
plînsul  tău  s-a  făcut  dovedire  a  relelor  în  care  sîntem  ţinuţi,  a  trezit  înţelegerea 
noastră  ce  dormita  adînc,  a  dezgolit  amintirea  acoperită  cu  vălul  părerii  de  sine 
celei  semeţe,  şi  ne-a  făcut  cunoscători  de  noi  înşine,  sesizîndu-ne  cu  modestie  de 
mulţimea  păcatelor  noastre,  şi  (astfel),  dacă  este  adevărat  că  „Cei  ce  sînt  cunos¬ 
cători  de  ei  înşişi  sînt  înţelepţi*4  (Prov.  13,  10),  luînd  (noi  prin  ea)  cunoştinţa  gre¬ 
şelilor  noastre,  ne-a  făcut  oarecum  şi  părtaşi  ai  înţelepciunii.  Aşadar,  nu  înceta, 
cinstite  Părinte,  înnoind  prin  cuvînt  înţelegerea  noastră  şi  cerînd  prin  rugăciune 
pentru  noi  răscumpărarea  relelor  (noastre),  ca  să  iei  plată  pentru  acestea  de  la 
Dumnezeu  Cel  ce  dă  curăţirea  desăvîrşită  a  sufletului  după  conştiinţa  (fiecăruia). 


EPISTOLA  38  , 

A  aceluiaşi  către  acelaşi 

Mulţumim  ţie,  cinstite  Părinte,  că  te-ai  dat  pe  tine  însuţi  nouă  exemplul  cel 
mai  bun  de  pocăinţă,  convingîndu-ne  să  golim  prin  mărturisire  visteriile  cele 
întunecate  ale  patimilor  din  noi  înşine,  prin  care  (mărturisire)  s-a  întărit  (în  noi) 
ura  faţă  de  păcat.  Căci  noi  sîntem  cu  adevărat  cei  ce  înconjurăm  cu  afecţiune 
patimile,  al  căror  caracter  odios  îl  poartă  şi  după  făptuire  amintirea,  (noi)  cei  care 
preferăm  (iubim)  ca  pe  nişte  „ceapă44  consimţămîntul  cu  gîndurile  cele  rele,  prin 
care  partea  văzătoare  a  sufletului  îşi  pierde  acuitatea  faţă  de  Virtute  şi  Cunoştinţă, 
purtînd  ca  nişte  solzi  închipuirile  împătimite  ale  celor  văzute  —  căci  după  etimo- 
logi  (cuvîntul)  „ceapă*4  (krdmmyon)  derivă  de  la  „acoperirea  pupilei44  (kores  mysis) 
—  şi  care  mîncăm  ca  pe  nişte  „usturoi44  împlinirea  prin  lucrare  a  patimilor  prin 
care  mintea,  umplîndu-se  de  necurăţie,  suflă  prin  vorbe  şi  feluri  de  comportare 
ruşinoase  şi  asupra  celor  din  afară  mirosul  neplăcut  al  relelor  pe  care  le-a  mîncat 
prin  făptuire.  Ci  învaţâ-ne  pe  noi,  cinstite  Părinte,  cum,  după  lepădarea  acestora, 
să  iubim  „mana**,  adică  pîinea  raţională  a  cunoştinţei  dumnezeieşti  plouată  nouă 
din  cer  (Ex.  16,  15)  şi  să  o  păzim  nestricată,  nici  tezaurizînd-o  pentru  ziua  de 
mîine,  ca  să  nu  se  reverse  dfn  ea  viermii  patimilor  trupeşti  şi  să  putrezească 

prin  trîndăvie,  nici  afişînd-o  triumfător  şi  ostentativ,  ca  să  nu  se  topească  prin 
slava  deşartă.  Cu  astfel  de  cuvinte  deci,  hrăneşte  iarăşi,  cinstite  Părinte,  pe  uce¬ 
nicii  tăi  şi-i  încredinţează  prin  rugăciune  lui  Dumnezeu  ca  pe  unii  ce  fără  mijlo¬ 
cirea  ta  a  se  închina  (Lui)  nu  pot. 


EPISTOLA  39 

A  aceluiaşi  către  acelaşi 


Cu  generozitate  ne  hrăneşti,  sfinţite  Părinte,  atît  pe  omul  cel  din  afară  (feno¬ 
menal)  cît  şi  pe  cel  din  lăuntru  (inteligibil);  trupului  procurînd  (choregân)  cele 
privitoare  la  susţinerea  lui,  iar  sufletului  dînd  cele  privitoare  la  creşterea  cea  în 
duh.  Căci  Dumnezeu  te-a  făcut  bogat  din  amîndouă  părţile,  „binecuvîntînd  intrarea 
şi  ieşirea  ta“  (Ps.  120,  8).  Iar  „intrare"  numesc  posesia  harismelor  procurate  ţie 
de  către  Dumnezeu  şi  îmbogăţită  (de  tine)  prin  făptuire,  iar  „ieşire"  împărtăşirea 
cuvîntului  făcută  de  tine  altora  şi  care  poartă  în  aceia,  adică  în  cei  ce-1  primesc, 
drept  roadă  lucrarea  celor  ce  se  cuvin. 


EPISTOLA  32 

Către  Avva  Polyhronie 


întrucît  în  curînd  urmează  să  prăznuim  Mormîntul  lui  Hristos,  Celui  ce  pen¬ 
tru  noi  a  fost  omorît  şi  înmormîntat  după  trup,  şi  învierea  Lui,  să  privim  cu  luare 
aminte  dacă  şi  noi  ne-am  omorît  şi  înmormîntat  după  Omul  cel  Vechi,  cel  stricat 
după  pofta  amăgirii,  şi  am  înviat  după  Omul  cel  Nou.  cel  înnoit  după  Chipul 
Celui  ce  l-a  zidit  (Efes.  4,  22 — 24).  Iar  semn  al  omorîrii  celui  dintîi  este  libertatea 
desăvîrşită  faţă  de  patimi,  iar  al  învierii  celei  de-a  doua  îndrăzneala  neprihănită 
şi  adevărată  în  conştiinţă  şi  luminarea  cunoştinţei  în  minte.  Dacă  acestea  s-au 
făcut  întru  noi,  să  prăznuim  împreună  cu  Hristos-Dumnezeu,  iar  dacă  nu,  să  ne 
luptăm  să  nu  predăm  (trădăm)  patimilor  pe  Cuvîntul  ca  şi  Iuda  sau  să-l  tăgăduim 
ca  şi  Petru,  ca  nu  cumva  să  nu  mai  avem  tărie  să  ne  pocăim  şi  căindu-ne  să 
fim  întorşi  fără  folos,  ori  să  pîîngem  cu  amar  ca  să  spălăm  stigmatele  tăgăduirii. 
Căci  tăgăduire  a  Cuvîntului  este  refuzul  de  a  făptui  binele  de  frică,  iar  predare 
(trădare)  a  Lui  este  imboldul  către  păcat  în  lucrarea  celui  ce-1  voieşte  cu  de  adin- 
sul;  lucruri  a  căror  cercare  de  către  noi  să  nu  fie! 


EPISTOLA  33 

A  aceluiaşi  către  acelaşi 


Dacă  potrivit  marelui  biruitor  al  ispitelor  Iov:  „o  ispită "  este  viaţa  oamenilor 
pe  pămînt"  (Iov.  7,  1)  şi  precum  zice  Domnul:  „ Lumea  întru  cel  rău  zace “  (I  In. 
5,  19),  şi  „Multe  sînt  strîmtorile  drepţilor"  (Ps.  33,  20)  după  cum  arată  David, 
iar  după  Sfîntul  Apostol,  se  cade  ca  după  judecata  cea  dreaptă  a  lui  Dumnezeu, 
să  avem  ispite  şi  luptă,  fie  cu  oamenii ,  fie  cu  demonii  (Efes.  6,  12),  să  rugăm  dar 
pe  Dumnezeu  să  ne  dea  răbdare  ca  să  putem  învia  din  mîlul  patimilor  şi  să  stăm 
pe  piatra  cea  neclintită,  adică  pe  nepătimirea  cea  întru  Hristos  prin  har,  omo- 
rind  întru  noi  „viaţa  cea  ispititoare"  şi  „lumea  cea  rea",  „oamenii”  şi  „demonii”, 
care  sînt:  viaţa  împătimită,  amăgirea  plăcerii  prin  simţuri,  patimile  trupului  şi 
mişcările  împătimite  ale  sufletului,  şi  cele  ce  se  adaugă  la  acestea  fără  de  voie 
şi  care  au  fost  numite  „strîmtori".  Să  răbdăm  deci,  ca  să  ne  mîntuim,  căci  „cel 
ce  rabdă  pînă  la  sfîrşit  se  va  mîntui"  (Mc.  13,  13).  Pacea  lui  Hristos  fie  cu 
noi!  Amin. 

EPISTOLA  34 

A  aceluiaşi  către  acelaşi 


Mergînd  Domnul  spre  Patima  Sa  ne-a  lăsat  pace  (In.  14,  27),  şi  iarăşi,  în¬ 
viind  din  morţi,  ne-a  dăruit  pace  (In.  20,  19).  Ce  se  lasă  să  se  înţeleagă  prin 
aceasta?  Aceea  că  clipele  (kâirous)  potrivnice  se  cade  a  le  petrece  cu  nepâtimire, 
nici  sucombînd  în  împrejurările  triste,  ca  să  nu  ne  aflăm  afară  de  o  nădejde  mai 
bună,  nici  însoţindu-ne  cu  prezumţii  strălucitoare,  ca  să  nu  lepădăm  raţiunea  care 
ne  călăuzeşte,  ci  să  fim  aceiaşi  şi  cînd  suferim  cele  rele  ca  şi  cînd  suferim  cele 
bune.  Dar  aceasta  nu  se  face  dacă  nu  „păşim“  mai  înainte  „peste  aspidă  şi  vasi- 
lisc“t  adică  pînă  n-am  ajuns  mai  presus  de  neascultarea  dumnezeieştilor  cuvinte 
şi  de  primirea  gîndurilor  rele,  şi  nu  „călcăm  peste  leu  şi  peste  balaur “  (Ps.  90,  13), 
adică  peste  Iuţime  şi  Poftă,  care  pierind,  va  fi  şi  întru  noi  întreaga  pace,  nimic 
nemaiputîndu-ne  mişca  spre  nimic  din  cele  ce  rămîn  aici  (pe  pămînt).  Să  stă- 
pinim  deci  Iuţimea  şi  Pofta  şi  am  azvîrlit  la  pămînt  toată  casa  celor  de  alt  neam 
împreună  cu  toţi  cei  din  ea,  omorînd  împreună  cu  patimile  şi  viaţa  şi  conduita 
împătimită. 


EPISTOLA  35 

A  aceluiaşi  către  acelaşi 


Dacă  poporul  israelit  ia  (în  stăpînire)  pămîntul  odihnei  abia  după  acea  mare 
şi  înfricoşată  pustie  şi  —  auzire  mai  uimitoare  decît  toate  —  Domnul  a  toate, 
Care  pentru  noi  s-a  făcut  om  fiind  Dumnezeu,  intră  întru  slava  Sa,  prin  Patimi, 
Cruce  şi  Moarte,  întrucît  nu  există  alt  mod  ( tropos  —  al  Iconomiei)  hotărît  pentru 
El,  după  cum  stă  scris:  „Nu  se  cădea  oare  ca  Hristos  să  pătimească  acestea,  şi  să 
intre  în  slava  Lui?"  (Lc.  24,  26),  să  nu  ne  pierdem  cumpătul  istoviţi  fiind  în  strim- 
torări,  ci  „să  privim  la  Iisus,  începătorul  mîntuirii  noastre  şi  săvîrşitorul"  (Evr. 
12,  2),  şi  să  răbdăm  cele  ce  se  întîmplă  cu  vitejie.  Căci  sfîrşitul  oricărei  strîmtorări 
este  bucuria;  al  oricărei  trude,  odihna;  al  oricărei  necinste,*  slava;  şi,  simplu-zis, 
sfîrşitul  tuturor  suferinţelor  pentru  virtute  este  faptul  de  a  fi  împreună  cu  Dum¬ 
nezeu  pentru  totdeauna  şi  a  ne  desfăta  de  odihna  (Sa)  cea  veşnică  şi  fără  de 
hotar.  Ci  roagă-te  Părinte,  ca  să  ajungem  această  (odihnă)  trecînd  marea  vieţii 
(acesteia)  păzind  neudate  temeliile  inteligibile  ale  sufletului  de  apa  ei  cea  sărată. 


EPISTOLA  9 

Către  Talasie,  preotul  şi  egumenul 


Trei  sînt  precum  zic  (Scripturile  şi  Părinţii),  cele  ce  conduc  pe  om  sau  mai 
degrabă  cele  către  care  este  mişcat  omul  potrivit  alegerii  (sau  preferinţei)  prin 
voinţă  personală  (boulâsei)  şi  dispoziţie  gnomică  (gnâme):  Dumnezeu,  firea  şi  lumea 
(Theds  kai  physis  kai  kâsmos).  Şi  fiecare  din  acestea  cînd  îl  trage  pe  om,  îl  face 
să  iasă  din  celelalte  două  schimbîndu-1  pe  cel  mînat  de  ele  în  ceea  ce  sînt  ele 
însele  şi  făcîndu-1  prin  relaţie  ( thesei )  ceea  ce  fiecare  din  ele  se  cunoaşte  a  fi 
prin  fire  (physei),  desigur  cu  excepţia  firii.  Căci  Dumnezeu,  pe  care  omul  trebuie 
să-l  păzească  (prin  porunci),  are  prin  fire  puterea  de  a-1  face  (pe  om)  dumne¬ 
zeu,  dăruind  ca  un  Bun  celui  condus  de  el  îndumnezeire  mai  presus  de  fire,  şi  îl 
taie  (separă)  de  celelalte  două,  adică  de  lume  şi  de  fire.  Dacă  însă  firea  este  cea 
care-1  conduce  pe  om,  atunci  ea  îl  arată  pe  om  fiind  conform  prin  fire  lui  în¬ 
suşi  şi  —  întrucît  ea  se  află  la  mijloc  între  Dumnezeu  şi  lume  —  neparticipînd 
după  dispoziţia  voinţei  (kată  gndmen)  la  nici  unul  sau  una  din  acestea  (două). 
Iar  dacă  lumea  este  tea  care-1  poartă  (pe  om)  atunci  ea  îl  face  pe  omul  mînat 

de  ea  dobitoc,  adică  numai  trup  (carne),  creînd  in  el  prin  înşelăciune  împâtimirea 
prin  care,  îndepărtîndu-1  mult  atît  de  Dumnezeu  cît  şi  de  fire,  îl  învaţă  să  facă 
toate  cele  contrare  firii. 

Prin  urmare  extremităţile  (hai  akrotetes),  adică  Dumnezeu  şi  lumea,  au  obi¬ 
ceiul  să-l  conducă  pe  om  departe  una  de  cealaltă  ca  şi  de  ceea  ce  este  la  mijlocul 
lor,  adică  de  fire.  Mijlocul  (he  mesotes)  însă,  adică  firea,  fiind  la  frontieră  cu 
acestea,  dacă  omul  ar  considera-o  numai  pe  ea  ca  şi  scop  în  sine,  îl  menţine  la 
distanţă  egală  între  extreme  nepermiţîndu-i  să  alerge  spre  Dumnezeu  dar  şi  ruşi- 
nîndu-se  a-1  lăsa  să  cadă  spre  lume.  De  îndată  însă  ce  omul  este  pus  în  mişcare 
ca  dispoziţie  interioară  după  „gn6me“  spre  unul  (sau  una)  din  acestea,  îndată  el 
a  şi  făcut  schimb  lucrarea  lui  cu  acela  sau  aceea  şi  şi-a  schimbat  şi  denumirea 
numindu-se  fie  trupesc,  fie  sufletesc,  fie  duhovnicesc  (sarkikâs  e  psychikds  &  pneu- 
matikds).  Lucrul  şi  semnul  distinctiv  al  (omului)  trupesc  sînt  aceea  de  a  şti  să 
facă  numai  răul,  a  celui  sufletesc  aceea  de  a  nu  voi  vreodată  nici  să  facă  nici 
să  sufere  răul,  iar  a  celui  duhovnicesc  aceea  de  a  voi  să  facă  numai  binele  şi  de 
a  primi  de  bunăvoie  (sau  cu  rîvnă)  şi  să  sufere  binele  pentru  virtute,  dacă  este 
cazul.  Aşadar,  binecuvîntate,  dacă  ai  dorul  de  a  fi  condus  de  Duhul  lui  Dumnezeu, 
desfă-te  pe  tine  însuţi  de  lume  şi  de  fire,  sau  mai  degrabă  taie-te  împrejur  pe 
tine  însuţi  faţă  de  acestea  şi  nu  te  feri  a  suferi  nedreptatea,  nu  refuza  a  suporta 
batjocuri  şi  ocări  şi,  ca  să  fiu  scurt,  nu  înceta  vreodată  ca  atunci  cînd  suferi 
răul  să  faci  bine  celor  ce-ţi  fac  rău  şi  să  ierţi  pentru  Dumnezeu  şi  virtute,  toate 
cele  făcute  (ţie  de  ei)  urmînd  pe  Cel  ce  zice:  „De  voieşte  cineva  să  se  judece 
cu  tine  şi  să-ţi  ia  haina,  lasă-i  şi  cămaşa'4  (Mt.  5,  40),  şi  iarăşi,  şi  pe  fericitul 

Apostol  care  zice:  „Ocăriţi  fiind,  binecuvîntăm.  Prigoniţi  fiind,  răbdăm.  Huliţi 

fiind,  mîngăiem'4  (I  Cor.  4,  12 — 13). 

In  rest,  dacă  vrei  să  fii  convins  de  mine,  robule  al  lui  Dumnezeu  binecuvîn¬ 
tate,  dă  mulţumită  (şi  recunoştinţă)  celor  ce  te  strîmtorează,  şi  nu  refuza  a  fi  şi 
păgubit  de  către  aceştia  de  toate  dacă  e  nevoie,  ci  mai  degrabă  ocărît  fiind  bine- 
cuvîntează  şi  hulit  fiind  mîngîie,  ca  să  nu  fii  trupesc,  ca  cel  ce  nu  ştie  şi  nu 

vrea  decît  numai  a  face  nedreptate,  sau  sufletesc,  ca  cel  ce  nu  suportă  a  fi  neîn¬ 

dreptăţit,  ci  mai  degrabă  duhovnicesc,  cunoscînd  şi  lucrind  cu  nevoinţă  şi  de  bună 
voie  numai  binele  şi  ştiind  a  suferi  cu  rîvnă  pentru  virtute  răul  de  la  cei  ce  vor 
(să  ţi-1  facă),  avînd  privirile  aţintite  spre  Iisus  începătorul  mîntuirii  noastre  (cf. 
Evr.  12,  2  şi  2,  10),  Care  în  locul  tuturor  celor  bune,  pe  care  nimeni  nu  le-a  putut 
vreodată  cuprinde  prin  cunoştinţă,  a  răbdat  cu  îndelungă  răbdare  şi  pentru  nişte 
păcătoşi  lucruri  înfricoşătoare  pe  care  nici  unul  dintre  păcătoşi  (nu  le-a  răbdat). 
Căci  scop  (ultim)  pentru  Dătătorul  poruncilor  (este)  de  a  elibera  pe  om  de  lume 
şi  de  fire.  Pentru  aceasta,  cel  ce  nu  ascultă  este  osîndit.  Şi  în  zadar  aduc  părinţii 
cei  după  lume  drept  pretexte  (naturale  şi  sufleteşti)  copiii,  iar  întîi-stătătorii  celor 
ce  se  nevoiesc  în  viaţa  monahală  întîlnirile,  pentru  faptul  că  pe  drept  cuvînt  la 
ei  poruncile  (duhovniceşti)  au  devenit  nelucrătoare;  lucru  pe  care  dască-1  vom  primi 
ca  adevărat  atunci  Domnul  se  va  arăta  nemaiprescriind  în  genere  nimănui  lege 
(duhovnicească)  de  mîntuire.  Dar,  pe  cît  socot,  cuvîntul  Scripturii  numeşte  sufletesc 
pe  omul  natural  (I  Cor.  2,  14;  Iuda  19),  întrucît,  precum  zic  cei  ce  cunosc  unele 
ca  acestea,  însuşirea  de  natură  se  contemplă  în  mod  natural  exclusiv  în  jurul  celor 
însufleţite  sau  mai  simplu-zis,  în  jurul  celor  supuse  naşterii  şi  pieirii  (corupţiei). 

Iar  acestea  le-am  scris  Vouă  Stăpîne,  întrucît  (eu),  cititorul  vostru  cel  mai 
mic,  V-am  găsit  suferind  cu  anevoie  cele  întîmplate.  Ci  roagă-te  cinstite  Părinte, 
cu  putere,  ca  unul  puternic  către  Cel  ce  are  putere  a  ierta  păcatele,  pentru  Maxim, 
robul  şi  ucenicul  tău. 

Trad.  şi  prezentare  de  drd.  Ioan  I.  Ică 


s 


îndrumări  omiletice 


'  PREDICA  DESPRE  ADEVĂRATUL  POST 

„Să  lepădăm  dar  lucrurile  întunericului 
şi  să  ne  îmbrăcăm  cu  armele  luminii “ 

(Rom.  13,  12) 

Sfinţii  Părinţi  au  găsit  de  bine  să  rinduiascâ  pomenirea  protopărintelui  nos¬ 
tru  în  această  Duminică  numită  şi  Duminica  izgonirii  lui  Adam  din  rai  —  după 
care  începe  postul  —  spre  a  ne  arăta  că,  dacă  neascultarea  poruncii  de  a  nu  mînca 
a  adus  lui  Adam  şi  urmaşilor  lui  osînda,  ascultarea  şi  împlinirea  postului  de  către 
noi,  creştinii,  înseamnă  a  dobîndi  cîştig  şi  belşug  de  har  dumnezeiesc,  prin  care 
putem  înfrînge  uneltirile  celui  viclean  —  pregătindu-ne  astfel  calea  mîntuirii. 

Trebuie  să  recunoaştem  că  nici  una  din  rînduielile  Sf.  noastre  Biserici  n-a 
fost  mai  greşit  înţeleasă,  mai  echivoc  practicată  şi  mai  puţin  respectată  decît 
disciplina  postului.  » 

Aprecierea  postului  ca  mijloc  de  distrugere  a  trupului,  ca  prilej  de  omorîre 
a  poftelor  trupeşti,  înţelegerea  postului  ca  scop  în  sine  şi  considerarea  lui  ca  o 
practică  indiferentă  şi  neobligatorie,  ca  un  act  simbolic  ori  ca  regim  alimentar 
—  dietetic  —  sînt  tot  atîtea  răstălmăciri  ale  adevăratului  sens  al  postului,  care 
s-au  perindat  In  decursul  veacurilor  în  arena  vieţii  creştine. 

Din  acest  motiv,  să  nu  ne  mirăm  dacă  astăzi  —  la  sfîrşit  de  secol  20  —  cu 
toate  că  sînt  cunoscute  prescripţiile  canonice  ale  Bisericii  privitoare  la  post  —  de 
către  toţi  creştinii,  numărul  credincioşilor  care  practică  postul  nu  numai  în  litera 
ci  şi  în  spiritul  acestora  —  este  foarte  redus.  Cu  strîngere  de  inimă  afirmăm  că 
situaţia  actuală  în  privinţa  postului  este  aceea  că  fiecare  credincios  practică  disci¬ 
plina  postului  într-un  mod  personal,  luîndu-şi  libertatea  de  a  posti  un  post  aşa 
cum  el  îl  înţelege,  fără  să  gîndească  mai  exigent  că,  prin  aceasta  ar  putea  săvîrşi 
vreun  păcat  sau  vreo  abatere  de  la  normele  morale.  Mai  mult  există  pericolul 
de  a  se  forma  între  credincioşi  o  convingere  aproape  generală,  că  disciplina  bise¬ 
ricească  privitoare  la  post,  astăzi  ar  fi  depăşită,  nemaifiind  obligatorie,  de  aceea 
fiecare  credincios  este  îndreptăţit  să  decidă  singur  „cum  să  postească  şi  cît  timp 
să  postească'*. 

Iată  doar  cîteva  din  considerentele  care  ne  îndreptăţesc  şi  ne  obligă  ca  în 
această  Duminică  a  lăsatului  de  sec  să  folosim  prilejul  de  a  vorbi  despre  această 
importantă  problemă  a  postului,  încercînd  a  arăta  ce  e9te  postul,  sensul  adevărat 
al  postului,  precum  şi  obligativitatea  tuturor  credincioşilor  de  a  posti  un  post 
adevărat  în  condiţiile  epocii  noastre. 


« 


E  foarte  firesc  ca  atunci  cînd  vorbim  despre  post  să  ne  punem  întrebarea: 
Ce  este  postul?  In  mod  obişnuit  se  răspunde  cu  următoarele  cuvinte:  „Postul  este 
o  înfrînare,  o  reţinere  voluntară  de  la  anumite  mîncăruri  şi  băuturi  • —  în  scop 
religios  moral4*.  După  această  definiţie,  s-ar  părea  că  esenţa  postului  o  constituie 
reţinerea  de  a  consuma  anumite  mîncăruri  şi  băuturi,  adică  o  înfrînare  trupească. 
O  astfel  de  interpretare  este  foarte  relativă  şi  incompletă.  Pentru  realizarea  unui 
post  adevărat,  nu  trebuie  să  uităm  şi  să  neglijăm  faptul  că,  înfrînarea  trupului 
prin  reducerea  cantitativă  şi  calitativă  a  hranei  se  face  în  scopul  de  a  exercita 
prin  aceasta  o  influenţă  pozitivă  asupra  vieţii  sufletului.  De  aceea,  pentru  o 
înţelegere  clară  a  sensului  adevărat  al  postului,  trebuie  să  ţinem  seama  atît  de 

cele  două  elemente  din  care  se  compune  fiinţa  omenească:  trupul  şi  sufletul,  cît 
şi  de  strînsa  legătură  şi  unitate  dintre  ele  în  fiinţa  omului. 

Deci  postul  —  ca  reţinere  şi  înfrînare  de  la  mîncare  şi  băutură  —  constituie 
numai  un  aspect  al  postului  numit  post  trupesc  —  extern,  care  în  mod  hotărît  nu 
cuprinde  întregul  post.  Pentru  a  fi  complet,  acest  post  trebuie  să  fie  însoţit  necon¬ 
diţionat  şi  de  postul  intern  —  de  postul  sufletesc.  Aşadar,  paralel  şi  concomitent 
cu  înfrînarea  trupească  trebuie  să  existe  şi  o  înfrînare  sufletească,  căci  după  stră¬ 
lucitul  îndemn  al  Sfinţilor  Părinţi  —  „noi  postim  de  bucate  spre  a  posti  şi  de 
păcate44.  Este  un  fapt  constatat  şi  este  adevărat  că  înfrînarea  trupească  are  influenţă 
asupra  celei  sufleteşti,  dar  ar  fi  greşit  să  se  creadă  că  postul  extern  are  ca  efect 
necondiţionat  şi  postul  intern.  Este  ştiut  că  înfrînarea  trupească,  potolind  zburdările 
trupului  închide  drumul  multor  pofte  şi  ispite  dar  nu  al  tuturor.  De  aceea  atît 
postul  trupesc  cît  şi  cel  sufletesc  pretind  creştinului  un  mare  efort  de  voinţă. 

Precum  prin  propria  noastră  voinţă  ne  reţinem  de  la  mîncare  de  bucate,  tot 
prin  ea  trebuie  să  ne  reţinem  de  la  gîndurile  rele,  de  la  dorinţele  păcătoase,  de  la 
faptele  rele.  De  aceea,  dacă  postul  trupesc  nu  e  însoţit  de  postul  sufletesc  n-are  nici 
o  valoare  morală.  Reţinerea  de  la  bucate  se  cere  nu  pentru  valoarea  în  sine  a 
acestui  exerciţiu  de  voinţă,  ci  pentru  influenţa  şi  efectul  pe  care  le  are  asupra 
vieţii  sufleteşti  a  celui  ce  posteşte. 

Dacă  reuşim  să  stagnăm  şi  să  înfrînăm  trupul  de  la  poftele  lui  prin  care  vine 
păcatul  —  cîştigăm  libertatea  spirituală  şi  despătimirea  care  sînt  atît  de  necesare 
pentru  a  săvîrşi  ceea  ce  este  plăcut  lui  Dumnezeu.  In  acest  sens,  au  multă  dreptate 
cei  care  definesc  postul  ca  un  exerciţiu  de  voinţă  în  scopul  dominării  poftelor  tru¬ 
peşti  şi  sufleteşti,  spre  a  putea  promova  desăvîrşirea  creştină  în  moralitate.  Astfel 
realizat  în  sens  spiritual-duhovnicesc,  postul  este  un  act  de  cinstire  a  lui  Dumnezeu, 

o  renunţare  voluntară  —  izvorîtă  din  dragoste  de  Dumnezeu,  un  exerciţiu  de 
înfrînare  a  poftelor  şi  patimilor  sufleteşti  şi  trupeşti  în  scopul  lucrării  mîntuirii, 
un  mijloc  de  pocăinţă  şi  descătuşare  de  tot  ceea  ce  este  păgubitor  pentru  mîntui- 
rea  sufletului.  Acesta  e  postul  bine  plăcut  lui  Dumnezeu.  Un  astfel  de  post  a  cerut 
Domnul  poporului  evreu  în  V.  T.,  un  astfel  de  post  ne  cere  şi  nouă  Mîntuitorul 
prin  cuvintele  Sf.  Evanghelii  de  astăzi. 

Referindu-se  la  postul  extern-moral,  neînsoţit  de  adevăratul  post  intern, 
Dumnezeu,  prin  gura  proorocului  Isaia  —  face  poporului  evreu  următorul  reproş: 
„Au  nu  ştiţi  voi  postul  care-Mi  place?  Rupeţi  lanţurile  nedreptăţii,  dezlegaţi 
legăturile  păcatului,  daţi  drumul  celor  asupriţi  şi  le  sfărîmaţi  jugul;  împarte  pîinea 
ta  cu  cel  flămînd,  adăposteşte  în  casă  pe  cel  sărac,  îmbracă  pe  cel  gol  şi  nu  te 
ascunde  de  aproapele  tău.  Atunci  lumina  ta  va  răsări  ca  soarele  şi  străduinţa  ta 
se  va  grăbi.  Dreptatea  ta  va  merge  înaintea  ta,  iar  în  urma  ta  slava  lui  Dum¬ 
nezeu44  (Isaia  58,  5 — 8). 

De  asemenea  şi  Mîntuitorul  condamnă  postul  formal  şi  nesincer  al  fariseilor, 
învâţîndu-ne  cum  trebuie  să  postim:  „Iar  voi  cînd  postiţi  nu  fiţi  trişti  ca  făţarnicii; 
că  ei  îşi  smolesc  feţele,  ca  să  se  arate  oamenilor  că  postesc,  adevăr  grăiesc  vouă 
îşi  vor  lua  plata  lor.  Tu  însă  cînd  posteşti,  unge  capul  tău  şi  faţa  ta  o  spală,  ca 
să  nu  te  arăţi  oamenilor  că  posteşti,  ci  Tatălui  tău  care  este  în  ascuns,,  şi  Tatăl 
care  vede  în  ascuns  îţi  va  răsplăti  ţie 4  (Mt.  6,  16 — 18). 

Dar  să  vedem  ce  ne  învaţă  Sf.  Părinţi  despre  adevăratul  post.  Sf.  Vasile 

cel  Mare  zice:  „înfrînarea  în  mmcăruri  făcută  în  văzul  tuturor  nu  o  iubeşte  Duhul 

Domnului;  înfrînarea  însă,  folosită  pentru  înrobirea  uneltirilor  trupeşti  —  o  iubeşte 
Domnul,  fiindcă  aceasta  din  urmă,  prin  înfrînarea  trupului,  rînduieşte  sfinţenia44. 

Sf.  Grigorie  de  Nyssa  ne  învaţă:  „Este  şi  un  post  afară  de  trupul  omului 
şi  o  cumpătare  care  nu  stă  în  legătură  cu  cele  materiale,  o  reţinere  de  la  cele 
rele,  care  se  arată  în  sufletul  omului  şi  pentru  această  reţinere  s-a  şi  prescris  şi 
reţinerea  de  la  bucate  de  frupt.  Postiţi,  aşadar  în  răutate,  adică  reţineţi-vă  de 
la  cele  rele,  stîmpâraţi-vâ  pofta  după  avere  străină,  feriţi-vă  de  cîştigul  necinstit, 
stingeţi  in  inimile  voastre  iubirea  de  arginţi,  căci  ce  folos  dacă  gura  ta  nu  se 

atinge  de  carne,  iar  tu  prin  răutatea  ta  mânînci  inima  fratelui  tău.44 

Sf.  Ioan  Gură  de  Aur  spune:  „Celui  ce  posteşte  îi  trebuie  o  înfrînare  în  ale 
mîncării,  mai  întîi  de  toate  însă  trebuie  să  se  abţină  de  la  păcate ...  Eu  l-aş 
numi  de  o  mie  de  ori  mai  fericit  pe  cel  ce  mănîncă,  decît  pe  cel  ce  posteşte  de 
mîncare  dar  face  nedreptate . . .  căci  nu  mîncarea  este  un  rău,  ci  păcatul.  De 

aceea  cine  mănîncă  şi  nu  poate  să  postească,  acela  să  împartă  milostenie  cu  priso¬ 
sinţă,  să  facă  rugăciuni  stăruitoare,  să  dovedească  o  rîvnă  evlavioasă  pentru  ascul¬ 
tarea  cuvîntului  lui  Dumnezeu,  să  se  împace  cu  duşmanii  săi,  să  gonească  din  suflet 
orice  ţinere  de  minte  a  răului.  îndeplinind  acestea  el  va  posti  adevăratul  post,  aşa 
cum  îl  cere  de  la  noi  Domnul,  că  cinstea  postului  nu  constă  în  reţinerea  de  bucate, 
ci  în  evitarea  păcatului,  aşa  că  acela  care  posteşte  mârginindu-se  numai  la  a  se 
reţine  de  bucate,  acela  este  cel  ce  necinsteşte  postul.4*  „Nu  numai  gura  şi  stomacul 
vostru  să  postească  ci  şi  ochii  şi  urechile,  picioarele  şi  mîinile  şi  toate  mădularele 
trupului  vostru.** 

Iată  de  ce  Sf.  noastră  Biserică  ne.  îndeamnă  să  postim  postul  cel  adevărat, 
bine  plăcut  lui  Dumnezeu:  „Să  postim  bine  primit  şi  bine  plăcut  Domnului,  căci  pos¬ 
tul  adevărat  este:  înstrăinarea  de  răutăţi,  înfrînarea  limbii,  lepădarea  mîniei, 
depărtarea  de  pofte,  de  clevetire,  de  minciună  şi  de  jurămînt  fals.  Lipsa  acestora 
e  postul  cel  adevărat  şi  bine  primit  în  faţa  lui  Dumnezeu44. 

Chiar  dacă  privim  postul  sub  aspectul  înfrînării  de  la  mîncare,  să  fim  foarte 
atenţi  că  nu  atît  felul  mîncării  defineşte  postul,  cît  valoarea  ei  nutritivă  şi  can¬ 
titatea  ei,  întrucît  pîntecele  poate  fi  îmbuibat  nu  numai  cu  mîncare  de  dulce,  ci 
şi  cu  mîncare  de  post.  Deci  esenţialul  este  reducerea  hranei,  înfrînarea  trupului 
de  la  prea  multă  mîncare  spre  a  nu-1  îmbuiba,  că  nu  ceea  ce  ai  mîncat  e  totul, 
ci  cît  ai  mîncat  şi  în  ce  măsură  te-ai  îmbuibat. 

Se  spune  că  un  credincios  încercat  în  strădaniile  sale  de  autostăpînire,  obiş¬ 
nuia  să  spună  despre  trupul  său:  „scumpul  meu  animal.44  întrebat  fiind  de  ce-i 
spune  astfel,  el  a  răspuns:  „îi  spun  scump  deoarece  îmi  este  foarte  drag  şi  nu 
pot  trăi  fără  el;  şi  îi  zic  animal  fiindcă  se  poartă  ca  un  animal,  de  multe  ori  e 
fără  nici  o  rînduialâ  şi  mă  aruncă  în  prăpastie.44  De  aici  desprindem  morala: 
„trupul  e  îndărătnic,  dar  prin  voinţă,  trebuie  şi  poate  fi  stăpînit.44 

Dacă  cineva  se  plînge  că  nu  poate  posti  şi  nu  se  poate  stăpîni  şi  înfrîna, 
acela  să  ştiţi  că  dă  dovadă  de  o  mare  slăbiciune  şi  totală  lipsă  de  voinţă.  Cei 
ce  spun  că  nu  pot  posti  o  fac  din  două  motive:  fie  că  nu  înţeleg  rostul  postului, 
fie  că  sînt  bolnavi  sufleteşte  şi  nu  pot  porni  pe  calea  însănătoşirii  lor  morale. 

Singurele  cazuri  de  excepţie,  pe  care  şi  bunul  Dumnezeu  le  înţelege,  ar  fi 
acelea  în  care  o  reţinere  severă  de  bucate  ar  duce  la  slăbirea  rezistenţei  unui 
trup  aflat  în  suferinţă  şi  care  prin  aceasta  ar  fi  ameninţat  cu  prăbuşirea.  De 
aceea  e  bine  să  ne  obişnuim  cu  disciplina  postului,  să  nu  ajungem  la  înfrînare 
numai  atunci  cînd  ne  recomandă  medicul  şi  cînd  o  facem  stăpîniţi  de  teama  de 
moarte  a  trupului,  sufletul  rămînînd  pe  plan  secundar.  In  post,  noi  trebuie  să 
vedem  nu  o  osîndă  sau  povară  greu  de  purtat,  ci  un  mijloc  de  educare  a  voinţei 
şi  un  minunat  prilej  de  înfrînare  a  patimilor  ce  izvorăsc  din  slăbiciunea  firii 
noastre.  Postul  înseamnă  jertfă,  unica  noastră  jertfă  pe  care  o  aducem  lui  Dum¬ 
nezeu  —  ca  răspuns  la  marea  Sa  jertfă  sâvîrşită  pe  Golgota  pentru  noi  şi  a 
noastră  mîntuire. 

Postul  e  darul  nostru  al  tuturor  —  adus  spre  binele  nostru,  la  masa  plină 
de  daruri  a  lui  Iisus  Hristos,  gătită  tot  pentru  noi. 

Să  practicăm  deci  postul  cel  adevărat  şi  autentic,  care  ne  ridică  sufletul  spre 
desăvîrşire,  prin  eliberare  din  lanţul  patimilor,  ispitelor  şi  a  păcatului,  prin  creş¬ 
terea  in  statura  vieţii  noastre  duhovniceşti.  Să  ne  silim  să  postim  un  astfel  de 
post,  un  post  complet,  sincer  şi  total,  un  post  al  bucuriei,  nu  al  tristeţii,  aşa  cum 
ne  îndeamnă  şi  Apostolul:  „prin  post,  bucuraţi-vă  pururea  în  Domnul,  cinstiţi  pe 
Dumnezeu  prin  fapte  şi  deplină  dăruire  spre  tot  lucrul  cel  bun.  Fie  ca  începutul 
Sf.  post  să  aducă  o  schimbare  în  bine  în  lâuntrul  sufletelor  noastre;  să  ne  facă 
mai  buni,  mai  drepţi,  mai  iubitori,  mai  Iertători  şi  mai  înţelegători  faţă  de  gre¬ 
şelile  celor  din  jurul  nostru,  să  ne  îmbogăţim  în  virtute  şi  credinţă  tare. 

Cu  toţii  dorim  mîntuirea,  scopul  sfînt  al  vieţii.  Să  păşim  cu  paşi  siguri  spre 
realizarea  acestui  ideal,  să  iertăm  greşelile  fratelui  nostru  —  ca  să  îndrăznim  a 
nădăjdui  şi  noi  iertarea  păcatelor  noastre.  Iar  atunci  cînd  postim,  facem  milos¬ 
tenie.  ne  rugăm  lui  Dumnezeu  sau  facem  o  faptă  bună  —  toate  acestea  să  le 
facem  cu  gînd  bun  şi  inimă  curată.  Să  fim  cu  toţi  şi  cu  toate  înţelegători,  iubitori, 
răbdători,  iertători,  de  tot  binele  făcători,  devenind  astfel  vrednici  împlinitori  ai 
voii  lui  Dumnezeu  aici  pe  pămînt,  zi  de  zi  şi  ceas  de  ceas  —  pinâ  la  sfîrşitul 
vieţii  noastre. 

Pr.  Mihai  Rusu 

PREDICA  LA  SFÎNTUL  NICOLAE 
—  Despre  blîndeţe  — 


„ învăţaţi  de  la  Mine  că  sînt  blînd '* 
(Matei  11,  29). 

Sărbătorile  noastre  sint  adevărate  oaze  spirituale,  sînt  minunate  prilejuri  din 
care  ne  hrănim  şi  ne  adăpăm  pentru  a  merge  mereu  pe  drumul  ascendent  al 
moralităţii  creştine.  Sărbătorile  au  fost  asemănate  —  de  un  gînditor  —  cu  munţii 
cei  înalţi  şi  falnici.  Cel  care  cercetează  originea  munţilor  nu  se  mulţumeşte  să 
privească  doar  frumuseţile  lor  de  la  suprafaţă:  izvoarele,  pădurile  şi  crestele  şi 
de  aceea  el  sapă,  pătrunde  adînc  şi  descoperă  strat  după  strat,  rocă  după  rocă  şi 
chiar  metale  preţioase.  Tot  aşa  şi  sărbătorile  reprezintă  şi  ele  o  cristalizare  a 
darurilor,  o  sedimentare  a  valorilor  morale. 

Sfinţii,  pe  care  îi  cinstim  şi-i  pomenim  cu  vrednicie,  pot  fi  asemănaţi  şi  ei 
cu  munţii  —  cu  aceste  degete  ale  pămîntului  care  ne  arată  cerul  —  căci  şi  ei 
sint  culmi  ale  creştinătăţii  şi  ne  arată  împărăţia  cerurilor,  ne  îndeamnă  şi  ne  ajută 
să  ajungem  la  asemănarea  cu  Dumnezeu.  Aşa  precum  culmile  munţilor  sînt  cel 
mai  mult  scăldate  în  soare  şi  mai  aproape  de  cer,  tot  astfel  asupra  sfinţilor  s-au 
revărsat  cel  mai  mult  razele  de  har  ale  Soarelui  dreptăţii  şi  viaţa  lor  a  fost  o 
permanentă  legătură  cu  cerul  binecuvîntării. 

In  ziua  de  6  decembrie,  în  fiecare  an,  Sfînta  Biserică  ne  pune  înaintea  noas¬ 
tră  pomenirea  după  cuviinţă  a  Sfîntului  Nicolae  Arhiepiscopul  Mirei  Lichiei.  Acest 
sfînt  este  cel  mai  cunoscut  sfînt  din  Biserica  noastră.  Pentru  viaţa  bine  plăcută 
înaintea  iui  Dumnezeu  şi  folositoare  oamenilor,  el  a  fost  şi  este  cinstit  cu  multă 
evlavie  de  spiritualitatea  creştină  de  pretutindeni.  Această  evlavie  izvorăşte  din 
dragostea  şi  blîndeţea  lui,  din  bunătatea  cu  care  şi-a  îmbrăţişat  turma.  Să  popo¬ 
sim  astăzi  numai  asupra  unei  singure  virtuţi  care  i-a  împodobit  chipul  sfinţeniei 
sale  şi  anume  asupra  blindeţii  şi  să  înţelegem  puterea  ei  transformatoare  şi  puri¬ 
ficatoare  asupra  fiinţei  noastre  creştine. 


Imnograful  creştin  numeşte  pe  Sfîntul  Nicolae  „Chip  blîndeţilor44  (tropar)  sau 
..chip  blîndeţilor  te-a  arătat  pe  tine  turmei  tale  Hristos  Dumnezeu,  Ierarhe  Ni¬ 
colae'4  (Stihira  2  de  la  Litie)  şi  astfel  iconografia  ortodoxă  îl  înfăţişează  pe  Sf. 
Nicolae  cu  chipul  blînd  al  arhiereului.  Chipul  blîndeţii  şi  al  bunătăţii  a  fost  bine 
conturat  prin  tot  ceea  ce  a  făcut  Sfîntul  Ierarh  Nicolae  în  viaţa  sa  pămîntească. 

Este  suficient  să  ne  gindim  la  marea  sa  iubire  faţă  de  oameni,  ca  un  reflex  al 

dragostei  sale  faţă  de  Dumnezeu.  Sfîntul  a  împărţit  toată  moştenirea  părintească 
locuitorilor  din  Patara,  oraşul  său  natal,  apoi  şi  toate  bunurile  sale  le-a  împărţit 
săracilor  şi  nevoiaşilor.  Sfîntul  Nicolae  a  suferit  cu  blîndeţe  şi  încredere  în  Dum¬ 
nezeu  închisoarea  în  timpul  persecuţiei  lui  Diocleţian.  Sfîntul  pe  care  îl  prăznuim 
astăzi  a  luat  pildă  şi  model  al  blîndeţii  de  la  învăţătorul  nostru  suprem,  Hristos- 
Domnul,  care  ne-a  descoperit  şi  ne  îndeamnă:  „învăţaţi  de  la  Mine  că  sînt  blînd 
şi  smerit  cu  inima 14  (Mt.  11,  29). 

Dar  ce  este  blîndeţea?  Să  lăsăm  mai  bine  ca  să  ne  răspundă  cei  care  au 
trăit  şi  experimentat  în  modul  cel  mai  autentic  această  virtute  premergătoare 
smereniei.  Sf.  Ioan  Scărarul  spune  că  blîndeţea  înseamnă  a  rămîne  senin  cu 
inima  şi  plin  de  iubire  faţă  de  cel  ce  ne  supără.  Blîndeţea  este  starea  neclătinată 

a  minţii  care  rămîne  la  fel  în  cinstiri  şi  necinstiri.  Blîndeţea  este  propteaua  răb¬ 

dării,  uşa  sau  mai  bine  zis  maica  răbdării.  Este  pricina  iertării,  îndrăzneala  rugă¬ 
ciunii,  loc  de  sâlăşluire  sau  incăpere  a  Duhului  Sfînt.  Blîndeţea  este  dăruitoarea 
bucuriei,  urmarea  lui  Hristos,  însuşirea  îngerilor.  In  inimile  celor  blînzi  se  odih¬ 
neşte  Domnul  —  zic  Părinţii  —  iar  sufletul  tulburat  este  scaunul  diavolului.  Cel 
blînd  se  află  în  comuniune  cu  Dumnezeu,  iar  „Domnul  va  învăţa  pe  cei  blînzi 
căile  saleu  (Ps.  24,  10).  în  acest  sens,  Marcu  Ascetul  spune  că  Domnul  dăruieşte 

celui  blînd  cunoştinţa  adevărului  şi  această  cunoştinţă  a  adevărului  —  ca  o  con¬ 
secinţă  a  blîndeţii  —  a  avut-o  şi  Sf.  Nicolae,  această  însuşire  fiind  cuprinsă  şi  în 
tropar  prin  expresia  „adevărul  lucrurilor". 

Blîndeţea  este  bunătate,  este  nobleţea  sufletului,  este  o  însuşire,  o  atitudine 
firească  a  omului,  care  se  manifestă  în  virtutea  chipului  dumnezeiesc  cu  care  am 
fost  creaţi  de  Ziditorul  nostru.  Numai  atunci  cînd  omul  ajunge  copleşit  de  păcate 
poate  socoti  blîndeţea  ca  ceva  străin  omului.  Tot  din  cauza  stării  de  păcătoşenie 
în  care  se  află,  unii  consideră  blîndeţea  ca  o  slăbiciune;  dar  pentru  unii  ca 
aceştia  este  suficient  să  se  gîndească  la  puterea- pe  care  o  are  blîndeţea  de  a  alunga 
şi  de  a  tămădui  ura  şi  neînţelegerea,  să  cugete  la  forţa  ei  de  a  desfiinţa  distan¬ 
ţele  pe  care  le  creează  între  oameni  mînia  şi  ura.  Omul  blînd  a  îndepărtat  de  la 
sine  toate  pricinile  care  susţineau  separaţia  lui  de  semeni.  Căci  a  fi  blînd  în¬ 
seamnă  a  rămîne  neafectat  de  supărările  ce  ţi  le  produce  aproapele  şi  să  te  rogi 
sincer  pentru  el.  Cu  ajutorul  blîndeţii  ne  apropiem  de  iubire,  prin  blîndeţe  ajun¬ 
gem  la  pragul  iubirii  (Pr.  Prof.  D.  Stăniloae). 

Prin  blîndeţe  se  înlătură,  în  primul  rînd,  păcatul  mîniei,  iar  duşmanul  se 
preface  în  prieten.  înţeleptul  Solomon  —  inspirat  de  Dumnezeu  —  scrie:  „ Un 
răspuns  blînd  domoleşte  mînia ,  iar  un  cuvînt  aspru  aţîţă  mînia“  (Pilde  15,  1).  Insă 
blîndeţea  nu  este  o  atitudine  de  moment,  ci  trebuie  să  fie  o  permanenţă  a  vieţii 
umane  cum  îndeamnă  înţeleptul  vechitestamentar:  „Fiule,  cu  blîndeţe  săvîrşeşte 
lucrurile  tale!"  (I.  Sirah  3,  17). 

Mîntuitorul  Hristos  în  predica  de  pe  munte  fericeşte  pe  cei  blînzi  „că  aceia 
bor  moşteni  pâmintuV ‘  (Mt.  5,  5).  Vor  moşteni  pămîntul  cei  blînzi  în  sensul  că 
îl  vor  stăpîni,  vor  domni  întinzînd  blîndeţea  lor,  care  este  de  fapt  blîndeţea  lui 
Hristos,  făcînd  ca  în  faţa  unei  astfel  de  atitudini  nimeni  să  nu  se  opună,  ci  să 
răspundă  cu  aceeaşi  blîndeţe.  Sf.  Ioan  Scărarul  zice:  „Aceasta  va  fi  împărăţia 
cerurilor". 

Blîndeţea  se  dobîndeşte  prin  petrecerea  cu  gîndul  la  Dumnezeu,  Cel  ce  este 
izvorul  bunătăţii  şi  la  Mîntuitorul  nostru  Iisus  Hristos  care  ne-a  învăţat  prin 
toată  viaţa  Sa  pămîntească  să  fim  blînzi  şi  ne  grăieşte:  „ învăţaţi  de  la  Mine  că 
sînt  blînd..."  (Mt.  11,  29).  Sau  cum  spune  marele  teolog  Nicolae  Cabasila  (sec. 
XIV):  „Blîndeţea  şi  stâpînirea  mîniei  şi  purtarea  frumoasă  faţă  de  cei  care  ne-au 
supărat  fac  parte  din  înţelepciunea  pe  care  Mîntuitorul  a  arătat-o  în  lume,  prin 
pilda  vieţii  Sale  şi  mai  ales  a  patimii  îndurate  pentru  noi". 

Sf.  Ierarh  Nicolae  pe  care  îl  prăznuim  astăzi  este  o  icoană  vie  a  blîndeţii,  a 
bunătăţii,  a  milei.  El  a  trăit  după  pilda  şi  învăţătura  Mîntuitorului  nostru  Hris¬ 
tos.  Cîntarea  bisericească  îl  numeşte  „om  ceresc  întocmai  cu  îngerii"  fiind  „băr¬ 
batul  doririlor  Duhului"  (Litie)  sau  „mare  tăinuitor  al  harului  lui  Dumnezeu" 
(Condac). 

Mesajul  pe  care  ni-1  transmite  Biserica  astăzi  —  la  sărbătoarea  Sf.  Ierarh 
Nicolae  —  este  îndemnul  de  a  deveni  oameni  ai  bunătăţii,  ai  blîndeţii.  Avînd  pe 
Sf.  Nicolae  model  al  blîndeţii  să  practicăm  şi  noi  această  virtute,  să  ne  înfrumu¬ 
seţăm  sufletul  nostru  cu  această  minunată  podoabă  pentru  pacea  sufletelor 
noastre,  pentru  mîntuirea  noastră,  pentru  fericirea  noastră  vremelnică  şi  veşnică. 

Sfînta  Biserică  ne  cheamă  astăzi  —  la  praznicul  Sf.  Nicolae,  la  jumătatea 
timpului  pentru  pregătirea  prăznuirii  Naşterii  Domnului  —  ca  noi  toţi,  fiii  ei,  nu 
numai  să  cîntăm  catavasia:  „ Hristos  se  naşte " . . .,  ci  să  ne  şi  pregătim  real  sufle¬ 
tele  noastre  ca  în  ele  să  se  nască  Hristos,  Domnul  şi  Mîntuitorul  nostru.  Hristos- 
Domnul  —  cel  pe  care  îl  propovăduim.  Domnul  cel  euharistie  cu  care  ne  hrănim  ca 
să  fim  ţinuţi  întru  fiinţă,  Hristos  al  cărui  nume  îl  purtăm  —  să  fie  mai  viu,  să-i 
facem  mai  mult  loc  în  viaţa  noastră,  să-l  facem  pe  Hristos  mai  prezent  în  casele 
noastre,  în  viaţa  noastră  de  fiecare  zi. 

Să  lepădăm,  aşadar.  —  după  cuvîntul  revelat  al  Sf.  Ap.  Iacov  —  toată  rău¬ 
tatea  şi  să  primim  cu  blîndeţe  cuvîntul  sădit  în  noi,  care  poate  să  mîntuiască 
sufletele  noastre,  făcîndu-ne  nu  numai  ascultători  ai  cuvîntului,  ci  şi  împlinitorii 
lui  în  toate  zilele  vieţii  noastre.  Amin. 


Pr.  Asist.  Nicolae  Dura 

NECESITATEA  ÎNTRUPĂRII  FIULUI  LUI  DUMNEZEU 

Vechiul  Testament  nu  reprezintă  un  univers  închis  în  sine.  Liniile  lui  de 
forţă  îndrumă  dincolo  de  el,  spre  o  altă  realitate.  Prin  făgăduinţe,  proorocii,  acte 
simbolice,  Vechiul  Testament  întreţine  şi  întăreşte  mereu  nădejdea  în  venirea 
printre  oameni  a  lui  Mesia,  Inserarea  în  istorie  a  lui  Dumnezeu  însuşi.  Cel  ce 
zăboveşte  mai  cu  osebire  asupra  Cărţii  Psalmilor  nu  se  poate  să  nu  simtă  cum 
sufletul  credinciosului  se  zbuciumă  între  sentimentul  depărtării  de  Dumnezeu  şi 
între  dorinţa  arzătoare  ca  Acesta  să  se  coboare  aici  pe  pămînt,  să  ia  chip  de  om 
şi  să  împărtăşească  lumii  lumină  şi  putere,  din  puterea  şi  lumina  Lui. 

Aceeaşi  dorinţă  e  prezentă,  într-un  chip  sau  altul,  şi  dincolo  de  confiniile 
Legii  Vechi.  Insatisfacţia  că  divinitatea  trona  undeva  la  prea  mare  distanţă  de 
lume,  pe  de  o  parte,  iar  pe  de  alta  condiţia  omului  de  fiinţă  lipsită  de  orientare, 
abandonată  singurătăţii,  suferinţelor  şi  morţii  întăreau  dorinţa  credincioşilor  de  a 
vedea  divinitatea  coborînd  pe  pămînt  şi  asumîndu-şi  trupul  şi  modul  de  viaţă 
omenesc. 

Pretutindeni  în  universul  spiritual  al  credincioşilor  din  perioada  precreştină 
pulsa,  mai  mult  sau  mai  puţin  cristalizată,  nădejdea  în  venirea  factorului  divin  ca 
om  între  oameni,  ca  fiinţă  integrată  în  condiţiile  de  existenţă  ale  pămîntenilor. 

Speranţa  aceasta  s-a  înfăptuit  prin  întruparea  Fiului  lui  Dumnezeu,  prin 
naşterea  lui  Iisus  Hris tos- Domnul. 

Să  zăbovim  cîteva  clipe  asupra  necesităţii  venirii  în  lume  a  Fiului  lui  Dum¬ 
nezeu. 

Mai  întîi  întruparea  Fiului  lui  Dumnezeu  a  fost  necesară  pentru  a-1  pune  pe 
credincios  în  situaţia  de  a-L  cunoaşte  omeneşte  pe  Dumnezeu. 

In  general  cunoaşterea  omenească  e  condiţionată  de  factorul  raţiune,  de 
percepţia  senzorială  şi  de  existenţa  obiectului. 

Cind  e  vorba  de  Dumnezeu,  spunem  că-L  cunoaştem  prin  credinţă.  Ca  mod 
de  cunoaştere,  credinţa  e  supusă  şi  ea  aceloraşi  condiţii.  Adică  pentru  a  se  realiza, 
cunoaşterea  prin  credinţă  are  şi  ea  nevoie  de  efort  raţional,  de  percepţie  senzo¬ 
rială  şi  de  realitate  obiectivă.  Nu  numai  de  acestea,  dar  neapărat  şi  de  acestea. 

In  procesul  cunoaşterii  religioase  cu  cît  elementul  raţional  e  mai  dezvoltat 
cu  atît  credinţa  are  o  mai  puternică  bază  de  sprijin  pentru  demersurile  ei.  Cu  cît 
e  mai  luminată,  cu  atît  credinţa  e  mai  eficientă.  O  credinţă  care  ignorează  ele¬ 
mentul  raţional  e  expusă  mereu  primejdiei  oscilării  şi  alunecării  în  zona  subiecti¬ 
vismului  şi  incertitudinii. 

Dacă  raţiunea  e  o  componentă  a  credinţei  şi  dacă  ea  nu  se  poate  dezvolta 
fără  contactul  senzorial  cu  realitatea,  urmează  că  credinţa  se  sprijină  şi  pe  sen- 
zorialitate. 

Trăirile  religioase  sînt  de  natură  concretă.  Ele  nu  pot  lua  fiinţă  şi  nu  se  pot 
dezvolta  normal  fără  contactul  cu  izvorul  acestor  trăiri  sau  cu  semne  concrete 
care  trimit  spre  acel  izvor. 

Constatarea  aruncă  o  rază  de  lumină  asupra  necesităţii  întrupării  Domnului. 
Nu  se  putea  ca  Dumnezeu  să-şi  lase  credincioşii  în  nesiguranţă  cu  privire  la  pre¬ 
misa  fundamentală  a  vieţii  lor  religioase:  cunoaşterea  cît  mai  sigură  a  lui  Dum¬ 
nezeu. 

Venirea  în  trup  a  Fiului  a  înlesnit  credincioşilor  tocmai  o  asemenea  cunoaş¬ 
tere  a  Lui.  întruparea  a  permis  credincioşilor  să  intre  în  contact  cu  Dumnezeu 
şi  pe  calea  percepţiei  senzoriale.  Intrînd  şi  rămînînd  în  legătură  cu  Hristos  pe 
calea  văzului,  a  auzului,  pe  calea  tactilă  şi  a  altor  simţuri,  credincioşii  din  preajma 
Lui  au  putut  să-şi  dea  mai  bine  seama  că  puterile  divine  care  radiau  din  fiinţa 
Domnului,  nu  sînt  nişte  creaţii  ale  imaginaţiei  lor,  ci  sînt  realităţi  izvorînd  din 
omul  concret  din  faţa  lor. 

Punînd  eul  propriu  în  centrul  intereselor,  credinciosul  a  înlăturat  comuniunea 
cu  Dumnezeu  şi  cu  semenii.  Consecinţele  au  fost  dintre  cele  mai  tulburătoare. 

Lipsa  legăturilor  vii  şi  normale  cu  Dumnezeu  a  dus  la  o  gravă  alterare  a  con¬ 
ceptului  de  divinitate. 

In  locul  unui  singur  Dumnezeu  apare  o  pluralitate  de  zeităţi.  Calea  plurali- 
zării  divinităţii  a  fost  în  primul  rînd  individualizarea  unor  aspecte  sau  forme 

locale  ale  cinstirii  divinităţii  supreme  sau  adorarea  odraslelor  cereşti  ale  acestora. 
O  altă  cale  a  înmulţirii  numărului  zeităţilor  a  fost  adăugarea  zeilor  poporului  în¬ 
vins  la  zeii  poporului  învingător. 

Urmările  politeismului  nu-s  greu  de  identificat.  Orientarea  spre  o  multitu¬ 
dine  de  zei  a  dus  la  o  împrâştiere  şi  deci  la  o  slăbire  a  puterilor  sufleteşti.  Pe 
planul  relaţiilor  interumane  politeismul  a  generat  şi  adîncit  deosebiri  şi  rivali¬ 
tăţi  uneori  dintre  cele  mai  atroce.  Amestecarea  limbilor  despre  care  vorbeşte 
Sf.  Scriptură  (Gen.  11)  se  explică  tocmai  prin  pierderea  centrului  spiritual  unic 
care  menţinea  conştiinţa  originii  comune  şi  deci  a  înrudirii  tuturor  oamenilor  şi 
popoarelor. 

Dacă  credinţa  într-un  singur  Dumnezeu  sprijină  tendinţa  centripetă  de  apro¬ 
piere  şi  înfrăţire  reciprocă  a  credincioşilor,  politeismul  constituie  un  izvor  de  ten¬ 
dinţe  centrifugale.  El  constituie  un  obstacol  psihologic  în  calea  coexistenţei  oame¬ 
nilor  şi  a  legăturilor  strînse  între  ei. 

Legăturile  dintre  credincioşi  sînt  condiţionate  de  comuniunea  cu  Dumnezeu. 

în  legăturile  cu  acelaşi  Dumnezeu  ei  găsesc  cel  mai  puternic  temei  şi  pentru 
legăturile  lor  reciproce.  Desigur  faptul  că  te  asemeni  cu  ceilalţi,  că  ai  pe  acest 
pămînt  un  destin  asemănător  cu  al  celorlalţi  e  motiv  puternic  pentru  a  te  apropia 
de  ei  şi  a  fi  gata  să-i  slujeşti.  Dar  în  împrejurări  grele  care  reclamă  sacrificii 
multe  şi  mari,  uneori  chiar  sacrificiul  vieţii,  motivul  asemănării  cu  semenii  şi  al 
identităţii  de  destin  cu  al  lor,  poate  rămîne  ineficient  prin  inhibarea  sau  depoten- 
ţarea  lui  de  către  forţele  egoismului. 

Cînd  însă  am  convingerea  că  semenii  sînt  ca  şi  mine  fii  ai  aceluiaşi  Dum¬ 
nezeu  şi  cînd  sînt  convins  că  ei  îmi  sînt  daţi  în  grijă,  sentimentul  răspunderii 
faţă  de  ei  se  intensifică  în  gradul  cel  mai  înalt  şi  fapta  de  slujire  a  lor  se  poate 
îndeplini  mai  sigur  şi  chiar  în  împrejurări  oricît  de  neprielnice. 

Credinţa  în  Dumnezeul  cel  Unul  poate  ţine  în  stare  de  virtualitate  egoismul 
eliberînd  energiile  pozitive  ale  sufletului  şi  îndrumîndu-le  pe  făgaşul  poruncilor 
spre  marea  arenă  a  vieţii. 

întruparea  Fiului  lui  Dumnezeu  a  fost  necesară  pentru  refacerea  credinţei 
într-un  singur  Dumnezeu  şi,  prin  aceasta,  pentru  crearea  condiţiilor  /spirituale 
prielnice  unei  reale  şi  durabile  comuniuni  între  oameni. 

Dar  şi  alte  situaţii  reclamau  venirea  printre  oameni  a  Fiului  lui  Dumnezeu, 
Cum  au  fost,  de  pildă:  lipsa  unei  viziuni  clare  asupra  sensului  vieţii;  devalori¬ 
zarea  cosmosului  şi  a  materiei;  lipsa  unui  model  desâvîrşit  de  viaţă  moral-spi- 
rituală. 

înainte  de  venirea  Mîntuitorului  întîlnim  multe  idei  frumoase  cu  privire  la 
sensul  vieţii  omeneşti.  Cum  ar  fi,  de  pildă,  fericirea,  liniştea  sufletească,  plăcerea, 
frumuseţea  şi  bunătatea.  Dar  pentru  credinciosul  creştin  asemenea  idei  nu  puteau 
da  deplină  satisfacţie  deoarece  deasupra  fiecăreia  din  ele  atîrna,  ca  o  sabie  a  lui 
Damocles,  incertitudinea  destinului.  într-adevăr  cum  ar  putea  fi  cineva  fericit, 
liniştit,  cum  s-ar  putea  bucura  în  mod  durabil  de  plăcere,  frumuseţe  şi  bunătate, 
cînd  în  orice  moment  moartea  îl  poate  îmbrînci  în  nefiinţă? 

Iisus  Hristos  ne  îndrumă  să  căutăm  sensul  suprem  al  vieţii  în  desăvîfşirea 
slujitoare.  „Fiţi  dar  voi  desăvîrşiţi,  precum  Tatăl  vostru  cel  ceresc  este  desă- 
vîrşit“  (Mt.  5,  48).  E  vorba  în  primul  rînd  de  o  desăvîrşire  a  puterilor  spiritual- 
morale  dar  şi  a  tuturor  celorlalte  predispoziţii  pozitive  sufleteşti  şi  trupeşti.  Şi 
aceasta  în  cea  mai  deplină  comuniune  cu  Dumnezeu  şi  cu  oamenii. 

Comuniunea  de  iubire  cu  Dumnezeu  chezăşuieşte  eliberarea  credinciosului  de 
sub  servitutea  sorţii  şi  a  morţii,  iar  comuniunea  cu  semenii  îi  asigură  cadrul  de 
dobîndire  şi  manifestare  a  virtuţilor  care  constituie  conţinutul  desăvîrşirii. 

în  fond,  pentru  crpdincioşii  creştini  sensul  vieţii  constă  în  slujirea  compe¬ 
tentă  a  oamenilor,  în  spiritul  iubirii  dezinteresate  aduse  lumii  de  către  Fiul  lui 
Dumnezeu. 

Nu  poate  fi  trecut  cu  vederea  nici  faptul  că,  în  perioada  precreştină,  nu 
puţini  erau  aceia  care  socoteau  lumea  şi  materia  ca  izvoare  ale  suferinţei  şi  ale 
răului.  Aversiunea  atîtora  faţă  de  viaţa  pâmîntească  şi  faţă  de  materie,  faţă  de 
munca  manuală  îşi  avea  originea  tocmai  în  asemenea  concepţii  care  transferau 
pe  seama  trăirii  în  lume  şi  pe  seama  materiei  apariţia  şi  prosperarea  suferinţei 
şi  a  râului. 

Naşterea,  copilăria,  tinereţea,  bătrîneţea,  munca  nu  se  puteau  imagina  decît 
in  lumea  aceasta  şi  în  contact  cu  materia,  adică  în  contact  cu  izvorul  suferinţei 
şi  al  râului.  Urmarea  era  că  pentru  a  se  evita  suferinţa  şi  răul,  aversiunea  faţă 
de  lume  şi  materie  se  impunea  cu  necesitate. 

La  temelia  întrupării  Domnului  stă  şi  voinţa  înlăturării  unor  asemenea  pre¬ 
judecăţi. 

Prin  venirea  în  lume,  Domnul  a  spus  un  Da!  existenţei  pămînteşti  şi  ne-a 
prezentat-o  ca  izvor  de  viaţă,  nu  de  suferinţă.  Iar  prin  asumarea  trupului  mate¬ 
rial,  Fiul  lui  Dumnezeu  face  materia  copărtaşă  la  divinitate,  şi  prin  înviere  şi 
înălţarea  la  cer  o  face  copărtaşă  la  eternitate. 

Prin  întrupare  Iisus  Hristos  a  convertit  lumea  în  cadru  de  afirmare  pleni- 
tudinarâ  a  vieţii,  iar  materia  a  convertit-o  în  mijloc  de  sfinţire  a  credincioşilor, 
în  organizarea  Bisericii  Sale,  Domnul  a  rînduit  ca  materia  să  fie  nu  numai  simbol, 
dar  şi  purtătoare  reală  a  harurilor  dumnezeieşti. 

întruparea  Domnului  a  fost  cerută  însă  şi  de  faptul  că  pentru  o  mai  rod¬ 
nică  îndrumare  a  credincioşilor  spre  desăvîrşire  era  nevoie  neapărat  şi  de  un 
exemplu,  care  să  întrunească  în  gradul  maxim  atributele  desăvîrşirii. 

Ştim  că  pentru  o  mai  eficientă  îndrumare  a  celor  de  educat  în  direcţia 
idealului  fixat  e  nevoie  nu  numai  de  lămuriri  verbale  dar  şi  de  exemplu  direct. 
Dacă  cuvîntul  pune  în  mişcare  mai  ales  mintea,  exemplul  viu  pune  în  mişcare 
mai  cu  osebire  afectivitatea.  Dacă  cuvîntul  dă  mai  ales  lumină,  exemplul  direct 
dă  mar  ales  putere,  puterea  necesară  punerii  în  acţiune  a  voinţei. 

Prin  întrupare  Domnul  a  urmărit  şi  acest  lucru:  să  creeze  prin  pilda  sa 
directă  cele  mai  bune  condiţii  pedagogice  pentru  credincioşi,  în  vederea  promo¬ 
vării  lor  la  vrednicia  evanghelică  de  slujitori  dezinteresaţi  ai  oamenilor. 

iii  '-r ăHvI. 

Ca  Dumnezeu,  Hristos  a  fost  prezent  în  lume  şi  înainte  de  întrupare.  El  şi-a 
exercitat  inrîurirea  asupra  oamenilor  prin  prooroci  şi  alte  organe  ale  Sale,  dar  şi 
prin  partea  cea  bună  a  fiecărui  om,  îndrumînd  toate  spre  acea  plinire  a  vremii 
cind  avea  să  vină  El  însuşi  în  lume. 

încadrarea  lui  Dumnezeu  în  modul  uman  de  existenţă  a  fost  cerută  de  aba¬ 
terea  credincioşilor  de  la  legea  fundamentală  a  vieţii,  de  la  legea  comuniunii  cu 
Dumnezeu  şi  cu  oamenii. 

Călcarea  acestei  legi  a  dus  la  alterarea  atît  a  ideii  de  Dumnezeu  cît  şi  la 
a  celei  de  om. 

Lipsa  comuniunii  cu  Dumnezeu  a  dus  la  politeism,  la  credinţa  în  mai  mulţi 
zei,  investiţi  cu  însuşiri  adesea  degradante,  cu  porniri  războinice  între  ei  şi  faţă 
de  muritori.  Pe  de  altă  parte,  ieşirea  din  comuniunea  cu  Dumnezeu  avu  ca  urmare 
instaurarea  egoismului  cu  consecinţe  dintre  cele  mai  triste  ca:  ura,  neînţelegerile, 
luptele  fratricide,  robia,  alunecarea  puterilor  sufleteşti  în  subordinea  instinctelor 
telurice. 

în  faţa  acestei  situaţii  iubirea  lui  Dumnezeu  nu  putea  să  nu  intervină,  iar 
Înţelepciunea  Lui  a  găsit  că  întruparea  constituie  cea  mai  potrivită  cale  de  în¬ 
dreptare  a  iubirii  asupra  oamenilor.  Ţine  de  natura  iubirii  ca  ea  să  înlăture  distan¬ 
ţele,  să  apropie,  să  realizeze  viaţa  în  comuniune. 

Pentru  întruparea  Domnului  au  pledat  şi  alte  fapte  precum:  confuzia  ce 
domnea  în  sufletul  credincioşilor  cu  privire  la  sensul  vieţii,  la  scopul  ei,  la  atitu¬ 
dinea  faţă  de  lume  şi  materie.  Apoi  lipsa  unui  exemplu  căruia  să  nu  i  se  poată 
reproşa  nimic  şi  care  să  arate  credincioşilor  în  chip  direct  cum  se  poate  lupta 
contra  răului  spiritual  şi  cum  poate  fi  aplicată  legea  comuniunii  cu  Dumnezeu 
şi  cu  oamenii. 

Vorbind  despre  necesitatea  întrupării  lui  Dumnezeu  se  cuvine  să  ne  gîndim 
că  ea  constituie  un  fapt  esenţial  pentru  viaţa  fiecăruia  dintre  noi. 

Prin  întrupare  Fiul  lui  Dumnezeu  se  integrează  în  lume,  în  istoria  ei.  Dar 
fiecare  din  noi  sîntem  parte  a  lumii.  Aceasta  înseamnă  că  venind  în  lume,  El 
vine  în  propria  noastră  viaţă.  Dacă  fiecare  din  noi  sîntem  parte  constitutivă  a 
lumii  urmează  că  Domnul  nu  se  naşte  deplin  în  lume  decît  cînd  se  naşte  şi  în 
noi  înşine. 

Lipsa  comuniunii  cu  Dumnezeu  şi  cu  semenii,  egoismul  care  uneori  ia  forme 
dintre  cele  mai  inumane,  lipsa  unei  lămuriri  depline  asupra  sensului  vieţii,  tre¬ 
buinţa  unui  model  viu,  de  desăvîrşitâ  viaţă  spiritual-morală,  toate  acestea  ne 
privesc  de  aproape  pe  fiecare  din  noi.  Ele  sînt  lipsuri  esenţiale  ale  noastre,  ale 
credincioşilor.  Iată  de  ce  e  necesar  ca  Hristos-Domnul  să  se  nască  şi  în  viaţa 
noastră. 

Dragostea  Lui  faţă  de  noi  îl  pune  mereu  în  mişcare  spre  noi. 

Să  nu-1  îndepărtăm.  Să  nu-L  lăsăm  să  aştepte  la  marginile  fiinţei  noastre. 
Să  ne  deschidem  inima  şi  să-L  primim  încredinţaţi  că  de  acolo,  din  adîncul  fiinţei 
noastre  va  radia  mereu  lumină  şi  putere  asupra  minţii,  simţirii  şi  voinţei  noastre, 
asupra  întregii  noastre  vieţi.  _ 

|  Pr.  prof.  D.  Belu  [ 

NAŞTEREA  DOMNULUI  IN  IMNELE  SF.  ROMAN  MELODUL 

Cine  nu-1  cunoaşte  pe  Sf.  Roman  Melodul?  Doar  cine  n-a  auzit,  măcar  o  dată, 
celebrul  condac  ce-i  poartă  numele:  „Fecioara  astăzi**,  care  ne  aduce  misterul 
Naşterii  Domnului  aşa  de  aproape-n  timp  şi-n  viaţa  duhovnicească.  In  general 
aghiografii  n-au  scris  multe  în  legătură  cu  viaţa,  poate,  a  unuia  din  cei  mai  mari 
imnografi  ai  Bisericii  Ortodoxe.  Ar  putea  fi  scuzaţi,  că  n-au  lăsat  date  biografice 
—  poate  Sf.  Roman  n-a  dorit-o  —  dar  s-au  achitat  de-o  misiune  de  conştiinţă  aran- 
jîndu-i  opera  fie-n  cărţile  de  slujbă,  fie  în  tomuri  separate.  In  acest  sens  este 
mai  mult  decît  lăudabilă  iniţiativa  şi  realizarea  traducerii  majorităţii  imnelor 
Sf.  Roman  Melodul  în  celebra  colecţie  „Sources  chretiennes*'  în  cinci  volume,  cu 
nr.:  99,  110,  114,  128,  283. 

De-o  frumuseţe  poetică  incontestabilă  şi-o  adîncime  teologică  alături  de-a 
celor  mai  renumiţi  Părinţi  ai  epocii  patristice,  imnele  Sf.  Roman  cîntă  lin  şi 
pătrunzător,  istoria  mîntuirii  prin  evidenţierea  celor  mai  importante  fapte  ale 
pregătirii  şi  realizării  Răscumpărării  în  Vechiul  şi  respectiv  Noul  Testament. 

Pentru  sărbătoarea  Crăciunului  am  ales  cîteva  din  cele  mai  semnificative 
strofe,  spre  a  pune  în  lucrare  cîteva  idei  ale  marelui  Părinte,  pe  care  Biserica  l-a 
cinstit  cu  supranumele  de  Melodul: 


X.  NAŞTEREA  * 

1.  Bethleemul  a  redeschis  Edenul,  să  mergem  să-l  vedem.  Am  găsit  desfătările 
intr-un  loc  ascuns,  haideţi  să  luăm  în  peşteră  bunătăţile  raiului.  Acolo  s-a  ivit 
rădăcină,  care  n-a  fost  udată,  de  unde  a  înflorit  iertarea.  Acolo  s-a  regăsit  fîn- 
tîna  nesăpată  din  care  David  avu  odinioară  dorinţa  să  bea.  Acolo  o  fecioară,  prin 
naşterea  sa,  a  potolit  setea  lui  Adam  şi  setea  lui  David.  Să  ne  grăbim  deci  către 
acest  loc,  unde  s-a  născut  prunc  mic.  Dumnezeu  cel  mai  înainte  de  veci. 

2.  Tatăl  mamei  a  devenit,  din  propria-i  voinţă  fiul  ei;  Mîntuitorul  noilor 
născuţi  El  însuşi  este  un  nou  născut,  culcat  într-o  peşteră.  Mama  sa  îl  contemplă 
şi-I  zice:  „Spune-mi,  Copilul  meu,  în  ce  chip  ai  fost  conceput,  cum  Te-ai  conturat 
în  mine?  Eu  Te  văd,  o  trupul  meu,  cu  stupoare,  căci  sînul  meu  este  plin  de  lapte 
şi  eu  n-am  soţ;  Te  văd  în  scutece,  şi  iată  pecetea  fecioriei  mele  rămîne  permanent 
neatinsă:  Căci  Tu  eşti  cel  ce-ai  păzit-o  cînd  ai  binevoit  să  vii  în  lume,  micul  meu 
Copil,  Dumnezeu  cel  mai  înainte  de  veci. 

4.  Zicînd  încet  aceste  vorbe,  rugînd  pe  Cel  ce  cunoaşte  pe  Cel  nevăzut,  ea 
aude  magii,  care  caută  copilul.  Deodată  Fecioara  strigă:  „Cine  sînteţi  voi?  Cine  eşti 
tu,  tu  însăţi,  îi  răspund  ei,  tu  care-ai  adus  în  lume  un  asemenea  copil?  Cine-i 
tatăl  tău,  cine-i  mama  ta,  tu  mama  şi  hrănitoarea  unui  copil  care  n-are  tată? 
Cînd  am  văzut  steaua  Sa,  noi  am  înţeles,  că  un  mic  Copil  apăruse,  Dumnezeu  cel 
mai  înainte  de  veci“. 

7.  Fiindcă-s  poporul  tău,  Copilul  meu,  primeşte-i  sub  acoperişul  tău,  ca  ei  să 
vadă  un  deznodămînt  bogat,  o  sărăcie  preţioasă.  Tu  eşti  slava  mea  şi  mîndria 

mea,  iată  pentru  ce  nu  mi-e  ruşine:  harul  şi  aspectul  acestui  cort  şi-al  meu  Tu  eşti. 
Fâ-le  semn  să  intre;  puţin  îmi  pasă  de  sărăcie,  căci  eu  am  în  Tine  tezaurul  meu. 
în  Tine  la  care  regii  au  venit  să  Te  vadă,  căci  regii  şi  magii  au  aflat  că  Tu  ai 
apărut,  micul  meu  Copil,  Dumnezeu  cel  mai  înainte  de  veci. 

8.  Iisus  Hristos,  adevăratul  nostru  Dumnezeu,  nevăzut  atinse  sufletul  mamei 
sale,  zicîndu-i:  „Cheamâ-i  pe  cei  ce  Cuvîntul  meu  i-a  adus  aici.  Căci  Cuvîntul 
meu  care  iată  a  strălucit  peste  cei  ce  mă  caută:  este  o  stea  în  faţa  ochilor  tru¬ 
peşti,  o  virtute  în  ochii  duhului.  Ea  a  venit  cu  magii,  ascultînd  poruncii  mele  şi 
acum.  nemişcată,  le  împlineşte  misiunea  arătînd  cu  razele  locul  unde  s-a  născut 
Copil  mic,  Dumnezeu  cel  mai  înainte  de  veci“. 

9.  Deci  primeşte-i,  o  sfîntă,  primeşte  pe  cei  ce  m-au  primit.  Eu  sînt  în  ei  cum 
teînt  în  braţele  tale,  şi  fără  a  mă  depărta  de  tine  am  venit  cu  ei.  Ea  deschide 
uşa  şi  primeşte  cortegiul  magilor.  Ea  deschide  uşa,  ea,  uşa  închisă  prin  care  singur 
Hristos  a  trecut;  ea  deschide  uşa,  ea  pe  care  a  deschis-o  fără  a-i  strica  deioq 
tezaurul  curăţiei;  ea  deschide  uşa,  ea,  uşa  din  care  s-a  născut  uşa,  Copilul  meu, 
Dumnezeu  cel  mai  înainte  de  veci. 

12.  El  descoperă  limpede  tot  ceea  ce  a  auzit;  anunţă,  cu  siguranţă,  ce-a  văzut 
El  însuşi  în  Cer  şi  pe  pămînt;  povesteşte  păstorilor  şi  cum  neamul  de  foc  şi 
neamul  pămîntului  au  amestecat  cîntecul  lor;  de  voi,  magilor,  El  zice  că  o  stea 
strălucitoare,  precedîndu-vă,  v-a  indicat  calea.  Lăsaţi  deci  acolo  cele  deja  zise 
şi  spuneţi-ne  istoria  voastră:  de  unde  veniţi  voi,  cum  aţi  înţeles  că  un  mic  Copil 
apăruse,  Dumnezeu  cel  mai  înainte  de  veci? 

13.  Cînd  cea  luminată  vorbi  astfel,  torţele  din  Orient  (magii  n.  n.)  îi  răspunseră: 
„Tu  vrei  să  ştii  de  unde  am  venit  noi  aici?  Din  ţara  haldeiană,  unde  nu  se  zice: 
„Domnul  este  Dumnezeul  dumnezeilor,  din  Babilon,  unde  nu  se  ştie  cine  este 
creatorul  a  tot  ceea  ce  se  venerează;  de  acolo  scînteia  copilului  tău  a  venit  să  ne 
smulgă  din  focul  persic;  noi  am  lăsat  focul,  care  mistuie  tot,  pentru  a  contempla 
focul  care  împrospătează,  micul  Copil,  Dumnezeu  cel  mai  înainte  de  veci. 

14.  Totul  este  deşertăciune  a  deşertăciunilor,  dar  la  noi  nu-i  nimeni  care  să 
judece  astfel.  Unii  rătăcesc,  alţii  sînt  rătăciţi;  de  aceea  binecuvîntat  fie,  o  Fecioară, 
rodul  pîntecelui  tău,  prin  care  noi  am  fost  eliberaţi,  nu  numai  din  greşeală,  dar  de 
asemenea,  de  opresiunea  tuturor  ţărilor  pe  unde  am  trecut,  popoare  ignorante, 
cu  limbi  necunoscute,  cînd  noi  mergeam  cutreierînd  pâmîntul  şi  căutând  la  strălu¬ 
cirea  stelei,  câutînd  unde  era  născut  micul  Copil,  Dumnezeu  cel  mai  înainte  de  veci. 

19.  Pretutindeni  steaua  a  mers  înaintea  noastră,  cum  Moise  purta  toiagul 
înaintea  voastră  (a  iudeilor,  Magii  se  adresează  lui  Irod  şi  fariseilor  în  timpul 
intilnirii  la  Ierusalim  s.  n.)  şi  răspîndind  în  jurul  lui  lumina  ştiinţei  divine.  Voi 
furăţi  odinioară  hrăniţi  cu  mană,  adăpaţi  de-o  stîncă.  Noi  ne-am  săturat  de  nădej¬ 
dea  lui,  hrăniţi  de  bucuria  sa;  noi  n-am  gîndit  să  reluăm  drumul  anevoios  de-a 
lungul  deşertului  pentru  a  ne  reîntoarce  în  Persia,  ci  noi  aspiram  să  contemplăm, 
să  adorăm  şi  să  mărim  micul  Copil,  Dumnezeu  cel  mai  înainte  de  veci. 

21.  După  toate  aceste  istorisiri,  magii,  cu  darurile  în  mîini  se  prosternară  în 
faţa  darului  darurilor,  în  faţa  parfumului  parfumurilor.  Ei  îi  oferă  lui  Hristos 
aur,  smirnă  şi  apoi  tămîie  strigînd:  „Primeşte  acest  întreit  dar,  cum  Tu  primeşti 
de  la  Serafimi  imnul  ce  te  proclamă  de  trei  ori  sfînt;  nu-1  nesocoti  ca  pe  cel  al  lui 
Cain,  primeşte-1  mai  curînd  ...  ca  darul  lui  Abel,  în  numele  celei  ce  te-a  adus  în 
lume,  al  celei  prin  care  ne-ai  fost  născut,  Copil  mic,  Dumnezeu  cel  mai  înainte 
de  veci. 

22.  Mama  fără  prihană,  văzînd  magii  aducînd  în  mîini  aceste  daruri  noi  şi 
splendide  şi,  căzînd  in  genunchi,  văzînd  steaua  care-1  arăta  şi  păstorii  care 
cîntau,  ruga  astfel  pe  creatorul  şi  Domnul  tuturor  acestor  fiinţe:  „Primeşte, 
copilul  meu,  acest  întreit  dar  şi  împlineşte  trei  cereri  celei  ce  te-a  adus  în  lume: 
eu  te  rog  pentru  văzduhuri,  pentru  roadele  pămîntului  şi  pentru  toţi  cei  ce-1  locuiesc, 
împacă  toată  lumea,  fiindcă  Tu  Te-ai  născut  prin  mine,  o  micul  meu  Copil,  Dum¬ 
nezeu  cel  mai  înainte  de  veci“. 

23.  Eu  nu  sînt  numai  mama  ta,  Mântuitorule  milostiv;  nu  degeaba  alăptez  pe 
dătătorul  laptelui,  ci  eu  te  rog  pentru  toţi  oamenii.  Tu  m-ai  făcut  glasul  şi  cinstea 
întregului  meu  neam;  pâmîntul  pe  care  Tu  l-ai  făcut  are  în  mine  o  protecţie  sigură, 
un  zid  şi  un  sprijin.  Către  mine  se  îndreaptă  privirea  celor  pe  care-i  alungaşi 

din  raiul  desfătărilor,  căci  eu  îi  readuc  aici;  universul  să  cunoască,  că  Tu  Te-ai 
născut  din  mine,  micul  meu  Copil,  Dumnezeu  cel  mai  înainte  de  veci. 

24.  Mîntuitorule,  mîntuieşte  lumea;  pentru  aceea  ai  venit.  Restaurează  toată 
opera  Ta:  pentru  aceea  Tu  ai  strălucit  în  faţa  mea,  în  faţa  magilor  şi-n  faţa 
întregii  creaţii.  Vezi  magii,  cărora  le-ai  arătat  lumina  feţei  Tale,  sînt  la  picioarele 
Tale  şi-Ţi  aduc  daruri  utile,  frumoase  şi  foarte  bogate,  căci  am  nevoie  de  ele, 
fiindcă  voi  pleca  în  Egipt,  şi  voi  fugi  cu  Tine  şi  pentru  Tine,  o,  Fiul  meu,  călăuza 
mea,  Tu  care  m-ai  făcut,  Tu  care  mă  îmbogăţeşti,  micul-  meu  Copil,  Dumnezeu 
cel  mai  înainte  de  veci. 

Ie  rom.  Casian  Crăciun 


GlNDURI  DE  CRĂCIUN  * 

„O,  ce  veste  minunată “  (Text  de  colindă) 

4 

In  urmă  cu  aproximativ  3000  de  ani,  regele  David  însăila  în  unul  din  Psalmii 
săi  şi  aceste  grăitoare  cuvinte:  „Slăvescu-te,  Doamne,  că  sînt  minunat  întocmi t“; 
o  rugăciune,  precum  vedem,  în  care  Marele  Ziditor*  Părintele  nostru  ceresc  era 
preamărit  pentru  modul  înţelept  în  care  a  plămădit  făptura  noastră.  Rostind 
aceste  cuvinte  de  preamărire  a  lui  Dumnezeu,  Psalmistul  David  avea  desigur  în 
vedere  atît  chipul  nostru  văzut,  maiestuos  şi  minunat  întocmit  şi  el,  cu  atîtea 
organe,  sisteme  şi  aparate  ingenios  alcătuite,  despre  care  medicii  ne  pot  spune 
desigur  multe  lucruri  interesante,  cît  mai  ales  uriaşa  noastră  statură  lăuntrică. 

In  această  făptură  lăuntrică  a  noastră  Ziditorul  a  toate  a  pus,  ca  să  folosim 
o  imagine  tehnică  de  astăzi,  şi  o  antenă  specială,  prin  care  să  ţinem  legătura  cu 
El,  aşa  cum  copiii  firesc  ţin  sau  ar  trebui  să  ţină  legătura  cu  părinţii  lor,  o  antenă 
prin  care  să  comunicăm  cu  Dumnezeu,  ceea  ce  teologii  numesc  sentimentul  religios 
sau  sfera  religioasă  din  fiinţa  spirituală  a  fiecărui  om. 

Este  şi  aceasta  o  dovadă  că,  potrivit  învăţăturii  Bisericii  noastre,  Dumnezeu 
n-a  creat  lumea,  tot  ceea  ce  se  vede  şi  nu  se  vede,  şi  în  special  pe  om,  pentru 
a-1  arunca  în  neant,  pentru  a-1  lăsa  pierdut  şi  uitat  în  această  imensitate  a  cos¬ 
mosului.  Nu!  Dumnezeu  a  creat  o  lume  bună  şi  bun  l-a  zidit  şi  pe  om,  lăsîndu-i 
ca  menire  supremă  obligaţia  ca,  stînd  în  strînsă  legătură  cu  El  şi  în  ascultare  de 
El,  Părintele  luminilor,  omul  să  devină  mai  bun,  mereu  mai  bun,  angajînd, 
antrenînd  în  acest  urcuş  al  său  spre  desăvîrşire  sau  împliniri  superioare  şi  mediul 
înconjurător  în  care  a  fost  rinduit  să  trăiască. 

Aşa  se  face  că  în  labirintul  religios,  moral  şi  social  care  caracteriza  omenirea 
de  acum  aproape  2000  de  ani,  urmări  ale  zdruncinărilor  şi  tulburărilor  lăuntrice 
care  s-au  produs  prin  păcatul  strămoşesc,  într-o  lume  în  care  oamenii  ajunseseră 
să  se  închine  la  tot  felul  de  închipuiri,  ba  chiar  şi  oamenilor,  cum  era  cultul 
împăraţilor  romani,  într-o  lume  în  care  o  pătură  considerabilă  de  oameni  erau 
decretaţi  şi  trataţi  ca  animale  de  muncă,  fiind  vînduţi  în  tîrguri  şi  ucişi  ca  vitele; 
într-o  lume  în  eare  dezmăţul  era  în  floare,  în  clasele  avute  mai  ales,  în  caţe 
viciile,  păcatele  de  tot  felul  luaseră  locul  virtuţilor,  într-o  astfel  de  lume,  pe  care 
Sf.  Scriptură  o  numeşte  „plinirea  vremii'4,  a  răsunat  o  veste,  o  negrăită  veste 
asemenea  căreia  alta  nu  mai  fusese  şi  nici  nu  va  mai  fi,  „o  veste  minunată m, 
cum  o  numeşte  colinda  noastră  din  străbuni,  o  veste  care,  asemenea  unei  stră¬ 
fulgerări  uriaşe,  va  împărţi  istoria  omenirii  în  două  părţi  distincte. 

Era  vestea  minunată  a  întrupării  Fiului  lui  Dumnezeu,  aşa  cum  anunţaseră 
proorocii  cu  sute  şi  mii  de  ani  înainte,  a  Naşterii  „Celui  făr-de-nceput“,  a  Mîntui- 
torului  Iisus  Hristos,  care  venea  „să  ne  înveţe  cu  al  Său  grai  /  Care-i  calea  către 
rai",  cum  atît  de  limpede  spune  o  colindă,  cale  uitată  şi  pierdută  prin  căderea 
protopărinţilor  noştri. 

Era  vestea  minunată  că  Dumnezeu  nu  este  asemenea  oamenilor,  că  El  nu 
locuieşte  nici  în  Olimp,  nici  în  Soare,  nici  pe  Lună  sau  pe  după  Lună,  nici  în  alte 


*  Cuvînt  rostit  la  concertul  de  colinde  susţinut  de  corul  catedralei  mitropoli¬ 
tane  din  Sibiu,  Duminică,  22  decembrie  1985. 

chipuri  materiale,  cum  îşi  închipuiau  cei  vechi  ba  şi  azi  cîte  unii,  ci  El  este  spirit 
absolut,  omniprezent,  atotputernic,  Părinte  bun  şi  drept  pentru  toţi  oamenii,  că 
în  El  ne  mişcăm  şi  sîntem  —  cum  va  spune  Sf.  Apostol  Pavel  filozofilor  atenieni, 
că  Dumnezeu  „este  negrăit  şi  necuprins  cu  gîndul,  nevăzut,  neajuns,  pururea  fiind 
şi  acelaşi  fiind**,  cum  spune  o  rugăciune  liturgică. 

Era  vestea  minunată  că  şi  omul  este  înzestrat  cu  o  scînteie  divină,  sufletul  său, 
că  el  rezumă  în  sine  întreg  cosmosul,  că  o  făptură  umană,  un  suflet  omenesc 
cîntăreşte  mai  mult  decît  toate  bogăţiile  materiale  ale  lumii,  iar  pentru  salvarea 
acestui  suflet  de  la  paşi  greşiţi,  de  la  patimi  şi  alte  rele  merită  făcute  cele  mai 
mari  eforturi  şi  jertfe. 

Era  vestea  minunată,  nemaiauzită  pînă  atunci,  că  toţi  oamenii  sînt  fraţi  şi 
deci  egali,  fie  stăpîni,  fie  sclavi,  că  toţi  oamenii,  toate  popoarele,  fără  deosebire 
de  culoare  sau  rasă,  au  aceeaşi  obîrşie,  au  aceeaşi  menire,  aceeaşi  demnitate,  ace¬ 
laşi  drept  de  a  se  bucura  în  chip  egal  de  bunurile  cu  care  Dumnezeu  a  binecuvîntat 
planeta  noastră. 

Era  vestea  minunată  că  valoarea  unui  om  nu  se  judecă  după  aparenţe,  după 
hainele  luxoase,  scumpe  pe  care  le  poartă  cineva,  după  banii  pe  care  îi  are,  după 
rang  sau  după  diplome,  importante  desigur  şi  ele,  ci  după  frumuseţea  sufletului 
său,  după  înţelepciunea  şi  cuminţenia  pe  care  o  are,  după  binele  pe  care  îl  sădeşte 
în  preajma  sa  şi  râul  pe  care  îl  stăvileşte,  după  strădaniile  pe  care  le  depune  în 
folosul  obştei  în  mijlocul  căreia  trăieşte. 

Era  vestea  minunată  că  in  Iisus  Hristos  avem  modelul  desăvârşit  al  vieţuirii 
după  voia  lui  Dumnezeu,  modelul  după  care  ne  putem  orienta  permanent  şi 
negreşelnic  paşii  vieţii,  vestea  fără  precedent  că  în  Iisus  Hristos  se  dezleagă 
toate  marile  noastre  întrebări,  că,  oricît  de  puternică  ar  fi,  în  El  sufletul  nostru 
poate  să-şi  ostoiască  setea  după  lumină,  după  frumos,  după  adevăr,  după  dreptate, 
după  pace  întru  şi  între  oameni,  după  fericire  în  înţelesul  ei  cel  mai  înalt. 

Era,  cu  deosebire,  vestea  minunată  că,  luînd  chip  de  om,  Dumnezeu  îmbogă¬ 
ţeşte  şi  întăreşte  firea  omenească,  făcînd-o  capabilă  să  nu  mai  greşească,  ridi- 
cînd-o  mai  presus  decît  a  fost  ea  la  începutul  Zidirii. 

Această  veste  minunată  „ce  a  cuprins  lumea  toată“,  cum  tot  o  colindă  spune,  a 
ajuns  şi  pe  meleagurile  noastre  chiar  din  primul  veac  al  erei  noastre  creştine.  A 
venit  prin  Sf.  Apostol  Andrei,  care  şi-a  purtat  paşii  şi  prin  Dobrogea  noastră  de 
astăzi,  a  venit  prin  ucenici  ai  Sf.  Ap.  Pavel,  care  au  ajuns  pînă  în  Iugoslavia  de 
astăzi,  a  venit  apoi  prin  negustori  care  cercetau  cetăţile  de  pe  malul  Mării  Negre, 
iar,  după  cucerirea  Daciei,  prin  soldaţii  romani,  prin  legiunile  romane,  unele  aduse 
chiar  din  părţile  Palestinei,  în  sinul  cărora  vor  fi  fost  desigur  şi  mulţi  creştini. 

Aşa  se  face  că  vestea  minunată  a  Naşterii  Domnului,  a  întrupării  Fiului  lui 
Dumnezeu,  cu  toată  comoara  şi  bogăţia  sa  de  daruri,  a  pătruns  fiinţial  în  plămada 
lăuntrică  a  poporului  nostru,  în  al  cărui  suflet  Crăciunul  a  avut  un  puternic  răsunet. 
Efectul  acestui  răsunet  sînt  şi  multele  şi  minunatele  noastre  colinde,  care  reprezintă 
un  capitol  de  seamă  din  neîntrecuta  creaţie  folclorică  a  poporului  nostru,  dar, 
în  acelaşi  timp,  şi  un  tratat  de  Teologie  populară,  cum  potrivit  arăta  I.  P.  S.  nostru 
Mitropolit  Antonie,  tn  cuvîntul  rostit  joi  seara  în  această  catedrală,  la  concertul 
de  colinde  susţinut  de  studenţii  teologi. 


* 


„Sara  de  Crăciun  tot  omu-i  mai  bun“  —  spune  o  colindă.  Intr-adevăr,  ori  de 
cîte  ori  se  apropie  Crăciunul  şi  ascultăm  colindele  noastre  străbune,  chipul,  fiinţa 
toată  parcă  ni  se  împrospătează,  inima  ne  tresaltă  de  bucurie  —  aşa  cum  îi  tresălta 
lui  Creangă  cînd,  după  spusa  sa,  îşi  amintea  de  casa  părintească  din  Humuleşti  — 
făptura  întreagă  ne  este  inundată  de  lumină  şi  de  o  pace  sfîntă,  toate  acestea 
fâcîndu-ne  să  fim  mai  generoşi,  mai  vioi  şi  mai  calzi  sufleteşte. 

Aceasta  şi  este  chemarea,  acesta  este  mesajul  colindelor  noastre  străbune  care 
ne-au  încălzit  sufleteşte  şi  astă-seară.  Ele  ne  aduc  an  de  an  aminte  că  prin  Naşterea 
suprafirească  a  Fiului  lui  Dumnezeu  din  Fecioara  Maria  „Raiul  cel  închis  /  Azi 
iar  s-a  deschis  /Şarpelui  cumplit  /Capul  i-a  zdrobit  /  Şi  strămoşii  iară  /  Prin  Sf. 
Fecioară  /  Iar  s-au  înnoit,  /  Iar  s-au  înnoit**,  versuri  de  colindă  în  care  prin  cîteva 
cuvinte  se  exprimă  taina  mîntuirii  sau  salvării  noastre  în  Iisus  Hristos  —  Domnul, 

adevăr  pe  care  marele  nostru  teolog  de  astăzi  pr.  prof.  D.  Stăniloae  l-a  expus 
într-o  carte  de  peste  400  p.,  intitulată:  „Iisus  Hristos  sau  restaurarea  omului**. 

Fie  deci  ca  vestea  minunată  pe  care  ne-am  reîmprospătat-o  astă-seară,  ca 
glasul  colindelor  să  aibă  un  cît  mai  puternic  şi  pozitiv  ecou  şi  în  sufletele  noastre 
ale  tuturor,  ajutîndu-ne  să  părăsim  eventuale  căi  greşite  pe  care  ne-am  afla,  aju- 
tîndu-ne  să  ne  înnoim,  să  ne  primenim  adică  lăuntric  şi  noi,  ajutîndu-ne  să  ne 
găsim  fiecare  o  cale  cît  mai  demnă,  cît  mai  frumoasă,  cît  mai  răspînditoare  de 
lumină  în  jurul  nostru,  în  familiile  noastre,  la  locurile  noastre  de  muncă,  oriunde 
ne-am  afla. 

Asemenea  magilor  de  altădată,  aşa  cum  ne  îndeamnă  tot  o  colindă: 

„Să  ducem  şi  noi  lui  Iisus, 
împăratului  de  Sus, 

Scumpe  daruri  de  Crăciun, 

Inimă  şi  suflet  bun". 


Amin. 


Arhid.  Gh.  Papuc 


SFÎNTUL  MUCENIC  ŞTEFAN 

„Şi  Ştefan  fiind  plin  de  credinţă  şi  de 
putere  făcea  minuni  şi  semne  mari  în  po¬ 
por"  (F.  Ap.  6,  8). 

Acestea  sînt  cuvintele  Duhului  Sfînt  rostite  prin  gura  Evanghelistului  Luca, 
care  se  pun  ca  o  cunună  neveştejită  pe  capul  Sfintului  Mucenic  şi  Arhid.  Ştefan 
dar  pe  care  Sf.  Biserică  îl  cinsteşte  în  a  treia  zi  de  Crăciun,  punîndu-1  în  faţa 
noastră  ca  pe  un  mare  şi  viu  exemplu  de  urmat. 

Pentru  a  putea  cunoaşte  mai  bine  personalitatea  Sf.  Arhid.  Ştefan  trebuie  să 
ştim  mai  întîi  felul  activităţii  sale  şi  apoi  felul  morţii  sale. 

Dintre  cei  12  Apostoli  ai  Domnului  Sf.  Ioan  Evanghelistul  a  atins  patriarhala 
vîrstă  de  100  de  ani.  In  această  viaţă  îndelungată  a  avut  posibilitatea  să  fie  mar¬ 
torul  unor  fapte  şi  evenimente  istorice  deosebite.  El  cunoştea  frumuseţea  Ieru¬ 
salimului,  strălucirea  Templului,  măreţia  zidurilor  ce  împrejmuiau  cetatea.  El  a 
auzit  din  gura  Mîntuitorului  cuvintele  prooroceşti  referitoare  la  căderea  acestei 
falnice  cetăţi.  La  sfîrşitul  vieţii  sale  a  văzut  cu  ochii  săi  împlinirea  acestei  prooro¬ 
cii:  cetatea  dărîmată,  templul  dărîmat,  poporul  cel  ales  împrăştiat  în  toată  lumea. 
A  rămas,  din  tot  ce  a  avut  poporul  ales  mai  scump,  doar  zidul  plîngerii.  E  foarte 
firesc  să  ne  punem  întrebarea:  de  ce  a  avut  Ierusalimul  şi  poporul  ales  această 
soartă  tristă?  Răspunsul  este  că  în  cetatea  Ierusalimului  poporul  ales  de  Dumnezeu, 
de  aici,  s-a  făcut  vinovat  de  sîngele  tuturor  proorocilor,  culminînd  cu  al  Mîntui¬ 
torului,  continuînd  cu  al  Sfinţilor  Apostoli  şi  apoi  cu  al  primilor  creştini. 

Unul  dintre  acei1  care  şi-au  vărsat  sîngele  în  această  cetate,  din  cauza  acestui 
popor,  pentru  că  mărturisea  pe  Iisus  Hristos  a  fost  şi  Sfîntul  Mucenic  şi  Arhid. 
Ştefan. 

Ştim  că  după  pogorîrea  Sf.  Duh,  în  urma  predicilor,  a  rugăciunilor  precum  şi  a 
minunilor  pe  care  le  făceau  Sf.  Apostoli,  numărul  creştinilor  creştea  cu  fiecare  zi. 

Sfinţii  Apostoli  nu  puteau  face  faţă  cu  propovăduirea  în  toate  locurile  unde 
se  adunau  creştinii  care  erau  foarte  dornici  de  a  cunoaşte  cît  mai  mult  din  învă¬ 
ţătura  Mîntuitorului. 

Dar,  luorul  cel  mai  greu  pentru  Sf.  Apostoli  era  că  mulţi  creştini  aduceau 
daruri  pe  care  le  puneau  la  picioarele  lor  pentru  a  fi  împărţite  celor  nevoiaşi. 
Atunci  Sf.  Apostoli  au  ales  7  diaconi  care  să-i  ajute  atît  la  vestirea  Sfintei  învă¬ 
ţături  cît  mai  ales  la  supravegherea  şi  împărţirea  milosteniilor. 

Intre  cei  7  diaconi  aleşi,  cel  dintîi  a  fost  Ştefan,  om  plin  de  credinţă,  de 
fapte  bune,  curat  ca  un  înger,  plin  de  înţelepciune  şi  de  dragoste  faţă  de 
Mîntui  torul. 

Credincioşii  îl  priveau  ca  pe  un  înger  trimis  de  Dumnezeu,  fiind  iubit  de  toţi. 

Fiind  însărcinat  cu  grija  agapelor,  el  avea  mare  milă  faţă  de  văduve,  copii 
orfani  şi  săraci.  Se  îngrijea  ca  jertfele  aduse  să  ajungă  acolo  unde  era  nevoie, 
căuta  să  fie  între  toţi  creştinii,  între  cei  care  aduc  şi  pentru  care  se  aduc,  mulţu¬ 
mire,  dreptate,  aşa  cum  se  cuvine  să  fie  în  Biserica  lui  Iisus  Hristos. 

El  s-a  ferit  şi  de  bănuiala  lăcomiei  spre  a  nu  se  produce  sminteală  între 
creştini,  bine  ştiind  ce  s-a  întîmplat  cu  Iuda  sau  cu  Anania  şi  Safira,  fiindu-i 
mereu  în  minte  cuvintele:  „Iubirea  de  argint  este.  rădăcina  tuturor  răutăţilor". 

O  altă  latură  importantă  a  vieţii  sale  era  propovăduirea  lui  Iisus  Hristos.  El 
cunoştea  proorociile  V.  T.  şi  cu  o  putere*  şi  cu  o  rîvnă  îngerească  le  explica  poporu¬ 
lui.  Ne  putem  noi  închipui  cu  cită  tărie  căuta  să-i  convingă  pe  cei  din  jurul  său,,  că 
ei  erau  poporul  ales  de  Dumnezeu  în  sînul  căruia  trebuia  să  se  nască  Mesia  cel 
aşteptat  de  atîtea  generaţii  şi  care  a  şi  venit  în  persoana  lui  Iisus  Hristos.  „Intru 
ale  Sale  a  venit  dar  ai  Săi  nu  l-au  primit'*  (In.  1,  11).  Şi  nu  numai  că  nu  l-au 
primit,  dar  l-au  dat  morţii  într-un  chip  atît  de  dureros. 

Sfîntul  Arhid.  Ştefan  le  spunea  că  şi  pentru  ei  exista  posibilitatea  mîntuirii 
prin  primirea  credinţei  în  Iisus  Hristos  şi  a  învăţăturii  Sale.  Sf.  Ştefan  le  amin¬ 
tea  de  păcatele  lor  şi  ale  părinţilor  lor  în  duhul  blîndeţilor  numindu-i  „părinţi  şi 
fraţi".  Dar  cu  cît  îi  creştea  rîvna  pentru  vestirea  cuvîntului  lui  Dumnezeu,  că  Iisus 
era  Mesia,  cu  atît  mai  mult  creştea  şi  ura  vrăjmaşilor  asupra  sa.  Nemaiputîndu-1 
răbda  s-au  pornit  asupra  lui  ca  o  turmă  de  fiare  sălbatice  asupra  unui  miel 
nevinovat. 

Să  ne  închipuim  această  tristă  privelişte!  Ce  am  fi  putut  vedea?  O  ceată  de 
oameni  năvălind  asupra  unui  tînăr  blînd  şi  senin  care  nu  căuta  să  fugă  sau  să  se 
apere  sau  să  strige  ajutor.  L-au  scos  afară  din  cetate.  Pacea  şi  liniştea  se  citeau 
pe  faţa  lui.  Picioarele  lui  atingeau  pămîntul  dar  ochii  lui,  inima  lui,  credinţa, 
dragostea  şi  nădejdea  lui  erau  îndreptate  spre  cer.  O  ploaie  de  pietre  se  pornea 
asupra  lui,  cu  o  sălbatică  furie  se  aruncară  toţi  asupra  lui. 

Ce  a  putut  greşi  aşa  de  mult,  că  erau  atît  de  porniţi  asupra  lui?  A  împărţit 
milosteniile  văduvelor  şi  orfanilor.  A  propovăduit  pe  Iisus  Hristos  pentru  că 
era  plin  de  credinţă  şi  de  Duhul  Sfînt,  pentru  că  făcea  minuni.  Acestea  erau  fap¬ 
tele  lui  pentru  care  a  fost  osîndit.  El  propovăduia  neîncetat  adevărul,  iubirea  şi 
posibilitatea  iertării  tuturor. 

Ţinta  principală  era  capul  lui.  La  scurt  timp  faţa  şi  hainele  lui  au  devenit 
izvoare  de  sînge,  dar  ei  săţioşi  de  sînge  ca  animalele  carnivore  şi  mai  cu  furie 
aruncau  asupra  lui.  Se  vedeau  o  mulţime  de  pietre  în  jurul  lui  dar  ele  au  deve¬ 
nit  trepte  de  urcare  spre  înălţimea  cerului.  Pe  Sf.  Mc.  Ştefan  îl  durea  mai  mult 
necredinţa  şi  sălbăticia  lor  decît  rănile  sale. 

Din  nou  îşi  înălţă  privirea  spre  cer  —  văzînd  cerul  deschis  — ,  şi  văzu  pe 
Iisus  stînd  de-a  dreapta  lui  Dumnezeu-Tatăl,  vedenie  pe  care  el  a  mârturisit-o  în 
auzul  tuturor,  dar  ei  cu  şi  mai  multă  mînie  aruncau  pietre  asupra  lui,  iar  el 
se  ruga  şi  zicea:  „Doamne,  Iisuse  Hristoase  primeşte  duhul  meu".  Apoi  lipsit  de 
puteri  căzu  în  genunchi,  se  mai  uită  o  dată  la  ucigaşii  săi,  îf  cuprinse  o  jale 
adîncă  gîndindu-se  la  păcatele  lor  şi  se  rugă  şi  acum  pentru  ei:  „Doamne  nu  le  socoti 
lor  păcatul  acesta"  (F.  Ap.  7,  60).  Iată  ce  rugăciune  sfîntă  în  lacrimi  şi  în  sînge 
pentru  cei  ce  te  ucid.  Aşa  Sf.  Ştefan  a  biruit  pe  vrăjmaşii  lui  nu  prin  răutate 
ci  prin  răbdare,  iertare  şi  rugăciune. 

Să  ne  punem  şi  noi  o  singură  întrebare  şi  fiecare  să  ne  dăm  răspunsul: 
Cum  ne  comportăm  noi  faţă  de  semenii  noştri?  Cum  le  facem  bine,  cum  le  răs¬ 
plătim  binele  ce  ni-1  fac,  care  este  atitudinea  noastră  cînd  ne  fac  rău,  cum  iertăm 
sau  ne  răzbunăm? 

De  aproape  două  mii  de  ani  Biserica  cu  credincioşii  ei  laudă  şi  cinstesc  pe 
un  astfel  de  erou  al  credinţei  creştine  şi  ni-1  dau  ca  pe  un  exemplu  de  urmat. 
Acesta  este  chipul  adevăratului  creştin.  Acestea  sînt  armele  creştinismului.  Ast¬ 
fel  făcînd  şi  trăind  vom  putea  şi  noi  zice  cu  deplină  siguranţă:  „văd  cerurile 
deschise  şi  pe  Fiul  lui  Dumnezeu  stînd  de-a  dreapta  Tatălui  rugîndu-ne  primeşte 
şi  sufletele  noastre". 


Arhim.  Serafim  Man 

Viaţa  bisericească 

DIN  VIAŢA  BISERICEASCA  IN  ARHIEPISCOPIA  SIBIULUI 

Conferinţa  preoţească  administrativă 
din  luna  octombrie  1985  în  Arhiepiscopia  Sibiului^ 

A  doua  conferinţă  preoţească  administrativă  din  acest  an  în  Arhiepiscopia 
Sibiului  s-a  ţinut  în  22  octombrie  1985,  în  aula  Instititului  Teologic  Universitar  din 
Sibiu  cu  preoţii  din  protopopiatele  Sibiu,  Mediaş  şi  Agnita;  în  23  octombrie  1985 
Ia  sediul  protopopiatului  Făgăraş  cu  preoţii  din  protopopiatele  Făgăraş  şi  Rupea 
şi  în  24  octombrie  1985  în  monumentala  catedrală  din  Sf.  Gheorghe  cu  preoţii  din 
protopopiatele  Braşov  şi  Sf.  Gheorghe. 

Din  încredinţarea  î.  P.  S.  Mitropolit  Antonie  al  Ardealului,  conferinţa  a  fost 
prezidată,  la  Sibiu,  de  P.  C.  prof.  I.  Floca  însoţit  de  C.  pr.  revizor  contabil  I. 
Forsea;  la  Făgăraş  de  P.  C.  cons.  D.  Dan  însoţit  de  d-1  contabil-şef  P.  Eneotescu 
şi  de  C.  diacon  revizor  contabil  I.  Drăgoi,  iar  la  Sf.  Gheorghe  de  P.  C.  cons.  M.  Să- 
mărghiţan  însoţit  de  d-1  contabil-şef  P.  Eneotescu  şi  d-1  I.  Cişmaş,  revizor  contabil. 

La  toate  cele  trei  centre  menţionate,  conferinţa  a  fost  precedată  de  Sf.  Litur¬ 
ghie,  în  cadrul  căreia  în  catedrala  din  Sf.  Gheorghe  C.  pr.  I.  Cucu  a  rostit  o  scurtă 
meditaţie. 

Tema  conferinţei:  „îndatorirea  preotului  privind  chivernisirea  bunurilor 
parohiei “  a  fost  susţinută  de  următorii  C.  preoţi,  ca  referenţi  principali  şi  corefe- 
renţi:  Gh.  Streza  (Noul  Român,  prot.  Sibiu),  I.  Dobrin  (Mihăileni,  prot.  Mediaş) 
şi  I.  Bogăţan  (Hosman,  prot.  Agnita)  la  Sibiu;  Alexe  Apopi  (Crihalma,  prot.  Rupea)  şi 
N.  Vasu  (Boholţ,  prot.  Făgăraş)  la  prot.  Făgăraş;  V.  Zărnescu  (Vama  Buzăului, 
prot.  Braşov),  Nichita  Runcan  (Hăghig)  şi  I.  Andrişoaia  (Ozun),  ultimii  din  pro¬ 
topopiatul  Sf.  Gheorghe,  la  prot.  Sf.  Gheorghe. 

Orientîndu-se  după  schiţa  de  plan  trimisă  de  sectorul  cultural  al  Consiliului 
arhiepiscopesc  Sibiu,  referatele  şi  coreferatele  la  tema  menţionată  au  arătat,  în 
introducere,  că,  pe  lîngă  liturghisire  şi  pastoraţie  ca  îndatoriri  de  căpătîi  ale 
preotului,  slujitorul  bisericesc  trebuie  să  aibă  în  cuvenită  atenţie  şi  buna  chiverni- 
sire  a  bunurilor  parohiale,  îndatorire  izvorîtă  atît  din  calitatea  de  conducător  al 
oficiului  parohial,  cît  şi  din  calitatea  sa  de  cetăţean  al  ţării. 

In  tratare,  referenţii  principali  şi  coreferenţii  s-au  ocupat  în  primul  capitol 
de  îndatoririle  preotului  în  calitatea  sa  de  conducător  al  oficiului  parohial  şi 
organelor  parohiale,  ca:  procurarea  tuturor  formularelor  cerute  de  legi  şi  necesare 
unei  bune  gestiuni,  rezolvarea  la  timp  şi  cu  toată  atenţia  a  tuturor  actelor  intrate 
în  cancelaria  parohiei,  ţinerea  la  zi  a  evidenţelor  şi  efectuarea  corectă  a  opera¬ 
ţiilor  financiare,  preocuparea  permanentă  în  administrarea  cu  spirit  de  răspun¬ 
dere  şi  conştiinţă  morală  a  averii  şi  veniturilor  parohiale  etc. 

Capitolul  II  din  tratare  s-a  ocupat  de  averea  bisericească,  care  cuprinde 
bunuri  sacre,  ca:  lăcaşurile  de  cult  (îngrijirea  lor,  curăţenia,  reparaţii,  pictura), 
obiectele  de  cult  (sfintele  vase,  veşminte,  cărţi,  icoane,  în  specială  atenţie  fiind 
crucile  sau'  troiţele  ridicate  în  amintirea  eroilor  căzuţi  pentru  apărarea  şi  liber¬ 
tatea  Patriei),  şi  bunuri  comune,  ca:  terenuri  agricole,  casa  parohială,  biblioteca 
parohială  etc.,  cu  sublinierea  desigur  a  bunei  lor  gospodăriri. 

Capitolul  III  s-a  intitulat:  Resursele  financiare  ale  parohiei  şi  corecta  lor 
chivernisi  re,  unde  s-a  insistat  asupra  contribuţiei  anuale  a  credincioşilor  prin  eli¬ 
berarea,  la  încasarea  lor,  a  chitanţelor  cuvenite,  înregistrarea  corectă  a  tuturor 
donaţiilor  în  favoarea  parohiei,  a  veniturilor  provenite  din  oficierea  unor  slujbe, 

din  vînzarea  luminărilor,  colaborarea  cu  organele  parohiale  în  angajarea  unor 
lucrări,  cu  respectarea  disciplinei  financiare,  spirit  de  economie  în  consumul  de 
energie  şi  combustibili  etc. 

în  cap.  IV,  s-au  specificat  unele  din  delictele  privitoare  la  chivernisirea  bunu¬ 
rilor  parohiei,  iar  cap.  V  a  subliniat  efectele  pozitive  pe  plan  pastoral-duhovnicesc, 
ale  bunei  chivemisiri  a  bunurilor  bisericeşti,  cit  şi  efectele  negative  pe  toate 
planurile  ale  unei  gospodăriri  nepotrivite  a  bunurilor  parohiale,  ceea  ce  submi¬ 
nează  negrăit  de  mult  credibilitatea  titularului. 

în  încheiere  s-a  arătat  că  corecta  chivernisire  a  bunurilor  parohiale  este  o 
îndatorire  canonică  şi  de  conştiinţă  a  fiecărui  preot  cît  şi  a  organelor  parohiale. 

în  cadrul  discuţiilor  care  au  urmat,  au  fost  aduse  în  atenţie  o  seamă  de 
completări  privitoare,  de  pildă,  la  condiţiile  pe  care  trebuie  să  le  întrunească  un 
gestionar,  care  nu  poate  fi  o  persoană  condamnată,  la  îngrijirea  bisericii,  a  cimi¬ 
tirului  parohial,  a  monumentelor  eroilor  noştri,  la  evidenţa  bunurilor  parohiei,  la 
jurămîntul  care  se  depune  la  hirotonire  cînd  se  are  în  vedere  şi  buna  chiverni¬ 
sire  a  bunurilor  parohiale,  subliniindu-se  în  chip  special  faptul  că  nemulţumirile 
credincioşilor  şi  reclamaţiile  care  se  fac  au  ca  obiect  îndeosebi  aspectele  economice 
din  viaţa  unei  parohii. 

In  această  ordine  de  idei  s-a  reliefat  importanţa  dărilor  de  seamă  în  faţa 
credincioşilor,  ori  de  cîte  ori  este  nevoie,  şi  colaborarea  cu  organele  parohiale, 
cînd  este  vorba  de  angajat  lHcrări  mai  deosebite  în  parohie. 

S-a  reliefat,  de  asemenea,  ideea  că  pentru  orice  donaţie  a  credincioşilor  să  se 
emită  chitanţa  cuvenită,  iar  donaţiile  în  obiecte  să  primească  număr  de  inventar. 

Delegaţii  chiriarhali  şi  revizorii  contabili  au  răspuns  multiplelor  întrebări  de 
specialitate  care  s-au  pus  în  decursul  dezbaterilor,  specificînd  totodată,  la  sfîrşitul 
lucrărilor,  elementele  de  bază  ale  unei  chivemisiri  corecte  a  bunurilor  parohiale, 
precum  şi  posibilele  căi  care  pot  duce  la  infracţiuni. 

Delegaţii  chiriarhali  au  evidenţiat,  în  partea  finală  a  cuvîntărilor  lor.  noţiunea 
de  avut  obştesc,  îndemnînd  la  chivernisirea  corespunzătoare  a  acestuia. 


Sfinţirea  bisericii  din  Sibiu-Trei  Stejari 

După  marea  noastră  Unire  din  1918,  partea  de  sud-est  a  Sibiului  s-a  numit 
cartierul  Mihai  Viteazul,  în  amintirea  poposirii  în  această  zonă  a  oştii  voievodului 
întregitor  de  neam  după  izbînda  de  la  Şelimbăr. 

Din  iniţiativa  unui  vrednic  credincios,  Ioan  Ştefan,  se  înfiinţează  în  acest 
cartier  o  parohie  ortodoxă  română,  în  14  ianuarie  1934  săvîrşindu-se  aici  prima 
Sf.  Liturghie,  parohie  dată  în  grija  adormitului  în  Domnul  pr.  prof.  N.  Terchilă. 
Sub  păstorirea  C.  pr.  Simion  Macarie  se  ridică  în  această  zonă  o  bisericuţă  mo¬ 
destă,  în  care  s-a  slujit  un  timp  oarecare,  cartierul  Trei  Stejari  şi  V.  Aron,  actuala 
denumire,  lârgindu-se  considerabil  în  decursul  anilor. 

Aşa  se  face  că  între  1973 — 1976  această  bisericuţă  se  repară  capital. 

Sufletul  acestei  lucrări  este  P.  C.  pr.  Nichifor  Todor,  numit  la  parohia  Trei 

Stejari  în  iunie  1955  şi  fost  mult  timp  protopop  al  Sibiului,  care  în  anii  1957 — 1958 

a  ridicat  la  această  parohie  şi  o  frumoasă  casă  parohială,  la  toate  lucrările  fiind 
ajutat  de  bunii  şi  vrednicii  săi  credincioşi,  iar  din  1972  şi  de  C.  pr.  S.  Filimon, 
de  la  parohia  Sibiu-Trei  Stejari  II. 

Biserica  a  fost  împodobită  în  interior  cu  stucatură,  cu  sculptură  în  marmură 
şi  piatră,  cu  o  excepţională  pictură  în  frescă,  executată  de  fraţii  Mihail  şi  Gavril 
Moroşan  din  Suceava,  pridvorul  deschis  de  la  intrare  fiind  îmbrăcat  într-o  foarte 
reuşită  pictură  în  mozaic. 

Tot  prin  jertfelnicia  şi  dăruirea  exemplară  a  preoţilor  şi  credincioşilor,  curtea 
bisericii  a  fost  amenajată  cu  pavaje,  care  dau  intrării  o  notă  sărbătorească. 

Toate  acestea  fiind  terminate,  biserica  Sf.  Arhangheli  Mihail  şi  Gavril  din 
Sibiu-Trei  Stejari  a  fost  sfinţită  de  î.  P.  S.  Mitropolit  Antonie  al  Ardealului,  Du¬ 
minică,  3  noiembrie  1985,  însoţit  fiind  de  P.  C.  arhid.  prof.  C.  Voicu,  rectorul  In¬ 

stitutului  Teologic  Universitar  din  Sibiu,  P.  C.  vicar  onor.  Tr.  Belaşcu,  P.  C.  con- 

silieri  Gh.  Papuc  şi  M.  S&mărghiţan,  P.  C.  prof.  I.  Floca  şi  P.  C.  secretar  eparhial 
I.  Galea. 

Răspunsurile  au  fost  date  cu  multă  simţire  de  corul  parohial,  condus  cu 
pricepere  şi  dăruire  de  d-1  E.  Ciumac,  precum  şi  de  obştea  credincioşilor. 

Ectenie  specială  s-a  rostit  în  cadrul  Sf.  Liturghii,  pentru  ctitorii  şi  toţi  bine¬ 
făcătorii  bisericii  ce  s-a  sfinţit,  adormiţi  întru  Domnul. 

După  Sfînta  Liturghie  au  vorbit: 

P.  C.  prot.  D.  Luca  (Sibiu),  care,  după  ce  a  exprimat  bucuria  preoţilor  şi 

credincioşilor  de  la  parohia  Sibiu-Trei  Stejari,  de  a  avea  pe  Arhipăstor  în  mijlocul 

lor,  a  arătat  că  în  protopopiatul  Sibiu  s-au  pictat  10  biserici  etc.,  prezentînd  tot¬ 
odată  vrednicia  şi  hărnicia  exemplară  a  P.  C.  pr.  N.  Todor  şi  a  celorlalţi  preoţi 

slujitori  la  biserica  ce  s-a  sfinţit,  unde  se  desfăşoară  o  bogată,  atentă  şi  susţinută 
activitate  pastorală,  demnă  de  urmat  şi  de  alţi  preoţi. 

P.  C.  pr.  N.  Todor,  care,  plecînd  de  la  cuvintele  Mîntuitorului:  „Cine  pune 
mîna  pe  plug  şi  se  uită  înapoi  nu  este  potrivit  pentru  împărăţia  lui  Dumnezeu'4 
(Luca  9,  62),  a  prezentat  frînturi  din  activitatea  pastoral-gospodârească  desfăşurată 
în  cei  45  de  ani  de  preoţie,  începînd  ca  secretar  la  Institutul  Teologic  Universitar 
din  Sibiu,  pe  cînd  era  rector  P.  C.  pr.  prof.  D.  Stăniloae,  apoi  ca  preot  în  Ilimbav 
unde  a  ridicat  o  casă  parohială,  ca  preot  la  Sibiu-Turnişor  în  anii  grei  de  după 
război,  cînd  a  adăpostit  în  casa  sa  doi  copii  din  Moldova  înfometată  în  acel  timp, 
ca  protopop  al  Sibiului  în  două  rînduri  etc.,  după  care  a  făcut  un  scurt  istoric 
al  parohiei  în  care  activează  din  1955. 

Arâtînd  că  a  fost  condus  permanent  de  dorinţa  de  ridicare  spirituală  şi  pro¬ 
gres  a  fiilor  săi  sufleteşti,  P.  C.  Sa  a  făcut  în  continuare  o  prezentare  a  efortului 
multiplu  —  în  condiţiile  în  care  trebuia  să  fie  şi  muncitor  în  salopetă  şi  tehni¬ 
cian,  cînd  îi  lipsea  omul  de  specialitate,  cît  şi  alt  divers  îndrumător  —  depus 
împreună  cu  credincioşii  săi  la  ceea  ce  s-a  realizat  edilitar  la  parohia  Sibiu-Trei 
Stejari. 

în  partea  finală,  P.  C.  pr.  N.  Todor  a  mulţumit  organelor  parohiale,  echipelor 
de  lucru,  tuturor  credincioşilor,  bărbaţi  şi  femei  „cu  suflet  cald,  de  aur“,  cum 
potrivit  i-a  caracterizat,  „care  n-au  precupeţit  nici  o  osteneală"  în  realizarea  lucră¬ 
rilor  care  s-au  executat,  mulţumiri  respectuoase  adresînd  totodată  şi  I.  P.  S.  Mitro¬ 
polit  Antonie  pentru  încununarea  acestor  lucrări,  prin  sfinţirea  bisericii. 

Gînd  cald,  de  pioasă  mulţumire,  a  înălţat  către  Dumnezeu,  Părintele  nostru 
ceresc,  de  la  care  vine  „toată  darea  cea  bună"  pentru  toţi,  încheind  cu  cuvintele 
Psalmistului:  „Lâuda-te-voi,  Doamne,  cu  toată  inima  mea,  că  ai  auzit  cuvintele 
gurii  mele  . . .,  închina-mâ-voi  în  lăcaşul  tău  cel  sfînt  şi  voi  lăuda  numele  tău, 
pentru  mila  ta  şi  adevărul  tău,  că  ai  mărit  peste  tot  numele  cel  sfînt  al  tău" 
(Ps.  137,  1—2). 

Un  bogat  şi  cald  cuvînt  de  învăţătură  a  rostit  apoi  I.  P.  S.  Mitropolit  Antonie, 
care,  plecînd  de  la  o  întîmplare  petrecută  în  urmă  cu  1000  de  ani  la  Constantino- 
pol,  pe  vremea  încreştinării  poporului  rus,  arată  cum  bisericile  noastre  sînt  un 
fel  de  cer  coborît  pe  pămînt,  ceea  ce  simt  toţi  cei  cu  inima  deschisă  spre  cele  spiri¬ 
tuale  cînd  intră  şi  în  biserica  ce  s-a  sfinţit  acum. 

Ne-am  adunat  să  elogiem  —  a  spus  în  continuare,  între  altele,  I.  P.  S.  Sa  —  un 
act  de  credinţă,  care  „zugrăveşte  icoanele  în  biserici"  (Eminescu),  să  elogiem  fru¬ 
museţea  acestei  biserici,  care  este  imaginea  negrăitei  frumuseţi  a  lui  Dumnezeu, 
Frumuseţea  absolută;  să  elogiem  armonia  acestei  biserici,  care  prin  liniile  arhitec¬ 
turale  şi  armonia  culorilor  oglindeşte  ceva  din  armonia  lui  Dumnezeu,  îndemn  de 
a  ne  armoniza  şi  noi  viaţa  interioară  şi  unii  cu  alţii;  să  omagiem  pe  Sf.  Arhan¬ 
gheli  Mihail  şi  Gavril,  patronii  acestei  biserici;  să  omagiem  pe  preoţii  şi  credin¬ 
cioşii  ostenitori  la  această  biserică,  cu  toţii  scriindu-şi  numele  în  cartea  vieţii, 
peste  toţi  î.  P.  S.  Sa  chemînd  binecuvîntarea  lui  Dumnezeu. 

î.  P.  S.  Mitropolit  Antonie  a  tîlcuit  apoi  pericopa  evanghelică  şi  anume  Para¬ 
bola  cu  bogatul  nemilostiv  şi  săracul  Lazăr,  bogat  care  în  timpul  vieţii  n-a  fost 
în  stare  să  simtă  cel  puţin  un  dram  de  generozitate,  din  care  motiv  soarta  lui 
n-a  mai  putut  fi  schimbată,  fiind  condamnat  pe  vecie,  bine  ştiindu-se  că  dincolo 
putem  cumpăra  sau  beneficia  de  atît  bine  cît  facem  aici  pe  pămînt. 

Aşadar,  bogatul  n-a  ajuns  în  iad  pentru  că  a  fost  bogat,  ci  pentru  că  a  fost 
nemilostiv,  campion  al  egoismului,  aşa  după  cum  săracul  Lazăr  n-a  ajuns  în  rai 
pentru  că  a  fost  sărac,  ci  pentru  că  şi-a  pus  toată  nădejdea  în  Dumnezeu. 

După  ce  a  explicat  noţiunea  de  iad,  ca  o  supremă  singurătate,  ca  o  lipsă  de 
comuniune,  căci  între  cei  răi  ea  nu  există,  ca  o  situaţie  ireversibilă  etc.  şi  după 
ce  a  argumentat  existenţa  lui,  I.  P.  S.  Sa  a  îndemnat  la  lucrarea  binelui,  „căci  cine 
pe  sărac  ajută  pe  Dumnezeu  împrumută44,  a  milostivirii,  a  păcii,  a  dragostei  şi  a 
bunei  inţelegeri  între  oameni. 

Pentru  lunga  şi  bogata  sa  activitate  pe  tărîm  pastoral  şi  gospodăresc,  avînd 
celelalte  distincţii,  I.  P.  S.  Mitropolit  Antonie  a  înmînat  P.  C.  pr.  iconom-stavrofor 
N.  Todor  un  act  special  de  apreciere  şi  preţuire,  iar  C.  pr.  S.  Filimon  a  fost  distins 
şi  hirotesit  „iconom-stavrofor44.  Acte  de  apreciere  s-au  înmînat  totodată  epitropilor, 
consiliului  şi  comitetului  parohial. 

La  agapa  care  a  urmat  au  toastat:  C.  pr.  S.  Filimon,  arhit.  I.  Ene,  epitropul 
I.  V.  Crăciun,  epitropul  II  I.  Gligor,  P.  C.  pr.  Tr.  Belaşcu,  P.  C.  pr.  I.  Popescu, 
P.  C.  pr.  N.  Todor,  iar  la  sfîrşit  I.  P.  S.  Mitropolit  Antonie  al  Ardealului. 


Conferinţa  preoţească  din  luna  noiembrie  1985 
în  Arhiepiscopia  Sibiului 

Ultima  conferinţă  preoţească  din  acest  an  în  Arhiepiscopia  Sibiului  s-a  desfă¬ 
şurat  în  zilele  de  19  XI  la  protopopiatele  Sibiu  şi  Rupea,  26  XI  la  protopopiatele 
Mediaş  şi  Făgăraş,  28  XI  la  protopopiatele  Agnita  şi  Braşov  şi  29  XI  la  prot.  Sf. 
Gheorghe. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a  fost 
prezidată  de  următorii  delegaţi  chiriarhali:  P.  C.  prof.  I.  Ică  la  prot.  Sibiu,  P.  C. 
prof.  V.  Mihoc  la  protopopiatele  Rupea,  Făgăraş  şi  Agnita,  P.  C.  prof.  I.  Mihălţan 
la  prot.  Mediaş  şi  P.  C.  cons.  Gh.  Papuc  la  protopopiatele  Braşov  şi  Sf.  Gheorghe. 

Prezenţa  a  fost  unanimă  la  prot.  Rupea  şi  aproape  unanimă  la  protopopiatele 
Făgăraş,  Mediaş  şi  Braşov. 

Conferinţa  a  fost  precedată  de  Sf.  Liturghie  şi  Te-Deum,  la  unele  protopo¬ 
piate,  Agnita  de  pildă,  şi  cu  participarea  şi  împărtăşirea  unui  mare  număr  de 
credincioşi,  după  care  P.  C.  protopopi  şi  P.  C.  delegaţi  chiriarhali,  în  cuvîntările 
de  deschidere,  au  trecut  în  revistă  evenimentele  mai  deosebite,  bisericeşti  şi  pa¬ 
triotice,  care  au  avut  loc  de  la  ultima  conferinţă  preoţească,  reliefînd  totodată 
importanţa  temei  în  contextul  zilelor  noastre  cînd  —  deşi  omenirea  tinde  spre  apro¬ 
piere  şi  unitate  pentru  a  face  faţă  marilor  probleme  care  i  se  pun  în  faţă,  şi 
contrar  lucrării  ecumenice  din  anii  noştri  —  există  încă  tendinţe  de  fârîmiţare  a 
Evangheliei  Mîntuitorului  Iisus  Hristos,  care  a  dorit  şi  doreşte  cu  atîta  ardoare 
„ca  toţi  să  fie  una44. 

Intitulată:  „ Dreapta  interpretare  a  Sf .  Scripturi  şi  Tradiţia  bisericească,  te¬ 
meiuri  ale  credinţei  adevărate" ,  tema  conferinţei  a  fost  susţinută  de  următorii  C. 
preoţi,  ca  referenţi  principali  şi  coreferenţii:  M.  Iosu  (Presaca),  P.  Vamvulescu 
(Ocna  Sibiului  II)  şi  D.  Şchiopu  (Hamba)  —  la  prot.  Sibiu;  I.  Munteanu  (Paloş)  şi 
Gh.  Rusu  (Dacia)  —  la  prot;  Rupea;  Gr.  Gâdea  (Alma),  O.  Lup  (Ernea)  şi  C.  Ma¬ 
nea  (Noul  Săsesc)  —  la  prot.  Mediaş;  A.  Munteanu  (Şercaia),  M.  Burlan  (Dej ani) 
şi  Tr.  Stroia  (Recea)  —  la  prot.  Făgăraş;  II.  Popescu  (Alţîna),  S.  Săsăujan  (Agnita 
II)  şi  I.  Scutea  (Retiş)  —  la  prot.  Agnita;  I.  Popescu  (Prejmer),  Gh.  Puchi  (Bran- 
Simon)  şi  L.  Puşcariu  (Peştera)  —  la  prot.  Braşov;  Gh.  Răţulea  (Băcel)  şi  Oct. 
Şoancă  (Baraolt)  —  la  prot.  Sf.  Gheorghe. 

După  ce  au  subliniat  importanţa  revelaţiei  divine  în  iconomia  mîntuirii,  refe¬ 
renţii  principali  şi  coreferenţii  s-au  oprit,  în  tratare,  asupra  Sf.  Scripturi  şi  Sf. 
Tradiţii,  în  care  este  depozitată  Revelaţia  dumnezeiască,  asupra  raportului  dintre 
ele.  subliniindu-se  specificul  fiecăruia  dar  şi  unitatea  şi  complementaritatea  lor; 
asupra  locului  pe  care  Sf.  Scriptură  şi  Sf.  Tradiţie  îl  deţin  în  lucrarea  Bisericii, 
care  îşi  temeluieşte  învăţătura  pe  aceste  două  mari  realităţi  spirituale. 

Referatele  au  scos  de  asemenea  în  lumină  învăţătura  Bisericii  despre  Sf. 
Tradiţie,  precum  şi  faptul  că  Sf.  Scriptură  este  prin  excelenţă  o  Carte  a  Bisericii, 
singura  chemată  să  o  interpreteze  în  mod  corect,  în  atenţie  adueîndu-se  apoi  o 
seamă  de  tendinţe  greşite  şi  păgubitoare  sufleteşte  în  interpretarea  Sf.  Scripturi, 
în  care,  în  unele  ediţii,  sînt  chiar  traduceri  tendenţioase  pe  care  credincioşii 
noştri  trebuie  să  le  cunoască. 

în  partea  finală  s-a  subliniat  îndatorirea  slujitorilor  bisericeşti  de  a  veghea 
asupra  păstrării  şi  interpretării  corecte  a  Sf.  Scripturi  în  lumina  Sf.  Tradiţii,  aşa 
cum  a  făcut  Biserica  noastră  de  la  începuturile  sale. 

Pe  marginea  temei  au  luat  cuvîntul  mulţi  preoţi,  la  fiecare  protopopiat,  care 
au  reliefat,  între  altele,  necesitatea  ca  fiecare  slujitor  să  cunoască  în  profunzime 
Sf.  Scriptură  (Pr.  I.  Turcu  —  Cisnădie,  prot.  Sibiu),  ca  şi  necesitatea  ca  credin¬ 
cioşii  noştri  de  toate  vîrstele  să  fie  consolidaţi  în  învăţătura  Bisericii  (Ierom.  T. 
Părăian  —  Mănăstirea  Brincoveanu),  acţiune  care  se  cuvine  însoţită  şi  de  latura 
practică  prin  cercetarea  bolnavilor  de  pildă,  ajutorarea  dezinteresată  a  celor  ne¬ 
voiaşi  etc.;  au  adus  noi  elemente  edificatoare  în  ceea  ce  priveşte  Sf.  Tradiţie  şi 
Sf.  Scriptură,  a  relaţiei  dintre  ele,  ceea  ce  trebuie  să  fie  foarte  clar  pentru  orice 
preot,  care  numai  aşa  îşi  va  putea  ediffca  credincioşii;  au  arătat  cum  credincioşii 
au  mult  respect  pentru  cuvîntul  lui  Dumnezeu,  pe  care  în  biserică  îl  ascultă  în 
genunchi,  cu  „conştiinţa  că  însuşi  Dumnezeu  le  vorbeşte"  (Pr.  Gh.  Rusu  —  Dacia, 
prot.  Rupea);  au  scos  în  lumină  importanţa  pastoraţiei  individuale,  „de  la  om  la 
om"  (Pr.  S.  Săsăujan  —  Agnita),  mai  ales  acolo  unde  se  resimt  acţiuni  prozelitiste, 
demonstrîndu-se  cu  exemple  concrete  efectele  pastoraţiei  individuale  (Pr.  Z.  Mo- 
şoiu  —  Braşov,  A.  Rebegel  —  Ruja,  prot.  Agnita,  I.  Cornea  —  Voila,  prot.  Făgăraş). 

S-a  subliniat  de  asemenea  ideea  că  în  cultul  divin  al  Bisericii  noastre  sînt 
cuprinse  elemente  atît  din  Sf.  Scriptură  cît  şi  din  Sf.  Tradiţie  ceea  ce  contribuie 
ca  el  să  se  aştearnă  şi  să  corespundă  în  chip  deplin  tuturor  trebuinţelor  sufleteşti 
ale  credincioşilor  noştri,  bogăţia  cultului  nostru  fiind  apreciată  şi  de  străinii  care 
vin  în  contact  cu  el.  Delegaţii  chiriarhali  au  răspuns  întrebărilor  care  s-au  pus 
în  cursul  dezbaterilor,  au  lămurit  unele  aspecte  mai  puţin  clarificate  de  către 
referate  iar  în  concluziile  finale,  plecînd  de  la  aberaţiile  doctrinare  ale  unor  gru¬ 
pări  sectare  care  merg  pînâ  la  a  falsifica  unele  texte  biblice,  au  subliniat  faptul 
că  nu  orice  credinţă  ci  numai  credinţa  dreaptă,  bazată  pe  interpretarea  corectă  a 
Sf.  Scripturi  şi  pe  Sf.  Tradiţie  este  mîntuitoare.  In  acest  scop  s-a  adus  în  atenţie 
imaginea  folosită  de  Sf.  Apostol  Pavel  cu  alergătorii  din  arenă,  dintre  care  nu  se 
încununează  decît  cei  care  aleargă  „după  lege",  adică  respectă  o  seamă  de  rîn- 
duieli,  de  legi,  aşa  şi  la  mîntuire  nu  se  ajunge  decît  prin  respectarea  şi  trăirea 
credinţei  adevărate. 

Plecînd  apoi  de  la  comoara  de  învăţături  şi  fapte  lăsate  de  Mîntuitorul,  după 
cei  trei  ani  şi  mai  bine  de  activitate  publică,  delegaţii  chiriarhali  au  explicat  no¬ 
ţiunea  de  Sf.  Tradiţie  sau  „predania",  cum  îi  zice  Sf.  Apostol  Pavel,  precum  şi 
legătura  strînsă  dintre  aceasta  şi  Sf.  Scriptură,  aducîndu-se  în  atenţie  totodată 
principiile  de  bază  ale  interpretării  corecte  a  textelor  sfinte:  contextul,  locurile 
paralele  şi  norma  de  credinţă  sau  învăţătura  Bisericii,  cît  şi  lucrările  în  care  a  fost 
depozitată  cu  timpul  întreaga  Sf.  Tradiţie. 

S-a  arătat  de  asemenea  că  dacă  o  carte  scrisă  acum  100 — 200  de  ani  ridică 
probleme  în  citirea  şi  înţelegerea  ei,  cu  atît  mai  mult  Sf.  Scriptură,  care  s-a  scris 
pe  parcursul  unui  mileniu  şi  jumătate  —  prima  carte  din  Sf.  Scriptură  aproxi¬ 
mativ  acum  3500  de  ani,  iar  ultima  fiind  scrisă  aproximativ  acum  1800  de  ani, 
nu  poate  fi  tălmăcită  de  oricine,  dimpotrivă,  interpretarea  ei  corectă  reclamă  pe 
lîngâ  o  mare  doză  de  evlavie  şi  cunoştinţe  extrem  de  bogate. 

în  această  ordine  de  idei  s-au  adus  în  atenţie  o  seamă  de  texte  biblice  care 
ne  arată  că  nu  oricine  este  chemat  să  interpreteze  Sf.  Scriptură,  cum  a  fost  în- 
tîmplarea  cu  foamenul  etiopian,  sau  mustrarea  de  către  Mîntuitorul  a  unor  farisei 
şi  cărturari  cu  cuvintele:  „Rătăciţi  neştiind  Scripturile",  ba  chiar  şi  pe  Luca  şi 
Cleopa:  „O,  nepricepuţilor  şi  zăbavnicilor  cu  inima"  (Luca  24,  25). 

In  final  delegaţii  chiriarhali  au  subliniat  deci  că  Dreapta  credinţă  sau  Dreapta 
Învăţătură  a  Bisericii  este  aşezată  pe  temelia  de  granit  a  Sf.  Tradiţii  şi  Sf.  Scrip¬ 
turi.  Că  aceste  adevăruri  fundamentale  trebuie  cunoscute  şi  propovăduite  cu  fiecare 
prilej  de  slujitorii  bisericeşti,  pentru  ca  credincioşii  să  fie  imunizaţi  în  faţa  pro¬ 
zelitismului  de  orice  fel  spre  a  rămîne  în  unitatea  de  credinţă  şi  vieţuire  spirituală 
a  moşilor  şi  strămoşilor  noştri,  în  care  scop  au  fost  prelucrate  şi  unele  hotărîri 
recente  ale  Sf.  Sinod  al  Bisericii  noastre. 

DIN  VIATA  BISERICEASCA  IN  ARHIEPISCOPIA  VADULUI,  FELEACULUI 

ŞI  CLUJULUI 

Cea  de-a  IlI-a  Conferinţă  preoţească  din  anul  1985 
în  Arhiepiscopia  Vadului,  Feleacului  şi  Clujului 

In  perioada  19  septembrie — 1  octombrie  a.  c.,  în  Arhiepiscopia  Clujului  s-a 
desfăşurat  cea  de-a  IlI-a  conferinţă  preoţească  din  acest  an,  cu  tema:  „Momente 
importante  din  viaţa  B.  O.  R.  (cu  prilejul  aniversării  centenarului  autocefaliei  şi 
a  60  de  ani  de  Patriarhie). 

Conferinţa  s-a  ţinut  după  următorul  program  în  cele  9  protopopiate  ale  Arhi¬ 
episcopiei: 

—  joi.  19  septembrie  la  Huedin,  fiind  prezidată  de  la  Centrul  nostru  eparhial 
de  P.  S.  Sa  Păr.  Ştefan  Cosmuţa  —  consilier  economic; 

—  luni,  23  septembrie  a.  c.,  la  Baia  Mare,  fiind  prezidată  de  P.  C.  Sa  Păr.  Oc- 
tavian  Picu  —  consilier  administrativ; 

—  luni,  23  sept.  a.  c.,  la  Cluj,  fiind  prezidată  de  I.  P.  S.  Arhiepiscop  Teofil; 

—  marţi,  24  sept.  a.  c.t  la  Năsăud,  fiind  prezidată  de  P.  S.  Sa  episcopul -vicar 
Iustinian  Maramureşanul; 

—  miercuri,  25  sept.  a.  c.f  la  Bistriţa,  fiind  prezidată  de  P.  S.  Sa  Iustinian 
Maramureşanul; 

—  joi ,  26  septembrie  a.  c.t  la  Dej,  fiind  prezidată  de  P.  C.  Sa  Păr.  Liviu  Ştefan, 
vicar  administrativ; 

—  joi.  26  septembrie  a.  c .,  la  Sighet,  fiind  prezidată  de  P.  C.  Sa  Păr.  Petru 
Varga,  inspector  eparhial; 

—  vineri.  27  sept.  a.  c.,  la  Lăpuş,  fiind  prezidată  de  P.  C.  Sa  Păr.  Petru  Varga, 
inspector  eparhial; 

—  marţi,  1  oct.  a.  c.,  la  Turda,  fiind  prezidată  de  P.  C.  Sa  Păr.  Octavian  Picu, 
consilier  administrativ. 

Toate  referatele  susţinute  au  dezvoltat  tema  conferinţei  arătînd  condiţiile  în 
care  s-a  obţinut  autocefalia,  la  25  aprilie  1885. 

Cu  toate  că  Biserica  Ortodoxă  din  Moldova  şi  Ţara  Românească  au  avut  în 
tot  decursul  evului  mediu  toate  atributele  care  revin  după  canonul  unei  Biserici 
autocefale,  nu  exista  o  recunoaştere  formală  a  autocefaliei  Bisericii  din  Moldova 
şi  Ţara  Românească  din  partea  Patriarhiei  ecumenice. 

Problema  autocefaliei  începe  să  se  pună  după  Revoluţia  lui  Tudor  Vladimi- 
rescu  (1821)  şi  mai  ales  în  preajma  Unirii  Principatelor,  figurînd  pe  ordinea  de 
zi  în  Divanul  Ad-Hoc  al  Moldovei.  Prin  „Decretul  organic  pentru  înfiinţarea  unei 
autorităţi  sinodale  centrale",  semnat  de  domnitorul  Alexandru  Ioan  Cuza  la  3  de¬ 
cembrie  1864,  se  urmărea  unificarea  organizaţiei  bisericeşti  din  cele  două  ţări. 

Chiar  din  primul  articol  s-a  precizat:  „B.  O.  R.  este  şi  rămîne  independentă 
de  orice  autoritate  bisericească  străină  în  tot  ce  priveşte  organizarea  şi  disciplina.4* 

Era  prima  legiferare  oficială  a  autocefaliei  noastre  bisericeşti,  dar  fără  să 
fie  cerută  canonic. 

Autocefalia  a  fost  prevăzută  şi  în  prima  Constituţie  a  României  din  1/13  iulie 
1866,  ca  şi  în  Legea  organică  din  1872,  dar  după  o  serie  de  intervenţii,  la  25  aprilie 
1885.  patriarhul  ecumenic  şi  sinodul  au  emis  obişnuitul  „Tomos44  prin  care  Biserica 
românească  era  recunoscută  autocefală. 

In  ceea  ce  priveşte  cel  de-al  doilea  eveniment  marcat  de  tema  conferinţei  — 
60  de  ani  de  la  ridicarea  conducerii  Bisericii  noastre  la  treapta  de  patriarhat,  el 
a  fost  o  urmare  firească  a  actului  de  la  1  Decembrie  1918,  prin  care  s-a  realizat 
statul  naţional  român  unitar.  Chiar  din  anul  1919,  la  diferite  întruniri  şi  congrese 
bisericeşti,  s-a  cerut  insistent  ridicarea  Bisericii  româneşti  la  rang  de  Patriarhie, 
avînd  motive  temeinice  în  acest  sens.  Astfel  la  4  februarie  1925,  Sf.  Sinod  a  hotă- 
rît  ca  Biserica  noastră  să  fie  ridicată  la  treapta  de  Patriarhie,  iar  mitropolitul 
primat  de  atunci  —  Miron  Cristea  —  să  fie  ales  prim-patriarh  al  B.  O.  R. 

Cele  două  evenimente  importante  din  viaţa  Bisericii  noastre  —  aniversarea 
a  100  de  ani  de  autocefalie  şi  60  de  ani  de  Patriarhie  au  fost  prăznuite  —  la 
nivel  de  Patriarhie  —  cu  cinstea  cuvenită  de  către  clerul  şi  credincioşii  B.  O.  R. 

Cea  de-a  Il-a  conferinţă  administrativă  în  Arhiepiscopia  Vadului. 
Feleacului  şi  Clujului 

In  luna  octombrie  a.  c.  a  avut  loc,  după  un  program  în  prealabil  stabilit,  cea 
de-a  Il-a  conferinţă  administrativă  cu  tema:  Îndatorirea  preotului  privind  chiver- 
nisirea  bunurilor  parohiale  .“ 

Conferinţa  a  fost  prezidată  de  Ia  Centrul  nostru  eparhial  de  înalţii  noştri 
Ierarhi  I.  P.  S.  Arhiepiscop  Teofil  şi  P.  S.  Episcop-vicar  Iustinian  şi  de  către  membrii 
Permanenţei  arhiepiscopeşti. 

Tema  a  suscitat  un  viu  interes,  avînd  un  caracter  practic,  preotul  fiind  che¬ 
mat  pe  lîngă  atribuţiile  sacramentale  şi  pastorale  să  chivernisească  cu  chibzuinţă 
bunurile  parohiale. 

Bunurile  parohiale  nu  sînt  bunuri  personale  ale  preotului,  ci  ele  sînt  bunurile 
credincioşilor  din  unitatea  pe  care  o  conduce  şi  toate  la  un  loc  formează  averea 
sau  Patrimoniul  Bisericii  noastre. 

Preotul  trebuie  să  aibă  grijă  de  bunurile  încredinţate,  fiind  în  colaborare 
strânsă  cu  organele  parohiale,  în  buna  lor  chivemisire.  El  este  chemat  şi  răspunde  şi 
în  faţa  lui  Dumnezeu  şi  în  faţa  oamenilor,  de  felul ,  cum  administrează  averea 
bisericii.  Trebuie  să  fie  bun  cunoscător  şi  al  legilor  omeneşti  şi  creştineşti,  care 
reglementează  atribuţiile  şi  îndatoririle  pe  care  le  are  preotul  în  faţa  credincioşi¬ 
lor  din  enoria  care-i  este  încredinţată  spre  păstorire. 

* 


Ultima  conferinţă  a  preoţilor  în  Arhiepiscopia  Vadului ,  Feleacului  şi  Clujului 
s-a  desfăşurat  în  perioada  11 — 28  noiembrie  1985,  după  următorul  program: 

—  11  noiembrie  a.c.  la  protopopiatul  Cluj; 

—  14  noiembrie  a.  c.  la  protopopiatul  Dej ; 

—  15  noiembrie  a.c.  la  protopopiatul  Huedin; 

—  19  noiembrie  a.  c.  la  protopopiatul  Năsăud; 

—  20  noiembrie  a.  c.  la  protopopiatul  Bistriţa; 

—  20  noiembrie  a.  c.  la  protopopiatul  Lăpuş; 

—  26  noiembrie  a.  c.  la  protopopiatul  Baia  Mare; 

—  27  noiembrie  a.  c.  la  protopopiatul  Sighet. 

Conferinţele  au  fost  prezidate  de  înalţii  noştri  ierarhi  şi  de  membrii  Per¬ 
manenţei  de  la  Centrul  eparhial,  după  cum  urmează:  la  Lăpuş ,  î.  P.  S.  Arhiepiscop 
Teofil;  la  Huedin  şi  Turda,  P.  S.  Iustinian,  la  Cluj,  P.  C.  Păr.  vicar  adm.  Liviu 
Ştefan;  la  Năsăud  şi  Bistriţa  P.  C.  Păr.  consilier  Octavian  Picu;  la  Baia  Mare  şi 
Sighet,  P.  C.  Sa  consilier  economic  Ştefan  Cosmuţa. 

Tema  conferinţei  de  orientare  rînduită  de  Sf.  Sinod  cu  titlul  „Dreapta 
interpretare  a  Sfintei  Scripturi  şi  Tradiţia  bisericească  —  temeiuri  ale  credinţei 
adevărate4*,  pe  lîngă  referenţii  principali  a  antrenat  în  discuţie  peste  85  de  preoţi 
din  cele  9  protopopiate. 

Spicuind  din  referatele  principale  am  reţinut  următoarele: 

„Procesul  de  formare  a  Sf.  Scripturi  şi  Tradiţia  bisericească  ţin  de  însăşi 
natura  dumnezeiască  a  Bisericii  lui  Hristos  şi  de  caracterul  ei  apostolic.  Ele  au  o 
autoritate  fundamentală  pentru  dreapta  credinţă,  ca  mărturii  autentice  ale  Revelaţiei 
divine,  ca  forme  de  păstrare  şi  comunicare  a  cuvântului  lui  Dumnezeu  în  Biserică 
şi  de  către  Biserică  prin  lucrarea  Duhului  Sfînt,  iar  păstrarea  şi  transmiterea 
Revelaţiei  dumnezeieşti  reprezintă  un  act  fundamental  în  viaţa  comunităţii  creş¬ 
tine  şi  a  mărturisirii  de  credinţă**. 

Cele  două  căi  ale  revelaţiei  divine  —  Sf.  Scriptură  şi  Sf.  Tradiţie  —  reprezintă 
tezaurul  inestimabil  al  Bisericii  de  la  instituirea  ei  şi  pînă  astăzi.  Cum  este  ştiut, 
Sf.  Tradiţie  a  premers  Sf.  Scripturi. 

După  pogorârea  Sf.  Duh  la  Cincizecime,  Apostolii  încep  misiunea  lor  de 
propovăduire  a  Evangheliei  lui  Hristos,  botezînd  în  numele  Sf.  Treimi  şi  săvâr¬ 
şind  dumnezeiasca  Euharistie.  în  această  perioadă  de  început  a  Bisericii  creştine 
s-a  format  acea  Tradiţie  vie,  Tradiţia  care  a  devenit  apoi  izvorul  scrierilor 
Noului  Testament.  . 

Sf.  Evanghelişti  şi  Apostolul  Ioan  spun:  „Ce  era  de  la  început,  ce  am  auzit, 
ce  am  văzut  cu  ochii  noştri  şi  mîinile  noastre  au  pipăit  despre  Cuvîntul  vieţii, 
aceea  vă  vestim*'  (I  Ioan  1,  1). 

Născîndu-se  din  Tradiţia  apostolică,  Scriptura  continuă  să  trăiască  în  mediul 
acesta,  fiind  aceeaşi  sursă  a  Revelaţiei  dumnezeieşti. 

Tradiţia  este  „memoria  vie  a  Bisericii  (S.  Bulgakof)  şi  ea  stă  la  baza  Sf. 
Scripturi.  Numai  prin  Tradiţie  coţinutul  Scripturii  se  păstrează  mereu  viu,  autentic, 
actual  şi  lucrător  pentru  toate  generaţiile  de  credincioşi. 

Datorită  acestui  fapt,  Scriptura  şi  Tradiţia  trebuie  văzute  şi  înţelese  în  legă¬ 
tura  lor  fiinţială  cu  Biserica. 

In  ce  priveşte  dreapta  interpretare  a  Sf.  Scripturi  şi  a  Sf.  Tradiţii,  Sfîntul 
Maxim  Mărturisitorul  spune  următoarele:  „Cunoştinţa  întocmai  a  cuvintelor  Duhu¬ 
lui  se  descoperă  numai  celor  vrednici  de  Duhul,  adică  numai  acelora  care  printr-o 
îndelungată  lucrare  a  virtuţilor,  curăţmdu-şi  mintea  de  funinginea  patimilor,  pri¬ 
mesc  cunoştinţa  celor  dumnezeieşti,  care  se  întipăreşte  şi  se  aşează  în  ei  de  la 
prima  atingere,  asemenea  unei  feţe  într-o  oglindă  curată  şi  străvezie**  (Filocalia, 
voi.  III,  pag.  420). 

Sf.  Scriptură  nu  poate  fi  interpretată  şi  folosită  în  afara  şi  împotriva  Tradi¬ 
ţiei  şi  a  Bisericii,  fără  riscul  de  a-i  falsifica  şi  deforma  cuvintele  şi  înţelesul. 

Numai  Biserica  se  poate  fojosi  de  Sf.  Scripturi,  pentru  că  ei  i-au  fost  încre¬ 
dinţate  de  către  Sf.  Apostoli,  afirma  apologetul  Tertulian  în  renumita  sa  scriere 
„Despre  prescripţia  contra  ereticilor**. 

„In  afara  Bisericii,  Scripturile  sînt  de  neînţeles  şi  scandaloase**  afirmă  Sf. 
Irineu  în  lucrarea  sa  „Adversos  Haeresus*4,  iar  sectele,  care  toate  se  numesc  „biblice** 
fac  din  scriptură  un  idol,  iar  citirea  şi  cinstirea  ei  se  transformă  într-o  adevărată 
„bibliolatrie**,  prin  care  aşa  cum  zice  Sf.  Maxim  Mărturisitorul  „cei  neştiutori  şi 
neînţelepţi**,  ajung  „să  îmbrăţişeze,  fără  să-şi  dea  seama,  în  locul  Cuvîntului 
literele  Scripturii**  (Filocalia,  voi.  II,  pag.  195). 

Aşadar,  ca  slujitori  ai  Bisericii  lui  Hristos,  preoţii  au  datoria  sfîntă  de-a 
cunoaşte  şi  interpreta  corect  Sf.  Scriptură,  învâţîndu-i  pe  credincioşi  „temeiurile 
Adevărului**  revelat  în  lumina  tilcuirii  ei  de  către  Sf.  Părinţi. 

Sfinţirea  Capelei  cu  hramul  nSfinţii  Constantin  şi  Elena1*  din  Cluj-Napoca 

Pregătiţi  sărbătoreşte,  credincioşii  în  frunte  cu  parohul  lor,  P.  C.  Sa  Păr. 
Sabău  Marcel, 'au  aşteptat  cu  multă  căldură  în  suflet  sosirea  la  capelă  a  înalt 
Prea  Sfinţitului  nostru  Arhiepiscop  Teofil,  însoţit  de  la  Centrul  eparhial  de  către 
P.  C.  Sa  Păr.  vicar  administrativ  —  Liviu  Ştefan  şi  arhidiaconii  Iustin  Tira  şi 
Bochiş  Valentin. 

Evenimentul  aşteptat  s-a  produs  în  ziua  de  Duminică,  20  octombrie  1985. 

La  ora  9,00  capela  era  Împodobită  minunat.  Slujba  sfinţirii  a  început  în 
holul  de,  acces  al  capelei,  după  săvîrşirea  căreia  a  urmat  Sf.  Liturghie  arhierească. 

La  momentul  potrivit  P.  C.  Sa  Pâr.  Ioan  Jeler  —  protopopul  Clujului,  a 
rostit  un  cuvînt  ales  de  bun  venit  adresat  I.  P.  S.  Sale  Arhiepiscop  Teofil,  după 
care  parohul  capelei  „de  pe  Moţilor**  cum  este  cunoscută  în  oraş,  mulţumeşte 
călduros  înaltului  nostru  Ierarh,  făcînd  o  scurtă  dare  de  seamă  asupra  lucrărilor 
efectuate  în  interiorul  şi  la  exteriorul  capelei,  precum  şi  la  casa  parohială  care 
este  legată  de  capelă.  Prin  tot  ceea  ce  s-a  realizat  în  timp  relativ  scurt  —  din 
jertfelnicia  credincioşilor  şi  cu  priceperea  păstorului  lor  sufletesc,  s-a  creat  —  aşa 
cum  spunea  în  cuvîntul  său  înaltul  nostru  ierarh  —  o  atmosferă  caldă  în  capelă, 
care  te  îmbie  la  rugăciune  şi  meditaţie. 

Înalt  Prea  Sfinţitul  nostru  Arhiepiscop  Teofil,  în  cuvîntul  său  de  învăţătură 
a  vorbit  despre  semnificaţia  şi  menirea  „Casei  lui  Dumnezeu",  care  este  poartă  a 
cerului". 

Apreciind  dărnicia  credincioşilor  şi  vrednicia  preotului  lor,  ca  un  semn  al  recu¬ 
noaşterii,  înaltul  nostru  ierarh  a  distins  pe  P.  C.  Sabău  Marcel,  doctorand  în 
teologie  cu  distincţia  onorifică  bisericească  de  „iconom",  cu  dreptul  de  a  purta 
brîu  roşu. 

După  miruirea  credincioşilor,  înalţii  oaspeţi  au  fost  invitaţi  în  casa  parohială 
la  agapa  creştinească  oferită  cu  acest  prilej. 


VIAŢA  BISERICEASCA 

Resfinţirea  bisericii  parohiale  din  Mocira,  prot.  Baia  Mare ,  jud.  Maramureş 

Ziua  de  Duminică,  3  noiembrie  1985,  va  rămîne  memorabilă  în  viaţa  paro¬ 
hiei  Mocira,  prot.  Baia  Mare,  jud.  Maramureş. 

Parohul  locului,  preotul  Costinaş  Andrei,  împreună  cu  credincioşii  încredin¬ 
ţaţi  spre  păstorire  au  avut  bucuria  să-l  primească  în  mijlocul  lor  pe  înalt  Prea 
Sfinţitul  nostru  Arhiepiscop  Teofil,  însoţit .  de  la  Centrul  eparhial  de  P.  C.  Sa 
Păr.  vicar  adm.  Liviu  Ştefan  şi  arhidiaconii  Vasile  Raus  şi  Valentin  Bochiş,  pentru 
a  săvlrşi  ceremonialul  de  resfinţire  a  minunatului  locaş  de  cult. 

Biserica  a  fost  retencuită,  în  exterior,  cu  un  strat  de  tencuială  frumos  orna¬ 
mentată,  cu  însemne  creştine  încrustate  în  terasit  alb  şi  cu  medalioane  de  sfinţi  în 
mozaic,  iar  în  interior  a  fost  împodobită  de  către  pictorul  Gheorghe  Busuioc  cu 
o  pictură  reuşită  în  ulei. 

Slujba  resfinţirii  a  început  la  ora  9,00,  înaltul  nostru  ierarh  fiind  înconjurat 
de  un  distins  sobor  de  preoţi,  în  prezenţa  unui  mare  număr  de  credincioşi. 

La  momentul  potrivit  —  în  cadrul  Sf.  Liturghii.  P.  C.  Sa  păr.  Gavril  Mociran, 
protopopul  Băii  Mari  a  rostit  un  cuvînt  de  bun  venit  înaltului  nostru  Arhiepiscop 
Teofil,  arătînd  credincioşilor  prezenţi  în  biserică  dragostea  cu  care  vine  înalt 
Prea  Sfinţitul  pentru  a  binecuvînta  minunatele  realizări  edilitar  gospodăreşti  efec¬ 
tuate  de  bunii  credincioşi  în  frunte  cu  harnicul  lor  păstor  sufletesc. 

într-un  timp  relativ  scurt  (7  ani),  sub  directa  îndrumare  şi  pricepere  a  preo¬ 
tului  paroh  Costinaş  Andrei,  s-au  săvîrşit  lucrări  valoroase,  de  excepţie. 

Pe  lîngă  lucrările  amintite,  care  s-au  executat  la  biserică,  în  vecinătatea  ei 
s-a  edificat  din  temelii  o  nouă  casă  parohială. 

înalt  Prea  Sfinţitul  nostru  ierarh,  plăcut  impresionat  de  ceea  ce  s-a  executat 
aici,  ca  o  modestă  răsplată  şi  recunoaştere  a  jertfelniciei  bunilor  creştini  şi  ca  o  con¬ 
sideraţie  faţă  de  vrednicul  lor  preot,  care  în  cei  17  ani  de  activitate  pastorală  se 
află  la  a  treia  sfinţire  de  biserică,  în  mod  excepţional  îl  distinge  pe  păr.  paroh 
Costinaş  Andrei  cu  două  distincţii  onorifice  bisericeşti,  cu  distincţia  de  „iconom44, 
cu  dreptul  de  a  purta  „brîu  roşu44  şi  cu  cea  de  „iconom-stavrofor44,  cu  dreptul  de 
a  purta  cruce. 

Pentru  aprecierile  exprimate  de  către  I.  P.  S.  Sa  Arhiepiscopul  Teofil,  preotul 
paroh  Costinaş  Andrei  prezintă  mulţumirile  sale  înaltului  Ierarh  în  numele  ale¬ 
şilor  săi  credincioşi,  cărora  —  aşa  cum  se  pronunţă  preotul  —  se  datorează  tot 
ceea  ce  s-a  realizat  în  biserică  şi  în  afara  ei  pentru  bunăstarea  parohiei. 

Aşa  cum  preciza  î.  P.  S.  Sa,  distincţiile  sînt  şi  ale  credincioşilor  care  au 
jertfit  atît  de  mult  pentru  biserica  lor,  dar  deosebitele  realizări  nu  s-ar  fi  efectuat 
fără  un  coordonator  şi  acesta  a  fost  preotul. 

După  Sf.  Liturghie  s-a  săvîrşit  sfeştania  la  noua  casă  parohială,  unde,  apoi, 
s-a  oferit  înalţiloi*  oaspeţi  o  îmbelşugată  agapă  creştinească. 

Sfinp.rea  bisericii  cu  hramul  „Sf.  Nicolaeu  din  Baia  Mare 

Oraşul  Baia  Mare,  alături  de  frumoasele  blocuri  de  locuinţe  şi  alte  edificii 
administrative  şi  culturale,  pe  plan  religios  se  mîndreşte  de  acum  cu  o  biserică 
ortodoxă  refăcută  pe  temeliile  celei  vechi  din  osîrdia  bunilor  creştini  în  preajma 
bine  cunoscutului  „Turn  al  lui  Ştefan44. 

Lucrările  fiind  încheiate,  Duminică  10  noiembrie  1985,  cu  o  solemnitate 
aparte,  a  avut  loc  tîrnosirea  locaşului  de  cult  de  către  înalţii  noştri  Ierarhi, 
Arhiepiscopul  Teofil  şi  Episcopul-vicar  Iustinian  Maramureşanul,  însoţiţi  de  la 
Centrul  eparhial  de  P.  C.  Sa  vicarul  administrativ  Liviu  Ştefan  şi  de  către  arhi¬ 
diaconii  Iustin  Tira  şi  Vasile  Raus. 

Slujba  tîrnosirii  a  început  la  ora  9,00,  în  prezenţa  unui  mare  număr  de 
credincioşi. 

După  ceremonialul  sfinţirii  s-a  săvîrşit  Sf.  Liturghie  arhierească  în  biserică, 
din  cauza  timpului  mai  puţin  favorabil. 

Această  biserică  îmbină  armonios  elementele  arhitectonice  din  stilul  propriu 
al  bisericilor  de  lemn  din  Maramureş  cu  elementele  din  stilul  propriu  biserici¬ 
lor  din  nordul  Moldovei. 

înzestrată  cu  o  frumoasă  pictură  în  tehnica  „tempera  grasă44  de  către  pic¬ 
torul  Botezatu  şi  cu  iconostas  şi  mobilier  sculptat  din  lemn  de  stejar,  măiestrit 
lucrate,  această  biserică  românească  din  oraşul  Baia  Mare,  prin  tot  ce  reprezintă  ca 
execuţie  tehnică  şi  artistică  va  fi  un  punct  de  referinţă  şi  de  atracţie  nu  numai 

pentru  credincioşii  parohiei  Baia  Mare  II,  care  vin  să  se  roage  în  ea  Duminică 
de  Duminică,  ci  şi  pentru  oricare  turist  care  vizitează  acest  minunat  oraş  al 
minerilor,  aşezat  pe  malurile  rîului  Săsar. 

Un  merit  deosebit,  aşa  cum  remarcă  şi  înaltul  nostru  Arhiepiscop  Teofil  la 
sfîrşitul  cuvîntului  său  de  învăţătură,  îl  au  toţi  acei  credincioşi  care  au  contribuit 
nu  numai  spiritual  dar  mai  ales  material  la  edificarea  acestei  minunate  biserici. 

Dar  nu  poate  fi  neglijat  un  adevăr  incontestabil,  acela  că  vrednicul  şi  har¬ 
nicul  preot-paroh  Gheorghe  Bălan,  secondat  de  păr.  Gavril  Mociran,  a  fost  condu¬ 
cătorul,  a  fost  creierul  tuturor  acţiunilor  întreprinse  cu  consiliul  parohial  pentru 
ca  biserica  să  se  prezinte  aşa  cum  se  prezintă  la  ora  actuală. 

Atît  Înalt  Prea  Sfinţitul  nostru  Arhiepiscop  Teofil,  cît  şi  Prea  Sfinţitul  nostru 
Episcop-vicar  Iustinian,  în  cuvîntările  'pe  care  le-au  rostit  cu  acest  prilej,  au 
remarcat  în  cuvinte  elogioase  munca  depusă  de  către  preoţii  bisericii  şi  credincioşii 
ei,  biserica  fiind  o  podoabă  artistică  şi  arhitecturală  în  panoplia  bisericilor  reno¬ 
vate  în  partea  acestui  nordic  plai  românesc  şi  creştinesc. 

In  urma  acestor  realizări  de  excepţie  pentru  credincioşii  ortodocşi  români 
din  Baia  Mare,  înaltul  nostru  Ierarh  l-a  distins  pe  parohul  bisericii,  cu  distinc¬ 
ţia  onorifică  bisericească  de  „iconom",  cu  dreptul  de  a  purta  brîu  roşu. 

Pentru  minunata  zi  de  sărbătoare  duhovnicească  prilejuită  de  sfinţirea  bisericii 
din  Baia  Mare  de  către  înalţii  noştri  ierarhi  şi  pentru  prezenţa  mare  de  cre¬ 
dincioşi  la  acest  ales  ceremonial,  tuturor  le-au  mulţumit  după  cuviinţă  atît  P.  C.  Păr. 
prot.  Gavril  Mociran  cît  şi  P.  C.  Păr.  paroh  Gheorghe  Bălan,  preoţii  acestei 
biserici. 

La  sfîrşit,  înalţii  oaspeţi  au  fost  invitaţi  la  o  agapă  creştinească. 

Ca  o  dovadă  a  ecumenismului  local  şi  a  colaborării  frăţeşti  din  acest  oraş, 
ca  invitaţi  de  onoare  au  luat  parte  atît  La  Sf.  Liturghie  arhierească,  cît  şi  la  masa 
oficială,  reprezentanţi  ai  cultelor  din  Baia  Mare.  Atmosfera  de  colaborare  şi 
înţelegere  dintre  reprezentanţii  cultelor  din  acest  oraş  a  fost  marcată  în  toasturile 
ce  ST-au  ţinut  la  agapa  frăţească. 

Prot.  Liviu  Ştefan 
—  vicar  administrativ  — 


DIN  ACTIVITATEA  EPARHIEI  DE  ALBA  IULIA 


I.  Conferinţele  preoţeşti  în  Episcopia  de  Alba  Iulia 

A)  Conferinţa  preoţească  cu  tema:  „Dreapta  interpretare  a  Sf.  Scripturi  şi 
Tradiţia  bisericească,  temeiuri  ale  credinţei  adevărate44  a  avut  loc  la  sediile  celor 
opt  protopopiate  din  eparhie,  după  cum  urmează:  Alba  Iulia  —  22  octombrie, 
Aiud  —  23  oct.;  Cîmpeni  —  24  oct.;  Tg.  Mureş  —  28  oct.;  Reghin  —  29  oct.;  Luduş 
— 30  oct.;  Sighişoara  —  31  oct.;  M.  Ciuc  —  5  noiembrie. 

P.  S.  Episcop  Emilian  a  prezidat  conferinţele  de  la  prot.  Alba  Iulia,  Aiud, 
Cîmpeni,  Tg.  Mureş;  P.  C.  consilier  administrativ  bisericesc  Petru  Pleşa  la  prot. 
Sighişoara,  iar  P.  C.  inspector  eparhial  Alex.  Coman  la  prot.  Luduş,  Reghin  şi 
M.  Ciuc. 

Premergător  conferinţei  s-a  oficiat  Te-Deumul,  urmat  de  o  scurtă  meditaţie 
adecvată  temei. 

P.  C.  preoţi  referenţi:  Remete  Gheorghe  —  Sebeş  II  (Alba  Iulia),  Fârcaş  Ioan 

—  Cetatea  de  Baltă  (Aiud),  Lupu  Nicolae  —  Scărişoara  (Cîmpeni),  Negruţiu  Silviu 

—  Glodeni  (Tg.  Mureş),  Popdan  Artenie  —  Bogata  (Luduş),  Citirigă  Vasile  — 
Morăreni  (Reghin),  Suciu  Nicolae  —  Archita  (Sighişoara)  şi  Pînzaru  Traian  — 
Gheorgheni  (M.  Ciuc)  şi  cei  60  de  preoţi  care  au  luat  cuvîntul  pe  marginea  temei 
au  scos  în  evidenţă  următoarele  aspecte:  importanţa  Revelaţiei  divine  în  iconomia 
mîntuirii;  Sf.  Tradiţie  şi  Sf.  Scriptură  —  căi  de  transmitere  şi  păstrare  ale  Reve¬ 
laţiei  dumnezeieşti;  raportul  dintre  Sf.  Scriptură  şi  Sf.  Tradiţie  cu  referiri  asupra 
unităţii  dintre  ele,  a  rolului  lor  în  dogmele,  învăţătura,  viaţa,  organizarea,  cultul 
şi  lucrarea  Bisericii,  cu  referiri  asupra  datoriei  slujitorilor  Bisericii  noastre  stră- 

moşeşti  de  a  veghea  asupra  păstrării,  transmiterii  şi  interpretării  corecte  a  Sf. 
Scripturi,  „Cartea  Cărţilor**,  în  lumina  Sf.  Tradiţii,  de  a  preveni  credincioşii  asupra 
traducerilor  tendenţioase  din  Sf.  Scriptură  folosite  de  sectari. 

„Legătura  dintre  Sf.  Scriptură,  Sf.  Tradiţie  şi  Biserică  o  constatăm  din  prac¬ 
tica  lucrărilor  mîntuitoare  în  viaţa  creştinului ...  şi  numai  prin  Tradiţia  păstrată 
în  Biserică  conţinutul  Sf.  Scripturi  devine  mereu  viu  . . .,  căci  în  Biserică  se  mani¬ 
festă  Duhul  Sfînt,  trimis  de  Iisus  Hristos  ca  să  conducă  spre  tot  adevărul**  (Pr. 
Negruţiu  Silviu  —  Glodeni). 

P.  S.  Episcop  Emilian  a  arătat  că  Sf.  Scriptură,  cartea  cea  mai  răspândită  de 
pe  glob,  este  „Cartea’  de  căpătîi**  a  Bisericii  şi  credincioşilor,  în  care  este  cuprinsă 
învăţătura  revelată  de  Dumnezeu,  necesară  mîntuirii,  iar  slujitorii  Sf.  Altare  au 
datoria  să  fie  împlinitori  ai  voii,  lui  Dumnezeu  cuprinse  între  paginile  sale. 

Biserica  fiind  tîlcuitoare  fără  greş  a  descoperirii  dumnezeieşti  în  totalitate, 
fiind  „stîlp  şi  temelie  a  adevărului4*,  slujitorii  Bisericii  trebuie  să  cunoască  această 
descoperire,  să  o  propovăduiască,  să  fie  împlinitorii  şi  apărătorii  ei. 

P.  S.  Sa  —  arătînd  că  opera  de  mîntuire  a  lui  Iisus  Hristos  este  continuată 
de  Biserica  Sa  prin  noi  slujitorii  Sf.  Altare,  chemaţi  să  universalizăm  sfinţenia  şi 
să  îndumnezeim  pe  om  prin  propovăduire,  —  îndeamnă  preoţimea  eparhiei  să 
propovăduiască  cu  timp  şi  fără  timp  Cuvântul  lui  Dumnezeu,  slujind  pacea,  viaţa 
şi  adevărul,  dovedind  prin  comportarea  noastră  că  trăim  cu  Dumnezeu  şi  în 
iubire  faţă  de  oameni. 

B)  Conferinţa  preoţească  administrativă  a  avut  loc  în  luna  noiembrie  după 
cum  urmează:  în  4  nov.  la  prot.  Alba  Iulia  şi  Reghin;  în  5  nov.  la  prot.  Aiud  şi 
Luduş;  în  6  nov.  la  prot.  Cîmpeni,  Sighişoara  şi  M.  Ciuc,  iar  în  7  nov.  la  prot. 
Tg.  Mureş. 

Din  încredinţarea  P.  S.  Episcop  Emilian,  conferinţele  au  fost  prezidate  de 
următorii  delegaţi  chiriarhali:  P.  C.  consilier  Petru  Pleşa  la  prot.  Alba  Iulia;  P.  C. 
inspector  eparhial  Alex.  Coman  la  prot.  Tg.  Mureş,  Reghin  şi  M.  Ciuc,  iar  la  cele¬ 
lalte  protopopiate  conferinţele  au  fost  conduse  de  protopopii  tractului  respectiv. 

Tema  conferinţei:  „îndatorirea  preotului  privind  chivernisirea  bunurilor  paro- 
hiei“  a  fost  prezentată  de  următorii  referenţi:  P.  C.  pr.  Oană  Dragosim  (Săliştea)  la 
prot.  Alba  Iulia;  C.  pr.  Gheorghe  Dulău  (Veseuş)  la  prot.  Aiud;  C.  pr.  Iosif  Gligor 
(Sălciua  de  Jos),  la  prot.  Cîmpeni;  C.  pr.  Berbecar  Valentin  (Voiniceni)  la  prot. 
Tg.  Mureş;  C.  pr.  Fărcaş  Dumitru  (Deda)  la  prot.  Reghin;  C.  pr.  Cioară  Nicolae 
(Hădăreni)  la  prot.  Luduş;  C.  pr.  Pătrunjel  Dumitru  (Adămuş)  la  prot.  Sighişoara 
şi  C.  pr.  Pop  Emil  (M.  Ciuc)  la  prot.  M.  Ciuc.  Cei  61  de  preoţi  ce  au  luat  cuvîntul 
au  întregit  tema  conferinţei. 

Specificîndu-se  că  preotul  are  investire  dumnezeiască  prin  harul  coborîţ 
asupra  lui  la  invocarea  arhiereului  in  momentul  hirotoniei,  cei  prezenţi  au  arătat 
că  preotul  are  datoria  şi  este  răspunzător  de  felul  în  care  chiverniseşte  darurile 
cu  care  a  fost  înzestrat,  cît  şi  pentru  tot  ceea  ce  i  se  dă  în  grijă  spre  chivernisire 
de  către  Biserică  şi  societate. 

în  calitate  de  conducători  ai  oficiilor  parohiale  şi  de  preşedinţi  ai  organelor 
parohiale,  cît  şi  ca  cetăţeni  conştienţi  de  importanţa  bunurilor  parohiale,  ca  zestre 
obştească,  chivernisirea  acestora  cu  toată  răspunderea  constituie  o  îndatorire 
însemnată  a  activităţii  preoţeşti,  oferind  posibilitatea  de  a  dovedi  că  sînt  fii 
vrednici  ai  Bisericii  şi  Patriei,  în  care  conştiinţa  socială  este  promovată  şi  susţi¬ 
nută  statornic. 

Preotul  trebuie  să  fie  nu  numai  sincer  rugător  şi  jertfitor  către  Dumnezeu, 
nu  numai  înaripat  şi  convins  propovăduitor  al  Cuvîntului  divin,  ci  şi  un  înţelept 
şi  econom  gospodar  al  bunurilor  materiale  necesare  vieţii  trupeşti  a  credincioşi¬ 
lor,  aşa  precum  a  făcut  legămînt  în  faţa  Sf.  Altar,  la  hirotonie.  Prin  acestea 
toate  preotul  dovedeşte  că  nu  este  şi  nu  poate  fi  o  fiinţă  atemporală  şi  asocială, 
ci  dimpotrivă  este  un  adevărat  „om  între  oameni4*. 

S-a  arătat  care  sînt  îndatoririle  preotului  în  calitate  de  conducător  al  ofi¬ 
ciului  parohial  şi  al  organelor  parohiale,  de  păstrător  al  bunurilor  bisericeşti 
(sacre  şi  comune),  de  chivernisitor  al  resurselor  financiare  şi  a  bunurilor  parohiale, 
aşa  precum  reiese  din  legiuirile  bisericeşti,  din  îndemnurile  P.  S.  Episcop  Emilian 
al  Alba  Iuliei. 

S-a  specificat  că  numele  de  „părinte**  dat  preotului  implică  recunoştinţă  şi 
responsabilitate.  Preoţii  trebuie  să  fie  totdeauna  la  înălţimea  chemării  lor,  chiver- 

nisirea  bunurilor  parohiei  vorbind  de  chivernisirea  propriei  noastre  vieţi.  Cînd 
conştiinţa  preoţească  e  vie,  nu  se  poate  greşi. 

S-a  cerut  tuturora  să-şi  desfăşoare  activitatea  cu  responsabilitate  faţă  de 
Biserică  şi  neamul  românesc. 


II.  Sfinţiri  de  biserici 

0 

1.  Sfinţirea  bisericii  din  filia  Crăciunelu  de  Sus,  parohia  Tătîrlaua,  jud.  Alba. 


Satul  Crăciunelu  de  Sus  este  aşezat  între  dealurile  dintre  cele  două  Tîrnave, 
pe  drumul  care  face  legătura  intre  Copşa  Mică  şi  Cetatea  de  Baltă.  Localitatea  a 
fost  locuită  din  cele  mai  vechi  timpuri,  dovadă  fiind  urmele  şi  piesele  arheologice 
descoperite  pe  vatra  localităţii,  ce  datează  de  aproape  2500  de  ani  şi  care  se  pot 
vedea  în  muzeele  din  Alba  Iulia,  Blaj,  Tîrnăveni,  Sibiu:  (pietre  de  mormînt,  cera¬ 
mică,  podoabe,  monede).  Satul  Crăciunelu  de  Sus  apare  pentru  prima  dată  într-un 
document  scris  în  anul  1332.  Este  vorba  despre  un  document  scris  în  latina  medie¬ 
vală  în  care  sînt  amintite  socotelile  pentru  plata  dijmelor  din  Arhidiaconatul  de 
Tîrnava,  cu  sediul  la  Cetatea  de  Baltă,  în  care  scrie  că  preotul  Petru  din  satul 
Crăciunelu  de  Sus  „Villa  Carachini4*  a  plătit  „30  de  dinari  dijmă4*. 

Preotul  Isac  Oprea,  participant  activ  la  revoluţia  din  1848  din  Transilvania, 
este  prins  în  anul  1849  în  biserică,  în  noaptea  învierii,  de  solgăbirăul  Martonfy 
cu  20  jandarmi,  este  împuşcat  şi  aruncat  într-o  ripă,  care  pînă  azi  poartă  numele 
de  „Rîpa  Popii4*. 

Biserica  parohiei  cu  hramul  „Sf.  Ierarhi  Ilie  Iorest  şi  Sava  Brancovici**  a  cărei 
piatră  de  temelie  a  fost  pusă  de  P.  S.  Episcop  Emilian,  s-a  ridicat  în  amintirea 
fostei  biserici  dârîmate  din  cauza  alunecărilor  de  teren  din  5  iulie  1975.  Intre  anii 
1983 — 1984  biserica  a  fost  pictată  în  tehnica  „frescă**  de  Domnul  Bozeşan  Ioan 
din  Deva. 

La  rugămintea  preotului  paroh  Adam  Alimpie  şi  a  bunilor  credincioşi  ce  au 
jertfit  pentru  ridicarea  ei,  P.  S.  Episcop  Emilian  a  descins  în  filia  Crăciunelu  de 
Sus  şi  a  oficiat  tîrnosirea  bisericii  în  22  septembrie  1985,  săvîrşind  apoi  şi  Sf. 
Liturghie. 

In  cuvîntul  de  învăţătură  rostit,  P.  S.  Episcop  Emilian  a  îndemnat  pe  harnicii 
şi  bunii  credincioşi  din  Crăciunelu  de  Sus  la  îndeplinirea  îndatoririlor  creştineşti 
şi  social-cetăţeneşti,  la  muncă  conştientă  şi  rugăciune,  să  fie  propovăduitori  şi 
împlinitori  ai  păcii  şi  bunei  înţelegeri  între  semeni. 

Pentru  activitatea  desfăşurată  în  parohie  P.  S.  Episcop  Emilian  a  hirotesit  pe 
C.  pr.  Adam  Alimpie  întru  sachelar  şi  a  acordat  gramate  chiriarhale  consiliului  şi 
comitetului  parohial. 

2.  Sfinţirea  bisericii  din  Meşcreac ,  prot.  Aiud.  Satul  Meşcreac  aşezat  pe  valea 
Mureşului  este  amintit  la  anul  1241  cînd  a  fost  prădat  de  tătari,  după  cum  se 
menţionează  într-o  cronică  locală.  Locuitorii  aşezării  au  luat  parte  la  marea  răs¬ 
coală  a  ţăranilor  din  Transilvania  din  1437,  cunoscută  şi  sub  numele  de  Răscoala 
de  la  Bobîlna,  iar  în  1442  turcii  de  sub  comanda  lui  Mezid  begul  de  Vidin,  în 
luptele  cu  Iancu  de  Hunedoara,  îşi  aşează  tabără  pe  dealul  Meşcreacului. 

Prima  atestare  a  vieţii  creştine  în  localitate  este  amintită  la  1332,  iar  ca 
parohie  românească,  cu  biserică  din  bîrne  de  lemn,  pictată  în  interior  pe  pînză, 
la  1703.  Se  cunoştea  şi  ctitorul  ei:  judele  domnesc,  Anghel  Aron. 

In  anul  1911  biserica  de  lemn  a  fost  demolată,  zidindu-se  în  1912  un  locaş 
nou  de  închinare,  cu  hramul  „Sf.  Apostoli  Petru  şi  Pavel4*  în  timpul  păstoririi  pr. 
Teodor  Pascu,  fiind  zugrăvită  în  anul  construirii  ei  de  către  pictorul  prof.  Flavius 
Domşa  din  Blaj,  iar  în  anul  1929  reparată  şi  zugrăvită  din  nou  de  meşterul  Dănilă 
Victor  din  Uioara,  cu  contribuţia  benevolă  a  bunilor  credincioşi  ai  parohiei. 

La  îndemnul  P.  S.  Episcop  Emilian  al  Alba  Iuliei,  între  anii  1981 — 1982  bise¬ 
ricii  i  s-au  făcut  reparaţii  interioare  şi  exterioare  fiind  pictată  în  tehnica  „frescă** 
de  către  pictorul  Niţulescu  Vasile  şi  soţia  Maria  din  Braşov,  lucrările  realizîndu-se 
prin  jertfelnicia  bunilor  credincioşi  şi  cu  ajutoare  primite  şi  din  partea  Sf.  Patriarhii 
şi  a  Episcopiei  de  Alba  Iulia. 

Biserica  nefiind  tîrnosită,  P.  S.  Episcop  Emilian  a  oficiat  sfinţirea  ei  în  6  oc¬ 
tombrie  1985,  oficiind  şi  Sf.  Liturghie.  In  cuvîntul  de  învăţătură  rostit,  P.  S.  Sa  a 
explicat  binefacerile  rugăciunii  în  comun,  cerînd  tuturor  să  crească  în  dragostea 
faţă  de  Părintele  Ceresc,  de  patrie,  de  popor  şi  legea  strămoşească. 

După  oficierea  Sf.  Liturghii,  P.  S.  Sa  a  hirotesit  pe  pr.  paroh  Teodor  Nicula 
întru  sachelar,  acordînd  de  asemenea  gramate  chiriarhale  consiliului  şi  comitetului 
parohial. 

3.  Sfinţirea  bisericii  din  filia  Filpişul  Mic.  Pe  valea  pîrîului  Luţ,  străjuită  de 
dealuri,  la  10  km  de  oraşul  Reghin;  se  află  localitatea  Filpişul  Mic,  atestată  docu¬ 
mentar  din  anul  1319,  localitate  cu  vechi  tradiţii  şi  trăire  românească. 

Din  punct  de  vedere  al  organizării  bisericeşti,  localitatea  este  filie  a  paro¬ 
hiei  Filpişul  Mare  din  prot.  Reghin,  jud.  Mureş. 

In  anul  1983  biserica  a  fost  împodobită  cu  pictură  în  tehnica  „tempera"  de 
pictoriţa  Popa  Maria  din  Tulcea,  iar  în  anul  1984  s-a  confecţionat  şi  montat  icono¬ 
stasul  lucrat  de  un  meşter  popular  din  zonă. 

Duminică,  13  octombrie  1985,  P.  S.  Episcop  Emilian  a  oficiat  tîrnosirea  bise¬ 
ricii  din  filia  Filpişul  Mic,  după  care  a  săvîrşit  Sf.  Liturghie,  împărtăşind  cu  acest 
prilej  C.  preoţi  şi  tuturor  credincioşilor  prezenţi  îndemnuri  duhovniceşti,  pastorale 
şi  sociale,  împreunate  cu  arhiereşti  binecuvîntări  spre  a  fi  păstrători  de  credinţă 
şi  datini  strămoşeşti,  de  a  convieţui  în  bună  înţelegere  cu  consătenii  reformaţi 
din  localitate. 


Apreciind  rodul  ostenelilor  celor  65  de  familii  de  credincioşi  filpişeni,  compa- 
rîndu-le  în  măreţia  lor  simbolică  cu  ale  celor  de  mai  înainte  ctitori  şi  binefăcă¬ 
tori  din  istoria  Bisericii  şi  a  neamului  nostru,  P.  S.  Sa  se  roagă  Bunului  Dumnezeu 
să  poarte  permanent  de  grijă  Bisericii  Sale,  să  împlinească  cererile  fiilor  Săi,  pentru 
pacea  a  toată  lufnea  şi  binele  tuturor. 


Pentru  activitatea  desfăşurată  în  parohie,  P.  S.  Episcop  Emilian  a  hirotesit 
pe  C.  pr.  Roşea  Teodor  întru  sachelar,  acordîndu-i  şi  gramată  chiri arhală.  Gramată 
chiriarhală  a  acordat  de  asemenea  cîntăreţului  bisericesc  Florea  Teodor  în  vîrstă 
de  88  ani  pentru  slujirea  la  strană  de  peste  50  de  ani,  consiliului  şi  comitetului 
parohial. 

C.  pr.  Roşea  Teodor  a  mulţumit  P.  F.  Părinte  Patriarh  Iustin  şi  P.  S.  Episcop 
Emilian  pentru  dotaţiile  acordate  în  vederea  înfrumuseţării  bisericii,  cît  şi  buni¬ 
lor  credincioşi  ce  au  contribuit  la  lucrările  din  această  parohie. 


Diac.  Horea  Bordeanu 


DIN  VIAŢA  BISERICEASCA  IN  EPARHIA  ORADIEI 


I.  Sfinţiri  şi  binecuvîntări  de  biserici 

PIŞCARI.  Intr-o  frumoasă  zi  de  toamnă,  Duminică,  1  septembrie  1985,  bunii 
credincioşi  din  parohia  Pişcari,  prot.  Cărei,  împreună  cu  vrednicul  lor  păstor 
sufletesc  au  trăit  înălţătoare  clipe  de  viaţă  religioasă,  avîndu-1  în  mijlocul  lor  pe 
P.  S.  Episcop  Vasile,  care  le-a  binecuvîntat  biserica.  Aceasta  s-a  întîmplat  în  urma 
lucrărilor  de  înnoire  din  ultimii  ani,  cînd  prin  strădania  şi  zelul  vrednicului  păstor 
sufletesc,  preotul  Vasile  Bota,  ajutat  îndeaproape  de  membrii  consiliului  şi  comi¬ 
tetului  parohial,  dar  mai  ales  prin  jertfelnicia  pilduitoare  a  bunilor  credincioşi, 
biserica  a  fost  tencuită  în  terasit,  iar  în  interior  împodobită  cu  noi  picturi,  precum 
şi  înzestrată  cu  un  foarte  frumos  chivot  şi  cu  noi  cărţi  şi  obiecte  de  cult. 

După  slujba  de  binecuvîntare,  s-a  continuat  cu  Sf.  Liturghie,  săvîrşită  în 
curtea  bisericii.  Răspunsurile  au  fost  date  de  corul  bisericii  parohiale  din  Satu 
Mare  IV. 

Predica  zilei  a  fost  rostită  de  părintele  vicar  eparhial  Augustin  Lucian. 

Preotul  paroh  Vasile  Bota,  pentru  îndelungata  şi  rodnica  activitate  pastorală, 
a  fost  distins  cu  rangul  de  iconom,  întru  care  a  primit  şi  hirotesia. 

La  sfîrşitul  Sf.  Liturghii,  păr.  prot.  Costache  Mirea  a  dat  citire  hrisovului, 
după  care  a  urat  bun-venit  P.  S.  Sale,  Apoi  preotul  paroh  a  făcut  un  scurt  istoric 

al  parohiei  şi  bisericii,  precum  şi  un  raport  despre  starea  religioasă  a  credincioşi¬ 
lor  şi  o  dare  de  seamă  asupra  lucrărilor  efectuate,  aducind  cuvenitele  mulţumiri 
celor  îndreptăţiţi. 

In  continuare,  s-a  dat  citire  de  către  diaconul  Dr.  Teodor  Savu  scrisorii 
arhiereşti  de  apreciere  adresată  credincioşilor,  membrilor  consiliului  şi  comitetu¬ 
lui  parohial,  precum  şi  păstorului  lor  sufletesc,  pentru  vrednicia  lor  creştinească. 

In  cuvîntul  de  învăţătură,  ierarhul  a  arătat  că  trăieşte  bucuria  pe  care 
părinţii  o  încearcă  atunci  cînd  se  întîlnesc  cu  copiii  lor.  Mulţumeşte  călduros  cre¬ 
dincioşilor  pentru  calda  primire  pe  care  i-au  făcut-o  încă  de  la  intrarea  în  parohie, 
porţile  curţilor  fiind  împodobite  cu  frumoase  ţesături  lucrate  de  mîinile  harnicelor 
gospodine.  Vorbitorul  a  arătat  că  tot  atît  de  frumoase  sînt  şi  inimile  bunilor 
credincioşi,  care  şi-au  înnoit  şi  împodobit  biserica,  înălţată  de  înaintaşii  lor.  Lău- 
dîndu-le  virtuţile  creştineşti  şi  cetăţeneşti,  precum  şi  vrednicia  bunului  lor  păstor 
sufletesc,  îi  felicită  călduros  pentru  aceste  lucrări  şi  pentru  devotamentul  lor  faţă 
de  Biserica  strămoşească  Ortodoxă  Română  şi  faţă  de  Patria  noastră  dragă, 
îndemnîndu-i  să  meargă  în  continuare  pe  această  cale. 

POMI.  Duminică,  8  septembrie  1985,  de  sărbătoarea  Naşterii  Maicii  Domnului, 
Arhipâstorul  eparhiei  a  săvîrşit  slujba  de  binecuvîntare  a  bisericii  din  parohia  Pomi, 
prot.  Satu  Mare  (zidită  în  1862),  în  urma  lucrărilor  de  împodobire  interioară  cu  o 
pictură  în  „tempera  grasă**. 

în  cadrul  Sf.  Liturghii,  a  predicat  păr.  inspector  eparhial  Dorel  Rus. 

După  otpustul  Sf.  Liturghii,  pâr.  prot.  Ioan  Ţolescu  a  adresat  ierarhului  un 
cald  cuvînt  de  bun  sosit,  iar  preotul  paroh  Gheorghe  Onea  a  făcut  obişnuita  dare 
de  seamă  asupra  lucrărilor  executate,  după  care  s-a  dat  citire  scrisorii  arhiereşti 
de  apreciere. 

Chiriarhul,  în  cuvîntul  de  învăţătură,  a  vorbit  despre  însemnătatea  împodobirii 
unei  biserici  cu  pictură,  în  care  se  înfăţişează  chipurile  sfinte  ale  Domnului  Iisus 
Hristos  şi  ale  Maicii  Sale,  ale  minunilor  săvîrşite  de  Mîntuitorul,  precum  şi  chipu¬ 
rile  sfinţilor.  Toate  aceste  icoane  au  darul  să  trezească  şi  să  întărească  în  sufle¬ 
tele  noastre  credinţa  în  învăţătura  Domnului  Hristos  şi  să  ne  îndrume  la  împli¬ 
nirea  ei,  prin  facerea  de  fapte  bune,  în  vederea  mîntuirii  noastre  sufleteşti  şi  a  con¬ 
vieţuirii  paşnice  cu  cei  din  jurul  nostru. 

In  încheiere,  ierarhul  i-a  felicitat  pe  credincioşi  pentru  jertfelnicia  lor,  spunîn- 
du-le  că  de-acum  biserica  lor  are  o  înfăţişare  asemănătoare  cu  a  celor  din  Moldova 
şi  Muntenia,  contribuind  prin  aceasta  la  unificarea  bisericească  şi  la  întărirea  uni¬ 
tăţii  de  credinţă  a  credincioşilor  din  întreaga  ţară. 

CETEA.  Duminică,  22  septembrie  1985,  P.  S.  Episcop  Vasile  a  poposit  in  mij¬ 
locul  bunilor  credincioşi  din  parohia  Cetea,  prot.  Oradea,  cu  care  prilej  a  săvîrşit 
slujba  de  binecuvîntare  a  bisericii  de  aici,  care  în  ultimii  ani,  prin  jertfelnicia  cre¬ 
dincioşilor  şi  prin  strădania  harnicului  preot  Cornel  Dejeu,  a  fost  împodobită  cu 
o  frumoasă  pictură. 

La  Sf.  Liturghie,  răspunsurile  au  fost  date  în  comun  de  mulţimea  credincio¬ 
şilor,  iar  predica  zilei  a  fost  ţinută  de  păr.  consilier  eparhial  Ioan  Negroiu.  Preo¬ 
tului  paroh,  Cornel  Dejeu,  i  s-a  acordat  rangul  de  sachelar  pentru  dragostea  cu 
care-şi  păstoreşte  credincioşii. 

După  încheierea  Sf.  Liturghii,  păr.  pi*ot.  Aurel  Puşcaş  şi  preotul  paroh  au  ţinut 
îndătinatele  cuvîntări  la  astfel  de  fericite  prilejuri.  Apoi  s-a  dat  citire  scrisorii 
arhiereşti  de  apreciere. 

In  cuvîntul  de  învăţătură,  ierarhul  a  scos  în  evidenţă  dorinţa  veche  a  credin¬ 
cioşilor  de  aici  de  a -şi  înfrumuseţa  biserica  cu  pictură  şi  s-a  bucurat  că  actualul  lor 
păstor  sufletesc,  plin  de  zel,  s-a  identificat  cu  această  nobilă  dorinţă,  ocupîndu-se 

îndeaproape  de  această  problemă  şi  reuşind  să  o  ducă  la  bun  sfîrşit,  drept  pentru 

care  i-a  felicitat  pe  credincioşi,  ca  şi  pe  harnicul  lor  preot.  în  încheiere,  i-a  îndemnat 
să  fie  mai  departe  fii  buni  ai  Bisericii  strămoşeşti  şi  ai  Patriei  iubite,  muncind  cu 
rîvnă  la  strîngerea  grabnică  a  recoltei. 

în  după-amiaza  aceleiaşi  Duminici,  ierarhul  a  vizitat  biserica  de  lemn  din 
filia  Valea  de  Criş  (a  parohiei  Corniţei),  monument  istoric,  la  care  ţine  foarte 

mult  ca  să  fie  cît  mai  grabnic  restaurată. 

PETID.  In  dimineaţa  unei  frumoase  zile  de  Duminică  (6  octombrie  1985), 

P.  S.  Episcop  Vasile  a  fost  întîmpinat  de  bunii  credincioşi  ai  parohiei  Petid, 


VIAŢA  BISERICEASCA 


781 


prot.  Beiuş,  cu  care  prilej  le-a  binecuvîntat  biserica  (zidită  intre  1939 — 1941  şi  sfin¬ 
ţită  la  17  decembrie  1944  de  episcopul  dr.  Nicolae  Popoviciu  al  Oradiei),  în  urma 
lucrărilor  de  reparaţii  exterioare  din  ultimii  ani.  De  asemenea  a  fost  sfinţită  şi 
noua  cruce  cu  răstignirea  din  curtea  bisericii. 

La  Sf.  Liturghie  a  predicat  păr.  secretar  eparhial  Liviu  Ungur,  iar  preotul 
paroh  Florian  Popa  a  fost  distins  cu  rangul  de  sachelar. 

îndată  după  apolisul  Sf.  Liturghii,  păr.  prot.  Teodor  Cios  şi  preotul  paroh  au 
rostit  cuvîntâri  ocazionale  cerute  de  o  astfel  de  împrejurare,  urind  bun  venit 
ierarhului  şi  făcîndu-se  cuvenitul  raport  de  activitate  în  parohie.  După  aceea,  s-a 
dat  citire  scrisorii  arhiereşti  de  apreciere. 

Apoi  P.  S.  Sa  a  ţinut  un  ziditor  cuvînt  de  învăţătură,  in  cadrul  căruia  a 
arătat  că  —  după  ce  în  1973,  biserica  a  fost  împodobită  cu  o  frumoasă  pictură,  care 
se  păstrează  şi  acum  foarte  bine  —  în  ultimii  ani  a  fost  renovată  şi  în  exterior, 
foarte  reuşit,  pentru  care  le  aduce  tuturor  cuvinte  de  apreciere  şi  felicitare,  inclu¬ 
siv  păstorului  lor  sufletesc,  pe  care  l-a  distins  pentru  activitatea  sa  pastorală 
rodnică.  De  asemenea,  i-a  felicitat  şi  pentru  gospodăriile  lor  frumoase  şi  pentru 
modul  cum  este  îngrijit  satul  în  care-şi  duc  viaţa  de  toate  zilele.  Exprimîndu-şi 
bucuria  de  mulţimea  roadelor  pămîntului  pe  care-1  muncesc  cu  multă  rivnă,  i-a 
îndemnat  să  se  îngrijească  şi  de  ogorul  sufletesc,  pentru  ca  să  aducă  roade  tot 
atît  de  bogate  în  vederea  mântuirii  lor. 

TINCA.  In  dupâ-amiaza  aceleiaşi  Duminici,  ierarhul  a  săvîrşit  slujba  vecerniei 
în  frumoasa  biserică,  ca  o  catedrală,  din  fruntaşa  parohie  Ţinea,  prot.  Oradea,  cu 
care  prilej  a  binecuvîntat  şi  trei  clopote  noi,  donate  de  cîteva  familii  jertfelnice, 
pe  seama  bisericii  de  lemn,  monument  istoric,  din  imediata  apropiere  a  bisericii 
de  zid.  Cu  această  ocazie,  părintele  paroh  Mihai  Iancu  —  pentru  îndelungată  şi 
rodnică  activitate  pastorală  şi  obştească  —  a  fost  distins  cu  rangul  de  iconom- 
stavrofor ,  întru  care  a  şi  fost  hirotesit. 

După  cuvîntările  ocazionale  ale  păr.  prot.  Aurel  Puşcaş  şi  preotului  paroh, 
s-a  dat  citire  scrisorii  arhiereşti  de  mulţumire  şi  felicitare,  adresată  celor  ce  au 
donat  noile  clopote  pentru  biserica  de  lemn.  Apoi  P.  S.  Sa  —  după  ce  a  vorbit  . 
despre  rostul  clopotelor  în  cadrul  cultului  divin  —  a  lăudat  vrednicia  credincioşi¬ 
lor  şi  a  preotului  lor  pentru  dragostea  cu  care  poartă  de  grijă  celor  două  biserici, 
indemnîndu-i  să-şi  îndeplinească  cu  conştiinciozitate  atît  îndatoririle  faţă  de 
Biserică,  cît  şi  cele  faţă  de  Patrie. 

SÂTMAREL.  Duminică,  13  octombrie  1985,  Arhipăstorul  s-a  aflat  în  mijlocul 
credincioşilor  din  parohia  Sătmărel,  prot.  Satu  Mare,'  unde  a  binecuvântat  lucră¬ 
rile  de  înnoire  exterioară  a  bisericii. 

Biserica,  avînd  hramul  „Sf.  Mare  Mucenic  Dimitrie“,  a  fost  zidită  în  1911  şi 
sfinţită  abia  în  1973  de  către  P.  S.  Episcop  Vasile  al  Oradiei,  după  ce  fusese  reno¬ 
vată  în  timpul  harnicului  preot  Alexandru  Tincu. 

In  ultimii  ani,  sub  păstorirea  vrednicului  preot  Flore  Coteţ,  prin  jertfelnicia 
credincioşilor,  s-a  retencuit  în  terasit,  s-a  revopsit  acoperişul  şi  s-a  confecţionat 
o  uşă  din  stejar  la  intrarea  în  biserică. 

După  slujba  de  binecuvântare,  s-a  oficiat  Sf.  Liturghie,  in  cadrul  căreia  a  fost 
hirotonit  întru  preot  diaconul  Gavriş  Gavril,  licenţiat  în  teologie,  pe  seama  paro¬ 
hiei  Vîrşolţ,  prot.  Şimleu  Silvaniei,  iar  preotul  paroh  Flore  Coteţ  a  fost  hirotesit 
întru  iconom.  Predica  zilei  a  ţinut-o  păr  inspector  eparhial  Dorel  Rus. 

La  sfîrşitul  Sf.  Liturghii,  păr.  prot.  Ioan  Ţolescu  şi  preotul-paroh  au  rostit 
cuvântări  de  bineventare  P.  S.  Sale,  după  care  s-a  dat  citire  scrisorii  arhiereşti  de 
apreciere. 

In  cuvîntul  de  învăţătură,  chiriarhul  şi-a  arătat  bucuria  de  a  fi  prezent  la 
sărbătoarea  credincioşilor  din  această  parohie,  cînd  se  încununează  truda  lor  de 
înnoire  a  măreţei  lor  biserici,  zidită  de  înaintaşii  lor  în  preajma  primului  război 
mondial,  cînd  bătea  vînt  de  libertate  şi  pentru  poporul  nostru  din  Transilvania, 
care  a  şi  venit  la  1  Decembrie  1918.  Apoi,  tălmăcind  pilda  semănătorului,  a  arătat 
că  era  timpul  adunării  recoltelor  de  pe  ogoare,  dar  şi  al  roadelor  din  ogorul 
sufletesc  al  credincioşilor  noştri,  in  special  aci,  a  credincioşilor  din  parohia  Săt- 
mârel,  al  căror  rod  era  înfrumuseţarea  bisericii  lor,  ceea  ce  nu  era  altceva 
decît  o  exteriorizare  a  credinţei  lor  lăuntrice.  Felicitîndu-i  pe  credincioşi  şi  pe 

preot  pentru  jertfelnicie  şi  strădanie,  i-a  îndemnat  să  fie  mereu  oameni  ai  păcii, 
harnici  pe  ogoare  şi  la  orice  loc  de  muncă  şi  totodată  devotaţi  fii  ai  Bisericii 
şi  Patriei. 

BOI  AN.  Sîmbătă,  26  octombrie  1985,  de  sărbătoarea  Sf.  Mare  Mucenic  Dimi- 
trie,  ierarhul  a  poposit  în  mijlocul  bunilor  credincioşi  din  filia  Boian  (a  parohiei 
Pria),  prot.  Şimleu  Silvaniei,  săvîrşind  binecuvîntarea  bisericii  de  aici  (zidită  între 
1938—1941),  în  urma  lucrărilor  de  înnoire  din  ultimii  ani,  prin  strădania  preotului 
Nicolae  Chiş  şi  mai  ales  prin  jertfelnicia  puţinilor  credincioşi,  dar  tari  în  credinţa 
lor  in  Dumnezeu  şi  în  iubirea  faţă  de  Biserica  strămoşească. 

In  cadrul  Sf.  Liturghii  ce  s-a  săvîrşit  după  slujba  de  binecuvîntare,  predica 
a  fost  rostită  de  păr.  consilier  eparhial  Nicolae  Mara,  iar  preotul  paroh  a  fost 
distins  cu  rangul  de  sachelar. 

După  otpustul  Sf.  Liturghii,  pâr.  prot.  Victor  Tăut  şi  preotul  paroh  au  rostit 
cuvîntări  de  bun  sosit  P.  S.  Sale,  după  care  a  fost  citită  scrisoarea  arhierească 
de  apreciere. 

In  cuvîntul  de  învăţătură,  chiriarhul  a  lăudat  virtuţile  creştineşti  şi  patriotice 
ale  bunilor  credincioşi  din  această  filie,  puţini  la  număr,  dar  tari  în  credinţa  lor  în 
Dumnezeu,  iubitori  de  legea  şi  Biserica  strămoşească,  manifestate  azi  prin  traini¬ 
cele  renovări  făcute  la  biserica  lor,  care  să  fie  în  continuare  un  far  luminos  de 
credinţă,  de  propovăduire  a  învăţăturii  Domnului  Hristos  şi  de  iubire  de  glia  stră¬ 
moşească  şi  de  participare  activă  la  construirea  noii  vieţi,  tot  mai  rodnice,  din 
Patria  noastră,  şi  mai  ales  să  se  propovăduiască  pacea  între  oameni  şi  popoare. 
Felicitîndu-i  pe  credincioşi  şi  pe  preot  pentru  tot  ce  au  înfăptuit,  i-a  îndemnat 
să  meargă  în  continuare  pe  drumul  de  pînă  azi. 

BOZNA.  Duminică,  27  octombrie  1985,  ierarhul  s-a  aflat  în  mijlocul  bunilor 
credincioşi  din  altă  filie,  Bozna  (a  parohiei  Păuşa),  din  protopopiatul  Zalău,  unde 
a  săvîrşit  slujba  de  sfinţire  a  bisericii  de  aici,  înălţată  în  anul  1931. 

După  lucrările  de  înnoire  exterioară  şi  interioară  din  ultimii  ani,  a  fost 
împodobită  acum  şi  cu  o  frumoasă  pictură  în  frescă,  realizată  de  pictorul  Viorel 
Nimigeanu,  din  contribuţia  benevolă  a  bunilor  credincioşi  şi  prin  strădania  harni¬ 
cului  preot-paroh  Petre  Blidar,  care  a  fost  îndeaproape  ajutat  de  membrii  consi¬ 
liului  şi  comitetului  parohial. 

După  slujba  de  sfinţire  a  bisericii,  s-a  continuat  cu  Sf.  Liturghie,  răspunsurile 
fiind  date  de  mulţimea  credincioşilor  participanţi. 

Predica  zilei  a  fost  ţinută  de  păr.  consilier  eparhial  Nicolae  Mara.  Preotul 
paroh  Petru  Blidar  a  fost  distins  cu  rangul  de  iconom.  Apoi  s-a  dat  citire  scri¬ 
sorii  arhiereşti  de  apreciere. 

„Aceasta  este  ziua  pe  care  a  făcut-o  Domnul  să  ne  bucurăm  şi  să  ne  veselim 
într-însa“,  au  fost  cuvintele  cu  care  P.  S.  Sa  şi-a  început  cuvîntul  de  învăţătură, 
spunînd  că  într-adevăr  credincioşii  acestei  filii,  după  jertfirile  făcute  întru  înfru¬ 
museţarea  bisericii  lor,  la  îndemnul  harnicului  lor  păstor  sufletesc,  pot  să  se  bucure 
azi  de  încununarea  trudei  lor,  prin  sfinţirea  sfîntului  lor  locaş  de  închinăciune.  „Azi, 
a  spus  vorbitorul,  toate  sînt  pline  de  lumină,  şi  cele  cereşti,  şi  cele  pămînteşti, 
pentru  că  s-a  revărsat  asupra  sfîntului  locaş-  harul  Sf.  Duh,  în  care  să  se  aducă  în 
continuare  jertfa  cea  nesîngeroasă  şi  să  se  propovăduiască  dreapta  credinţă  şi 
iubirea  de  neam  şi  Patrie*4.  „Dar  azi,  a  continuat  P.  S.  Sa,  s-au  sfinţit  nu  numai 
zidurile  bisericii,  ci  şi  sufletele  şi  inimile  bunilor  credincioşi,  care  au  dat  dovadă 
că-şi  iubesc  şi  credinţa,  manifestată  prin  fapte,  ca  aceea  a  înfrumuseţării  bisericii 
lor,  dar  şi  Patria,  manifestată  prin  împlinirea  îndatoririlor  cetăţeneşti*4.  Felici- 
tîndu-i  pentru  toate  acestea,  i-a  îndrumat  să  dea  mai  departe  ascultare  şi  împlinire 
învăţăturii  Domnului  Hristos. 

RACŞA.  Tot  Duminică,  27  octombrie  1985,  s-a  făcut  binecuvîntarea  unui 
clopot  nou  pentru  biserica  din  parohia  Racşa,  prot.  Satu  Mare,  slujbă  săvîrşită  de 
către  păr.  vicar  eparhial  Augustin  Lucian,  ca  delegat  chiriarhal,  care  —  în  predica 
rostită  —  a  transmis  credincioşilor  arhiereşti  binecuvîntări  din  partea  P.  S.  Sale, 
precum  şi  felicitări  pentru  înzestrarea  bisericii  cu  un  clopot  nou,  care  să-i  cheme 
pe  credincioşi  la  sfintele  slujbe  şi  să  le  aducă  aminte  de  Dumnezeu,  cînd  îi  aud 
glasul,  oriunde  s-ar  afla. 

II.  Vizitaţii  canonice 

SATU  MARE.  Luni,  14  octombrie  1985,  de  sărbătoarea  Cuvioasei  Paraschiva, 
ierarhul  s-a  rugat  cu  credincioşii  din  Satu  Mare  în  biserica  „Sf.  Arh.  Mihail  şi 
Gavril‘\  La  Sf.  Liturghie,  ierarhul  a  fost  înconjurat  de  un  sobor  clerical  compus 
din  toţi  preoţii  din  Satu  Mare,  în  frunte  cu  păr.  protopop  Ioan  Ţolescu,  la  care  s-au 
adăugat  diaconii  Dr.  Teodor  Savu  şi  Liviu  Inţe.  Răspunsurile  au  fost  date  de  corul 
parohial,  iar  predica  zilei  a  fost  ţinută  de  păr.  inspector  eparhial  Dorel  Rus. 

La  sfîrşitul  Sf.  Liturghii,  după  cuvîntul  de  bineventare  al  păr.  paroh  Viorel 
Lostun,  adresat  P.  S.  Sale,  ierarhul  a  ţinut  un  bogat  şi  ziditor  cuvînt  de  învăţătură, 
exprimîndu-şi  satisfacţia  că,  datorită  rîvnei  pastorale  a  harnicilor  preoţi,  viaţa  reli¬ 
gioasă  a  credincioşilor  din  oraşul  Satu  Mare  înregistrează  mereu  paşi  înainte. 

ORADEA-VII.  Duminică,  20  octombrie  1985,  după  ce  înainte  de  masă  a 
săvîrşit  Sf.  Liturghie  şi  a  ţinut  cuvînt  de  învăţătură  în  Catedrala  episcopală  din 
Oradea,  P.  S.  Episcop  Vasile  a  săvîrşit  după-masă  slujba  vecerniei  în  frumoasa 

biserică  din  cartierul  C.  F.  R.,  cu  un  sobor  de  preoţi  şi  diaconi,  în  prezenţa  unui 
impresionant  număr  de  credincioşi.  Răspunsurile  au  fost  date  de  corul  catedralei 
episcopale,  care  —  la  sfîrşitul  slujbei  —  a  cîntat  şi  cîteva  bucăţi  de  concert 

religios,  ascultate  cu  multă  atenţie  de  participanţi. 

Cu  acest  prilej  s-a  făcut  şi  binecuvîntarea  unei  foarte  frumoase  troiţe,  sculptată 
în  lemn  de  stejar,  aşezată  în  curtea  bisericii. 

In  cuvîntul  de  învăţătură,  chiriarhul  şi-a  arătat  satisfacţia  că  ori  de  cîte  ori 
vine  la  această  biserică  totdeauna  găseşte  ceva  nou,  fie  pe  tărîm  duhovnicesc,  fie 
pe  cel  gospodăresc.  Ii  felicită  pentru  frumoasa  troiţă,  o  nouă  podoabă  a  acestei 
impunătoare  biserici,  urîndu-le  noi  împliniri  duhovniceşti  şi  gospodăreşti.  în 
încheiere,  păr.  paroh  Gheorghe  Nemeş  a  exprimat  respectuoase  mulţumiri  Prea 

Sfinţiei  Sale  pentru  purtarea  de  grijă  ce  o  arată  bisericii  şi  credincioşilor  din 

cartierul  C.  F.  R. 

Diacon  Dr.  Teodor  Savu 


III.  Conferinţe  preoţeşti 

Intre  23 — 27  septembrie  1985  s-au  desfăşurat  la  sediile  protopopeşti  lucrările 
conferinţelor  pastoral-misionare  cu  preoţimea  din  protopopiatele  respective  dezbă- 
tînd  tema:  „ Momente  importante  din  viaţa  Bisericii  Ortodoxe  Române “  (cu  pri¬ 
lejul  aniversării  centenarului  autocefaliei  şi  a  60  de  ani  de  Patriarhie). 

Accentuînd  importanţa  temei  conferinţelor,  Prea  Sfinţia  Sa  Dr.  Vasile  Coman 
a  participat  la  protopopiatele  Oradea,  Beiuş,  Marghita,  Zalău  şi  Şimleu.  De  la 
Centrul  eparhial  au  fost  delegaţi:  P.  C.  Prot.  Nicolae  Mara,  consilier  adm.-bis.,  la 
prot.  Oradea,  P.  C.  Pr.  Liviu  Ungur,  secretar  eparhial,  la  prot.  Beiuş,  P.  C.  Prot.  Ioan 
Negroiu,  consilier  economic,  la  prot.  Satu  Mare  şi  Cărei  şi  P.  C.  Prot.  Augustin 
Lucian,  vicar  eparhial,  la  prot.  Zalău,  Şimleu  şi  Marghita. 

în  deschiderea  lucrărilor,  P.  S.  Episcop  Vasile  a  făcut  o  amplă  prezentare 
asupra  celei  de-a  IlI-a  Adunări  a  Cultelor  din  România  pentru  dezarmare  şi  pace, 
ce  a  avut  loc  la  Bucureşti  între  16 — 18  sept.  1985.  Acolo  unde  P.  S.  Sa  nu  a  fost 
prezent,  relatarea  a  fost  făcută  de  delegaţii  eparhiali. 

A  urmat  citirea  referatelor,  susţinute  de  următorii  preoţi:  Dumitru  Megheşan 
la  protopopiatul  Oradea,  Ioan  Rus  la  prot.  Beiuş,  Cornel  Negreanu  la  prot.  Mar¬ 
ghita,  Gheorghe  Dragomir  la  prot.  Satu  Mare,  Ioan  Buzura  la  prot.  Carer,  Ştefan 
Vădeanu  la  prot.  Zalău  şi  Gheorghe  Breazdău  la  prot.  Şimleu. 

Pe  marginea  referatelor  au  luat  cuvîntul  un  număr  de  43  de  preoţi:  8  la  Ora¬ 
dea,  6  la  Beiuş,  5  la  Marghita,  7  la  Satu  Mare,  6  la  Cărei,  6  la  Zalău  şi  5  la  Şimleu. 
Vorbitorii  au  arătat  că  autocefalia  este  o  realitate  a  vieţii  bisericeşti  ce  datează 
chiar  din  timpul  Sf.  Apostoli,  dezvoltîndu-se  şi  conturîndu-se  în  forme  noi  în 
epoca  in  care  s-a  desăvîrşit  organizarea  teritorială. şi  ierarhică  a  Bisericii. 

Acţiunile  întreprinse  pentru  obţinerea  autocefaliei  Bisericii  Ortodoxe  Române 
au  luat  un  caracter  mai  organizat  odată  cu  mişcarea  pentru  Unirea  Principatelor. 
Dobîndirea  independenţei  de  stat  a  României  a  adus  cu  sine  şi  obţinerea  autocefa¬ 
liei  Bisericii  noastre,  constituita  sub  o  autoritate  sinodală  centrală,  recunoscută  la 
25  aprilie  1885. 

Al  doilea  moment  aniversar  evocat  este  legat  de  anul  1925,  cînd  mitropolitul 
primat  al  României  a  fost  ridicat  la  rangul  de  Patriarh,  odată  cu  înălţarea  Bise¬ 
ricii  ca  Patriarhie.  Desigur,  acest  act  important  a  fost  un  rezultat  al  Marii  Uniri 
de  la  1  Decembrie  1918. 

S-a  evidenţiat  totodată  sărbătorirea  in  acest  an  a  Prea  Fericitului  Părinte 
Patriarh  Iustin,  cu  prilejul  împlinirii  vîrstei  de  75  de  ani. 

Exprimîndu-şi  satisfacţia  pentru  reiuşita  conferinţelor,  chiriarhul,  ca  şi  delegaţii 
eparhiali  au  arătat  că  istoria  Bisericii  noastre  a  fost  dintotdeauna  legată  de 
istoria  poporului  român.  Prin  dobîndirea  autocefaliei  şi  apoi  prin  ridicarea  la 
rangul  de  Patriarhie,  Biserica  Ortodoxă  Română  s^a  întărit,  a  putut  să-şi  împli¬ 
nească  şi  mai  fructuos  slujirea  ei  faţă  de  credincioşi  şi  faţă  de  patria  străbună. 

Preoţimea  a  fost  îndrumată  ca  Duminică,  29  septembrie,  să  oficieze  în  biserică 
un  Te-Deum  şi  să  vorbească  credincioşilor  despre  cele  două  însemnate  evenimente 
din  istoria  Bisericii  noastre. 

Intre  15 — 17  octombrie  1985  s-au  desfăşurat  lucrările  conferinţelor  admini¬ 
strative  ale  clerului  din  Eparhia  Oradiei,  avînd  ca  temă:  „ Îndatorirea  preotului 
privind  chivemisirea  bunurilor  parohiei 

P.  S.  Episcop  Vasile,  fiind  reţinut  de  probleme  superioare  bisericeşti,  n-a  putut 
lua  parte  la  aceste  conferinţe. 

Ca  delegaţi  ai  Centrului  eparhial  au  participat:  P.  C.  Prot.  Augustin  Lucian, 
vicar  eparhial,  la  protopopiatele  Oradea  şi  Beiuş,  P.  C.  Pr.  Liviu  Ungur,  secretar 
eparhial,  la  prot.  Marghia,  P.  C.  Prot.  Nicolae  Mara,  consilier  adm.  bis.,  la  prot. 
Satu  Mare  şi  Cărei  şi  P.  C.  Pr.  Dorel  Rus,  inspector  eparhial,  la  prot.  Zalău  şi 
Şimleu. 

Referatele  au  fost  susţinute  de  următorii  preoţi:  Alexandru  Brînduş  la  prot. 
Oradea,  Simion  Luncan  la  prot.  Beiuş,  Gheorghe  Bubui  la  prot.  Marghita,  Vasile 
Popa  la  prot.  Satu  Mare,  Mircea  Oneţ  la  prot.  Cărei,  Viorel  Pop  la  prot.  Zalău 
şi  Viorel  Iancâu  la  prot.  Şimleu.  Pe  marginea  referatelor  au  luat  cuvîntul  53 
de  preoţi. 

Chivemisirea  bunurilor  parohiale,  au  evidenţiat  vorbitorii,  constituie  pentru 
preoţi  în  primul  rind  o  obligaţie  morală,  deoarece  credincioşii  din  parohie  văd  în 
el  pe  reprezentantul  lui  Hristos  Domnul,  dar  în  acelaşi  timp  este  şi  o  obligaţie 
patriotică,  un  act  cetăţenesc. 

Este  foarte  important  ca  această  lucrare  s-o  înfăptuiască  preotul  în  strînsâ 
colaborare  cu  Consiliul  şi  Comitetul  parohial,  cu  cîntăreţul  şi  cu  toţi  credincioşii, 
acest  lucru  constituind  garanţia  sigură  a  împlinirii  ei  cu  bogate  roade,  concreti¬ 
zate  în  realizări  administrativ-gospodăreşti  de  valoare  deosebită. 

Delegaţii  eparhiali  au  desprins  cîteva  concluzii  din  cele  prezentate  şi  arâtînd 
unele  abateri  de  la  disciplina  administrativ-financiară,  care  s-au  manifestat  la 
unii  preoţi  în  ultima  vreme,  au  îndemnat  la  munca  plină  de  rîvnă  şi  simţ  de  răs¬ 
pundere,  atît  în  faţa  oamenilor,  cît  şi  în  faţa  lui  Dumnezeu,  în  deplină  concordanţă 
cu  legămîntul  pe  care  l-au  depus  la  hirotonie. 


«* 

IV.  Cursuri  de  îndrumare  pastor  al-misionară 


Intre  7 — 12  octombrie  1985  s-au  ţinut  la  Centrul  eparhial  cursuri  de  îndrumare 
pastorală  şi  misionară  de  scurtă  durată  cu  o  nouă  serie  de  30  de  preoţi,  din  proto¬ 
popiatele  Oradea  şi  Beiuş. 

Cursurile  s-au  desfăşurat  sub  directa  supraveghere  a  P.  S.  Episcop  Vasile. 
In  predarea  cursurilor,  ponderea  de  seamă,  pe  lingă  chiriarh,  a  avut-o  P.  C.  Pr. 
Prof.  dr.  Dumitru  Abrudan,  prorectorul  Institutului  Teologic  Universitar  Sibiu,  care, 
răspunzînd  invitaţiei  P.  S.  Sale,  a  ţinut  cu  multă  competenţă  prelegeri  cu  o  tema¬ 
tică  direct  legată  de  desfăşurarea  cu  şi  mai  bogate  roade  duhovniceşti  a  misiunii 
preoţeşti. 

Şi  de  data  aceasta  cursurile  şi-au  dovedit  necesitatea  şi  utilitatea  în  orien¬ 
tarea  preoţimii  noastre  în  activitatea  ei  pastorală  şi  obştească. 

V.  Consfătuiri  de  lucru 

La  data  de  9  noiembrie  1985  a  avut  loc  la  Centrul  eparhial,  sub  preşedinţia 
P.  S.  Episcop  Vasile,  şedinţa  plenară  a  Consiliului  Eparhial. 

In  cuvântul  de  deschidere,  Prea  Sfinţia  Sa,  făcînd  cîteva  aprecieri  generale 
asupra  activităţii  preoţimii  din  Eparhia  Oradiei  în  anul  ce  se  apropie  de  sfîrşit, 
reliefează  importanţa  deosebită  a  împletirii  teologiei  cuvîntului  cu  latura  haris- 
matică  în  cadrul  împlinirii  misiunii  Bisericii.  Chiriarhul  evocă  principalele  eveni¬ 
mente  bisericeşti  aniversare  din  acest  an:  împlinirea  a  100  de  ani  de  la  dobîndirea 
autocefaliei  B.  O.  R.,  60  de  ani  de  la  ridicarea  la  rang  de  Patriarhie,  aniversarea 
împlinirii  a  75  de  ani  a  Prea  Fericitului  Părinte  Patriarh  Iustin.  Referindu-se  la 
cea  de-a  IlI-a  Adunare  a  Cultelor  din  ţara  noastră  pentru  dezarmare  şi  pace 
care  s-a  ţinut  la  Bucureşti  între  16 — 18  septembrie  a.  c.,  P.  S.  Sa  accentuează  rolul 
Bisericii  noastre  în  împlinirea  vocaţiei  de  pace  a  poporului  nostru. 

In  continuare  sînt  prezentate  rapoartele  secţiilor  Centrului  eparhial  asupra 
activităţii  desfăşurate  în  anul  1985:  secţia  culturală  (P.  C.  Prot.  Augustin  Lucian, 
vicar  eparhial  şi  P.  C.  Pr.  Dorel  Rus,  inspector  eparhial),  secţia  administrativ- 
bisericească  (P.  C.  Prot.  Nicolae  Mara,  consilier  adm.-bis.)  şi  secţia  economică 
(P.  C.  Prot.  Ioan  Negroiu,  consilier  economic),  după  care  contabilul-şef,  Traian 
Miclea,  dă  citire  planului  financiar  al  Centrului  eparhial  pe  anul  1986. 

Consiliul  Eparhial  aprobă  rapoartele  ce  s-au  susţinut  şi  care  vor  fi  prezentate 
Adunării  Eparhiale,  în  vederea  dezbaterii  şi  aprobării  lor. 

In  încheiere  a  luat  cuvîntul  P.  S.  Episcop  Vasile,  subliniind  rostul  şi  rolul 
Bisericii  astăzi,  ca  şi  faptul  că  preotul  vremurilor  noastre  trebuie  să  fie  preotul 
integralist,  cu  activitate  şi  competenţă  sporită,  în  context  deplin  cu  epoca  dina¬ 
mică  pe  care  o  trăim. 

Pr.  Dorel  Rus 
Inspector  eparhial 


Din  viaţa  patriei 


I.  ACŢIUNI  ŞI  INIŢIATIVE  ALE  ROMÂNIEI 
PENTRU  REZOLVAREA  MARILOR  PROBLEME 
ALE  CONTEMPORANEITĂŢII 


—  România  la  Organizaţia  Naţiunilor  Unite:  In  cadrul  sesiunilor  Adunării 
Generale  O.  N.  U.  din  intervalul  ultimilor  cinci  ani,  România  a  fost  autoare  a 
32  rezoluţii.  Totodată,  România  a  fost  coautoare  alături  de  alte  state,  la  peste 
200  de  alte  rezoluţii.  Din  iniţiativele  prezentate  de  ţara  noastră  amintim:  poziţiile 
şi  propunerile  României  cu  privire  la  problemele  dezarmării;  declaraţia  privind 
reglementarea  paşnică  a  conflictelor;  documentul  de  lucru  în  legătură  cu  crearea 
in  cadrul  O.  N.  U.  a  unei  Comisii  permanente  pentru  bunele  oficii,  mediere  şi 
conciliere;  rezoluţia  privind  îngheţarea  şi  reducerea  bugetelor  militare  şi  realo- 
carea  resurselor  astfel  economisite  pentru  nevoile  fiecărei  ţâri,  ou  prioritate  a 
celor  în  curs  de  dezvoltare;  iniţiativa  privind  Dezvoltarea  şâ  întărirea  bunei  veci¬ 
nătăţi  între  state;  iniţiativa  referitoare  la  pregătirea  şi  marcarea  in  L985  a  „Anului 
Internaţional  al  Tineretului14  sub  deviza  „Participare,  Dezvoltare,  Pace44;  rezoluţia 
privind  înfăptuirea  „Dreptului  la  educaţie  şi  eradicarea  anaJfatoerisnvului" ;  crearea 
în  cadrul  O.  N.  U.  a  unui  organism  special  pentru  apărarea  spaţiului  cosmic. 

—  Balcanii  —  o  zonă  a  păcii  şi  a  colaborării.  România  a  participat  activ  la 
o  serie  de  reuniuni  pe  plan  guvernamental.  Printre  aceste  reuniuni  se  numără: 
Reuniunea  de  experţi  de  la  Ankara  (1979),  consacrată  colaborării  în  domeniile 
comunicaţiilor  şi  a  telecomunicaţiilor;  Reuniunea  de  experţii  de  la  Sofia  (1981),  în 
sectorul  transporturilor;  Reuniunea  de  experţi  de  la  Bucureşti  (1982),  în  domeniul 
energiei  şi  a  materiilor  prime  energetice;  Reuniunea  de  experţi  de  la  Belgrad 
(iunie  1984),  privind  cooperarea  industrială;  Conferinţa  ţărilor  balcanice  la  nivel 
de  experţi,  desfăşurată  la  Atena,  în  două  faze,  la  începutul  anului  1984,  care  a 
examinat  problemele  privind  dezvoltarea  colaborării  balcanice  multilaterale  în  do¬ 
meniile  politic,  tehnico-ştiinţific  şi  al  securităţii;  Conferinţele  anuale  ale  organelor 
de  turism  din  ţările  balcanice. 

—  Propuneri  ale  României  privind  dezvoltarea  largă  a  relaţiilor  economice 
şi  a  cooperării,  făurirea  unei  noi  ordini  economice  internaţionale:  dezvoltarea  liberă 
a  relaţiilor  comerciale  internaţionale,  relansarea  activităţii  economice  şi  instaura¬ 
rea  de  raporturi  economice  echitabile,  reciproc  avantajoase;  înlăturarea  oricăror 
discriminări  şi  condiţionări  politice  sau  de  altă  natură;  aplicarea  consecventă  şi 
pe  lungă  durată  a  clauzei  naţiunii  celei  mai  favorizate;  soluţionarea  problemei 
materiilor  prime  şi  negocierii  globale  în  domeniile  energiei,  comerţului  şi  al  poli¬ 
ticii  monetare,  financiare,  reducerea  şi  stabilirea  dobînzilor  la  niveluri  rezonabile. 

—  în  concepţia  României  relaţiile  dintre  statele  lumii  trebuie  să  se  bazeze  pe: 
dreptul  fiecărui  stat  la  existenţă  liberă,  la  independenţă  şi  suveranitate  naţională, 
la  pace,  progres  şi  securitate;  dreptul  fiecărui  popor  de  a-şi  decide  singur  soarta, 
de  a  se  dezvolta  corespunzător  voinţei  şi  intereselor  proprii,  fără  nici  un  amestec 
din  afară;  dreptul  fiecărui  popor  de  a-şi  exercita  suveranitatea  deplină  asupra 
bogăţiilor  sale  naturale;  respectarea  inviolabilităţii  frontierelor  şi  a  integrităţii 
teritoriale  a  fiecărui  stat;  obligaţia  statelor  de  a  se  abţine,  în  relaţiile  lor  inter¬ 
naţionale,  de  la  folosirea  forţei  sau  ameninţarea  cu  forţa,  precum  şi  de  la  orice  fel 
de  constrîngere  de  ordin  militar,  politic,  economic  sau  de  altă  natură;  obligaţia 
tuturor  statelor  de  a-şi  reglementa  diferendele,  numai  prin  mijloace  paşnice; 
dreptul  fiecărui  stat  de  a  se  apăra  cu  toate  mijloacele  împotriva  oricărui  atentat 
la  adresa  independenţei  şi  suveranităţii  sale  naţionale;  dreptul  fiecărui  stat  de  a 

avea  deplin  acces  la  cuceririle  ştiinţei  şi  tehnicii  contemporane;  obligaţia  statelor 
de  a-şi  îndeplini  cu  bună  credinţă  angajamentele  asumate  în  conformitate  cu 
dreptul  internaţional. 

—  Pentru  salvgardarea  păcii,  România  propune:  stoparea  producţiei  de  arme 
nucleare  şi  trecerea  la  reducerea  treptată  a  stocurilor  existente,  pînă  la  lichi¬ 
darea  lor  totală;  interzicerea  tuturor  experienţelor  cu  arma  nucleară;  oprirea 
amplasării  noilor  rachete  americane  cu  rază  medie  de  acţiune  în  Europa  şi  înce¬ 
tarea  aplicării  contramâsurilor  nucleare  sovietice;  interzicerea  producţiei  şi  per¬ 
fecţionării  armelor  chimice  şi  distrugerea  stocurilor  de  asemenea  arme,  interzicerea 
armelor  radiologice;  crearea  de  zone  denuclearizate  în  Balcani,  în  Europa  de  Nord 
şi  în  alte  zone  ale  continentului;  desfiinţarea  bazelor  militare  ale  blocurilor,  inten¬ 
sificarea  eforturilor  pentru  desfiinţarea  concomitentă  a  acestora;  oprirea  militari¬ 
zării  spaţiului  cosmic,  reglementarea  generală  a  folosirii  Cosmosului  de  către  toate 
ţările  în  scopuri  paşnice. 

—  Propuneri  româneşti  pentru  edificarea  securităţii  europene:  adoptarea  unor 
documente  concrete  pentru  creşterea  încrederii  şi  dezarmare  în  Europa,  ca  parte 
integrantă  a  procesului  de  edificare  a  securităţii  europene;  încheierea  unui  tratat 
general  european  de  nerecurgere  la  forţă;  notificarea  prealabilă  a  manevrelor 
militare,  a  mişcărilor  de  trupe  şi  a  armamentelor;  restrîngerea  unor  activităţi  mili¬ 
tare  de  natură  să  afecteze  şi  securitatea  altor  state;  stabilirea  unui  sistem  de  in¬ 
formare,  comunicare  şi  consultare  între  statele  europene. 

—  Propuneri  ale  României  pentru  despovărarea  omenirii:  anularea  datoriei 
pentru  ţările  cu  un  venit  naţional  pînă  la  500 — 600  dolari  pe  locuitor;  reducerea 
substanţială  a  datoriilor  ţărilor  cu  un  venit  naţional  pînă  la  1000 — 1200  dolari  pe 
locuitor  şi  o  reducere  generală  de  30 — 40  la  sută  a  datoriilor  pentru  toate  ţările 
în  curs  de  dezvoltare;  reeşalonarea  generală  a  datoriilor  ţărilor  în  curs  de  dez¬ 
voltare  pe  o  perioadă  mai  lungă,  cu  o  dobîndă  redusă  sau  fără  dobîndă;  stabilirea 
unor  limite  maxime  ale  dobînzilor  de  7 — 8  la  sută  pentru  creditele  vechi  şi  de  5  la 
sută  pentru  cele  noi;  convenirea  unui  plafon  pentru  plăţile  anuale  în  contul  dato¬ 
riei  externe  care  să  nu  fie  mai  mare  de  10 — 15  la  sută  din  încasările  anuale  obţi¬ 
nute  din  exporturile  statelor  debitoare;  reorganizarea  pe  baze  noi,  echitabile,  a 
sistemului  monetar  internaţional. 


II.  REALIZĂRI  ALE  CREAŢIEI  ŞTIINŢIFICE  ŞI  TEHNICE  ROMÂNEŞTI 

—  Pentru  realizarea  noilor  produse  ale  sectorului  construcţiilor  de  maşini, 
specialiştii  în  automatizări  şi  mijloace  electronice  de  calcul  au  conceput  un  sistem 
de  proiectare  asistat  de  calculator  pentru  executarea  de  desene,  arhivare  auto¬ 
mată,  post-procesurare  pentru  maşinile-unelte  cu  comandă  numerică.  Produsul, 
construit  de  întreprinderea  de  Calculatoare  Electronice  din  Bucureşti,  este  o  nou¬ 
tate  pe  pţan  internaţional. 

—  La  I.  C.  M.  Reşiţa  s-a  construit  motorul  Diesel  de  concepţie  românească 
de  1640  CP,  în  patru  timpi  cu  simplu  efect,  avînd  o  turaţie  maximă  la  supra¬ 
sarcină  de  1000  rotaţii  pe  minut. 

—  La  întreprinderea  Mecanică  Mîrşa  a  fost  realizat  un  buldozer  gigant  pe 
şenile,  denumit  „DM  550".  Caracteristicile  noii  maşini,  necesare  marilor  şantiere, 
sînt  deosebite,  întrunind  parametri  competitivi  pe  plan  mondial:  greutate  de  exploa¬ 
tare  80.000  kg,  forţă  de  împingere  maximă  115.000  daN,  adîncimea  de  săpare  a 
lamei  600  mm  iar  a  sacrificatorului  de  900  mm.  Puterea  motorului  este  de  610  CP. 

—  Producţia  de  aparataj  şi  instrumentar  medical  românească  se  află  la  ni¬ 
velul  celor  mai  bune  realizări  de  pe  piaţa  mondială.  Recent  specialiştii  Institutului 
Central  de  Fizică  au  conceput  un  bisturiu  electronic  cu  laser  tip  BILAS  10  cu 
bioxid  de  carbon. 

—  Combinatul  de  Utilaj  Greu  din  Cluj -Napoca  a  construit  un  tip  foarte  mo¬ 
dern  de  presă  mecanică  de  devaburat  „10  MN".  Maşina  se  utilizează  la  efectuarea 
operaţiilor  de  devaburare  exterioară  şi  interioară,  precum  şi  la  calibrare.  Ea  are 
o  greutate  netă  de  108  tone  şi  o  forţă  nominală  de  presare  de  10  MN.  Cursa 
berbecului  este  de  310  mm. 

—  Întreprinderea  1  Mai  din  Ploieşti  renumită  pentru  produsele  sale  compe¬ 
titive  a  fabricat  recent  o  nouă  maşină  de  uz  minier.  Este  vorba  de  instalaţia 

pentru  forat  găuri  orizontale  „FGO  36“.  Diametrul  tunelului  creat  cu  ajutorul 
acestei  maşini  este  de  3,6  metri.  Maşina  dotată  cu  un  sistem  laser  de  orientare 
înaintează  cu  o  viteză  de  un  metru  pe  oră  în  rocile  tari.  Ea  dispune  de  o  sapă 
modernă  cu  role-disc. 

—  întreprinderea  UNIO  Satu  Mare  a  realizat  după  proiecte  româneşti  o  mo¬ 
dernă  locomotivă  de  mină,  marca  LTA  4  N,  care  prezentată  la  diferite  expoziţii 
şi  tîrguri  internaţionale  s-a  bucurat  de  aprecierile  specialiştilor.  Maşina  dispune 
de  o  putere  instalată  de  2x5  KW.  are  o  forţă  de  tractare  de  13  KW  şi  o  viteză 
de  7,4  km  pe  oră.  Maşina  este  acţionată  cu  acumulatori  electrici,  fiind  tiristorizată. 

—  Calculatorul  Felix  HC-85  întruneşte  caracteristici  tehnice  superioare,  fiind 
dotat  cu  două  tipuri  de  memorie.  El  are  ca  piese  auxiliare  un  casetofon  audio 
şi  un  televizor  color.  Calculatorul  respectiv  poate  fi  utilizat  ca  aparat  personal 
în  scopuri  educative  şi  de  divertisment.  De  asemenea,  poate  fi  integrat  procesului 
de  învăţămint  de  toate  gradele. 

—  O  nouă  realizare  a  întreprinderii  Mecanice  Mîrşa:  autobasculanta  gigant 
de  110  tone.  Totul,  de  la  ventil  pînă  la  complexul  sistem  de  acţionare  diesel-elec- 
tric,  este  conceput  şi  fabricat  în  România. 

—  Industria  noastră  a  produs  pînă  în  prezent  30  tipuri  de  tractoare  în  peste 
300  variante  cu  puteri  începînd  de  la  26  CP  pînă  la  300  CP,  atît  pentru  folosinţe 
agricole  cit  şi  industriale.  Aflaţi  într-o  strînsă  competiţie  pe  piaţa  internaţională  — 
tractoarele  româneşti  sînt  exportate  în  peste  80  de  ţări  de  pe  toate  continentele  — 
constructorii  români  de  tractoare  răspund  confruntării  continue,  construind  perma¬ 
nent  noi  tipuri,  noi  variante  constructive,  cu  performanţe  mereu  mai  înalte.  La 
ediţia  din  acest  an  a  T.  I.  B.,  ei  se  remarcă  cu  o  performanţă  inedită:  prezentarea 
unei  întregi  „familii1*  ce  cuprinde  15  noi  tipuri  de  tractoare,  cu  puteri  de  la  26 
la  100  cai  putere,  cum  sînt  U-302,  U-342,  U-452,  U-532  DT,  U-552,  U-642  DT,  ş.  a., 
echipate  cu  roţi  sau  şenile,  cu  dublă  sau  simplă  tracţiune.  Ele  sînt  destinate  unei 
diversităţi  largi  de  lucrări  agricole,  inclusiv  pentru  cele  pe  pante  abrupte.  Aceste 
tipuri  prezintă  o  serie  de  noutăţi  tehnice  inedite,  remarcîndu-se  totodată  printr-un 
consum  de  combustibil  cu  aproape  10  la  sută  mai  scăzut  şi  printr-un  design 
modern. 

—  „Atlas**,  o  nouă  platformă  de  foraj  marin,  a  ajuns  în  larg.  După  „Gloria**, 
„Orizont”,  „Prometeu”,  şi  „Fortuna**,  „Atlas**  este  a  cincea  platformă  de  foraj 
marin  construită  de  industria  română  de  specialitate.  Astfel  România  se  numără 
printre  puţinele  ţări  din  lume  care  construiesc  cu  forţe  proprii  platforme  de  foraj 
marin.  Uriaşa  platformă  a  fost  construită  la  Şantierul  Naval  din  Galaţi  în  cola¬ 
borare  cu  numeroase  unităţi  industriale  şi  institute  de  cercetări  şi  proiectări 
din  ţară. 

—  Premieră  industrială  la  întreprinderea  de  Construcţii  Navale  Constanţa:  lan¬ 
sarea  la  apă  a  petriolierului  de  85.000  tdw  „Prahova** ,  primul  dintr-o  serie  de 
acest  tip,  care  urmează  să  se  construiască  aici  după  un  proiect  realizat  de  spe¬ 
cialişti  român.  Noul  tip  de  petrolier  are  o  lungime  de  228,6  metri,  lăţimea  de  43 
metri  şi  înălţimea  de  19  metri,  fiind  dotat  cu  un  motor  de  15.200  CP,  din  noua 
generaţie  de  motoare  româneşti  cu  consum  redus  de  combustibil,  astfel  încît  toate 
caracteristicile  tehnice  şi  de  exploatare  îl  încadrează  în  cea  mai  înaltă  grupă  a 
navelor  de  acest  tip. 

—  O  modernă  instalaţie  robotizată,  care  prelucrează  nipluri  din  grafit  cu 
diametre  de  400  şi  600  mm,  a  fost  montată  şi  integrată  în  circuitul  productiv  la 
întreprinderea  de  Produse  Cărbunoase  din  Slatina. 

—  „Biofort**  este  denumirea  unei  noi  unităţi  industriale  din  Craiova  care 
produce  de  pe  acum  aproape  100  de  sortimente  de  biostimulatori  cu  valoare  nutri¬ 
tivă  mare,  capabili  să  potenţeze  nutreţurile  concentrate. 

—  „SPV  4“  este  primul  stivuitor  automat  cu  vacum  dintr-o  serie  de  cinci 
tipuri  de  roboţi  destinaţi  mecanizării  transportului  ipteroperaţii  din  fabricile  de 
mobilă,  omologat  de  I.  M.  Roman. 

—  Un  sistem  pentru  prelucrarea  digitală  a  electrocardiogramelor  prin  inter¬ 
mediul  calculatorului  electronic  a  fost  realizat  experimental  de  către  un  colectiv 
de  specialişti  ai  Institutului  Politehnic  din  Cluj-Napoca. 

—  Maşina  universală  de  sudat  proiectată  de  către  I.  S.  I.  M.  Timişoara.  Această 
nouă  maşină  implică  un  procedeu  neconvenţional  de  sudare  şi  anume  frecarea;  ea 

conduce  la  realizarea  unor  suduri  de  calitate  şi  a  unor  importante  economii  de 
energie  electrică,  materiale  şi  manoperă.  Maşina  poate  fi  folosită  la  confecţionarea 
şi  recondiţionarea  sculelor  aşchietoare,  la  eliminarea  prelucrărilor  mecanice  a 
pieselor  cu  treceri  mari  de  secţiune  etc.  Prin  noul  procedeu  se  asigură  sudarea 
unor  materiale  foarte  diferite  ca  structură,  compoziţie  chimică  şi  punct  de  topire, 
de  exemplu  aluminiu  cu  oţel  sau  oţeluri  slab  aliate  cu  oţeluri  înalt  aliate. 

—  La  Centrul  de  cercetare  şi  proiectare  „Gaz  Metan“  Mediaş  au  fost  omolo¬ 
gate  o  serie  de  noi  produse,  destinate  automatizării  instalaţiilor  din  domeniul 
distribuţiei  şi  utilizării  gazului  metan,  avînd  drept  agent  de  comandă  energia  aces¬ 
tuia  ca  fluid  de  lucru,  între  care  amintim:  „Regulator  de  raport  presiune  diferen¬ 
ţială  gaz/presiune  diferenţială  aer“,  „Regulator/limitator  de  debit“,  „Robinete  cu 
scaun  mobil  şi  obturator  fix“,  „Releu  de  «tip  pneumatic**,  „Releu  de  presiune 
diferenţială  cu  semnal  de  ieşire  pneumatic**.  Amintim  şi  omologarea  a  patru  tipuri 
de  arzătoare,  corespunzătoare  măsurilor  utilizării  raţionale  şi  cu  înaltă  eficienţă  a 
resurselor  de  gaz  metan:  „Arzător  multijet**,  „Arzător  cu  încălzire  directă  în 
curent  de  aer“,  „Arzător  cu  autorecuperator  şi  impuls** ,  „Arzător  pentru  fluidele 
produse  în  timpul  încercărilor  de  producţie  pe  platforma  de  foraj  marin**. 


însemnări,  note,  comentarii 


INCURSIUNE  IN  ARTA  BIZANTINA 


La  invitaţia  înalt  Prea  Sfinţitului  Părinte  Dr.  Antonie  Plămădeală,  Mitro¬ 
politul  Ardealului,  D-l  Prof.  Dr.  Vasile  Drăguţ  a  prezentat  în  zilele  de  14,  15  şi 
16  noiembrie  a.  c.,  în  aula  Institutului  Teologic  Universitar  Sibiu,  trei  conferinţe 
—  însoţite  de  proiecţii  de  diapozitive  color  —  despre  „Arfa  bizantină '*.  Prin  aceasta 
Prof.  Vasile  Drăguţ  a  împlinit  o  dorinţă  exprimată  de  înalt  Prea  Sfinţitul  Mitro¬ 
polit  Dr.  Antonie  al  Ardealului  în  18  ianuarie  1984,  cînd  a  spus:  „Domnul  profesor 
să-şi  mai  planifice  şi  alte  conferinţe  pe  care  studenţii  şi  profesorii  vor  fi  bucuroşi 
să  le  asculte/*  Cu  acel  prilej  D-l  Prof.  Vasile  Drăguţ  conferenţiase,  tot  în  aula 
Institutului  nostru,  despre:  „Bisericile  de  lemn  din  ţară",  „Bisericile  din  Transil¬ 
vania  pînă  în  secolul  al  XV-lea“  şi  „Pictura  exterioară  a  bisericilor  din  Moldova'*. 

La  conferinţele  D-lui  Prof.  Vasile  Drăguţ  au  participat  înalt  Prea  Sfinţitul 
Mitropolit  Dr.  Antonie  Plămădeală,  conducerea  Institutului,  profesori,  doctoranzi 
şi  studenţi. 

P.  C.  arhid.  Prof.  Dr.  Constantin  Voicu,  rectorul  Institutului  Teologic  Uni¬ 
versitar  Sibiu,  a  salutat  revenirea  D-lui  Prof.  Dr.  Vasile  Drăguţ  în  mijlocul  nos¬ 
tru  şi  a  făcut  o  succintă  prezentare  a  bio-bibliografiei  şi  activităţii  conferenţiaru¬ 
lui.  S-a  născut  la  9  ianuarie  1928  la  Craiova.  După  studiile  secundare  urmează 
filozofia  la  Bucureşti  (1946 — 1949),  apoi  Institutul  de  Arte  Plastice  „Nicolae  Gri- 
gorescu"  (1953 — 1957).  In  anul  1970  obţine  doctoratul  în  istoria  artei.  Funcţionează 
ca  profesor  de  istoria  artei  la  Institutul  de  Arte  Plastice  „N.  Grigorescu"  —  Bucu¬ 
reşti.  Este  membru  în  diferite  organisme  internaţionale  pentru  conservarea  şi 
restaurarea  bunurilor  culturale. 

D-l  Prof.  Vasile  Drăguţ  este  cercetător  şi  critic  de  artă,  specialist  în  istoria 
artei  româneşti  şi  universale,  -domenii  în  care  a  alcătuit  numeroase  lucrări  valo¬ 
roase.  Să  reţinem  doar  cîteva:  Pictura  murală  în  Transilvania  (sec.  XIV — XV); 
Pictura  românească  în  imagini;  Vechi  monumente  hunedorene;  Stilurile  Greciei 
antice  ş.  a. 

Conferenţiarul  a  vorbit  în  cele  trei  zile  despre  „Arta  bizantină4*. 

Lucrările  fundamentale  despre  arta  bizantină  au  fost  scrise  de  reprezentanţi  ai 
culturii  apusene  (catolici  şi  protestanţi).  Şi  din  Răsărit  şi-au  spus  cuvîntul  asupra 
artei  bizantine  unii  savanţi,  dar  aceştia  s-au  ocupat  mai  ales  de  arta  decorativă, 
de  pictură.  Sinteze  de  ansamblu  despre  arta  bizantină  nu  au  fost  scrise  de  exponenţi 
ai  Orientului  ortodox.  Astfel  arta  bizantină  a  fost  prezentată  discutabil  şi  diferit. 
De  pildă,  în  secolul  al  XVIII-lea  Diderot,  unul  dintre  cei  mai  de  seamă  iluminişti, 
considera  că  arta  bizantină  nu  merită  atenţie,  că  reprezintă  o  „religiozitate  pri¬ 
mitivă",  iar  istoricul  de  artă  austriac  Riegl  Alois  (1858 — 1905)  susţinea  că  arta 
bizantină  nu  a  fost  o  creaţie,  ci  o  formă  prelungită  de  epigonism  a  artei  romane. 

Arta  bizantină  în  ansamblul  ei  reclamă  însă  o  specială  atenţie  de  pe  poziţia 
teologului,  a  filozofului  teolog.  Arta  bizantină  pune  cele  mai  subtile  probleme  în 
privinţa  formei  şi  conţinutului.  Specialiştii  au  constatat  şi  demonstrat  că  arta  bi¬ 
zantină  este  o  artă  nouă,  este  o  artă  creştină,  nu  păgînă,  ea  este  arta  Orientului 
ortodox. 

Arta  bizantină  s-a  format  pe  baza  artei  creştine  vechi  căreia  i  s-au  adăugat 
elemente  proprii  Orientului  elenistic  (Egipt,  Siria,  Persia)  preluînd  şi  unele  ele¬ 
mente  din  arta  imperială  romană,  şi  pe  toate  acestea  le-a  prelucrat  în  virtutea 
gîndirii  creştine.  Din  arta  romană  a  fost  preluată  o  excelentă  arhitectură  a  con- 

strucţiilor,  din  arta  Orientului  au  fost  împrumutate  elementul  cupolă  şi  sensul 
fastuosului  (ca  element  posibil  de  exprimare),  iar  elenismul  a  oferit  artei  bizantine 
un  simţ  al  proporţiei,  al  armoniei,  al  faptului  că  în  spatele  unei  imagini  se  poate 
ascunde  un  simbol. 

S-au  manifestat  mai  multe  şcoli  naţionale,  elementul  de  credinţă  fiind  or¬ 
todoxia. 

Pentru  că  cele  11  secole  (330 — 1453),  cînd  a  existat  aşa-zisul  Imperiu  bizantin, 
cronologic  vorbind,  sînt  prea  largi  pentru  a  eticheta  arta  bizantină,  se  impune  o 
periodizare. 

a)  Perioada  de  formaţie  sau  constantiniană  (330 — 527).  In  această  perioadă 
religia  creştină  nu  dispune  de  o  concepţie  proprie  asupra  imaginii,  este  o  perioadă 
de  tatonări.  Tipul  bazilical  era  cunoscut  din  antichitate.  Bazilicile  înainte  de  a  fi 
locaşuri  creştine  de  cult  au  avut  diferite  utilizări:  pentru  comerţ,  pentru  adminis¬ 
traţie.  Sfîntul  Ambrozie  din  Milan  a  fost  cel  dinţii  care  sesizase  că  „Signum  cru¬ 
ciş,  templum  est“;  această  idee  s-a  răspîndit  dar  şi  tipul  bazilica  s-a  păstrat. 

Din  această  perioadă  au  fost  analizate  şi  prezentate  monumentele  cele  mai 
importante: 

Cel  dintîi  şi  cel  mai  mare  edificiu  în  formă  de  cruce  a  fost  mormîntul  Sf. 
Simeon; 

Singura  biserică  construită  în  secolul  IV,  păstrată  integral  este  Santa  Maria 
Magiore  din  Roma  (352 — 367).  Tot  în  secolul  IV  s-au  construit:  Bazilica  Sf.  Ioan 
Evanghelistul  din  Damasc,  Mausoleul  lui  Galeriu  din  Salonic,  care  a  fost  transfor¬ 
mat  în  biserică. 

Din  secolul  V  au  fost  prezentate  monumente  ca:  Mausoleul  Gallei  Placidia 
din  Salonic,  pentru  prima  dată  forma  de  cruce  cu  braţe  egale  se  corelează  cu 
cupola. 

San  Geovanni  din  Ravenna  a  fost  construită  în  anii  423 — 424.  Tot  aici  s-a 
construit  baptisteriul  ortodocşilor  în  plan  octogonal  şi  Mausoleul  regelui  Teo- 
doric,  avînd  cupola  cu  dimensiunea  de  11  metri  dintr-o  singură  piatră  (monolită). 
Acest  monument  anunţă  că  cupola  intervine  nu  doar  ca  element  de  acoperire,  ci 
element  cu  valoare  simbolică. 

Apar  acum,  în  această  perioadă,  ansambluri  de  mozaicuri  introducîndu-se, 
între  forma  artei  romane  şi  a  artei  creştine  cenzura  unei  gîndiri  simbolice. 

b)  Epoca  iustinianâ  (527 — 842).  împăratul  Iustinian  din  primii  ani  de  domnie 
a  început  construcţia  a  trei  biserici:  Sf.  Sergiu  şi  Bacus  (527 — 536),  Sf.  Irina  (532) 
şi  Sf.  Sofia  (532 — 537)  din  Constantinopol.  Celebra  catedrală  cu  numele  înţelep¬ 
ciunii  impresionează  pe  oricine  o  vede.  împăratul  Iustinian  exclamase  la  inaugu¬ 
rare  „O,  Solomone,  te-am  învins!*4  Cupola  cu  diametrul  de  32  metri  pare  că  e 
atîrnată  din  cer.  Sculptura  construcţiei  pare  să  dispară,  cupola  dispare  în  lumina 
care  inundă  Sfîntul  locaş  prin  mulţimea  ferestrelor  care  taie  cupola;  aici  cupola 
devine  un  simbol  al  construcţiei.  Acest  minunat  edificiu  oferă  ideea  că,  de  fapt 
o  biserică  zidită  este  o  transpunere  pe  pămînt  a  bisericii  universale,  „cerul  se 
pogoară  pe  pămînt*4.  Altarul  şi  pereţii  bisericii  sînt  inundaţi  de  aur,  argint,  pietre 
preţioase  şi  de  decoraţii  în  mozaic. 

în  timpul  domniei  lui  Iustinian  s-au  construit  şi  celebrele  biserici:  San  Apol- 
linare  in  Classe  şi  San  Vitale  din  Ravenna. 

c)  Arta  bizantină  în  timpul  dinastiei  macedonenilor  şi  comnenilor. 

Dinastia  macedoneană  (842 — 1057)  este  identică  cu  cea  mai  reprezentativă 
perioadă  a  artei  bizantine. 

Tipul  ideal  de  biserică  a  fost  definitivat  în  această  perioadă  ca  fiind  crucea 
greacă  înscrisă.  Astfel  biserica  este  privită  ca  expresie  clară  şi  neechivocă  „a 
armoniei  divine  pe  pămînt44  (Nicolae  Cabasila).  Bolta  este  expresia  armoniei  divine, 
iar  cele  patru  colţuri  unde  se  pictează  cei  patru  Evanghelişti  fac  legătura  dintre 
lumea  divină  şi  cea  umană.  Naosul  reprezintă  Biserica  luptătoare. 

La  începutul  secolului  X,  arta  bizantină  atinge  maxima  înflorire.  Occidentul 
intră  în  competiţie  cu  Orientul  abia  după  un  secol  şi  jumătate,  luînd  modele  cul¬ 
turale  de  la  Bizanţ  şi  nu  invers.  In  această  perioadă  s-au  mai  construit  biserici 
deosebit  de  frumoase:  Sf.  Sofia  şi  Sf.  Dumitru  din  Salonic,  Sf.  Apostoli  din  Atena 
ş.  a.  Cupolele  acestor  biserici  sînt  impunătoare.  Acum  piatra  şi  cărămida  sînt  folo¬ 
site  şi  ca  elemente  ornamentale. 

Mozaicurile  sînt  deosebit  de  frumoase  şi  dacă  în  perioada  constantiniană  şi 
iustiniană  fondul  mozaicurilor  era  albastru,  în  această  perioadă  fondul  este  de 
aur.  Aceasta  se  explică  prin  aceea  că  imaginile  divine  să  fie  înscrise  pe  fondul 
ideal,  al  luminii  necreate.  Aceste  mozaicuri  dau  dovadă  de  o  mare  sobrietate. 

Dinastia  comnenilor  este  o  continuatoare  în  arta  bizantină  a  dinastiei  mace¬ 
donene,  dar  nu  cu  egală  strălucire. 

Biserica  mănăstirii  Daphni  la  9  km  de  Atena,  construită  în  secolul  XII  este 
o  capodoperă  a  artei  bizantine.  De  asemenea,  bisericile  mănăstirilor  athonite,  asu¬ 
pra  cărora  s-a  revărsat  multă  generozitate  românească:  Marea  Lavră,  Dochiarul 
ş.  a.,  sînt  capodopere  inestimabile. 

Arta  bizantină  a  influenţat  foarte  mult  dezvoltarea  artei  din  Balcani,  din 
Rusia  şi  chiar  din  Occident  (ca  de  ex.  pictura  Renaşterii  italiene  timpurii).  Ea  a 
influenţat  arhitectura  şi  artele  decorative  din  Ţările  Române  din  secolele  XIV — XV; 
ar  fi  poate  suficient  să  reţinem  în  acest  sens  Biserica  Sf.  Nicolae  Domnesc  de  la 
Curtea  de  Argeş  şi  Epitaful  de  la  Cozia. 


Prea  Cucernicul  Arhid.  Prof.  Dr.  Constantin  Voicu,  rectorul  Institutului  Teo¬ 
logic  Universitar  din  Sibiu,  a  mulţumit  Domnului  Prof.  Dr.  Vasile  Drăguţ,  pentru 
munca  depusă  în  aceste  trei  serii  cînd  a  reuşit  să  deruleze  în  faţa  celor  prezenţi 
—  în  chip  magistral  —  arta  Bizanţului  pentru  delectarea  noastră,  pentru  instruirea 
studenţilor  noştri  teologi.  Aceste  conferinţe  au  îmbinat  armonios  trei  coordonate: 
munca,  delectarea  şi  instruirea. 

Conferinţele  profesorului  Vasile  Drăguţ  —  însoţite  cu  zeci  de  diapozitive 
color,  pentru  o  cît  mai  completă  instruire  —  au  produs  tuturor  celor  prezenţi 
o  deosebită  satisfacţie,  căci  s-au  simţit  însoţiţi  de  un  erudit  cercetător  într-o 
excepţională  excursie  de  studii,  străbătînd  doar  cu  imaginaţia  11  secole  de  istorie 
bizantină  şi  admirînd  cele  mai  valoroase  capodopere  ale  artei  bizantine  răsfirate 
la  sute  de  kilometri. 

Prezentarea  admirabilă,  de  o  înaltă  competenţă,  a  capodoperelor  artei  bizan¬ 
tine  de  către  profesorul  Vasile  Drăguţ  a  constituit  un  neuitat  prilej  de  înălţare 
spirituală  fiind  apreciată  cu  mult  entuziasm  şi  căldură  de  către  toţi  cei  prezenţi. 


Pr.  Nicolae  Dura 


/ 

Dr.  Vasile  Coman,  Episcopul  Oradiei,  SLUJIND  LUI  DUMNEZEU, 
SLUJIM  OAMENILOR.  Culegere  de  cuvîntări  şi  articole  (Ediţia  a  doua). 
Editura  Episcopiei  Ortodoxe  Române  a  Oradiei,  Oradea,  1985,  717  p. 


Cum  ni  se  arată  succint  în  Cuvîntul  înainte  şi  apoi  cum,  mai  amănunţit  şi 
mai  documentat,  aflăm  din  cuprinsul  voluminoasei  lucrări  la  care  ne  referim  (717 
pagini),  şi  al  cărei  ostenitor  este  P.  S.  Episcop  Dr.  Vasile  Coman  al  Oradiei,  ne 
întîmpină  „o  parte  din  cuvîntările  şi  îndrumările  rostite  în  diferite  biserici44,  că 
lucrarea  răspunde  „necesităţii  unor  cicluri  de  predici,  puse  la  îndemîna  preoţilor, 
în  care  să  se  expună  învăţătura  Bisericii  noastre  şi  să  ferească  pe  credincioşi  de 
interpretările  greşite  ale  Sfintei  Scripturi44.  De  asemenea,  şi  că  „ele  —  aceste  pre¬ 
dici  —  sînt  o  chemare  de  a  rămîne  sub  bolta  de  har  a  Bisericii  strămoşeşti  şi  de 
a  sluji  cu  dragoste  şi  devotament  Patria  care  se  înalţă  zi  de  zi  pe  noi  trepte  de 
progres*4  (pag.  5,  6). 

Materialul  bogat,  deosebit  de  bogat  din  lucrare,  este  sistematizat  în  cinci 
capitole  mari.  Intîiul  capitol  include  Scrisori  pastorale  la  Învierea  şi  Naşterea 
Domnului  (pag.  9 — 176).  Nu  este  necesar,  şi  nici  nu  ne  putem  referi  în  parte  la 
fiecare  din  aceste  scrisori.  Dar  este  cazul  să  reţinem  că  sensul  fiecăreia  este  sin¬ 
tetizat  într-o  tematică.  Astfel,  ele  nu  ni  se  înfăţişează  doar  asemenea  unor  în¬ 
demnuri  creştineşti,  oricît  de  preţioase  sînt  acestea,  adresate  preoţilor  şi  credin¬ 
cioşilor,  şi  pe  care  cei  dintîi  le-am  citit  din  amvon,  ci  în  ele  slujitorii  sfintelor 
altare  află  tot  atîtea  prilejuri  să  se  inspire  în  întocmirea  cît  mai  fericită  a  unor 
cuvîntări,  a  unor  predici  bine  orientate,  desigur,  şi  imprimîndu-le  pecetea  propriei 
lor  personalităţi,  şi,  în  acelaşi  timp.  adaptîndu-le  locului  şi  împrejurărilor  unde 
ei  păstoresc. 

Pe  aceeaşi  linie  se  înscriu  şi  Cuvîntările  la  Duminicile  de  peste  an  (pag.  179 — 
422),  ca  şi  acelea  la  Sărbătorile  de  peste  an  (pag.  425 — 524).  Iar  Cuvîntările  oca - 
zionale  (pag.  527 — 600)  sînt  adevărate  mostre  pentru  prezentarea  învăţăturii  Bi¬ 
sericii  noastre  în  variate  împrejurări  ce  intervin  atît  de  curent  în  viaţa  creştinilor. 

Un  capitol  oarecum  aparte  este  rezumat  în  titlul  sugestiv  Pline  pentru  suflet 
(pag.  603 — 712).  Oarecum  aparte,  pentru  că  include  articole  publicate  în  timp  în 
ziare  şi  reviste  bisericeşti  (cu  deosebire  în  „Telegraful  Român41  —  Sibiu).  Adică 
nu  sînt  cuvîntări,  predici.  Dar,  indirect,  oferă  material  ales  pentru  întocmirea 
diferitelor  cuvîntări  bisericeşti  şi  îndemnuri  creştineşti.  In  acelaşi  timp,  ele  cheamă 
preoţimea  Bisericii  noastre  să  creioneze  şi  să  trimită  publicaţiilor  bisericeşti  ex¬ 
perienţe  pozitive  din  cîmpul  pastoral. 

Prin  cuprinsul  ei  bogat,  lucrarea  se  recomandă  pozitiv,  de  la  sine,  mai  ales 
că  pledează  şi  în  realizarea  rostului  ce-şi  propune  dintru  început. 

Pr.  prof.  D.  Călugăr 


Grigorie  Ploeşteanu,  Vasile  T.  Suciu,  Lazăr  Lădariu:  EPOPEEA  DE 
PE  MUREŞ,  Tîrgu  Mureş,  1985,  327  p. 

Pentru  a  apăra  pămîntul  şi  fiinţa  neamului  nostru,  poporul  a  dus  lupte  îm¬ 
preunate  şi  a  făcut  mari  sacrificii  în  decursul  trecutului  nostru. 

în  cartea  de  care  ne  ocupăm  se  încearcă  reconstituirea  luptelor  eroice  de  pe 
Valea  Mureşului,  pentru  eliberarea  Ardealului,  în  anul  1944.  în  carte  autorii  lasă 

să  grăiască  documentele  şi  memoriile  participanţilor  care  au  scăpat  cu  viaţă  şi 
se  află  printre  noi. 

Lucrarea  este  alcătuită  din  6  capitole:  Bătălia  de  la  Oarba  de  Mureş,  Asal¬ 
turi  şi  jertfe  pentru  Dealul  Sîngeorgiu,  Eliberarea  Tîrgu  Mureşului,  Operaţiunile 
din  zona  Reghinului,  Contribuţia  populaţiei  şi  Eroii  noştri,  căzuţi  pe  teritoriul 
judeţului  Mureş. 

E  vorba  de  exemple  rare  de  bărbăţie,  de  curaj,  de  fapte  şi  de  jertfe  care 
rămin  încrestate  în  istoria  zbuciumatului  nostru  popor.  Alături  de  armata  orga¬ 
nizata  participă  o  lume  întreagă  de  luptători,  contribuie  populaţia  civilă;  unii  au 
ajutat  la  căratul  muniţiilor,  alţii  la  ducerea  hranei  pentru  ostaşi,  la  adunarea  mor¬ 
ţilor  de  pe  dealuri,  un  copil  intervine  în  diferite  chipuri  şi  salvează  un  grăni¬ 
cer  ş.  a. 

Ostaşii  noştri  au  adus  o  contribuţie  masivă  la  eliberarea  Ardealului.  Pier¬ 
derile  armatei  române,  în  cele  cîteva  luni,  s-au  ridicat  la  zeci  de  mii  de  morţi, 
răniţi  şi  dispăruţi. 

Efortul  economic  şi  financiar  a  fost  uriaş,  de  ordinul  miliardelor.  Dar  şi  mai 
impresionant  a  fost  sacrificiul  uman.  Te  emoţionează  pomelnicul.  In  comuna  Acă- 
ţari  au  căzut  190  de  eroi  (necunoscuţi),  în  Bălâuşeri  41  eroi  cunoscuţi  şi  zece  necu¬ 
noscuţi,  în  Bogata  de  Mureş  31  eroi  cunoscuţi  şi  44  necunoscuţi,  în  Chiheru  de 
Jos  23  eroi  cunoscuţi  şi  17  necunoscuţi,  în  Chiheru  de  Sus  32  eroi  cunoscuţi  şi 
14  necunoscuţi,  în  Cristeşti  56  eroi  cunoscuţi  şi  99  necunoscuţi,  în  Cipău  25,  în 
Cucerdea  02  eroi  cunoscuţi  şi  6  necunoscuţi,  în  Oarba  de  Mureş  465  eroi  cunoscuţi 
şi  mii  de  eroi  necunoscuţi. 

Alături  de  ostaşii  români,  au  căzut  în  toamna  anului  1944,  pentru  eliberarea 
•teritoriului  Mureş,  în  Luduş  56  eroi  necunoscuţi,  în  Iernut  49,  Hodoşa  50,  Tîrnă- 
veni  96,  Voevodeni  300,  la  Glăjârie  1236,  în  Tîrgu  Mureş  9  cunoscuţi  şi  91  necu¬ 
noscuţi  şi  alţii. 

Eroii  noştri  vor  fi  proslăviţi  pentru  sacrificiile  pe  care  le-au  adus. 

Ei  şi-au  jertfit  ceea  ce  aveau  mai  scump,  viaţa,  ca  să  trăim  noi  în  tihnă, 
să  ne  manifestăm  împotriva  războiului  şi  să  dobîndim  convingerea  că  „fericiţi 
sînt  făcătorii  de  pace“. 

N.  Neaga 


Vasile  Cărăbiş,  BADEA  CÂRŢAN,  Bucureşti,  1985,  111  p. 

Badea  Cârţan  face  parte  din  figurile  cele  mai  originale  ale  poporului  nostru, 
pe  plan  cultural  şi  naţional.  Neobositul  drumeţ  în  ţară  şi  peste  hotare  şi-a  con¬ 
sacrat  viaţa  răspîndirii  cărţii  româneşti  şi  luptei  pentru  eliberarea  naţională  a 
românilor  din  Transilvania. 

Această  afirmaţie  este  justă  nu  numai  pentru  cartea  de  care  ne  ocupăm,  care 
reflectă  o  realitate  vie  din  trecutul  nostru,  ci  şi  pentru  că  este  făcută  de  eru¬ 
ditul  cercetător  Vasile  Cărăbiş,  care  întruneşte  în  volumul  întitulat  Badea  Cârţan 
realităţi  emoţionante. 

Cartea  este  publicată  în  colecţia  „Ştiinţa  pentru  toţi“,  sub  egida  Consiliului 
National  al  Frontului  Democraţiei  şi  Unităţii  Socialiste.  Ea  descrie  viaţa  lui  Badea 
(Gheorghe)  Cârţan,  propagandist  de  cărţi  româneşti.  Materialul  şi-l  grupează,  auto¬ 
rul  sub  titlurile:  Păstor  de  turme,  Drumul  la  Bucureşti,  Călătoria  pe  jos  la  Roma, 
Badea  Cârţan  în  Franţa,  Din  nou  în  ţară,  Badea  Cârţan  în  Orient,  Prin  ţară  în 
lung  şi  lat,  A  treia  oară  la  Roma,  Lupta  cea  grea,  Epopeea  cărţilor,  Tot  pe  jos  la 
împărat,  Crîmpeie,  Ultimul  drum  în  ţară,  însemnătatea  lui  Badea  Cârţan. 

După  cum  se  vede,  autorul  ilustrează  diferite  aspecte  din  viaţa  şi  activitatea 
lui  Badea  Cârţan.  descrie  copilăria  celui  trimis  să-şi  facă  „ucenicia  ciobănească, 
cu  traista  la  umăr  şi  cu  măciuca  în  mînâ“,  a  celui  ce  avea  să  se  ridice,  pentru 
a  aduce  prinosul  efortului  său  de  viaţă  unirii  românilor.  Urmîndu-şi  oile  la 
păscut  a  avut  răgazul  necesar  să  citească  şi  să  afle  despre  daci  şi  romani,  despre 
originea  noastră,  despre  luptele  noastre  pentru  independenţa  ţării  şi  pentru  liber¬ 
tate.  El  arată  cum  a  devenit  purtătorul  unei  misiuni  înalte,  adunînd  cărţi  şi  îm- 
părţindu-le  gratuit,  ca  să  afle  tot  românul  care-i  adevărul  cu  privire  la  drepturile 
noastre. 

înflăcărat  de  ideea  „gloriei  străbune'*,  pleacă  din  comuna  Oprea-Cîrţişoara 
(Făgăraş)  la  Bucureşti,  pentru  a  cunoaşte  monumentele  capitalei  şi  pe  oamenii 
mari  ai  epocii:  V.  A.  Urechia,  Gr.  Tocilescu,  Dr.  C.  Istrate,  Nicolae  Iorga  şi  pentru 
a-şi  întări  convingerea  despre  originea  noastră  latină.  Ca  să  vadă  apoi  cu  ochii 
proprii  cine  au  fost  moşii  şi  strămoşii  noştri  face  40  de  zile  de  drum  pe  jos  la 
Roma,  unde  caută  Columna  lui  Traian,  Forumul,  Senatul,  muzeele  şi  fiecare  mo¬ 
nument  care  constituie  o  mărturie  istorică  şi  o  confirmare  a  latinităţii  noastre, 
în  Roma  face  cunoştinţă  cu  personalităţi  şi  fruntaşi  ai  vieţii  publice.  Se  întoarce 
apoi  la  Bucureşti  cu  desaga  încărcată  de  cărţi  şi  înviorat  sufleteşte. 

De  'dorul  de  a  vedea  alte  ţări  de  gintă  latină  vizitează  Franţa,  stînd  3  săp- 
tămîni  în  oraşul  lumină.  Caută  mormîntul  lui  Napoleon,  „împărat  mare  ca  Traian 
şi  Mihai  Viteazul",  cum  zicea  el,  vizitează  muzee,  monumente  şi  se  întoarce  apoi 
în  ţară,  pentru  a  lua  parte  la  serbările  Astrei  cu  prilejul  împlinirii  a  1800  ani 
de  la  cucerirea  Daciei,  de  către  împăratul  Traian. 

La  Arad  participă  la  inaugurarea  palatului  Tribunei,  apoi  la  serbările  naţio¬ 
nale  care  se  ţineau  în  fiecare  an  pe  Cîmpia  Libertăţii  de  la  Blaj,  unde  auzind 
cuvîntul  fruntaşilor  ardeleni  „pieptul  lui  se  umplea  de  bucuria  discursurilor  şi  a 
cîntecelor  naţionale44. 

„Badea  Cârţan  în  Orient44  este  un  capitol  interesant  şi  original.  Se  descrie 
drumul  spre  Ierusalim  cu  staţionările  şi  peripeţiile  legate  de  acea  întreprindere 
îndrăzneaţă.  Dar  a  văzut  Marea  Moartă  cu  apa  aceea  „amară  şi  sărată  ca  ocna44. 
A  văzut  apoi  valurile  biblicului  rîu  Iordan  şi  toate  localităţile  celebre  legate  de 
viaţa  proorocilor  şi  de  cea  a  Domnului  Hristos. 

După  călătoria  în  Orient  şi  apoi  în  Germania,  Badea  Cârţan  străbate  din 
nou  ţara  în  lung  şi  lat,  de  la  Făgăraş  la  Bucureşti,  de  la  Bucureşti  la  Iaşi,  prin 
Muntenia,  Oltenia  şi  apoi  la  Craiova,  Tîrgu  Jiu,  Turnu  Severin,  unde  pe  lingă 
cărţi  împărtăşeşte  convingerea  în  viitorul  frumos  şi  luminos  al  Ţârii  Româneşti. 

Merge  din  nou  la  Roma  în  anul  1897  şi  pentru  a  treia  oară  în  1899,  cînd 
ia  parte  la  Congresul  Orientaliştilor  de  acolo. 

Viaţa  lui  Badea  Cârţan  nu  a  fost  uşoară,  mai  ales  că  era  legată  de  idealuri 
mari:  dreptate  şi  libertate. 

Capitolul  „Lupta  cea  grea"  (p.  57 — 66)  descrie  suferinţele  îndurate,  drumurile 
grele,  condamnările,  arestările  şi  confiscarea  cărţilor  depozitate  ici  şi  colo,  căci 
numărul  lor  era  destul  de  mare,  cel  puţin  40.000  de  exemplare  şi  30.000  reviste, 
afirmă  Vasile  Cărăbiş.  Numai  de  la  unul  dintre  oamenii  săi  de  încredere  au 
ridicat  jandarmii  cu  pene  de  cocoş  patru  care  de  cărţi. 

Plin  de  informaţii  documentare  este  capitolul:  „Tot  pe  jos  la  împăratul44 
(p.  84 — 88),  în  care  se  descrie  alergarea  la  împăratul  din  Viena,  după  dreptate, 
drum  făcut  cu  multă  osteneală  şi  cu  nici  un  fel  de  izbîndă. 

Capitolul  „Crîmpeie44  şi  celălalt  intitulat:  „Ultimul  drum  în  Ţară44  conţin  mo¬ 
mente  impresionante  din  viaţa  zbuciumatului  drumeţ. 

Cînd  Badea  Cârţan  îşi  presimte  sfîrşitul  porneşte  spre  sattil  în  care  s-a  năs¬ 
cut,  dar  moare  la  Sinaia,  „Cel  mai  frumos  loc  pe  care  l-am  văzut  eu44,  cum  obiş¬ 
nuia  să  spunăl 

Pe  mormîntul  lui  simplu  şi  modest  cum  era  şi  Badea  Cîrţan  scrie  doar  atît: 
„Aici  doarme  Badea  Cîrţan  visînd  întregirea  neamului  său,  191 144. 

Badea  Cârţan  a  fost  într-adevăr  un  mare  propagandist  al  cărţii  româneşti 
în  rîndurile  ţărănimii,  un  renumit  peregrin,  dar  şi  un  mare  vizionar.  El  a  împlinit 
un  rol  vrednic  de  apreciere  într-o  vreme  grea,  devenind  un  factor  de  comunitate 
culturală  şi  contribuind  în  mod  efectiv  la  unitatea  neamului. 

Cartea  este  scrisă  cu  pasiunea  unui  istoric.  Ea  este  bogată  în  detalii,  docu¬ 
mentată  şi  plină  de  interes  pentru  omul  a  cărui  memorie  trebuie  cinstită,  pentru 
problemele  esenţiale  din  zbuciumatul  nostru  trecut. 


Nicolae  Neaga 

Treceri  Ia  cele  veşnice 


t  Preotul  Profesor  GHEORGHE  ŞOIMA 


Odată  cu  cernerea  primilor  fulgi  de  zăpadă  care  au  apărut  în  ultimele  zile 
ale  lui  noiembrie,  prefigurînd  bucuria  apropiatelor  sărbători  ale  Crăciunului,  cu 
colindele  şi  obiceiurile  tradiţionale  specifice,  ne-a  venit,  pe  neaşteptate,  vestea 
care  ne-a  cernit  inimile  în  chip  negrăit  de  dureros,  vestea  încetării  din  viaţă  a 
preotului  profesor  Gheorghe  Şoima,  personalitate  proeminentă  a  vieţii  cultural- 
artistice  sibiene,  manifestată  pe  multiple  planuri  de  activitate  muzicală  religioasă 
şi  laică. 

Din  umbra  acestei  mari  dureri,  abia  dacă  mai  putem  da  grai  cuvintelor  care 
să  cuprindă  şi  să  înfăţişeze  întreaga  sa  viaţă  şi  activitate,  viaţă  care,  cu  cît  s-a 
manifestat  mai  simplu  şi  în  modestie,  cum  se  ştie,  cu  atît  ni  se  pare  mai  greu 
de  schiţat  acum,  în  scurte  cuvinte.  Regretul  nostru  este  amplificat  şi  de  faptul  că, 
deşi  activitatea  şi  opera  sînt  bine  cunoscute  şi  deplin  conturate,  totuşi  credem  că 
ne  părăseşte  prea  devreme,  adică  înainte  de  a-şi  fi  spus  în  creaţia  sa,  tot  ceea 
ce  sufletul,  inima  sa  caldă  şi  generoasă  a  simţit  şi  dorit  să  ne  mai  împărtăşească 
încă  . . . 


Gheorghe  Şoima  este  indisolubil  legat  de  Sibiul  său  drag,  atît  prin  naştere, 
cit  şi  prin  viaţa  şi  activitatea  sa.  El  s-a  născut  la  13  februarie  1911,  într-o  familie 
de  muncitori,  cu  5  copii,  fiind  cel  mai  mare.  Părinţii  săi  proveniţi  din  mediul 
sănătos  de  la  ţară  s-au  stabilit  în  Sibiu,  înainte  de  primul  război  mondial,  cu 
dorinţa  de-a  da  copiilor  lor  posibilităţi  de  trai  mai  bun  şi  de  învăţătură.  De  la 
mama  sa  a  moştenit  sensibilitatea  curată  a  românului,  puritatea  morală,  iar  de  la 
tatăl  său,  care  era  topitdr  de  fier,  a  moştenit  dîrzenia  şi  previziunea  că  viaţa 
nu-i  va  oferi  nimic  de-a  gata  şi  că  munca  trebuie  să  fie  singurul  mijloc  de-a 
izbuti  în  viaţă,  ceea  ce  s-a  şi  adeverit. 

Face  şcoala  primară  şi  apoi  liceul  „Gheorghe  Lazâr“  în  Sibiu,  pe  care  îl 
absolvă  în  1928.  Beneficiind  de  faptul  că  în  Sibiu  exista  o  instituţie  de  învăţămînt 
superior,  în  acelaşi  an  s-a  înscris  la  Academia  Teologică  „Andreiană",  pe  care 
o  termină  în  1932.  Şi  în  liceu  şi  în  Teologie  este  remarcat  de  profesorul  Nicolae 
Oancea  pentru  înclinaţiile  sale  muzicale,  mai  ales  cele  teoretice.  Acesta  îl  îndrumă 
să-şi  desăvîrşească  cunoştinţele  muzicale  şi  astfel  se  înscrie  la  Conservatorul  de 
Muzică  din  Bucureşti,  în  anul  1933,  pentru  urmarea  căruia  primeşte  o  bursă  din 
partea  Arhiepiscopiei  Sibiului  şi  unde  întreprinde  aprofundate  studii  muzicale  cu 
mari  muzicieni  ai  vremii:  Mihail  Jora,  Dimitrie  Cuclin,  Constantin  Brăiloiu,  Ştefan 
Popescu  şi  alţii,  însuşindu-şi  o  solidă  tehnică  de  compoziţie,  dublată  de  o  amplă 
cultură  muzicală. 

După  terminarea  Conservatorului  se  întoarce  la  Sibiu  unde  este  numit  pro¬ 
fesor  de  muzică  laică  la  Şcoala  Normală  de  băieţi,  în  1937.  După  un  an,  în  1938, 
se  căsătoreşte  cu  învăţătoarea  Lucreţia  Gavra,  căsătoria  lor  fiind  binecuvîntată  de 
Dumnezeu  cu  două  fiice:  Monica  şi  Liliana,  astăzi  titrate  universitare.  In  1939 
este  hirotonit  preot. 

Activitatea  muzicală  a  profesorului  Gheorghe  Şoima  s-a  desfăşurat  pe  mai 
multe  planuri. 

a)  Ca  profesor.  Pregătirea  şi  profesia  de  bază  a  fost  aceea  de  profesor  de 
muzică,  arta  cu  cea  mai  mare  forţă  de  înrîurire  asupra  sufletului  omenesc.  încă 
de  la  numirea  sa  ca  profesor  la  Şcoala  Normală  din  Sibiu,  în  1937,  Gheorghe 
Şoima  s-a  dovedit  a  fi  nu  numai  un  profesor  excepţional  pregătit  profesional,  ci 
şi  înzestrat  cu  un  deosebit  simţ  pedagogic.  Tînăr  şi  entuziast,  dornic  de  afirmare, 
orele  sale  de  Muzică  erau  atractive  şi  chiar  emoţionante,  îndeosebi  atunci  cînd 
cintecul  predat  îmbia  la  un  comentariu  însufleţitor.  Fiind  pregătit  special  pentru 
muzica  laică,  în  concepţia  sa  pedagogică,  cîntecul  laic  popular  sau  cult  ocupa 
locul  central,  mai  ales  că  urma  la  catedră  după  Timotei  Popovici,  al  cărui  crez 
era  slujirea  cîntecului  românesc.  La  Conservator  n-a  studiat  muzica  bisericească, 
deşi  exista  o  Academie  de  muzică  religioasă,  dar  el  se  dusese  cu  o  zestre  de 
cunoştinţe  muzicale  bisericeşti  dobîndite  în  timpul  studiilor  teologice  la  Sibiu.  A 
constatat  cu  satisfacţie  că  impactul  dintre  cele  două  stiluri  muzicale  este  departe 
de  a  fi  contradictoriu  ori  negativ,  ci  ele  se  completează  în  mod  fericit  în  gîndirea 
sa  muzicală,  pentru  că  melodiile  sibiene  aveau  şi  un  iz  popular  pregnant.  Aşa  au 
luat  naştere  primele  armonizări  ale  unor  melodii  bisericeşti  lucrate  de  prof. 
Gheorghe  Şoima,  în  această  perioadă. 

In  anul  1941,  în  mod  neaşteptat,  este  transferat  la  Academia  Teologică  din 
Sibiu,  ca  profesor  de  Muzică  bisericească,  Ritual  şi  Tipic  în  locul  prof.  Petru 
Gherman  care  decedase  în  1941,  1  iulie. 

La  noua  instituţie  şi  în  noul  post,  Gheorghe  Şoima  se  va  reprofila,  în  prin¬ 
cipal,  pe  muzica  bisericească  şi  va  realiza  cea  mai  lungă,  mai  stabilă  şi  mai 
fertilă  activitate  de  profesor,  unde  timp  de  peste  35  de  ani  va  pregăti  tot  atîtea 
generaţii  de  studenţi,  viitori  preoţi. 

După  cum  se  ştie,  la  Institutul  teologic  muzica  este  o  disciplină  importantă, 
adică  necesară,  dar  şi  dificilă,  datorită  diversităţii  melodice  de  stiluri  şi  glasuri, 
de  multiple  şi  complexe  forme  imnografice.  Muzica  bisericească,  şi  un  timp  şi  cea 
laică,  n-a  lipsit  niciodată  din  programa  analitică  a  şcolilor  teologice,  cu  deosebire 
a  celor  din  Transilvania.  Muzica  bisericească  era  un  element  constitutiv  al  cultului. 
De  aci  rezultă  că  prof.  Gheorghe  Şoima  nu  avea  o  sarcină  uşoară.  Dispunînd  de  o 
pregătire  muzicală  superioară,  fiind  între  timp,  hirotonit  şi  preot,  şi  dispunînd  şi  de 
o  sensibilitate  aparte  şi  o  metodă  pedagogică  eficace,  Gheorghe  Şoima  a  putut 
face  din  studenţii  săi  buni  cîntăreţi  şi  liturgişti,  unii  dintre  ei  chiar  foarte  buni 
care  s-au  afirmat  puternic  dînd  roade  foarte  frumoase  în  parohiile  lor,  aducînd 
in  final,  mai  multe  satisfacţii  şi  mulţumire  credincioşilor  ascultători,  pentru  care, 
de  fapt,  se  cînta. 

Pregătirea  muzicală  se  axa  în  prima  linie  pe  însuşirea  melodiilor  predate. 
Dar  nu  se  rămînea  numai  la  atît.  Ele  se  adînceau.  Prof.  Gh.  Şoima  a  folosit  o 
metodă  originală,  sensibilizîndu-şi  studenţii  printr-o  analiză  muzical-liturgică  şi 
teologică  a  cîntărilor  bisericeşti,  descoperind  frumuseţea  intrinsecă  atît  a  textelor, 
cît  şi  a  melodiilor,  determinîndu-i  la  o  înţelegere  elevată  a  datoriei  lor  de  sacerdoţi 
sensibili,  înţelegători  şi  de  aici,  la  o  pregătire  superioară  profesională.  E  bine  să  se 
ştie  că  în  cultul  Bisericii  noastre  prin  cîntare  religioasă  se  înţelege  întotdeauna 
melodia  însoţită  de  textul  liturgic  respectiv,  nu  separate,  avînd  în  felul  acesta 
şi  argumentul  de  ce  Biserica  ortodoxă  nu  foloseşte  muzica  instrumentală  în 
cultul  ei.  în  cultul  nostru  muzica  este  pusă  în  slujba  înţelegerii  textului.  „Cîntaţi 
cu  înţelegere4*,  zice  Psalmistul  (Ps.  46,  7).  Cîntarea  liturgică  —  text  şi  melodie  — 
trebuie  să  fie  un  instrument  de  credinţă,  ca  şi  celelalte  arte  puse  în  slujba  cultului 
şi  nu  simplă  muzicalitate.  Se  înţelege  că  în  această  situaţie  melodica  nu  este 
plafonată.  Ea  este  creatoare,  îşi  îmbunătăţeşte  structura  punîndu-se  în  acord  tot 
mai  strîns  cu  muzicalitatea  limbii,  cu  prozodia. 

Depistarea  valenţelor  complexe  ale  cîntării  bisericeşti  a  avut  două  efecte 
imediate:  stimularea  interesului  studenţilor  pentru  cîntarea  bisericească  şi  ridicarea 
nivelului  disciplinei.  Aceasta  a  dus  la  lărgirea  sferei  de  preocupări  muzicale  ale 
studenţilor.  Astfel,  prof.  Gheorghe  Şoima  a  predat  studenţilor  şi  muzică  coral- 
armonică.  Pe  lîngă  aspectul  instructiv-educativ  al  muzicii  corale,  care  constituia 

substanţa  muzicală  a  programelor  artistice,  concertelor  sau  Liturghiei,  a  avut  ideea 
iniţierii  unor  tineri  studenţi  mai  dotaţi,  în  arta  dirijorală  şi  chiar  a  armoniei.  Nu 
puţini  studenţi  ajungînd  în  parohii  au  înfiinţat  coruri  bisericeşti  şi  uneori  şi  laice 
pe  2 — 3 — 4  voci  instruite  de  ei.  Cum  Gh.  Şoima  era  un  maestru  al  armonizării 
corale  repertoriul  său  era  variat  şi  interesant,  cuprinzind  bucăţi  atît  religioase, 
cit  şi  laice  sau  în  stil  popular,  în  mare  parte  compuse  de  el.  în  ce  priveşte  metoda 
de  lucru,  trebuie  spus  că  prof.  Gh.  Şoima  îşi  iubea  studenţii  şi  se  simţea  bine  în 
mijlocul  lor.  De  aceea,  lucra  cu  multă  răbdare  şi  înţelegere,  fiind  o  fire  sensibilă 
şi  delicată.  Nu  de  puţine  ori  a  înmulţit  numărul  orelor  de  curs,  repetând  cu  cîte 
un  grup  de  studenţi  mai  mare  sau  mai  mic  unele  cîntări  mai  dificile.  Nu  tolera 
însă,  indiferenţa  şi  indisciplina  care  în  muzică  sînt  extrem  de  dăunătoare.  Pe 
aceştia  îi  aprostrofa  uneori  tare  cu  argumentul  că,  dacă  vor  merge  nepregătiţi 
în  parohie,  vor  neferici  pentru  o  viaţă  întreagă  parohia  respectivă,  întrucît  credin¬ 
cioşii  aşteaptă  ca  preoţii  lor  să  fie,  mai  întîi  de  toate,  buni  slujitori,  liturghisitori 
sensibili,  cu  multă  expresivitate  şi  nu  indiferenţi.  Evident,  tpate  acestea  le  făcea 
cu  strîngere  de  inimă. 

b)  Ca  dirijor.  Prin  natura  profesiei  sale  era  obligat  permanent  să  aibă  şi 
coruri:  de  şcolari,  studenţi  sau  şi  de  amatori.  Gh.  Şoima  a  fost  unul  dintre  dirijorii 
care  s-a  bucurat  de  aprecieri  unanime  pozitive  pentru  puterea  expresivă  pe  care 
izbutea  s-o  dea  cântecelor  pe  care  le  interpreta  ca  dirijor.  La  aceasta  îl  ajuta  şi 
faptul  că,  indiferent  cu  ce  cor  lucra:  de  amatori,  muncitoreşti  sau  săteşti,  el  ştia 
să  se  adapteze  situaţiilor  şi  scopurilor  urmărite  de  aceste  formaţii,  dar  nu  neglija 
nici  scopuri  mai  înalte,  cum  erau:  îmbogăţirea  repertoriilor,  stimularea  procesului 
creaţiei  artistice,  diversificarea  orientărilor  stilistice  etc.  Printre  corurile  care  i-au 
simţit  chiar  şi  numai  puţin  timp,  puterea  dirijorală  se  numără:  pe  lîngă  cele  şcolare, 
corurile  „Reuniunii  Meseriaşilor"  din  Sibiu,  în  care  a  cîntat  şi  tatăl  său,  „Flamura 
Roşie",  „întreprinderea  Poligrafică",  „Invăţămînt",  coruri  pe  care  le-a  adus  pînă 
în  pragul  profesionismului,  precum  şi  alte  coruri:  din  Răşinari,  Sălişte,  Poiana, 
Alâmor  ş.  a. 

Cea  mai  constantă  şi  mai  lungă  activitate  de  dirijor,  de  aproape  cinci  decenii, 
a  avut-o  însă  la  Corul  Catedralei  ortodoxe  din  Sibiu,  urmînd  lui  T.  Popovici, 
întemeietorul  acestui  cor  imediat  după  primul  război  mondial.  Prezenţa  sa  ca 
dirijor  la  acest  cor  a  fost  determinată  şi  de  o  tradiţie  locală  conform  căreia,  diri¬ 
jorul  Corului  Mitropoliei  trebuia  să  fie  profesorul  de  muzică  de  la  Institutul  Teolo¬ 
gic,  care,  fiind  întotdeauna  şi  preot,  garanta  din  acest  punct  de  vedere  executarea 
unei  autentice  cîntări  bisericeşti  corale,  cu  respectarea  tipicului  bisericesc.  In 
ce  priveşte  stilul  interpretativ,  el  a  menţinut  şi  adâncit  modul  de  cîntare  religioasă 
stabilit  de  T.  Popovici,  care  este  un  stil  aparte  faţă  de  al  altor  coruri  din  ţară,  mai 
liniştit,  sobru,  propriu  adîncirii  atmosferei  de  rugăciune  şi  nu  un  stil  artistic  de 
operă  cu  bucăţi  în  care  se  afirmă  virtuozitatea  vocilor.  Deşi  cu  voci  modeste  de 
amatori,  cu  corul  Catedralei  a  realizat  momente  de  rară  subtilitate  muzicală  reli¬ 
gioasă,  atît  în  cadrul  liturghiilor  duminicale,  cît  şi  în  concertele  ocazionate  de 
instalări  de  ierarhi,  aniversări,  ori  de  concertul  de  colinzi,  care,  din  anul  1926,  este 
prezent  în  fiecare  an,  în  Duminica  dinaintea  Crăciunului. 

c)  Activitatea  componistică.  Nu  poţi  vorbi  sau  aminti  de  Gh.  Şoima,  fără  a 
menţiona  creaţia  sa  muzicală.  Compozitor  de  nivel  superior  şi  foarte  labo¬ 
rios,  creaţia  sa  muzicală:  simfonică  şi  corală  l-a  aşezat  pe  Gh.  Şoima  defini¬ 
tiv  în  galeria  marilor  compozitori  români  de  astăzi.  Fidel  pregătirii  sale  muzicale 
de  bază,  creaţia  laică  este  numeric  mai  bogată  şi  mai  variată  decît  cea  religioasă. 
Indisolubil  legat  de  Sibiu,  compozitorul  Gheorghe  Şoima  a  transpus  în  creaţia  sa 
Bimfonică  îndemnurile  profesorilor  săi,  în  deplină  concordanţă  cu  cele  ale  inimii 
sale,  privind  neasemuita  frumuseţe  a  plaiurilor  transilvane,  luminozitatea  chipurilor 
unor  înaintaşi  ai  culturii  noastre,  sau  a  oamenilor  de  azi  pe  care  i-a  cunoscut 
şi  iubit.  Lucrările  sale:  Triptic  Sibian,  Odă  lui  Gheorghe  Lazăr,  Imagini  simfonice , 
Moment  rapsodic.  Poem  coregrafic ,  Balada  pentru  corn  şi  pian,  Simfonia  „ Alpii 
transilvani ",  lucrare  amplă  în  care  ni  se  înfăţişează  un  tulburător  tablou  al  măreţiei 
şi  frumuseţii  aspre  a  munţilor  noştri,  dar  şi  al  tragediilor  iscate  de  dezlănţuirea 
forţelor  naturii,  ca  şi  preludiul  simfonic  intitulat  „ Armonii  pentru  nevăzători . . 
la  care  a  lucrat  în  ultima  vreme,  în  care  şi-a  întruchipat  toată  compasiunea  sa 
pentru  categoria  oamenilor  neajutoraţi,  îl  arată  pe  Gheorghe  Şoima  stăpîn  şi  pe 

arta  complicată  a  muzicii  simfonice,  muzică  ce  a  răsunat  de  nenumărate  ori  pe 
scena  concertelor  sibiene  şi  din  alte  părţi.  Şi  pentru  copii  a  compus  un  Poem 
simfonic  pe  teme  proprii,  dar  preluînd  şi  unele  teme  muzicale  din  creaţia  lui 
T.  Popovici,  ca  mărturie  a  filiaţiei  sale  directe  şi  a  stimei  pentru  fostul  său  dascăl. 
Poemul  a  fost  subintitulat:  Şoima-Popovici. 

Varietatea  şi  bogăţia  tematică  de  genuri  şi  stiluri  de  compoziţie  se  vădeşte  cu 
prisosinţă  însă  în  creaţia  sa  corală:  în  poeme  corale,  cantate,  madrigale,  suite  de 
jocuri  sau  miniaturi  corale,  care  toate  au  răsunat  în  interpretarea  formaţiilor 
corale  profesioniste  sau  de  amatori  din  Sibiu,  din  judeţ  sau  din  întreaga  ţară, 
în  concursuri,  festivaluri  naţionale  şi  internaţionale  sau  cu  alte  numeroase  prile¬ 
juri  festive,  obţinînd  bine  meritate  aprecieri  pentru  acel  care  le-a  adus  la  lumină. 
Numărul  acestor  creaţii  şi  prelucrări  este  foarte  mare  şi.  în  parte,  ele  au  fost 
publicate  în  două  Caiete  de  coruri,  apărute  unul  în  1970,  în  Sibiu,  editura  „Casa 
Creaţiei  populare**  şi  altul  în  Bucureşti,  în  1973,  în  editura  „Uniunii  Compozitori- 
lor“.  Acestea  cuprind  peste  30  lucrări.  Multe  însă  nu  s-au  publicat  pînă  în  prezent, 
ele  circulînd  în  multiplicare  manuală  la  diferite  formaţii  corale.  Sînt  bine  cunoscute: 
Jieneasca,  Mîndru-i  jocul  Haţegcma,  Nunta  ciobănească  —  operetă  populară  reali¬ 
zată  cu  concursul  interpreţilor  amatori  din  Răşinari,  Suita  de  cîntece  ciobăneşti , 
Haţegana  cam  Poiana,  Ca  la  Răşinari .  Dipticul:  Spune  fir  de  lină  spune  şi  La  răz¬ 
boiul  de  ţesut  şi  multe  altele. 

Trebuie  menţionat  faptul  că  atunci  cind  spiritul  său  l-a  îndemnat,  el  şi-a  scris 
singur  versurile  la  unele  cîntări  corale,  cum  sînt:  Triptic  pastoral,  dedicat  soţiei 
sale  Lucreţia,  sau  pentru  cîntecele  Satul  tot  e-n  sărbătoare ,  Pîrîiaş  cu  trei  izvoare. 
Joc  avîntat,  Cindrelule  vîrf  cu  soare,  La  secerat,  Jocul  copiilor,  Cîntăm  a  vieţii 
bucurie ,  Dragă-mi  este  ţara  mea  şi  în  special  „Tropotită" ,  lucrare  a  cărei  virtuozi¬ 
tate  a  scriiturii  corale  nu  este  egalată  deoît  de  bogăţia  de  simţire,  colorit  şi  vigoare 
ritmică  a  tematicei  muzicale  inspirată  din  folclorul  sibian. 

Inspirîndu-se  din  versurile  marilor  noştri  poeţi  naţionali  ca:  M.  Eminescu, 
O.  Goga  sau  din  tematica  actualităţii,  Gheorghe  Şoima  a  compus  lucrări  de  valoare 
cum  sînt:  Speranţă,  madrigal  pe  versuri  de  M.  Eminescu,  Eu  ştiu  un  basm,  versuri 
de  O.  Goga.  sau  Cantata  înfrăţirii,  Gatere  şi  Circulare,  Bucuria  muncii,  precum  şi 
lucrarea:  Lumină  şi  vreri  de  pace ,  fugă  corală  cu  acompaniament  de  pian. 

Meritul  excepţional  al  compoziţiilor  lui  Gh.  Şoima  stă  în  aceea  că  s-a  legat 
indestructibil  de  creaţia  populară.  în  special,  din  zona  Mărginimii  Sibiului,  a  păşit 
pe  văile  munţilor  sau  pe  uliţele  satelor  noastre,  căutînd,  adunînd  şi  punînd  în  lumină 
creatoare  doinele,  cîntecele  şi  jocurile  oierilor  şi  ţăranilor,  exprimînd  în  felul 
acesta,  dragostea  pentru  frumos,  patriotismul  nestăvilit,  mărturie  ce  va  rămîne 
pildă  luminoasă  pentru  studenţii  şi  elevii  săi,  pentru  coriştii  şi  tinerii  creatori 
pe  care  i-a  îndrumat  cu  pasiune  şi  grijă  părintească,  pentru  toţi  care  l-au  cunoscut 
şi  iubit. 

Tot  la  acelaşi  nivel  calitativ  se  prezintă  şi  creaţia  sa  corală  religioasă,  de  care 
s-a  apropiat  cu  o  rîvnă  sfîntă,  cu  emoţia  reţinută,  dînd  la  iveală  lucrări  mai  puţine 
numeric,  dar  pătrunse  de  o  credincioşie  transfigurantă  cerută  de  momentele  litur¬ 
gice  respective.  între  ele  enumerăm:  Heruvicul  şi  Ca  pe  împăratul  (1940),  răspun¬ 
surile  de  după  predică:  Bine  este  cuvîntat  şi  Văzut-am  lumina ...  pe  gl.  8,  melo¬ 
dia  lui  Cunţan,  Un  Axion,  Tatăl  nostru,  Ectenie  mare,  o  serie  de  concerte-chinonic 
ca:  Podoaba  casei  Tale,  în  biserica  măririi.  Rugăciunea  Sf.  Efrem,  ş.  a.  precum  şi 
o  Liturghie  în  La  major  denumită  „dogmatică*4,  precum  şi  foarte  multe  colinde, 
fie  pentru  cor  mixt,  fie  pentru  cor  bărbătesc.  Intre  lucrările  religioase  trebuie 
amintită  şi  lucrarea  „Octoihul  de  la  Sibiu",  o  frescă  interesantă  bazată  pe  cele  opt 
glasuri  bisericeşti  de  la  Sibiu,  aranjată  pentru  cor  mixt  cu  4  solişti  şi  acompa¬ 
niament  instrumental  (1970).  O  parte  din  lucrările  sale  corale  au  fost  transpuse  şi 
pentru  cor  bărbătesc,  pentru  studenţii  săi. 

Cu  corul  Catedralei  ortodoxe  din  Sibiu  şi  cu  cel  al  studenţilor  teologi  a 
cîntat  aproape  toate  lucrările  sale  religioase  şi  le-a  dat  viaţă  aşa  cum  a  dorit.  Dar 
Gh.  Şoima  n-a  fost  exclusivist,  ci  a  apreciat  şi  folosit  şi  alte  lucrări  ale  altor 
compozitori  ca:  G.  Dima,  T.  Popovici,  G.  Musicescu,  Gh.  Cucu,  N.  Lungu,  I.  Chirescu, 
Lamakin,  Lwovski,  Berezovski,  Bortneanski  şi  ale  altor  mai  tineri. 

d)  Ca  muzicolog.  Activitatea  prof.  Gh.  Şoima  s-a  manifestat  şi  pe  linie  muzi¬ 
cologică,  avînd  adică,  preocupări  teoretice  muzicale  şi  literare,  chiar  şi  de  gîndire 
adîncă  muzical-teologică.  In  acest  scop  el  a  scris  mai  multe  studii,  cărţi,  articole, 
a  ţinut  numeroase  conferinţe,  comunicări  ştiinţifice,  concerte-lecţii,  emisiuni  radio¬ 
fonice,  predici  şi  meditaţii  studenţilor  teologici  etc.  O  serie  de  articole  privind 
cîntarea  bisericească  au  fost  publicate  în  „Telegraful  Român'4,  Revista  „Mitropolia 
Ardealului44  sau  „Anuarul  Academiei  Teologice4*  de  la  Sibiu.  Intre  acestea  un 
articol  interesant  intitulat  „ Principii  psihologice  ale  rînduielilor  slujbelor  biseri- 
ceşti“  a  fost  publicat  în  Anuarul  Academiei  Teologice  din  Sibiu,  iar  o  altă  carte 
intitulată  „ Funcţiunile  muzicii  liturgice **  a  apărut  în  1945,  în  care  tratează  rolul 
muzicii  în  cultul  creştin  public.  Tot  ce  a  scris  sau  a  vorbit  se  remarcă  printr-o 
tratare  strictă  la  obiect,  printr-o  logică  bine  închegată,  printr-o  actualizare  a 
problemelor  puse,  printr-un  mod  cald  şi  personal  de  expunere. 

e)  Alte  activităţi.  Din  1955  şi  pînă  în  ultima  vreme,  compozitorul  Gheorghe 
Şoima  a  condus  —  în  calitate  de  secretar  — ,  Cenaclul  Uniunii  Compozitorilor  din 
Sibiu,  unde  s-a  manifestat  ca  un  neobosit  mentor  spiritual,  îndrumînd  în  per¬ 
manenţă  pe  cei  pasionaţi  şi  preocupaţi  în  tainele  creaţiei  muzicale.  Competenţa  sa 
profesională  s-a  revărsat  cu  dărnicie  în  juru-i,  atît  ca  didactician  cît  şi  ca  propa¬ 
gator  al  artei  autentice. 

Intre  1946 — 1959,  a  funcţionat  ca  profesor  de  armonie  la  Şcoala  Populară  de 
Artă  din  Sibiu,  unde  a  iniţiat  în  tainele  armoniei  mulţi  elevi  care  au  ajuns  diri¬ 
jori,  culegători  de  folclor  şi  compozitori.  A  fost,  de  asemenea,  membru  în  Comi¬ 
tetul  de  Cultură  şi  Educaţie  Socialistă,  a  desfăşurat  activităţi  cultural-artistice, 
participînd  şi  îndrumînd  echipe  artistice,  ori  făcînd  parte  din  diferite  comisii. 
Pentru  activitatea  sa  deosebită  pe  care  a  depus-o  pe  linie  cultural-cetăţenească  a 
fost  distins  cu  ordine  şi  medalii  ale  Republicii  Socialiste  România,  de  asemenea, 
pe  linie  bisericească. 

Preotul-profesor  Gheorghe  Şoima  a  fost  nu  numai  un  om  adevărat,  ci  şi  o 
personalitate  muzicală  completă  care  a  făcut  cinste  Bisericii  şi  Şcolii  noastre, 
oraşului  şi  poporului  din  care  se  trage,  cu  mijloacele  specifice  profesiunii  sale 
muzicale. 

Spirit  luminat  şi  cultivat,  introspectiv  şi  calculat,  stăpînit  de  patosul  cu¬ 
noaşterii  şi  înzestrat  cu  atribute  creatoare,  profund  credincios,  păr.  prof.  Gh.  Şoima 
şi-a  cuminecat  studenţii  nu  numai  cu  aroma  armoniilor  frumoase  ale  cîntărilor 
bisericeşti,  ci  şi  cu  idei  şi  adevăruri  ziditoare  de  suflet,  cu  idealuri  nobile,  mă¬ 
reţe.  De  asemenea,  şi-a  preţuit  şi  respectat  colegii  şi  pe  toţi  colaboratorii.  Astfel 
şi-a  cîştigat  o  mare  popularitate,  dovedită  şi  prin  prezenţa  unei  numeroase  asis¬ 
tenţe  prezente  la  acest  ultim  moment  din  viaţa  sa  pămîntească. 

Alături  de  durerea  lăsată  în  sînul  familiei  sale,  el  lasă  un  regret  profund 
şi  in  sufletul  coriştilor  Corului  Mitropoliei  din  Sibiu  cu  care  şi-a  identificat  viaţa 
timp  de  aproape  cinci  decenii,  şi  nu  va  lipsi  spiritual  din  inimile  noastre,  din 
Liturghia  spirituală  a  corului  nostru  niciodată.  In  cîntările  şi  rugăciunile  noastre 
el  va  fi  permanent  prezent,  pentru  că  noi  ştim  să  cinstim  pe  cei  care  au  trăit 
împreună  cu  noi  şi  de  la  care  am  învăţat  şi  ne-au  format.  Sîntem  convinşi  că 
Dumnezeu,  căruia  el  i-a  slujit  în  viaţa  aceasta  şi  i-a  cîntat  liturghie  cu  glasul 
omenesc.  îl  va  primi  în  sînul  aleşilor  Săi,  unde  va  sluji  şi  va  cînta  Liturghie 
cerească,  pentru  că  s-a  ostenit  mult  şi  a  iubit  „buna  podoabă  a  Casei  Domnului.** 

Ion  Popescu 


|  Preotul  iconom  stavrofor  VIRGIL  PAŞCA 

Minutarul  de  pe  cadranul  vieţii  Părintelui  Virgil  Paşca  s-a  oprit,  Duminică, 
17  noiembrie  1985,  dar  nu  pentru  totdeauna,  ci  ca  să  se  mute  şi  să-şi  reia  bătăile 
în  alte  ritmuri  mai  lente,  pe  cadranul  nevăzut  al  veşniciei,  unde  începe  cealaltă 
numerotare  tainică  şi  incontrolabilă  a  aducerilor  aminte  şi-a  acelui  ireversibil  şi 
mereu  inevitabil  „a  fost**. 

Părintele  Virgil  Paşca  a  văzut  lumina  zilei  în  comuna  Geaca,  judeţul  Cluj, 
la  data  de  23  februarie  1908,  din  părinţii:  Ioan  şi  Letiţia.  Tatăl  său  era  preot  în 

sus-numita  localitate,  unde  a  păstorit  de-a  lungul  întregii  sale  vieţi.  Familia  a 
fost  numeroasă,  binecuvîntată  de  Dumnezeu  cu  12  copii,  decedatul  fiind  cel  mai  mic. 

După  ce  a  isprăvit  şcoala  primară,  în  comuna  natală,  a  urmat  liceul  la  Gherla 
şi  Cluj.  Studiile  teologice  le-a  urmat  la  Academia  Teologică  din  Cluj,  obţinînd 
absolutoriul  în  anul  1931.  In  anul  1932  s-a  căsătoria  cu  învăţătoarea  Ana  Duca, 
apoi  a  fost  hirotonit  preot,  la  10  februarie  1932,  prin  arhiereul  Andrei  Magier 
(ulterior  episcopul  Aradului),  pentru  parohia  Păniceni,  protopopiatul  Huedinului. 
Din  27  februarie  1932,  pînă  în  30  noiembrie  1934,  a  păstorit  în  parohia  Păniceni, 
unde  a  fost  deosebit  de  preţuit  pentru  hărnicia  lui.  Cu  data  de  1  noiembrie  1934,  a 
fost  transferat  în  parohia  Gilău  —  nou  înfiinţată  — ,  unde  a  păstorit  40  de  ani,  pînă 
la  pensionare  (1974).  Aici,  s-a  dovedit  acelaşi  păstor  bun,  care  şi-a  pus  sufletul 
pentru  credincioşii  pe  care  îi  avea  sub  oblăduirea  sa  duhovnicească.  A  înzestrat 
parohia  cu  capelă  şi  case  parohiale,  zidite  în  cursul  anului  1937.  Anul  1948,  cînd 
s-a  făcut  reîntregirea  bisericească,  l-a  găsit  la  datorie,  întinzînd  mîna  frăţeşte 
confratelui  său  revenit  la  Biserica  moşilor  şi  strămoşilor  noştri.  Prin  încercări 
grele  a  trecut  adormitul  în  Domnul  în  anii  1940 — 44,  cînd  a  rămas  neclintit  lîngă 
credincioşii  săi,  picurindu-le  în  suflet  mîngîiere  şi  nădejdea  surpării  robiilor 
nedrepte.  In  aceste  împrejurări  silnice,  s-a  oştit  plin  de  hotârîre  pentru  cununa 
biruinţii,  pentru  el  şi  pentru  obştea  în  slujba  căreia  se  găsea. 

Pentru  spiritul  său  judicios,  preotul  Virgil  Paşca  a  fost  ales  şi  a  exercitat,  în 
mai  multe  rînduri,  funcţia  de  membru  în  Consiliul  Eparhial.  Apreciindu-i-se  rod¬ 
nica  activitate  pastorală,  i  s-a  conferit  din  partea  ierarhului  distincţia  de  iconom- 
stavrofor. 

După  pensionare  şi  după  trecerea  la  cele  veşnice  a  înţeleptei  sale  soţii,  Ana 
—  cu  care  a  vieţuit  în  deplină  armonie  42  de  ani  —  s-a  stabilit  la  Sibiu,  la  fiica 
sa  Monica,  unde  şi-a  depănat  firul  ultimilor  ani  ai  vieţii,  pînă  ce  a  fost  chemat 
de  Domnul  la  Sine. 

Inmormîntarea  s-a  făcut  în  comuna  Luna  de  Sus,  judeţul  Cluj.  Sicriul  —  cu 
trupul  neînsufleţit  al  adormitului  în  Domnul  —  a  fost  depus  in  biserica  din  această 
parohie,  unde  s-a  săvîrşit  prohodul  în  ziua  de  20  noiembrie  1985,  de  către  un  sobor 
de  7  preoţi.  Despre  demnitatea  misiunii  preoţeşti  şi  despre  vrednicia  decedatului  au 
vorbit:  Pr.  Prof.  Ion  Bunea  din  Cluj -Napoca,  Pr.  Dănilă  Todea  din  Gilău,  Pr.  Vasile 
Bonda  din  Luna  de  Sus  şi  Pr.  Ieremia  Şanta  din  Cluj -Napoca  (coleg  de  promoţie). 
A  fost  relevată  din  partea  vorbitorilor  trăsătura  caracteristică  a  vieţii  părintelui 
Virgil  Paşca:  concordanţa  dintre  gînd,  vorbă  şi  faptă,  integritatea  caracterului  său 
şi  bonomia,  însuşiri  organic  legate  de  integrarea  lui  în  specificul  legii  strămoşeşti. 
El  a  dovedit  că  ceea  ce  a  propovăduit,  a  şi  împlinit,  deci  i  se  pot  aplica  întocmai 
cuvintele  Mîntuitorului:  „ Cel  ce  va  face  şi  va  învăţa ,  mare  se  va  chema  în  împă¬ 
răţia  cerurilorn  (Matei  5,  19). 

La  sfîrşitul  ceremoniei  înmormîn tării,  s-au  exprimat  cuvenitele  condoleanţe 
familiei  celui  dispărut,  fiicelor  Silvia,  Monica  şi  Constanţa  cu  soţii  lor,  nepoatelor 
şi  altor  rudenii,  apoi  sicriul  cu  rămăşiţele  pămînteşti  ale  părintelui  V.  Paşca  au 
fost  aşezate  —  spre  odihnă  veşnică  —  în  mormîntul  familiei. 

Odihnească  în  pace! 

Pr,  Ion  Bunea 


t  Prot.  stavrofor  IO  AN  VLAD 

Joi,  19  decembrie  1985,  a  trecut  la  cele  veşnice,  după  o  lungă  şi  grea  suferinţă, 
preotul,  protopopul  stavrofor  şi  consilierul  Ioan  Vlad. 

Părintele  Ioan  Vlad  s-a  născut  într-o  familie  de  ţărani  cu  frică  de  Dumnezeu, 
cum  au  fost  de  altfel  toţi  fiii  satelor  noastre,  în  7  august  1913,  în  satul  Calvaser, 
localitate  aşezată  la  confluenţa  Visei  cu  valea  Buii,  locuri  unde  şi-a  petrecut 
copilăria  şi  care  şi-au  pus  amprenta  pe  sufletul  său,  din  care  motiv  adormitul  în 
Domnul  le  evoca  cu  multă  plăcere  ori  de  cîte  ori  se  ivea  prilejul. 

Liceul  şi  Facultatea  de  Teologie  le-a  urmat  la  vestitele  şcoli  din  Blaj,  unde 
s-a  dovedit  un  elev  sîrguincios  şi  bun  student  teolog. 

MITROPOLIA  ARDEALULUI 


In  anul  1939  se  căsătoreşte  cu  tînâra  învăţătoare  Maria  Vlad,  născută  Crăciun, 
şi  în  acelaşi  an  este  numit  şi  hirotonit  pe  seama  parohiei  Chesler,  din  preajma 
Mediaşului.  Păstoreşte  apoi  cu  roade  frumoase  la  Gurghiu,  jud.  Mureş,  şi  la  Bazna, 
de  unde,  în  anul  1954,  este  chemat  de  mitropolitul  Nicolae  Bălan  şi  numit  în  postul 
de  consilier  cultural  la  Centrul  mitropolitan  din  Sibiu,  funcţie  pe  care  o  deţine 
sub  încă  trei  mitropoliţi:  I.  P.  S.  Iustin  Moisescu,  Nicolae  Colan  şi  I.  P.  S.  Nicolae 
Mladin.  Peste  15  ani  a  onorat  această  funcţie,  părintele  Vlad  considerînd  biroul 
tot  un  fel  de  altar,  ţinuta  sa  preoţească  fiind  mereu  cît  se  poate  de  evidentă,  nu 
numai  în  orele  de  birou,  ci  şi  în  multele  sale  ieşiri  pe  teren,  la  conferinţe  preoţeşti, 
ori  în  misiuni  la  parohii  diverse  din  întinsa  Arhiepiscopie  de  Alba  Iulia  şi  Sibiu, 
din  acei  ani. 

La  1  decembrie  1969  este  numit  prim-preot  la  catedrala  mitropolitană  din 
Sibiu,  unde  de  asemenea  şi-a  dovedit  din  plin  calităţile  sale  de  duhovnic  şi  păstor 
sufletesc,  străduindu-se  permanent  să  facă  din  catedrală  o  adevărată  oază  de  între¬ 
mare  lăuntrică  pentru  toţi  închinătorii  ei.  A  făcut  acest  lucru  prin  slujbele  şi 
predicile  sale  calde  şi  înaripate,  cît  şi  prin  ţinuta  sa  preoţească  exemplară. 

Era  apropiat  de  inima  credincioşilor  şi  convorbirile  sale  cu  ei  erau  cît  se 
poate  de  ziditoare,  sfaturile  duhovnicului  I.  Vlad  avînd  ca  suport  o  bogată  expe¬ 
rienţă  pastorală  şi  pornind  dintr-o  inimă  pătrunsă  de  dorinţa  de  a  ajuta  la 
îndreptarea  penitentului. 

De  asemenea,  în  perioada  în  care  a  condus-o,  părintele  Vlad  a  înzestrat 
catedrala  cu  un  mare  număr  de  veşminte  preoţeşti,  cu  mobilier  nou,  în  sf.  altar 
îndeosebi,  cu  icoane  etc.,  îmbolnăvirea,  în  vara  anului  1985,  surprinzîndu-1  în  plină 
activitate  pastoral-gospodăreascâ. 

Pătruns  de  dorinţa  Mîntuitorului  Iisus  Hristos,  exprimată  atît  de  clar:  „Ca 
toţi  să  fie  una“  şi  convins  de  adevărul  istoric  al  unităţii  noastre  de  credinţă  şi 
de  neam.  părintele  Ioan  Vlad  s-a  aflat  în  obştea  cea  mare  a  preoţilor  şi  credincio¬ 
şilor  din  strana  cealaltă,  care,  în  octombrie  1948,  s-a  reîntors  la  sînul  Bisericii 
mame  Ortodoxe,  refăcîndu-se  astfel  unitatea  noastră  de  Lege,  aşa  cum  a  fost  ea 
pînâ  la  1700,  unitate  pe  care  a  slujit-o  cu  toată  credincioşia,  bucurîndu-se  din  partea 
Bisericii  de  cea  mai  înaltă  distincţie,  aceea  de  „iconom-stavrofor“. 

♦ 


Slujba  înmormîntârii  a  avut  loc  sîmbâtâ,  21  decembrie  1985,  în  catedrala 
mitropolitană  din  Sibiu  pe  care  a  împodobit-o  cu  lucrarea  sa  peste  15  ani,  în  pre¬ 
zenţa  I.  P.  S.  Mitropolit  Antonie  al  Ardealului,  fiind  petrecut  de  îndurerata  sa 
familie,  soţia:  Maria  Vlad,  fiica  Viorica  Vlad  şi  un  mare  număr  de  credincioşi. 

Din  soborul  slujitor  au  făcut  parte:  P.  C.  vicar  onor.  Tr.  Belaşcu,  P.  C.  pro¬ 
rector  D.  Abrudan,  P.  C.  consilieri  Gh.  Papuc,  M.  Sămărghiţan  şi  D.  Dan,  P.  C. 
prot.  D.  Luca  şi  încă  mulţi  preoţi  profesori  onorari  de  la  Institutul  Teologic  Uni¬ 
versitar  din  Sibiu,  preoţii  catedralei  şi  alţi  preoţi  de  parohie. 

La  sfîrşit  au  vorbit: 

P.  C.  cons.  Gh.  Papuc,  în  numele  Centrului  mitropolitan  Sibiu,  despre  lucra¬ 
rea  preoţească  şi  modul  cum  a  înţeles-o  adormitul  întru  Domnul  preot  Ioan  Vlad; 

P.  C.  prot.  D.  Luca,  în  numele  preoţilor  din  protopopiatul  Sibiu,  despre  con¬ 
duita  preoţească  a  răposatului  în  sînul  preoţimii  din  prot.  Sibiu. 

C.  pr.  I.  Boţocan,  în  numele  slujitorilor  şi  credincioşilor  catedralei  mitropoli¬ 
tane  din  Sibiu; 

D-l  Gh.  Comiza,  prim-epitrop  al  catedralei  mitropolitane  din  Sibiu,  despre 
felul  exemplar  în  care  au  fost  gospodărite  bunurile  catedralei  în  ultimii  15  ani; 

C.  pr.  A.  Răduleţ  care,  ca  preot  paroh,  a  prezentat  o  schiţă  biografică  a  ador¬ 
mitului  preot  Ioan  Vlad,  exprimînd  şi  îndătinatul  rămas  bun. 

A  vorbit  apoi  I.  P.  S.  Mitropolit  Antonie  al  Ardealului,  care  a  prezentat  pe 
scurt  portretul  moral  al  adormitului  preot  Ioan  Vlad,  modul  fructuos  în  care  a 
colaborat  cu  conducerea  Centrului  mitropolitan  Sibiu,  subliniind  faptul  că  cel  pe 
care  îl  petrecem  pe  ultimul  său  drum  pâmîntesc  lasă  în  urma  sa  „un  nume  bun“, 
ceea  ce  este  mai  de  preţ  decît  orice,  bine  ştiindu-se  că  „omul  se  preţuieşte  după 
numele  cel  bun“  (Pilde  27,  21). 

înalt  Prea  Sfinţia  Sa  a  trimis  totodată  familiei  îndoliate  o  scrisoare  de  con¬ 
doleanţe  cu  următorul  cuprins: 

îndurerată  familie, 

Cu  adîncă  durere  am  aflat  de  trecerea  la  cele  veşnice  a  mult  preţuitului 
protopop  iconom-stavrofor  Ioan  Vlad,  vrednic  slujitor  al  altarului  Bisericii  noastre 
strămoşeşti,  fost  consilier  şi  prim-preot  al  catedralei  noastre  mitropolitane. 

Prin  sufletul  său  bogat,  prin  rîvna  sa  preoţească,  prin  ataşamentul  său  la 
Legea  noastră  străbună,  protopopul  stavrofor  Ioan  Vlad  va  rămîne  exemplu  de 
adevărat  slujitor  bisericesc. 

Sîntem  alături  de  durerea  membrilor  familiei  celui  adormit  în  Domnul,  cărora 
le  transmitem  adînca  noastră  compasiune. 

Rugăm  pe  bunul  Dumnezeu  să  aşeze  sufletul  lui  întru  odihna  cea  fericită  a 
aleşilor  Săi,  iar  pe  cei  ce  l-au  iubit  şi  l-au  preţuit  să-i  mîngîie. 

Veşnică  sâ-i  fie  pomenirea! 


Arhid.  Gh.  Papuc 


/ 

S  O  M  M  A  I  R  E 

MOMENTS  IMPORTANTS  DANS  LA  VIE  DE  LA  NATION 
Editorial:  Moment  anniversaire  dans  notre  devenii*  historique  . 

POUR  LA  PAIX  DU  MONDE  ENTIER 

LE  SAINT  SYNODE  DE  L’EGLISE  ORTHODOXE  ROUMAINE:  Lettre  pas¬ 
torale  pour  la  paix  .  . 

LETTRES  PASTORALES  DES  EVEQUES 
v  ATONIE,  Metropolite  de  Transylvanie:  Lettre  pastorale  ă  la  Naissance  du 

Seigneur,  1985  . 

v  TEOFIL,  Archeveque  de  Vad,  Feleac  et  Cluj:  Lettre  pastorale  â  la  Nais¬ 
sance  du  Seigneur,  1985  . 

r  EMILI  AN,  Eveque  d’Alba  Iulia:  Lettre  pastorale  â  la  Naissance  du 

Seigneur,  1985  . 

+  VASILE,  Eveque  d'Oradea:  Lettre  pastorale  â  la  Naissance  du  Seigneur, 

1985  . 

ETUDES  ET  ARTICLES 

Dr.  ANTONIE  PLAMADEALA,  Metropolite  de  Transylvanie:  Le  dialogue 
theologique  entre  Ies  orthodoxes  et  Ies  catholiques  romains  et  ses  per- 

spectives . 

Pr.  Prof.  Dr.  IOAN  I.  ICA:  La  reconciliation  —  composante  du  salut 
Diac.  LIVIU  DAVID:  Le  testament  du  metropolite  Andrei  Şaguna  . 

DE  LA  PATRISTIQUE 

ST.  MAXIME  LE  CONFESSEUR:  Epîtres  de  morale  et  de  spiritualite  (pre- 
sentation  et  traduction  par  drd.  IOAN  I.  ICA) . 

DIRECTIVES  HOMILETIQUES 

Pr.  MIHAI  RUSU:  Sermon  sur  le  v£ritable  jeune . 

Pr.  assist.  NICOLAE  DURA:  Sermon  â  la  fete  du  St.  Nicolas  . 

|  Pr.  Prof.  D.  BELU  I  :  La  n£cessite  de  1‘incarnation  du  Fils  de  Dieu  . 
Hierom.  CASIAN  CRĂCIUN:  La  Naissance  du  Seigneur  dans  Ies  hymnes  du 
St.  Roman  le  Melode  ...  .  . 

Archid.  GH.  PAPUC:  R<§flexions  â  l’ocasion  du  Noel . 

Archim.  SERAFIM  MAN:  Le  saint  martyr  Etienne . 

LA  VIE  ECCLESIASTIQUE 

Archid.  GH.  PAPUC:  De  la  vie  ecclesiastique  dans  rArcheveche  de  Sibiu  . 
Archipr.  LIVIU  ŞTEFAN:  De  la  vie  ecclesiastique  dans  rArcheveche  de  Vad, 

Feleac  et  Cluj . 

Diac.  HOREA  BORDEANU:  De  l  activite  de  l’Eveche  d’Alba  Iulia  . 

Diac.  Dr.  TEODOR  SAVU.  Pr.  DOREL  RUS:  De  la  vie  ecclesiastique  dans 
l’Eveche  d'Oradea . 

DE  LA  VIE  DE  LA  PATRIE 

Actions  et  initiatives  de  la  Roumanie  pour  la  resolution  des  grands  pro- 
blemes  de  Tactualit^ . 

NOTES  ET  COMMENTAIRES 

Pr  NICOLAE  DURA:  Incursion  dans  l’art  byzantin . 

COMPTES  RENDUS 

Pr  Prof.  D.  CĂLUGĂR:  Dr.  Vasile  Coman,  Eveque  d’Oradea,  En  servant 
Dieu,  nous  servons  Ies  hummes.  Collection  de  discours  et  articles  (en 
roumainj,  Deuxieme  edition,  Ed.  de  l'Evech£  Orthodoxe  Roumain 

d’Oradea,  Oradea,  1985,  717  p.  . 

Pr  Prof.  N.  NEAGA:  Grigorie  Ploeşteanu,  Vasile  T.  Suciu,  Lazâr  Lădariu, 
L  epopee  sur  la  riviere  de  Mureş  (en  roumain),  Tîrgu  Mureş,  1985,  327  p. 
Pr  Prof.  N.  NEAGA:  Vasile  Cftrabiş,  Badea  Cârţan  (en  roumain),  Bucarest, 
1 985 ,  111 p «•>,•*••«•••••• 

LIVRES  NOUVEAUX 

Nouvelles  apparitions  £ditoriales . . 

IN  MEMORIAM 

Diac.  ION  POPESCU:  Le  pretre  professeur  Gheorghe  Şoima  . 

Pr.  Prof.  ION  BUNEA:  Le  pretre  iconome  stavrophore  Virgil  Paşca 
Archid.  GH.  PAPUC:  L’archipretre  stavrophore  Ioan  Vlad . 

Diacon  HOREA  BORDEANU:  Din  activitatea  Eparhiei  de  Alba  Iulia  . 

Diacon  Dr.  TEODOR  SAVU,  Pr.  DOREL  RUS:  Din  viaţa  bisericească  în 
Eparhia  Oradiei . 


Pag.  , 
776 

779 


DIN  VIAŢA  PATRIEI 


Acţiuni  şi  iniţiative  ale  României  pentru  rezolvarea  marilor  probleme  ale 
contemporaneităţii . .  . . 

ÎNSEMNĂRI,  NOTE,  comentarii 

Pr.  NICOLAE  DURA:  Incursiune  în  arta  bizantină  .  .  *  .  . 

,  ‘  RECENZII 

Pr.  prof.  D.  CĂLUGĂR:  Dr.  Vasile  Coman,  Episcopul  Oradiei,  Slujind  lui 
Dumnezeu ,  slujim  oamenilor.  Culegere  de  «uvîntări  şi  articole  (Ediţia 
a  doua),  Editura  Episcopiei  Ortodoxe  Române  a  Oradiei,  Oradea, 
1985,  717  p . . 

Pr.  prof.  N.  NEAGA:  Grigorie  Ploeşteanu,  Vaşile  T.  Suciu,  Lazăr  Lădariu: 
Epopeea  de  pe  Mureş ,  Tîrgu  Mureş,  1985,  327  p . 

Pr.  prof.  N.  NEAGA:  Vasile  Cărăbiş,  Badea  Cârţan ,  Bucureşti,  1985,  111  p.  . 

TRECERI  LA  CELE  VEŞNICE 


Diacon  ION  POPESCU;  Preotul  Profesor  Gheorghe  Şoima 
Pr.  prof.  ION  BUNEA:  Preotul  iconom  stavrofor  Virgil  Paşca 
Arhid.  <JH.  PAPUC^  Protopopul  stavrofor  Ioan  Vlad  . 

